
Comment  l'Amant  monstre  à  Amys 
Devant  luy  ses  trois  ennemjs, 
Et  dit  que  tost  le  temps  viendra 
Que  au  juge  d'eulx  se  coraplaindra. 

Doulx  Amys,  qu'est-ce  que  vous  dictes? 
Nul  hom,  s'il  n'est  faulxypocri tes, 
Ne  feroit  ceste  diablerie  : 
Onc  n'oiïy  si  grant  tricherie. 
Vous  voulez  que  je  honnore  et  serve 
Ceste  gent  qui  est  faulse  et  serve  ? 
Serfz  sont-ilz  et  faulx  voirement* 
Fors  Bel- Acueil  tant  seulement. 
Vostre  conseil  est -il  y  tel , 
Je  seroye  traistre  mortel 

Se  servqye  pour  décevoir  ; 
Car  bien  puis  dire  de  ce  voir , 
Quant  je  vueil  les  gens  guerrier , 
Je  les  seul  devant  deffier. 
Souffrez  au  moins  que  je  defEe 
Maie -Bouche  qui  tant  m'espie, 
Ains  qu'ainsi  Taille  décevant, 
Ou  luy  prie  que  de  ce  vent 
Qu'il  ma  levé,  ou  qu'il  l'abate , 
Oa  il  convient  que  je  le  bate; 
Ou  s'il  luy  plaist  que  je  le  mande , 
Ou  j'en  prendraj  par  moj  l'amende; 
Ou  il  convient  que  je  me  plaigne 
Au  juge  qui  vengeance  en  preigne. 

Aniys. 

Compaings,  compaings,  ce  dojvent  querre 

Ceulx  qui  sont  en  apperte  guerre  : 

Mais  Maie -Bouche  est  trop  couvert; 

Pas  s'est  ennemj  descouvert; 

Car  quant  il  hait  ou  homme  ou  femme, 

En  derrier  les  blasme  et  diffame. 

Bien  trais  très  est,  Dieu  le  honnisse  ! 

Si  est  droit  que  l'en  le  trahisse. 

De  rhomme  traistre  je  dis  fy  : 

Puis  qu'il  n'a  foy,  je  ne  m'y  fy; 

Il  hait  les  gens  au  cueur  dedans , 

Et  leur  rit  de  bouche  et  de  dens. 

Oncques  tel  homs  ne  m'abelly  ; 

De  moy  se  gard ,  et  je  de  luy. 

Droit  est  qui  à  trahyr  s'amort, 

Qu'il  ait  par  trahyson  sa  mort, 

Se  l'en  ne  s'en  peut  autrement 

Vengier  plus  honnorablement  ; 

Et  se  de  luy  vous  voulez  plaindre , 

Luj  cuidez- vous  sa  langue  astraindre  ? 

Ne  le  pourriez  je  croy  prouver, 

Ne  suffisans  garans  trouver  : 

Et  se  bien  prouvés  Faviés  ores , 

Si  ne  s'en  tiendroit-il  encores  ; 

Et  plus  parlez,  plus  janglera, 

Plus  y  perdrez  qu'il  ne  fera: 

De  tant  est  la  chose  plus  sceuë, 

De  tant  est  vostre  honte  creuë  ; 

Car  tel  cuide  abaisser  sa  honte , 

Qui  de  trop  plus  la  croist  et  monte. 

Se  priez  que  soit  abatu 

Et  blasmé,  ou  qu'il  soit  batu, 

Jà  voir  pour  ce  ne  Pabatroit, 

Non  pas  par  Dieu  qui  le  batroit: 

D'attendre  qu'il  le  vous  amende, 

Néant  seroit  se  Dieu  amende; 

Jamais  amende  ne  rendroit, 

Bien  Toffrist,  ainçois  se  pendroit; 

Et  s'il  y  a  deffiéement, 

Sur  saints  vous  jure  que  vraiment 

Bel- Acueil  sera  enferrés , 

Si  que  japaais  ne  le  verrés , 

Ou  sera  rivé  en  anneaulx, 

Ars  en  feu ,  ou  nojés  en  eaulx  : 

Lors  aurez  le  cueur  plus  dolent 

Qu'oncques  n'eust  Charles  ne  Rolant, 

Quant  en  Ronce veaulx  mort  receut 

Par  Ganelon  qui  les  déceut. 

L'Amant. 
Icj  ne  vqy- je  pas  querant  ; 
Voise  au  diable  je  le  commant; 
Je  le  vouldroje  avoir  pendu , 
Quant  si  m'a  mon  poyvre  espandu* 

jîmys. 

Compaings,  ne  vous  chaille  du  pendre , 
Autre  vengeance  en  convient  prendre  : 
Ne  vous  affiert  pas  tel  office , 
Bien  en  convienne  à  la  justice; 
Mais  par  trahyson  le  boulez , 
Se  mon  conseil  croire  voulez. 

U  Amant. 

Compaings,  à  ce  conseil  m'accord  ; 
Jamais  n'jstray  de  vostre  accord  : 
Ne  pourtant  se  bien  vous  sçeussiés 
Aucun  art  dont  vous  me  peussiés 
Enseigner  par  autre  manière 
Du  chastel  prendre  plus  legiere , 
Se  vous  la  me  voulez  aprendre, 
Je  la  vouldroje  bien  entendre, 
jimys. 

Ouy,  ung  chemin  et  bel  et  gent; 
Mais  il  n'est  preux  à  povres  gent. 
Compaings,  au  chastel  desconfire, 
Peut- on  plusieurs  voyes  eslire 
Sans  mon  art  et  sans  ma  doctrine  » 

Et  rompre  jusque  à  la  racine 

La  forteresse  devenue  ; 

Jà  n'y  auroit  porte  tenuë, 

Car  tous  se  laisseroient  prendre  , 

N'est  riens  qui  les  en  peust  deffendre; 

Nul  n 9y  oseroit  mot  sonner. 

Le  chemin  a  nom  Trop-Donner; 

Foie -Largesse  le  fonda, 

Où  maints  amans  y  affonda. 

Je  connois  très -bien  le  sentier; 

Car  j'en  yssy  dès  avant  hier, 

Et  pèlerin  y  ay  esté 

Plus  d'ung  y  ver  et  d'ung  esté. 

Se  Largesse  prenez  à  dextre, 

Sans  vous  tourner  à  main  senestre* 

Vous  avez  jà  plus  d'une  archée 

La  sente  batuë  et  marchée , 

Sans  point  user  vostre  soller , 

Que  vous  verrez  les  murs  crosler  % 

Et  chancelier  tours  et  tournelles  ; 

Là  tant  ne  seront  fors  ne  belles, 

Et  tout  par  eulx  ouvrir  les  portes» 

Pour  néant,  fussent  les  gens  mortes. 

De  celle  part  est  le  chasteau 


Si  foible ,  qu'ung rostis  gasteau 
Est  plus  fort  à  partir  en  quatre, 
Que  ne  sont  le  murs  à  abatre  : 
Par-là  seroit-il  prins  tantost  ; 
Jà  n y  conviendroit  si  grant  ost 
Comme  il  fist  au  roy  Charlemaigne, 
S'il  voulsist  conquerre  Alemaigne, 

En  ce  chemin  que  je  vous  nomme 
N'y  entre  nulle  fois  povre  homme  ; 
Nul  n'y  peut  povre  homme  mener; 
Nul  par  soj  n'y  peut  assener; 
Mais  qui  dedans  mené  l'auroit, 
Maintenant  le  chemin  sçauroit 
Aussi -bien  comme  je  sçauroye, 
Jà  si  bien  aprins  ne  Fauroye  : 
Et  s'il  vous  plaist  vous  le  sçaurez, 
Car  assez  tost  aprins  l'aurez, 
Se  sans  plus  povez  grant  avoir 
Pour  despens  oultrageux  avoir. 
Mais  je  ne  vous  y  menray  pas  : 
Povreté  m'a  nié  le  pas , 
A  1  yssir  le  me  deffendy  ; 

Tout  mon  avoir  y  despendy, 
Et  tout  ce  que  d'autruy  receuz; 
Tous  mes  créanciers  en  déceuz , 
Si  que  je  n'en  peuz  nul  pajer , 
S'on  me  devoit  pendre  ou  noyer. 
N'y  venez,  dist-elle,  jamais, 
Quant  du  despendre  n'y  a  mais. 
Vous  y  entrerez  à  grant  paine, 
Se  richesse  ne  vous  y  maine; 
Mais  à  tous  ceulx  qu'elle  y  conduyt, 
A  retour  refuse  conduyt  ; 
A  l'aller  o  vous  se  rendra ,  , 
Mais  jà  ne  vous  en  ramenra  ; 
Et  de  tant  vous  tenez  asseur, 
Se  vous  y  entrez  par  nul  eur , 
Jà  n'en  ystrés  ne  soir  ne  main , 
Se  Povreté  n'y  met  la  main, 
Par  qui  en  destresse  demeure. 
Là  Foie -Largesse  demeure, 
Qui  ne  pense  à  riens  fors  à  jeux, 
Et  à  despens  faire  oultrageux , 
Qui  despent  ainsi  ses  deniers , 
Corn  se  les  puisast  en  greniers  f 

Sans  compter  et  sans  mesurer 
Combien  que  ce  doje  durer. 

r 

Comment  Povreté  fait  requestes 
A  Richesse  moult  deshonoestes , 
Qui  riens  ne  prise  tous  ses  ditz, 
Mais  de  tout  l'a  fait  esconditz. 

Povreté  siet  à  l'autre  chief, 
Plaine  de  honte  et  de  meschief , 
Qui  trop  seuffre  au  cueur  grant  molestes  % 
Trop  fait  de  honteuses  requestes , 
Et  trop  est  de  dur  esconditz , 
Et  n'a  ne  bons  faitz ,  ne  bons  ditz , 
Ne  délectables  ne  plaisans. 
Jà  ne  sera  si  bien  faisans 
Que  chascun  ses  œuvres  ne  blasme; 
Chascun  la  ledenge  et  diffame. 
Mais  de  Povreté  ne  vous  chaille , 
Fors  de  penser,  comment  qu'il  aille 9 
Comment  la  pourrez  eschever. 
Riens  ne  peut  tant  homme  grever  f 
Comme  de  cheoir  en  povreté  : 
Ce  congnoist  bien  l'homme  endetté 
Qui  tout  le  sien  a  despendu; 
2.  B 

Maints  ont  esté  par  luy  perdu. 
Bien  le  congnoissent  ceulx  et  dient 
Qui  contre  leur  vouloir  mendient; 
Moult  leur  convient  souffrir  douleur, 
Ains  que  gens  leur  donne  du  leur. 
Aussi  le  peuvent  ceulx  sçavoir 
Qui  d'amours  veulent  joye  avoir  ; 
Car  povre  n'a  dont  amour  paisse  , 
~Si  comme  Ovide  le  confesse. 

Povreté  fait  homme  despire, 
Et  hayr  et  vivre  en  martire , 
Et  toult  à  gens  mêmes  leur  sens. 
A  Povreté  n'ayes  consens , 
Mais  vous  efforcez  bien  de  croire 
Ma  parole  esprouvée  et  voire  ; 
Car  sachiez  j'ay  ce  esprouvé 
Et  par  experiment  prouvé 
En  ma  singulière  personne 
Tout  ce  que  je  cj  vous  sermonne. 
Si  sçaj  mieulx  que  Povreté  monte, 
Par  ma  mesaise  et  par  ma  honte, 
Doulx  amy ,  que  vous  ne  sçavez  ; 
Car  tant  soufferte  ne  lavez. 

Si  vous  devez  en  moy  fier , 
Je  le  dj  pour  vous  chastier  : 
Moult  a  beneurée  la  vie 
Cil  qui  par  autruy  se  chastie. 
Vaillant  souloye  estre  clamé , 
Et  de  tous  compaignons  aymé , 
Et  despendoye  ljéement 
En  tous  lieux  et  bien  largement, 
Tant  comme  riche  fuz  tenu. 
Or  suis-je  povre  devenu 
Par  despens  et  foie  largesse, 
Qui  m'ont  mis  en  telle  destresse , 
Que  je  n'ay  fors  qu'à  grant  dangier 
Ne  que  boire ,  ne  que  mangier , 
Ne  que  chausser,  ne  que  vestirf 
Tant  me  fait  d'angoisse  sentir 
Povreté  qui  tous  amys  toult. 
Et  sachiez,  compaings,  que  sitoust 
Que  Fortune  m'eust  ainsi  mys , 
Je  perdj  trestous  mes  amjs , 
Fors  ung,  ce  crojr-je  vrajementf 
Qui  m'est  demouré  seulement* 
Fortune  ainsi  les  me  toly; 

Par  Povreté  qui  vint  loj. 

Tolit?  par  fqy  non  pas,  je  ment, 

Mais  print  ces  choses  proprement  ; 

Car  je  sçaj  bien  que  se  miens  fussent, 

Jà  pour  elle  laissé  ne  m'eussent. 

De  riens  vers  moy  donc  ne  mesprint. 

Quant  ses  mêmes  choses  reprint  : 

Siens  voire,  mais  riens  n'en  sçavoje, 

Car  tant  acheptez  les  avoje 

De  cueur  et  de  corps  et  d'avoir , 

Que  les  cuidoye  tous  avoir  ; 

Et  puis  quant  ce  vint  au  dernier , 

Que  je  n'euz  vaillant  ung  denier , 

Tous  ses  amjs  si  s'enfouyrent 

De  moj,  et  du  tout  me  guerpirent, 

Et  me  firent  trestous  la  moë 

Quant  ilz  me  virent  sous  la  roë 

De  Fortune  envers  abatu. 

Ainsi  m'a  Povreté  batu. 

Si  ne  me  dois- je  uije  plaindre, 

Courtoisie  m'a  fait  sans  faindre, 

Qu'oncques  vers  iuj  ne  desservy  ; 

Car  entour  moy  si  très-clere  vy  » 

Tant  m'oingt  les  jeulx  d'ung  fin  colir 
Qu'el  m'eust  fait  lottir  et  confire, 
Si-tost  comme  Povreté  Tint 
Qui  d'amys  m'osta  plus  de  vingt, 
Voire  par  Dieu,  que  je  ne  mente, 
Plus  de  quatre  cens  et  cinquante. 
Oncques  linx  qui  ses  yeulx  y  mist, 
Ce  que  je  vey  lors  point  ne  veist; 
Car  Fortune  tantost  en  la  place , 
La  grant  amour  à  plaine  brace 
De  mon  bon  amj  me  monstra ,  ,  . 
Par  Povreté  qui  m'encontra , 
Que  je  n'eusses  jamais  congneu, 
Se  mon  besoing  n'estoit  venu  : 
Mais  quant  le  sçeut  il  accourut , 
Au  mieulx  qu'il  peut  me  secourut , 
Et  m'offrit  tout  ce  qu'il  avoit , 
Pour  ce  que  mon  besoing  sçavoit* 

Comment  Amjs  recorde  cy 
À  l'Amant ,  qu'un  seul  vraj  amy 
En  sa  povreté  il  avoit, 
Qui  tout  son  avoir  luj  offrait. 

En  ce  point  me  dïst  mon  amy  y 

Quant  il  fut  approuché  de  my  : 
Mon  chier  amy ,  vueilles  sçavoir , 
Vojcj  mon  corps  et  mon  avoir 
Où  vous  avez  autant  que  j'ay; 


Mais  combien  se  vous  ne  sçavez, 
Tout  ce  dont  besoing  vous  avez; 
Car  amy  ne  prise  une  prune 
Contre  amy  les  biens  de  Fortune, 
Ne  les  biens  naturelz  aussi  : 
Puisque  sommes  venus  ainsi, 
Et  que  bien  nous  sommes  aymez, 
Congneuz  et  en  amour  fermez  ; 
Car  ainsi  nous  entre -esprouvasmes 
Si  que  bons  amjs  nous  trouvasmes  ; 
Car  nul  ne  sçait,  sans  esprouver, 
S'il  peut  loyal  amy  trouver. 
Tous  mes  biens  vous  sont  obligez  ; 
Tant  sont  puissans  d  amour  les  gez, 
Que  moy  pour  vostre  guérison 
Povez,  dist-il,  mettre  en  prison, 
Pour  plaigerie  et  pour  hostage, 
Et  mes  biens  vendre  et  mettre  en  gage* 


Prenez-en  sans  avoir  congié, 

Ne  s'en  tint  pas  encor  à  tant, 
Pour  ce  qu'il  ne  m'allast  flatant, 
Àinçois  m'en  fist  à  force  prendre  y 
Car  n'y  osoye  la  main  tendre , 
Tant  estojs  mat  et  vergongneux, 
A  loi  de  povre  besogneux , 
A  qui  honte  a  la  bouche  close  > 
Que  sa  mesaise  dire  n  ose , 
Mais  seuffre,  s'enclost  et  se  cache  p. 
Que  nul  sa  povreté  ne  saiche , 
Et  monstre  le  plus  bel  dehors  : 
Ainsi  je  le  faisoje  alors. 

Ce  ne  sont  pas,  bien  le  recors,. 
Les  mendians  puissans  de  corps 
Qui  se  vont  par  tout  embatant, 
Par  doulces  paroles  flatant , 
Et  le  plus  laid  dehors  démonstrent 
A  trestous  ceulx  qui  les  rencontrent , 
Et  le  plus  bel  dedans  réponnent, 
Pour  décevoir  ceulx  qui  leur  donnent; 
Et  vont  disant  que  povres  sontf 
Et  les  grasses  pitances  ont , 
Et  grans  deniers  ont  en  trésor* 

Mais  tant  me  tairay-  je  dès  or  ; 
Car  j'en  pourroye  bien  tant  dire  , 


Car  tousiours  hayentypocrites 
Vérités  qui  contre  eulx  sont  dictes. 

Ainsi  aux  devant  ditz  amys 
Mon  fol  cueur  son  travail  a  mys, 


Destruyt,  diffamé  et  hay, 
Sans  achoison  d'autre  desserte 
Que  de  la  devant  dicte  perte  , 
De  toutes  gens  communéement, 
Fors  que  de  vous  tant  seulement. 
Que  vos  amours  pas  ne  perdez , 
Mais  à  mon  cueur  vous  aherdez  ; 
Et  tousiours  tant  que  je  vivray , 
De  vous  aymer  ne  retrairay . 
Se  Dieu  plaist  vous  y  aherdrez  ; 
Mais  pour  ce  que  vous  me  perdrez, 
Quant  à  corporel  compaignie, 
En  ceste  terrienne  vie , 
Quant  le  derrenier  jour  viendra , 
Que  mort  son  droit  du  corps  prendra, 


Qu'il  m'enyroit  de  mal  en  pire  ; 


Et  suis  par  mon  fol  sens  trahy , 

Qu'à  celluy  jour  bien  le  recors, 
Ne  nous  touldra  fors  que  le  corps , 
Et  toutes  les  appartenances 
De  par  les  corporelz  substances  ; 
Car  bien  sçay  que  nous  deux  mourrons 
Plus-tost,  je  croy,  que  ne  vouldrons; 
Car  mort  tous  compagnons  dessemble , 
Mais  ce  n'est  pas  ce  croy  ensemble. 
Si  sçay -je  bien  certainement, 
Que,  se  loyal  amour  ne  ment, 
Se  vous  vivez  et  je  mouroye , 
Tousiours  en  vostre  cueur  vivroye  ; 
Et  se  devant  moy  vous  mourez, 
Tousiours  en  mon  cueur  revivrez 
Après  vostre  mort  par  mémoire , 
Comme  vesquist,  ce  dit  Thystoire, 
Pyrithoiis  après  sa  mort, 
Que  Theseus  ama  tant  fort, 
Tant  le  queroit ,  tant  le  suyvoit, 
Que  cil  dedans  son  cueur  vivoit  ; 
Tant  l'eut  aymé  vivant  sur  terre  f 
Que  dedans  enfer  Falla  querre. 
Et  povreté  fait  pis  que  mort  : 

Car  ame  et  corps  tormente  et  mort 
Tant  que  l'ung  ou  l'autre  demeure, 
Et  non  mye  sans  plus  une  heure  , 
Et  leur  ad) ouste  à  damnement 
Larrecin  et  par  jurement , 
Avecques  toute  autre  durté , 
Dont  le  povre  est  souvent  hurté. 
Ce  que  mort  ne  peut  mye  faire, 
Ains  les  en  fait  du  tout  retraire, 
Et  si  leur  fait  à  son  venir 
Tout  temporel  torment  finir  ; 
Car,  combien  que  leur  soit  griefve, 
En  une  seule  heure  les  griefve. 
Pour  ce,  beau  compaing,  vous  semon 
Qu'il  vous  membre  de  Salomon 
Qui  fut  roj  de  Hierusalem; 
Car  de  luj  moult  de  bien  lit  l'en. 
Il  dit,  se  bien  y  prenez  garde  : 
Beau  fîlz,  de  povreté  te  garde 
Tous  les  jours  que  tu  as  à  vivre , 
Et  la  cause  rend  en  son  livre  ; 
Car  en  ceste  vie  terrestre , 
Mieulx  vault  mourir  que  povres  estre, 

Et  ceulx  qui  povres  aperront, 
Leurs  propres  frères  les  haïrront. 
Et  pour  la  povreté  doubteuse , 
Il  parle  de  la  souffreteuse 
Que  nous  appelions  indigence, 
Qui  ses  hostes  si  desavance. 
Onc  ne  fut  si  despites  gens 
Que  ceulx  que  l'en  voit  indigens  : 
Pour  tesmoings  mêmes  le  refusent 
Tous  ceulx  qui  de  droit  escript  usent, 
Pour  ce  qu'ilz  sont  ès  lojs  clamez 
Equipolens  aux  diffamez. 

Trop  est  povreté  laide  chose  ; 
Mais  toutesfois  bien  dire  l'ose, 
Que  se  vous  aviés  biens  assez  f 
Jojaulx  ou  deniers  amassez , 
Et  tant  donner  en  vouldriés 
Comme  promettre  en  pourriés, 
Lors  cueilleriés  boutons  et  Roses, 
Tant  fussent  fermez  et  encloses  ; 
Mais  vous  n'estes  mye  si  riche , 
Et  si  n'estes  avers  ne  chiche. 
Donnez  donc  aimablement 

Petits  dons  raisonnablement, 
Que  n'en  chaiez  en  povreté , 
Indigence  ou  mendicité  : 


Plusieurs  de  vous  se  mocqueroient , 
Qui  de  riens  ne  vous  aideroient. 
Si  affiert  bien  que  l'en  présent 
Du  fruyt  nouvel  ung  beau  présent, 
En  touailles,  ou  en  paniers; 
De  ce  ne  sojés  jà  laniers. 
Donnez -leur  des  noix  ou  cerises , 
Cormes,  prunes,  fraisches  merises, 
Châtaignes,  figues,  coings,  nojsettes, 
Pesches,  raisins  ou  aliiettes, 
Nèfles  entées,  ou  framboises, 
Belloces,  d'avesnes,  jorroises, 
Ou  des  meures  franches  ayés  ; 
Telz  frujtz  nouveaulx  leur  envojés; 
Et  se  les  avjez  achaptez , 
Dictes  qu'ilz  vous  sont  présentez 
D'ung  vostre  amy  de  loing  venuz, 
Les  eussiez-vous  par  achapt  euz. 
Ou  donnez  Roses  vermeiliettes, 
Primerolles  ou  violettes, 

Et  boucquetz  selon  la  saison  ; 
Telz  dons  sont  de  bonne  raison. 
Sachiés  que  dons  les  gens  affolent , 
Aux  mes di sans  les  jangles  tolent  ; 
Car  se  mal  ès  donneurs  sçavoient , 
Tout  le  bien  du  monde  en  diroient. 
Beaulx  dons  soubstiennent  maint  bailly  f 
Qui  pieça  fussent  mal  bailly  ; 
Beaulx  dons  de  vins  et  de  viandes , 
Ont  fait  donner  maintes  prébendes  ; 
Beaulx  dons  si  font,  n'en  doubtez  mje, 
Porter  tesmoings  de  bonne  vie  : 
Moult  tiennent  par  tout  grans  baudons , 
Qui  beau  don  donne  il  est  preud'homs. 
Les  dons  donnent  loz  aux  donneurs, 
Et  si  empirent  les  preneurs, 
Quant  leur  naturelle  franchise 
Obligent  en  autrny  servise. 
Que  vous  diroje  en  toute  somme  ? 
Par  don  fut  prins  et  Dieu  et  homme. 

Compaings,  entendez  ceste  note 
Que  je  vous  admonneste  et  note; 
Sachiés,  se  vous  voulez  ce  faire 

Que  vous  m'avez  ouy  retraire, 
Le  dieu  d'Amours  jà  n'y  fauldra 
Quant  le  fort  chastel  assauldra, 
Qu'il  ne  vous  rende  sa  promesse  ; 
Car  luy  et  Venus  la  déesse 
Tant  aux  portiers  se  combatront, 
Que  la  forteresse  abatront  : 
Si  pourrez  lors  cueillir  la  Rose , 
Jà  si  fort  ne  sera  enclose. 
Mais  quant  on  a  la  chose  acquise, 
Si  convient- il  très-grant  maistrise 
En  bien  garder  et  sagement , 
Qui  jouyr  en  veult  longuement. 
Car  la  vertu  n'est  mye  mendre 
De  bien  garder  que  de  despendre 
Les  choses  quant  ilz  sont  acquises, 
Comment  qu'il  soit  n'en  quelle  guyses. 
C'est  bien  droit  que  chétif  se  clame 
Celluy  qui  pert  tout  ce  qu'il  ame, 
Bien  que  ce  soit  par  sa  deffaulte  ; 
Car  moult  est  chose  digne  et  haulte 
De  bien  sçavoir  garder  s'amye , 
Si  que  l'en  ne  la  perde  mye  ; 

Et  mesmement,  quant  Dieu  la  donne 
Sage,  courtoise,  simple  et  bonne, 
Qui  s'amour  donne  et  pas  ne  vende; 
Car  en  nul  temps  amour  marchande 
Ne  fut  par  femme  controuvée, 
Fors  par  ribauldie  prouvée; 
Si  n'y  a  point  d'amour  sans  faille 
En  femme  qui  pour  don  se  baille. 
Tel  amour  fainte  Mal -feu  Tarde  1 
Là  ne  doit -on  pas  prendre  garde  ? 

Si  sont-ilz  certes  presque  toutes 
Convoiteuses  de  prendre,  et  gloutes 
De  ravir  et  de  devourer; 
Si  qu'il  nj  peut  riens  demourer 
A  ceulx  qui  pour  elles  se  pasment, 
Et  qui  plus  lojaulment  les  ament  : 
Car  Ju vénal  si  nous  racompte, 
Qui  de  Imbernie  tient  son  compte, 
Qui  mieulx  voulsist  ung  des  jeulx  perdre 
Que  soj  à  ung  seul  homme  aherdre  ; 
Car  ung  seul  ne  luj  peut  suffire, 
Tant  estoit  de  chaulde  matire; 
Car  jà  femme  n'est  tant  ardant. 

Ne  ses  amours  si  bien  gardant, 
Que  de  son  chier  amy  ne  vueille 
Tous  ses  deniers  et  sa  despeuille. 
Or  vois  que  les  autres  ferqyent, 
Qui  par  dons  aux  hommes  s'ottroyent. 
Ne  nulle  n'en  peut-on  trouver 
Qui  ne  se  vueil  ainsi  prouver, 
Tant  Tait  homme  en  subjection  ; 
Toutes  ont  ceste  intention. 
C'est  cy  la  reigle  qu'il  en  baille  : 
Mais  il  n'est  reigle  qui  ne  faille , 
Car  des  maulvaises  entendit, 
Quant  ceste  sentence  rendit; 
Mais  se  telle  est  comme  devis, 
Loyal  de  cueur,  simple  de  vis, 
Je  vous  diraj  bien  que  doit  faire 
Varlet  courtois  et  débonnaire 
Qui  veult  à  ce  mettre  sa  cure  : 
Garde  que  du  tout  ne  s'asseure 
En  sa  beaulté ,  ne  en  sa  forme  : 
Droit  est  que  son  engin  informe 
De  meurs  et  d'ars  et  de  science  ; 
Car  qui  les  fruits  et  la  prouvence 

De  beaulté  sçauroit  regarder, 
Beaulté  se  peut  bien  pou  garder  : 
Tantost  a  faicte  sa  vesprée 
Com  les  fleurettes  en  la  prée  ; 
Car  beaulté  est  de  tel  matire. 
Que  tant  plus  vit  et  plus  empire. 

Mais  le  sens  qui  le  veult  acquerre, 
Tant  comme  il  peut  durer  sur  terre , 
Fait  à  son  maistre  compaignie, 
Et  mieulx  vault  au  chief  de  la  vie 
Que  ne  fist  au  commencement  ; 
Tousiours  va  par  amendement  : 
Jà  n'est  par  nul  amenuysé. 
Moult  doit  estre  amé  et  prisé 
L'homme  de  noble  entendement , 
Quant  il  en  use  sagement. 
Moult  doit  estre  femme  ljée , 
Quant  son  amour  a  employée 
En  bel  homme  courtois  et  sage» 
Qui  de  sens  a  grant  tesmoignage. 
Non  pourtant  s'il  me  demandoit 
Conseil ,  sçavoir  se  bon  seroit 
Qu'il  fist  des  rymes  joliettes, 

2.  c 

Motez,  fabliaux,  chançonnettes , 
Qu'il  vueille  à  sa  mje  envoyer 


Hélas  !  cïe  ce  ne  peut  chaloir; 
Beau  dit  y  peut  petit  valoir  : 
Le  dit  je  croj  loué  seroit, 
D'autre  preu  petit  y  feroit. 


Bien  garnye  de  bon  besans, 


Tost  y  courroit  à  plaine  brace; 
Elles  sont  si  très-aoursées, 
Qu'elles  ne  quierent  que  boursées: 
Jadis  souloit  estre  autrement; 
Or  va  tout  par  empirement. 
Jadis  au  temps  des  premiers  pères 
Et  de  noz  primeraines  mères , 
Comme  la  lectre  le  tesmoigne, 
Par  qui  nous  sçavons  la  besoigne, 
Furent  amours  loyaulx  et  fines, 
Sans  couvoitises  ne  rapines, 
Et  le  siècle  moult  précieux 
N'estoit  pas  si  délicieux 


Pour  luy  dédujre  et  appayer. 


Mais  une  grant  bourse  pesans, 


Se  la  veoit  saillir  en  place, 


(v.W55  )  DE     LA     ROSE,  3 

Ne  de  robes,  ne  de  viandes; 
Mais  cuilloient  ès  bojs  les  glandes 
Pour  pain,  pour  chair  et  pour  poissons 
Et  cherchoient  par  ces  buissons, 
Par  vaulx,  par  plains  et  par  montaigne 
Pommes  .  poires ,  noix  et  chastaignes, 
Boutons  et  meures  et  prunelles, 
Framboises,  frezes  et  cenelles, 
Fèves  et  poiz ,  et  telz  chosettes, 
Comme  fruitz,  racines  ,  herbettes, 
Et  des  espis  des  blés  frotoient  ; 
Les  racines  des  champs  mangeoient , 
Sans  mectre  en  pressouer,  n'en  esnes; 
Et  le  miel  découroit  des  chesnes, 
Dont  habondamment  se  vivoient; 
Et  de  Teaue  simple  buvoient, 
Sans  quérir  pigment  ne  claré; 
N'oncques  ne  burent  vin  paré. 
Lors  ne  fut  point  la  terre  arée , 
Mais  comme  Dieu  Tavoit  parée, 
Et  d'elle -mësmes  apportoit 
Ce  dont  chascun  se  confortoit  : 
Ne  queroient  saumons,  ne  luz; 

Ains  vestoient  les  cuirs  veluz, 
Et  faisoient  robes  de  laines, 
Sans  taindre  en  erbes  ni  en  graines, 
Ainsi  qu'ilz  venqyent  des  bestes. 
Couvertes  estaient  de  gènes  tes, 
De  feuillettes  et  de  rainceaulx 
Leurs  maisonnettes  et  hameaulx, 
Et  faisoient  en  terre  fosses; 
Es  roches  et  tiges  très -grosses, 
Es  chesnes  creux  se  reponnoient 
Quant  les  tempestes  redoubtoient 
D'un  horrible  temps  apparant; 
Là  s'en  alloient  à  garant 
Pour  celle  tempeste  éviter, 
Et  eulx  hors  du  péril  getter. 

Comment  les  gens  temps  passé 
N'aboient  nul  trésor  amassé, 
Fors  tout  commun  par  bonne  foj; 
Et  n'avoient  ne  prince  ne  roy. 

Et  quant  par  nujt  dormir  voulqyent, 

En  lieu  de  coites  apportojent 

En  leurs  places  monceaulx  de  gerbe  9 

De  fueilles,  ou  de  mousse,  ou  cFerbes  ; 

Et  quant  l'air  estoit  appaisé,. 

Et  le  temps  cler  et  arrasé, 

Et  le  vent  doulx  et  convenable, 

Si  comme  en  printemps  permanable, 

Que  les  ojseaulx  en  leur  latin 

S'estudient  ehascun  matin 

De  l'aube  du  jour  saluer 

Qui  tout  leur  fait  les  cueurs  muer  : 

Zephirus  et  Flora  sa  femme 

Qui  des  fleurs  est  maistresse  et  dame  ; 

Ces  deux  font  les  florettes  naistre  ; 

Fleurs  ne  congnoissent  autre  maistre  ; 

Car  par  tout  le  monde  ensement* 

Les  vont  cil  et  celle  sèment, 

Et  les  forment  et  les  coulorent. 

Ces  couleurs  dont  les  fleurs  honnorenfe 

Pucelles  et  varletz  prisiez , 

De  beaulx  chappeletz  renvojsiez, 

Pour  l'amour  des  fins  amoureux; 

Car  ilz  ont  moult  plaisir  en  eulx._ 

Ces  fleurettes  lors  estendoient 

Les  çoutepointes  qui  rendaient 

Leur  resplandeur  par  ces  herbages, 
Par  ces  prez  et  par  ces  rivages, 
Qu'il  vous  fust  advis  que  la  terre 
Voulsist  emprendre  estrif  et  guerre 
Au  ciel  d'estre  mieulx  estellé , 
Tant  est  par  ces  fleurs  revellée. 
Sur  telz  couches  que  vous  devise , 
Sans  rapine  et  sans  convoitise, 
Sentre-acoloient  et  baisoient 
Ceulx  qui  le  jeu  d'amours  plaisoient; 
Soubz  arbres  vers  pour  ces  gaudines, 
Leurs  pavillons  et  leurs  courtines 
De  rainceaulx  d  arbres  estendoient, 
Qui  du  soleil  les  deffendoient.  ' 
Là  déraenoient  leurs  carolles , 
Leur  jeux  et  leur  doulces  parolles 
Les  simples  gens  bien  asseurez, 
De  toutes  malices  curez, 
Fors  démener  jolivetez 
Par  lojaulx  amiabletez. 
N'encor  n'estoit  ne  roj  ne  prince  : 
Mal  fait  qui  Tautruj  toit  et  prinse. 
Très  tous  pareilz  estre  souloient, 

Ne  riens  propre  avoir  ne  vouloient. 
Bien  sçavoient  celle  parole 
Qui  n'est  mensongiere  ne  foie  : 
Qu'oncques  Amour  et  seigneurie 
Ne  s'entrefirent  compaignie, 
Ne  ne  demouroient  ensemble; 
Cil  qui  maistrise  les  dessemble. 

Icy  commence  le  Jaloux 

A  parler  et  dire,  oyans  tous, 

A  sa  femme  qu'elle  est  trop  baulde , 

Et  l'appelle  faulse  ribaulde. 

Pour  ce  voit- on  des  mariages , 

Quant  le  mary  cuide  estre  sages  > 

Et  chastie  sa  femme  et  bat, 

Et  la  fait  vivre  en  tel  débat, 

Qui  lui  dit  qu'elle  est  nice  et  folle. 

Dont  tant  demeure  à  la  carolle, 

Quant  elle  hante  si  souvent 

Des  jolis  learletz  convent, 

Que  bonne  amour  n  j  peut  durer  : 

Tant  s'entrefont  maulx  endurer* 

Quant  il  veut  la  maistrise  avoir > 

Du  corps  sa  femme  et  de  l'avoir. 
Trop  estes,  dist-il, vilotiere, 
Et  avez  trop  nice  manière  : 
Quant  suis  en  mon  labour  alez, 
Tantost  espringuez  et  balez, 
Et  démenés  tel  ribauldie, 
Que  ce  semble  une  djablerie; 
Et  chantez  comme  une  seraine. 
Dieu  vous  mette  en  malle  sepmaine  ! 
Et  quant  vois  à  Romme  ou  en  Frise 
Porter  de  notre  marchandise, 
Vous  devenez  tantost  si  cointe, 
Que  je  trouve  bien  qui  m'acointe, 
,  Que  par  tout  en  va  la  parole; 
Et  quant  aulcun  à  vous  parole, 
Pourquoj  si  cointe  vous  tenez  ? 
En  tous  les  lieux  où  vous  venez, 
Vous  respondez  :  Hary,  hary, 
C'est  pour  l'amour  de  mon  mary. 
Pour  moj,  las  !  douloureux  chétifz* 
Qui  sçet  se  je  forge  ou  je  tistz, 
Ou  se  je  suis  ou  mort  ou  vifz? 
L'en  me  devroit  fraper  au  viz 


79,.!  DE    LÀ    ROSE,  3j 

Une  veçye  de  mouton  : 

Certes  je  ne  vaulx  ung  bouton , 

Quant  autrement  ne  vous  chastie; 

Maie  grâce  m'avez  bastie , 

Qui  de  tel  mal  fait  vous  vantez. 

Chascun  sçet  bien  que  vous  mentez. 

Pour  moy,  las  !  douloureux;  pour  moy, 

Maulx  gras  en  mes  mains  enformoy, 

Et  villainement  me  déceuz 

Quant  oncques  vostre  foj  receuz 

Le  jour  de  nostre  mariage, 

Pour  moy  donner  tel  rigolage. 

En  démenant  ung  tel  bobant 

Qui  cuidez-vous  aller  lobant? 

Certes  je  n'aj  pas  le  povoir 

De  telle  cointerie  veoir, 

Que  ces  ribaulx  saffres,  frians, 

Qui  ces  putains  vont  espians, 

Entour  vous  remirent  et  vojent 

Quant  par  ces  ruës  vous  convojent. 

A  qui  pelez -vous  telz  chastaignes, 

Qui  me  peut  plus  faire  d'engaignes  ? 

Vous  faietes  de  moy  chappe  à  pluye, 

En  ce  surcot,  en  celle  gjmple , 
Que  tourterelles  ne  coulons  ; 
Ne  vous  chault  s'il  est  court  ou  longs. 
Quant  suis  tout  seul  lés  vous  presens, 
Qui  me  donnerait  cent  besens, 
Combien  que  débonnaire  soje; 
Se  pour  honte  ne  le  laissoye, 
Ne  me  tendroje  de  vous  batre, 
Pour  vostre  orgueil  du  tout  abatre  : 
Et  sachiez  qu'il  ne  me  plaist  mie 
Qu'il  soit  en  vous  telle  cointie, 
Soit  de  carolle ,  soit  de  dance, 
Fors  seulement  en  ma  présence. 

Comment  le  Jaloux  si  reprent 
Sa  femme ,  et  dit  que  trop  mesprent 
De  démener  ou  joye  ou  feste, 
Et  que  de  ce  trop  le  moleste. 

D'autre  part  ne  puis  plus  celer, 
Entre  vous  et  se  bacheler 


Je  voj  que  vous  estes  plus  simple 


JRobinchon  qui  a  vert  chapel, 

Qui  sitost  vient  à  vostre  apel. 

Avez-vous  terres  à  partir  ? 

Vous  ne  pouvez  de  luy  partir  : 

•Tousiours  ensemble  flajolez  ; 

Ne  sçay  que  vous  entrevoulez. 

Que  vous  pouvez-vous  entredire? 

Tout  vif  me  faut  enragier  d'ire , 

Pour  vostre  fol  contenement. 

Par  le  Dieu  qui  ne  fault  ne  ment , 

Se  vous  parlez  jamais  à  luy , 

Vous  en  aurez  le  vis  pallj, 

Voir  pardieu  plus  noyr  que  meure  : 

Car  de  coups,  se  Dieu  me  sequeure, 

Vous  donraj  tant  par  ce  visaige 

De  quoy  vous  tenez  le  musaige , 

Qui  tant  est  aux  musars  plaisans , 

Que  vous  rendrez  coje  et  taisans» 

Ne  jamais  hors  sans  moy  n'yrez  ; 

Mais  à  Thostel  me  servirez 

En  bons  aneaulx  de  fer  rivée  : 

Les  djables  vous  font  si  privée 

De  ces  ribaulx  plains  de  losenges , 

Dont  vous  deussiés  bien  estre  estranges. 

Ne  vous  prins-je  pour  me  servir? 
Cuidez-vous  m'amour  desservir  , 
Pour  acointer  ces  ors  ribaulx, 
Pour  ce  qu  ilz  ont  les  cueurs  si  baulx, 
Et  qu'ilz  vous  retrouvent  si  baulde? 
Vous  estes  maulvaise  ribaulde  ; 
Si  ne  me  puis  en  vous  fier  : 
Diables  m'y  firent  marier. 

Las  !  se  Theofrastu  je  creusse, 
Jamais  femme  espousé  je  n'eusse; 
Il  ne  tient  pas  homme  pour  sage 
Qui  femme  prent  par  mariage, 
Spit  belle,  ou  laide,  ou  povre,  ou  riche; 
Car  il  dit,  et  pour  vrajr  la  fiche 
En  son  noble  livre  aureolle 
Qui  bien  fait  à  lire  en  escolle, 
Qu'il  y  a  vie  trop  grevaine , 
Plaine  de  travail  et  de  paine, 
Et  de  comptens  et  de  riottes, 
Par  les  orgueilz  des  femmes  sottes, 
Et  de  dangiers  et  de  reprouches 
Qu'ilz  font  et  dient  par  leurs  bouches, 
Et  de  requestes  et  de  plaintes 

Qu  ilz  trouvent  par  achoisons  maintes: 

Si  a  grant  paine  à  les  garder, 

Pour  leurs  folz  vouloirs  retarder  ; 

Et  qui  veult  povre  femme  prendre, 

A  nourrir  la  convient  entendre , 

Et  à  vestir  et  à  chausser  : 

Et  se  tant  se  cuide  avancer 

Qu'il  la  preigne  riche  gramment, 

A  souffrir  aura  grant  torment  ; 

Tant  la  treuve  orgueilleuse  et  fiere, 

Et  surcuidée  et  bonbanciere, 

Que  son  mary  ne  prisera 

Riens,  et  par  tout  desprisera 

Ses  parens  et  tout  son  lignage, 

Par  son  oultrecuidé  langage. 

S'elle  est  belle,  tous  y  accourent, 
Tous  la  poursuivent  et  Fhonnourent, 
Tous  y  heurtent,  tous  y  travaillent, 
Tous  y  luittent,  tous  y  bataillent, 
Tous  à  la  servir  s'estudient, 
Tous  vont  entour  elle  et  la  prient, 
Tous  y  musent  et  la  convojent; 
Si  font  en  la  fin  tant  la  projent* 


Digitized  by 


42  LE     ROMAN  (v.8*>5.) 

Qu'elle  est  de  toute  pars  assise , 
Envis  eschappe  cTestre  prise. 
Si  laide  est ,  à  chascun  veult  plaire. 
Et  comment  pourroit  nul  ce  faire 
De  garder  ce  que  tous  guerroient, 
Ou  haïr  tous  ceulx  qui  le  vojent? 
S'il  prent  à  tout  le  monde  guerre, 
Il  n'a  povoir  de  vivre  en  terre  ; 
Nul  ne  les  garde  d'estre  prises 
Quant  bien  seuffrent  d'estre  requises. 

Pénélope  mesmes  prendroit, 
Qui  bien  à  la  prendre  entendrait  ; 
Si  n'eust-il  meilleure  femme  en  Grèce. 
Si  feroit-il  par  foj  Lucrèce, 
Jaçoit  ce  que  se  soit  occise, 
Puisque  par  force  Tavoit  prise 
Le  filz  au  roj  Tarquinius; 
N'onc  ce  dit  Titus  Li vius  : 
Mary,  ne  pere,  ne  parens 
Ne  l'en  peurent  estre  garens, 
Pour  paine  que  nul  d'eulxy  mist, 
Que  devant  eulx  elle  ne  s  occist. 
Du  dueil  laisser  moult  la  requirent, 

Et  de  belles  raisons  luj  dirent; 
Son  loyal  marj  mesmement 
La  confortoit  piteusement, 
Et  de  bon  cueur  luj  pardonnoit 
Tout  Je  fait,  et  luj  sermonnoit, 
Et  s  estudioit  à  trouver 
Vives  raisons,  pour  luj  prouver 
Que  son  corps  n'avoit  pas  pechié 
Quant  le  cueur  ne  voult  le  pechié; 
Car  corps  ne  peut  estre  pécheur, 
-  Se  le  cueur  n'en  est  consenteur. 
Mais  elle  qui  son  dueil  menoit, 
Ung  coutel  en  son  sein  tenoit 
Si  mucé,  que  nul  ne  le  veit 
Quant  pour  en  soj  ferir  le  prit, 
Et  leur  respondit  sans  vergogne  : 
Beaulx  seigneurs,  qui  que  me  pardogne 
Lort  pechié  dont  si  fort  me  poise, 
Ne  comment,  dist-elF  qu'il  en  voise, 
Je  ne  me  pardoint  pas  la  paine. 

Comment  Lucrèce  par  grant  jre 
Son  cueur  point ,  derrompt  et  dessire  , 
Et  cliiet  morte  sur  terre  à  dens , 
Devant  son  mary  et  parens. 

Lors  fiert  de  grant  angoisse  plaine, 

D'une  espée  dans  sa  poitreine  : 

Son  cueur  si  le  fend,  et  se  porte 

Devant  eulx  à  la  terre  morte  ; 

Mais  ains  pria  qu'ilz  travaillassent 

Tant  pour  luy ,  que  sa  mort  vengeassent. 

C'est  exemple  voult  procurer , 

Pour  mieulx  les  femmes  asseurer 

Que  nulluy  force  ne  leur  meust, 

Qui  pour  ce  mort  souffrir  ne  deust; 

Dont  le  roy  et  son  filz  en  furent 

Mis  en  exil,  et  en  moururent. 

N bnc  puis  Romains  pour  ce  desroj 

Ne  vouldrent  faire  à  Romme  roy. 

Si  n'est-il  plus  nulle  Lucrèce , 

Ne  de  Penelopé  en  Grèce, 

Ne  preude  femme  dessus  terre, 

S'il  fust  qui  bien  les  sçeust  requerre; 

Ainsi  le  dient  les  payens. 

N'oncques  nul  n'y  trouva  moyens, 

Maintes  mesmes  par  eulx  se  baillent , 

Quant  les  requereurs  leur  deffaillent  ; 

Et  ceulx  qui  font  les  mariages, 

Si  ont  trop  merveilleux  usages 

Et  coustume  si  despareille, 

Qu'il  me  vient  à  trop  grant  merveille. 

Ne  sçay  dont  vient  ceste  folie, 

Fors  de  rage  et  de  desverie. 

Je  voy  qui  ung  cheval  achette, 

Il  n'est  si  fol  qui  riens  y  mette, 

Combien  qu'il  soit  très -bien  couvert, 

S'il  ne  le  voit  à  descouvert, 

Par  tout  le  regarde  et  espreuve  : 

Mais  on  prent  femme  sans  espreuve  ; 

Car  jà  ne  sera  descouverte, 

Ne  pour  gaigne,  ne  pour  la  perte, 

Pour  soulas,  pour  déduit,  pour  aise, 

Tant  ait  son  fiancé  mésaise, 

Devant  qu'elle  soit  espousée  ; 

Et  quant  eF  voit  la  chose  oultrée , 

Adoncques  monstre  sa  malice, 

2.  D 

Et  appert  lors  s'elle  a  nul  vice. 
Si  fait  au  fol  ses  mœurs  sentir, 
Quant  riens  n'y  vault  le  repentir  : 
Si  sçay-je  bien  certainement 


Combien  qu'ef  se  tient  sagement, 
N'est  nul  qui  marié  se  sente, 
S'il  n'est  fol,  qui  ne  s'en  repente. 
Prudes  femmes,  par  saint  Denis, 
Dont  il  est  moins  que  de  fenis, 
Comme  Valerius  témoigne, 
Ne  peut  nul  aimer  qu'il  ne  preigne 
Par  grans  paours  et  par  grans  cures, 
Et  d'autres  grans  mesadvantures, 
Moins  que  de  fenis  par  ma  teste, 
Par  comparaison  plus  honneste  ; 
Voire  moins  que  de  blancz  corbeaulx, 
Combien  qu'elles  ayent  les  corps  beaulx  : 
Mais  non  pourtant,  quoy  que  j'en  die, 
Pour  ce  que  ceulx  qui  sont  en  vie 
Ne  puissent  dire  que  je  queure 
A  trestoutes  femmes  au  desseure. 
Qui  preude  femme  veult  congnoistre, 
Soit  séculière, -ou  soit  de  cloistre , 

Se  travail  veult  mettre  à  la  querre, 

C'est  oysel  cler  semé  sus  terre, 

Si  legierement  congnoissable, 

Qui  est  à  noir  cygne  semblable. 

Juvenal  mesmes  le  conferme 

Qui  le  dit  par  sentence  ferme  : 

Se  tu  trouves  chaste  moullier , 

Va-t'en  au  temple  agenoullier, 

Et  Jupiter  sers  et  honnoure, 

A  luy  sacrifier  laboure  ; 

A  Juno  la  dame  honnourée 

Une  vasche  toute  dorée, 

Qu'onc  plus  merveilleuse  advanture 

N'advint  à  nulle  créature. 

Et  qui  veult  les  maies  amer, 

Dont  deçà  mer  et  delà  mer, 

Comme  Valerius  racompte 

Qui  de  vrai  dire  n'a  pas  honte, 

Sont  essains  plus  grans  que  de  mouches  » 

Qui  se  recueillent  en  leurs  rouches. 

A  quel  chief  en  cuyde-il  venir  ? 

Mai  se  fait  à  tel  rain  tenir, 

Et  qui  s'y  tient  bien  le  recors; 

Il  en  perdra  i'ame  et  le  corps. 

Valerius ,  qui  se  douloit 
De  ce  que  Ruffin  se  vouloit 
Marier  qui  son  compaings  yere, 
Si  luy  dist  par  parolle  fiere: 
Dieu  tout-puissant,  dist-il,  amis, 
Garde  que  je  ne  soye  jà  mis 
Es  latz  de  femmes  !  tant  puissans 
Sont,  quilz  sont  tous  par  art  froissans. 
Et  Juvenal  mesmes  escrye 
A  Postumus  qui  se  marie  : 
Postumus,  veulx-tu  femme  prendre? 
Ne  peux- tu  trouver  à  toy  pendre 
Ou  hart,  ou  cordes,  ou  chevestres, 
Ou  saillir  hors  par  les  fenestres 
Dont  l'en  peut  et  hault  et  loing  veoir, 
Ou  de  laisser  toy  d'un  pont  cheoir? 
Car  forsenerie  te  maine 
A  ceste  grant  douleur  et  paine. 
Le  roy  Phoroneus  meismes , 
Que  si  comme  nous  apreismes 
Ses  loix  au  peuple  grec  donna, 
Au  lit  de  la  mort  sermonna, 

Et  dist  à  son  frère  Léonce  : 
Frère  et  amj,  je  te  dénonce 
Que  très-bieneuré  je  mourusses, 
S'oncques  femme  espousée  n'eusses. 
Et  Léonce  tantost  la  cause 
Luy  demanda  de  ceste  clause. 
Tous  les  mariés  si  la  preuvent, 
Et  par  experiment  le  treuvent  ; 
Et  quant  tu  auras  femme  prise  > 
Tu  le  sçauras  bien  à  devise. 

Pierre  Abajelart  le  confesse  f 
Que  sœur  Heloïse, Tabbesse 
Du  Paraclet,  qui  fut  s'anrye, 
Accorder  ne  se  vouloit  mye 
Pour  riens  qui  la  tenist  à  femme  ; 
Ains  luj  faisoit  la  jeune  dame , 
Bien  entendant  et  bien  lettrée, 
Et  bien  ajmant  et  bien  ajmée, 
Argumens  pour  luy  chastier 
Qu'il  se  gardast  de  marier  ; 
Et  luy  prouvoit  par  escriptures , 
Et  par  raisons  qui  sont  trop  seurcs* 
Condicion  de  mariage, 

Combien  que  la  femme  soit  sage, 
Car  les  livres  avoit  bien  leuz, 
Bien  estudiés  et  bien  veuz  ; 
Et  les  meurs  féminins  sçavoit, 
Car  en  soy  trestous  les  avoit; 
Et  luy  requeroit  qu'il  l'amast, 
Mais  que  nul  droit  ne  reclamast 
Fors  que  de  grâce  et  de  franchise, 
Sans  seigneurie  et  sans  maistrise; 
Et  qu'il  peust  bien  estudier, 
Franc  et  quicte  sans  soy  ly  er  ; 
Et  qu'il  entendist  à  l'estuide 
Qui  de  science  n'est  pas  vuidè; 
Et  luy  redisoit  toutesvoyes , 
Que  plus  plaisans  étoient  leurs  joyes, 
Et  les  soulas  plus  en  croissoient, 
Quant  plus  tard  ilz  s'entreveoient. 
Mais  il,  si  comme  escript  nous  a, 
Qui  tant  l'aymoit  qu'il  l'espousa 
Contre  son  admonestement, 
Si  luy  en  mescheut  malement. 
Çar  puis  qu'ilz  furent,  ce  me  semble, 
Par  leurs  accors  conjoinctz  ensemble  f 

D'Argenteil  nonnain  rêves  tue, 
Fut  la  couille  à  Pierre  tolue 
A  Paris ,  en  son  lict  de  nuy  tz , 
Dont  moult  eut  travail  et  ennujtz> 
Et  fut  par  cette  meschéance 
Moine  de  saint  Denjs  en  France, 
Puis  abbé  d'une  autre  abbaje; 
Et  fonda,  se  dit  en  sa  vie> 
Une  abbaye  renommée 
Qui  du  Paraclet  est  nommée, 
Dont  Heloïse  si  fut  abbesse 
Qui  devant  fut  nonnain  professe  : 
Elle-mesmes  nous  le  racompte, 
Et  Vescript  sans  en  avoir  honte 
A  son  amy  que  tant  ajmoit, 
Que  pere  et  seigneur  clamoit, 
Une  merveilleuse  parole 
Que  moult  de  gens  tiennent  à  foie  r 
Qui  est  escripte  en  ses  epistres, 
Qui  bien  chercheroit  ès  chapitres  > 
Et  luy  manda  par  lettre  expresse 
Depuis  ce  qu'elle  fust  abbesse, 
En  cette  forme  gracieuse, 

Comme  femme  bien  amoureuse  : 
Se  l'empereur  qui  esta  Romme, 
Soubz  qui  doyvent  estre  tout  homme, 
Me  daignoit  prendre  pour  sa  femme 
Et  me  faire  du  monde  dame, 
Si  vouldroye  ores  mieulx,  dist-elle , 
Et  Dieu  à  tesmoing  en  appelle, 
Estre  ta  putain  appellée , 
Qu'estre  emperiere  couronnée, , 
Mais  je  ne  croj  mje,  par  m'ame, 
Qu'onc  puis  fust  une  telle  femme. 
Si  Croy-je  bien  qu'à  la  lecture 
Se  mist  pour  ce  que  sa  nature 
Vaincre  et  dompter  mieulx  en  sçavoit; 
Les  mœurs  féminins  congnoissoit  : 
Car  certes,  se  Pierre  la  creust, 
Jamais  marié  ne  se  fust. 

Mariage  est  mauvais  lien, 
Se  m'aist  Dieu  et  saint  Julien 
Qui  pèlerins  errans  héberge, 
Et  saint  Ljenard  qui  tous  defFerge 
Les  pèlerins  bien  repentans, 
Quant  les  voit  à  luy  démentans  : 

Mieulx  me  vaulsist  estre  allé  pendre 
Au  jour  que  je  deuz  femme  prendre. 
Quant  si  cointe  femme  acointay, 
Mort  suis  quant  femme  si  cointe  ay. 
Mais,  par  le  filz  saincte  Marie î 
Que  me  vault  cette  coînterie, 
Cette  robe  cointeuse  et  chiere 
Qui  si  vous  fait  haulser  la  chiere, 
Et  tant  vous  grieve  et  tant  ataine , 
Et  tant  est  longue  qu'elle  traîne  ? 
Pourquoi  tant  d'orgueil  démenez 
Que  je  deviens  tout  forcenez  ? 
Que  me  fait -elle  de  prouffit? 
Et  combien  qu'aux  autres  prouffit, 
A  moi  ne  fait- elle  que  nuyre. 
Car  quant  me  vueil  à  vous  dédujre, 
Je  la  trouve  si  encombreuse, 
Si  gre vaine,  si  ennuyeuse, 
Que  je  ne  puis  à  chief  venir, 
Ne  vous  y  puis  à  point  tenir; 
Tant  me  faictes  de  tours  de  ganches, 
De  bras,  de  costez  et  de  manches; 
Et  tant  vous  allez  détortant, 

Ne  sçay  comme  ce  va,  fors  tant 
Que  bien  voy-je  que  ma  drurye 
Ne  mon  soulas  ne  vous  plaist  mye  : 
Mesmes  au  soir  quant  je  me  couche, 
Ains  que  vous  reçoive  en  ma  couche, 
Comme  preud'homs  fait  sa  moullier, 
Là  vous  convient-il  despoiiillier  : 
N'avez  sur  chief,  sur  corps,  sur  hanche 
Que  une  coiffe  toute  blanche, 
Et  les  tressons yn des  ou  vers, 
Cy  croy  soubz  la  coiffe  couvers; 
Les  robes  et  les  pennes  grises 
Sont  adonc  à  la  perche  mises, 
Toute  la  nuyt  pendans  à  l'air. 
Que  me  peut  donc  tout  ce  valoir > 
Fors  à  vendre  ou  à  engaigier  ? 
Vif  me  voyés-vous  enraigier, 
Et  mourir  de  la  male-raige , 
Si  je  ne  vends  tout  et  engaige  ; 
Car ,  puisque  par  jour  si  me  nuysent  , 
Et  par  nuyt  point  ne  me  déduisent , 
Quel  prouffit  y  puis  autre  attendre , 
Fors  les  engaiger  ou  les  vendre  ? 

Je  m'en  suis  par  le  voir  allez  ; 
De  nulle  riens  mieulx  n'en  valez , 


Et  n'ont  pardieu  pas  de  beaulté. 
Et  se  nulz  homs  pour  moy  confondre 
Vouloit  opposer  ou  respondre , 
Qui  les  bontés  des  choses  bonnes 
Font  bons  les  estranges  personnes , 
Et  que  beaulx  garnemens  font  belles 
Les  dames  et  les  damoiselles  ; 
Certes  quiconques  ce  diroit , 
Je  diroje  qu'il  mentiroit  : 
Car  ia  beaulté  des  belles  choses, 
Soyent  violettes  ou  roses , 
Ou  draps  de  soye,  ou  fleurs  de  lys , 
Si  comme  escript  aux  livres  lys  , 
Sont  en  eulx  et  non  pas  ès  dames  ; 
Car  sçavoir  doy vent  toutes  femmes 
Que  jà  nul  jour  tant  qu'elle  vive , 
N'aura  fors  sa  beaulté  nayve  ; 
Et  tout  autant  dys  de  bonté, 
Com  de  beaulté  vous  ay  compté. 
Si  dis,  pour  ma  parole  ouvrir, 

Qui  vouldroit  ung  fumier  couvrir 

De  draps  de  soje  ou  de  fleurettes 

Bien  coulourées  et  bien  nettes , 

Si  seroit  certes  le  fumier 

Qui  de  puir  est  coustumier, 

Tel  que  devant  estre  souloit; 

Et  se  nul  dire  me  vouloit, 

Se  le  fumier  est  bien  parant, 

Et  dedans  est  or  et  puant, 

Tout  ainsi  les  femmes  se  parent 

Pour  ce  que  plus  belles  apparent; 

Ou  c'est  pour  leur  laideur  ascondre  : 

Certes  je  ne  sçai  que  respondre , 

Fors  tant  que  tel  déception 

Vient  de  la  foie  vision 

Des  jeulx  qui  parées  les  voyent; 

Par  quoj  leurs  cueurs  si  se  des  voyent, 

Pour  la  plaisante  impression 

De  leur  imagination , 

Qu'ilz  ne  sçavent  appercevoir 

Ne  le  mensonge ,  ne  le  voir , 

Ne  le  sophisme  deviser 

Par  defFault  de  bien  adviser  ; 

Mais  s'ilz  eussent  des  jeulx  de  lins , 
Jà  pour  leurs  manteaulx  sebelins , 
Ne  pour  surcotz,  ne  pour  tonelles , 
Ne  pour  guimples ,  ne  pour  cotelles , 
Ne  pour  chemises ,  ne  pelices , 
Ne  pour  jojaulx ,  ne  pour  délices , 
Ne  pour  leurs  moës  desguisées 
Qui  bien  les  auroit  advisées ,  . 
Ne  pour  leur  lujsans  superfices 
Dont  ilz  usent  par  artifices , 
Ne  pour  chapeaulx  de  fleurs  nouvelles, 
Ne  leur  semblassent  estre  belles. 
Car  le  corps  Olimpiadés 
Qui  de  beaulté  a  voit  adés , 
Et  de  couleur  et  de  facture , 
Tant  l'avoit  bien  faicte  nature , 
Qui  en  dedans  veoir  le  pourrait , 
Pour  trop  laid  tenir  la  vourroit  : 
Ainsi  le  racompte  Boëce , 
Saiges  homs  et  plain  de  proësse , 
Et  traie  t  à  témoin  g  Aristote 
Qui  par  parole  ainsi  le  note  ; 
Car  ife  lins  a  la  regard ure 

Si  fort,  si  persant  et  si  sure, 

Qu'il  voit  tout  ce  que  l'en  luj  monstre, 

Et  dedans  et  dehors  toult  outré; 

Et  dit  qu'oncques  n'hjver  n'esté 

Beaulté  n'eus  t  paix  à  chasteté  ; 

Tousiours  j  a  si  grant  tençon , 

Qu'onques  en  fable  n'en  chanson 

Dire  n'ouï  ne  recorder 

Que  l'èn  les  peust  bien  accorder  : 

Il  a  entr'eux  si  mortel  guerre , 

Que  jà  Tune  ung  plain  pied  de  terre 

A  l'autre  ne  lairra  tenir , 

Pour  qu'el  puisse  au  dessus  venir. 

Mais  la  chose  est  si  mal  partie , 

Que  chasteté  pert  sa  partie 

Quant  assault  ou  quant  se  revanche  : 

Tant  sçet  peu  de  lujtte  et  ganche , 

Qu'il  luj  convient  ses  armes  rendre , 

Et  n'a  povoir  de  se  deffendre 

Contre  beaulté  qui  est  tant  fiere. 

Laideur  mesmes  sa  chamberiere , 

Qui  luj  doit  honneur  et  servise , 

Ne  l'ajme  pas  tant ,  ne  ne  prise , 

Que  de  son  hostel  ne  la  chasse , 
Ne  l'en  mette  hors  et  l'en  dechasse.' 

Beaulté  si  chasteté  guerroyé, 
Et  laidure  aussi  la  maistroje 
De  servir  à  vertus  leur  dame , 
Qui  des  chastes  à  malle  famé. 

Et  luy  court  sur,  ou  col  la  mace , 
En  faisant  très-orde  grimace, 
Qui  tant  est  grosse  et  tant  luy  poise, 
Que  merveilleusement  luy  poise , 
Quant  sa  dame  en  vie  demeure 
La  montance  d'une  seule  heure, 
Cest  chasteté  trop  mal  baillie  , 
Quant  de  deux  pars  est  assaillie  , 
Et  n'a  de  nulle  part  secours , 
Si  l'en  convient  fouyr  le  cours  ; 
Car  elle  se  voit  au  fait  seulle , 
Sel'  Tavoit  juré  sur  sa  gueulle , 
Et  sçeut  encor  assez  de  luy  te , 
Quant  chascun  encontre  elle  luyte; 
Elle  n  ose  les  contrester , 
Si  qu'el  n'y  peut  rien  conquester  : 
Laideur  a  tout  le  fait  gasté , 

Quant  si  court  sus  à  chasteté , 
Qui  deffendre  et  garder  la  deust  ; 
Même  se  musser  el  la  peust 
Entre  sa  chair  et  sa  chemise , 
Si  lj  devroit-elle  avoir  mise. 
Moult  refait  certes  à  blasmer 
Beaulté  qui  bien  la  deust  amer , 
Et  luy  procurer  s'elle  peust , 
Que  très  bonne  paix  entre  eulx  eust; 
Tout  son  povoir  au  moins  en  fist , 
Ou  qu'en  sa  grant  mercy  se  mist: 
Car  bien  faire  luy  deust  hommage, 
S'elle  fust  preux,  courtojse  et  sage, 
Non  pas  faire  honte  et  vergongne; 
Car  la  lectre  si  nous  tesmoigne 
Au  sixicsme  livre  Virgile, 
Par  l'autorité  de  Sibile, 
Que  nul  qui  vive  chastement , 
Ne  peut  venir  à  damnement. 
Dont  je  jure  le  Roj  celestre  , 
Que  femme  qui  belle  veult  estre, 
Ou  qui  du  ressembler  se  paine, 
Et  se  remire  et  se  demaine 

Pour  soj  parer  et  contoyer , 
Qu'el  veult  chasteté  guerroyer , 
Qui  moult  a  certes  d'ennemies 
Par  cloistres  et  par  abbayes. 
Toutes  contre  elle  sont  armées; 
Jà  ne  seront  si  eny  vrées , 
Que  chasteté  si  fort  ne  héent , 
Que  tout  à  luy  nuyre  ne  béent. 
Toutes  font  à  Vénus  hommage  > 
Sans  regarder  preu  ne  dommage, 
Et  se  cointoyent  et  se  fardent 
Pour  mocquer  ceulx  qui  les  regardent; 
Et  vont  trassant  parmis  les  ruës, 
Ou  pour  voir ,  ou  pour  estre  veiies  ; 
Pour  faire  aux  compaignons  désir 
De  vouloir  avec  eulx  gésir  : 
Pour  ce  portent- elles  cointises 
Aux  carolles  et  aux  églises. 
Jamais  aulcune  ne  le  feist, 
S'elle  ne  cuidast  qu'on  la  veist , 
Et  que  pour  ce  moult  plus  tost  pleust 
A  ceulx  qu'elle  décevoir  peust. 
Mais  certes  qui  les  voit  en  compte, 

2.  £ 


<j2  LEROMAN  (t.,mi.) 

Moult  font  femmes  à  Dieu  grant  honte, 
Comme  foies  et  desvoyées, 
Quant  ne  se  tiennent  appaisées 
De  la  beaulté  que  Dieu  leur  donne  : 
Chascune  a  sur  son  chief  couronne 
De  fleurettes  d'or  ou  de  soye , 
Et  s'énorgueillist  et  cointoye 
Quant  se  va  monstrant  parla  ville, 
Par  quoy  trop  grandement  s'aville 
La  très -malheureuse  la  lasse, 
Quant  chose  plus  ville  et  plus  basse 
De  soy  veult  sur  son  chief  attraire, 
Pour  sa  beaulté  croistre  ou  parfaire; 
Et  va  ainsi  Dieu  desprisant, 
Et  le  tient  pour  non  soufEsant, 
Et  se  pense  en  son  fol  couraige 
Que  Dieu  luy  fist  très -grant  oultraige 
Quant  sa  beaulté  luy  compassa , 
Trop  négligemment  s'en  passa. 
Si  quiert  beaulté  de  créatures 
Que  Dieu  fist  de  plusieurs  figures, 
Ou  de  métaulx,  ou  de  fleurettes, 
Com  d'autres  estranges  chosettes. 

Sans  faille  ainsi  est- il  des  hommes 
Qui  mettent  en  diverses  formes 
Les  chappeletz  et  les  cointises 
Sur  les  beaultez  que  Dieu  a  mises  : 
Envers  luy  trop  nous  mesprenons, 
Quant  appaiez  ne  nous  tenons 
Des  beaultez  qu'il  nous  a  données 
Sur  toutes  créatures  nées. 
Mais  je  n'av  de  telz  truffes  cure; 
Je  vueil  souflîsante  vesture 
Qui  de  froit  et  de  chault  me  garde  : 
Aussi  très -bien ,  se  Dieu  me  garde, 
Me  garantit  et  corps  et  teste , 
Par  vent,  par  pluye  et  par  tempeste, 
Fourrée  d'aigneaulx  sur  gros  bureaux, 
Comme  pers  fourré  d'escureaux. 
Mes  deniers  ce  me  semble  pers 
Quant  j'ay  pour  vous  robes  de  pers, 
De  camelot  ou  de  bruhette, 
De  vert  ou  d'escarlatte  achette, 
Et  de  vair  et  de  gris  la  fourre  ; 
Ce  vous  fait  en  folie  encourre, 
Et  faire  les  tours  et  les  roës 

Par  les  pouldres  et  par  les  boës  : 
Ne  Dieu  ne  mqy  riens  ne  prisez  ; 
Mesmes  la  nuj  t,  quant  vous  gisez 
Lez  moj  en  mon  lit  toute  nuë  , 
Ne  pouvez -vous  estre  tenuë; 
Car  quant  je  vous  vueil  embrasser, 
Pour  baiser  et  pour  solasser , 
Et  suis  plus  forment  eschauffé , 
Vous  rechignez  comme  mauffé, 
Ne  vers  moy,  pour  riens  que  je  face  , 
Ne  voulez  tourner  votre  face; 
Mais  pour  malade  vous  faignez, 
Tant  souspirez,  tant  vous  plaignez , 
Et  faictes  si  le  dangereux, 
Que  j'en  deviens  si  paoureux 
Que  je  ne  vous  ose  assaillir, 
Tant  ay  grant  paour  de  defFaillir. 
Quant  après  dormir  me  réveille, 
Si  me  vient  à  trop  grant  merveille 
Comment  ces  ribaulx  y  adviennent 
Qui  par  jour  vestuë  vous  tiennent, 
Se  vous  ainsi  vous  détortez 
Quant  avec  eulx  vous  déportez, 

Toutes  estes ,  serez  ou  fustes  , 
De  faict  ou  de  volonté  putes; 
Et  qui  très  bien  vous  chercheroit, 
Toutes  putes  vous  trouveroit. 

Rom.  de  U  Rote,  vert  9476. 

Et  se  tant  leur  faictes  d'ennuys 
Comme  à  moy  de  jour  et  de  nuys  ; 
Mais  n'en  avez,  ce  croy,  talent, 
Ains  allez  chantant  et  balant 
Par  ces  jardins,  par  ces  preaulx, 
Avec  ces  ribaulx  desloyaulx 
Qui  me  traînent  ceste  espousée 
Sur  Terbe  verde  à  la  rousée , 
Et  me  vont  illec  desprisant, 
Et  par  despit  entr  eulx  disant  : 
C'est  maulgré  Tort  villain  Jaloux; 
Sa  chair  soit  or  livrée  aux  loups, 
Et  les  oz  aux  chiens  enragiez  ! 
Par  quoy  suis  si  ahontagiez  ? 
C'est  par  vous,  faulse  pautonniere  > 
Et  par  vostre  foie  manière, 
Ribaulde  orde,  vil  pute  lisse; 
Jà  vostre  corps  de  cest  an  n'isse, 
Quant  à  telz  mastins  le  livrez  : 
Par  vous  suis  à  honte  livrez, 
Par  vous,  par  vostre  lecherie, 
Suis -je  mis  en  la  confrairie 
Saint  Arnoul  le  seigneur  des  coux> 

Dont  nul  ne  peut  estre  rescoux 
Qui  femme  prent  au  mien  essient; 
Tant  la  voit  gardant  n'espiant, 
Et  eust  des  jeulx  plus  d'ung  millier. 
Toutes  se  font  hurtebillier  : 
Il  n'est  garde  qui  riens  y  vaille; 
Et  s'il  avient  que  le  fait  faille , 
Jà  la  voulenté  ne  fauldra, 
Par  quoj  se  peut  au  fait  viendra; 
Car  le  vouloir  tousiours  en  porte. 
Mais  forment  nous  en  réconforte 
Juvenal,  qui  dit  du  mestier 
Que  l'en  appelle  refatier, 
Que  c'est  le  moindre  des  péchiez 
Dont  corps  de  femme  est  entechiez  ; 
Car  leur  nature  leur  commande 
Que  chascune  à  pis  faire  entende. 
Ne  voit-on  comment  les  marastres 
Donnent  venin  à  leurs  filiastres , 
Et  font  charmes  et  sorceries , 
Et  d'autres  grandes  diableries 
Que  nul  ne  pourroit  recenser, 
Tant  y  pçust  fortement  penser  ? 

Toutes  estes,  serez  ou  fustes, 
De  fait  ou  de  voulentez  putes  ; 
Et  qui  très -bien  vous  chercheroit,. 
Toutes  putes  vous  trouverait  : 
Car  qui  ne  peut  le  fait  estaindre, 
Voulenté  ne  peut  nul  contraindre. 
Tel  avantaige  ont  toutes  femmes 
Qu'els  sont  de  leur  voulenté  dames , 
On  ne  leur  peut  leurs  cueurs  changier» 
Pour  batre,  ne  pour  ledengier; 
Mais  quiconques  changier  les  peust, 
La  seigneurie  des  cueurs  eust. 
Or  laissons  ce  qui  ne  peut  estre  ; 
Mais,  beau  doulx  Dieu,  le  roj  céleste  > 
Des  ribaulx  que  pourrai -je  faire 
Qui  tant  me  font  honte  et  contraire? 
S'il  advient  que  je  les  menasse ,  • 
Que  priseront- ilz  ma  menasse  ? 
Se  je  me  vueil  à  eulx  combatre, 
Tost  me  pourront  ou  tuer  ou  batre  ^ 
Hz  sont  félons  et  oultrageux, 
De  tous  maulx  faire  courageux  > 
Jeunes,  jolis,  félons,  testu?* 

Et  ne  me  prisent  deux  festuz  ; 

Car  jeunesse  si  les  enflame 

Qui  de  feu  les  emple  et  de  flame  ; 

Et  si  leur  fait,  à  dire  voir, 

Les  cueurs  à  follie  esmouvoir, 

Et  si  legiers  et  si  volans , 

Que  chascun  cuide  estre  ung  Rolans, 

Voire  Hercules  ou  ung  Sanson. 

Si  eurent  ces  deux ,  ce  penson , 

Escript  est,  et  je  le  recors, 

Une  même  grandeur  de  corps; 

Car  Hercules  avoit,  selong 

L'acteur  Solin,  dix  piedz  de  long  : 

N'onc  ne  peut  à  quantité  graindre 

Nul  homs,  si  comme  il  dit,  attaindre  ; 

Et  ce  verra  sans  oyr  dire, 

Celluj  qui  vouldra  Solin  lire. 

Cil  Hercules  eut  moult  d'encontres; 

11  vainquit  douze  horribles  monstres 

Par  sa  force  et  par  sa  proesse, 

Comme  le  racompte  Boece  ; 

Et  quant  eut  vaincu  le  douziesme, 

Oncq  ne  peust  chevir  du  treiziesme; 

Et  ce  fut  de  Dejanira 
S'amye,  qui  si  luy  tira 
La  chair  de  venin  toute  esprise 
Par  la  venimeuse  chemise. 
s*     Ainsi  fut  par  femme  dompté 
Hercules  qui  tant  eut  bonté. 
Si  avoit-il  pour  Yolé 
Son  cueur  d'amours  tout  affolé  ; 
Mais  Dejanira  par  envie 
Tendoit  à  luy  tollir  la  vie, 
Pour  ce  qu'une  autre  amye  a  voit  : 
Si  qu'ainsi  vengier  s'en  vouloit  ; 
Car  maints  bruvaiges  luy  donna  f 
Et  sa  chair  toute  empoisonna 
Par  une  maulvaise  malice, 
Si  la  creut  comme  foie  et  nice. 
Mais  nulz  homs  ne  se  peut,  par  marne, 
Guetter  d'une  maulvaise  femme, 
Quant  il  y  a  son  cueur  bouté; 
Maints  en  sont  mors  en  grant  viité. 

Comment  Dalila,  en  dormant , 
A  Sanson  qui  l'aimoit  formant 
Coupa  par  faulse  traïson 
Ses  cheveulx  ?  quant  en  son  giroa 
Le  fist  couchier  pour  endormir; 
Dont  après  l'en  convint  gémir. 

Aussi  es  escriptz  anciens 
On  lit  que  les  Philistiens 
Ne  pouvoient  vaincre  Sanson 
Par  bataille  ne  par  tenson  ; 
Quant  sa  femme  le  fit  dormir 
En  son  giron ,  si  qu'à  loysir 
Luj  coupa  trestous  les  cheveulx, 
Dont  dommaige  sourdit  pour  eulx, 
Et  fut  prins  de  ses  ennemis , 
De  toute  sa  force  desmis, 
Et  luj  crevèrent  les  deux  jeulx, 
Dont  elle  ne  valut  pas  mieulx. 
Ainsi  Sanson  ,  qui  pas  dix  hommes 
Ne  redoutoit  ne  que  dix  pommes, 
S'il  avoit  tous  ses  cheveulx  euz, 
Fut  par  sa  femme  moult  déceuz. 
Si  fais- je  que  fol  de  ce  dire; 

Car  je  sçay  bien  que  tire  à  tire 

Mes  paroles  toutes  direz, 

Quant  vous  de  moj  départirez, 

Aux  ribaulx  vous  irez  clamer, 

Et  me  pourrez  faire  entamer 

La  teste,  ou  les  cuisses  briser, 

Ou  les  espaules  enciser, 

Se  vous  povez  à  eulx  aller; 

Mais  se  j'en  puis  ojr  parler 

Ains  que  ce  me  soit  advenuz, 

Et  les  bras  ne  me  sont  tenuz, 

Oii  le  pestail  ne  m'est  ostez, 

Je  vous  briseray  les  costez. 

Amours  de  voysin ,  ne  parens , 

Ne  vous  en  seront  jà  garans, 

Ne  tous  voz  villains  ribaulx  mesmes. 

Las  !  pourquoy  nous  nous  entreveismes? 

Las  !  de  quel  eure  fus-je  nez 

Quant  en  tel  vilté  me  tenez  ? 

Que  ces  mastins  ribaulx  puans , 

Qui  flattans  vous  vont  et  huans, 

Sont  de  vous  si  seigneur  et  maistre, 

Pont  tout  seul  je  deusse  sire  èstre  : 

Par  qui  vous  estes  soustenuë , 
Vestuë  et  chaussée  et  repeuë; 
Et  vous  me  faictes  parsonniers 
Ces  ors  ribaulx,  ces  puteniers, 
Qui  ne  vous  font  se  honte  non, 
Tollu  vous  ont  vostre  renom  : 
De  quoj  garde  ne  vous  prenez 
Quant  entre  voz  bras  les  tenez  ; 
Par  devant  dient  qu'ilz  vous  ament, 
Par  derrière  putain  vous  clament, 
Et  dient  ce  que  pis  leur  semble, 
Quant  se  mocquent  de  vous  ensemble, 
Combien  que  chascun  d'eulx  vous  serve; 
Car  bien  congnois  toute  leur  verve. 
Sans  faillir  c'est  bien  véritez;, 
Quant  à  leurs  bandons  vous  mectez, 
Hz  vous  sçavent  bien  mectre  à  point, 
Car  de  dangier  en  vous  n'a  point. 
Quant  entrée  estes  en  la  foulle, 
Chascun  vous  boulle  et  vous  deffoulle. 
Il  me  prent  par  fqy  grant  envie 
De  leur  soulas  et  de  leur  vie  ; 
Mais  sachiez,  et  bien  le  recors, 

Que  ce  n'est  pas  pour  vostre  corps, 
Ne  pour  vostre  desvoyement; 
Mais  est  pour  ce  tant  seulement 
Qu'ilz  ont  le  desduit  des  joyaulx, 
Des  fermeaulx  d'or  et  des  aignyaulx, 
Et  des  robes  et  des  pelices 
Que  je  vous  doing  corn  fol  et  nices: 
Car  quant  vous  allés  aux  carolles, 
Ou  à  voz  assemblées  folles , 
Et  je  remains  com  foi  etyvres, 
Vous  y  portez  qui  vault  cens  livres 
D'or  et  d'argent  sur  vostre  teste, 
Et  commandez  que  l'en  vous  veste 
De  camelot,  de  vair,  de  gris; 
Si  que  trestout  en  amaigris 
De  maltalent  et  de  soucj , 
Tant  m'en  esmaj,  tant  m'en  soucj. 

Que  me  revalent  ces  garlandes, 
Ces  coiffes  à  dorées  bendes, 
Aussi  ces  beaulx  dorez  tressouers, 
Et  ces  riches  dorez  fermouers. 
Ces  cercles  d'or  bien  entaillez, 
Précieusement  esmaillez, 

Et  ces  couronnes  de  fin  or 
Dont  enragier  ne  me  fine  or, 
Tant  sont  belles  et  bien  polyes, 
Où  tant  a  fines  pierreries , 


Qui  tant  vous  font  les  chieres  baudes; 
Ces  fermeaulx  d'or  à  pierres  fines 
A  vostre  col ,  à  voz  poitrines , 
Et  ces  tissus  et  ces  ceintures 
Dont  si  chier  coustent  les  ferrures, 
De  For  et  des  pierres  menuës: 
Que  me  vallent  telz  farfeluës? 
Et  si  estroit  voz  piedz  chaussez, 
Puis  la  robe  souvent  haussez 
Pour  les  montrer  à  voz  ribaulx, 
Ainsi  me  confort  saint  Tybaulx  ! 
Que  tout  dans  trois  jours  je  viendraj 
Très-vile  et  soubz  piedz  vous  tiendray  : 
N'aurez  de  moj,  bien  le  recorde, 
Fors  surcot  et  cotte  de  corde, 
Et  une  chemise  de  chanvre, 
De  gros  filz  et  non  pas  de  tenvre, 
Mais  sera  grossement  tissuë, 

Et  dessirée  et  desrompuë, 
Qui  qu'en  face  ne  dueil  ije  plainte  : 
Et  par  mon  chief ,  vous  serez  ceinte , 
Mais  vous  diraj  de  quel  ceinture, 
D'un  cuir  tout  blanc  sans  fermeture; 
Et  de  mes  houseaulx  anciens 
Aurez  grans  souliers  à  Ijens, 
Larges  pour  mectre  grans  panuffles; 
Toutes  vous  osteraj  ces  truffles 
Qui  vous  donnent  occasion 
De  faire  fornication  : 
Si  ne  vous  irez  plus  monstrer 
Pour  vous  faire  aux  ribaulx  fouler. 

Mais  or  me  dictes  sans  contreuve, 
Celle  autre  riche  robe  neufve, 
Dont  l'autre  j^our  vous  vous  parastes 
Quant  aux  carolles  en  allastes  ; 
Car  bien  congnois  et  rajson  aj 
Qu'oncques  telle  ne  vous  donnay, 
Par  amour,  où  l'avez- vous  prise? 
Vous  m'avez  juré  sans  faintise, 
Et  saint  Philebert  et  saint  Pere, 
Qu'elle  vous  vint  de  vostre  mere 

Qui  le  drap  vous  en  envoya  ; 
Car  si  grant  amour  à  moy  a, 
Ainsi  que  me  faictes  entendre , 


Pour  me  faire  les  miens  garder , 
Vive  la  puisse  l'en  Tarder, 
L'orde  vieille  putain  prestresse, 
Et  maquerelle  et  charmeresse; 
Et  vous  aussi  par  voz  mérites, 
S'il  n'est  ainsi  comme  vous  dictes. 
Certes  je  luj  demanderoje: 
Mais  en  vain  me  travailleroje, 
Tout  ne  me  vauldroit  une  bille; 
Car  telle  mere,  telle  fille. 
Bien  sçay ,  parlé  avez  ensemble, 
Vous  deux  avez,  comme  me  semble, 
Les  cueurs  d'une  verge  touchiez; 
Bien  sçaj  de  quel  pied  vous  clochiez. 
L'orde  vieille  putain  fardée 
S'est  à  vostre  accord  accordée  : 
Autreffois  à  ceste  hart  torse , 
De  maint  mastin  a  esté  morse; 
Maintz  divers  chemins  a  trassez; 


Que  veult  bien  ses  deniers  despendre 

Mais  tant  est  son  vis  effacez, 
Que  riens  ne  peut  faire  de  soj; 
Si  veult  de  vous  faire  l'essay, 
Et  vient  céans ,  et  vous  emmaine 
Trois  ou  quatre  fois  la  sepmaine, 
Et  faint  faire  pellerinages 
Selon  tous  les  anciens  usages, 
Car  j'en  sçay  toute  la  convine  ; 
Et  de  vous  promener  ne  fine, 
Comme  l'en  fait  cheval  à  vendre  ; 
Et  prend  et  vous  enseigne  à  prendre. 
Cuidez  que  je  ne  vous  congnoisse: 
Qui  me  tient  que  je  ne  vous  froisse 
Les  oz  comme  poucin  en  pas  te, 
De  ce  pestail  ou  de  ces  te  haste. 

Comme  le  Jaloux  se  débat 
A  sa  femme,  et  si  fort  la  bat, 
Que  robe  et  cheveulx  luy  décyre , 
Par  sa  jalousie  et  par  jre. 

Lors  la  prent  au  point  de  venuë 
Cil  qui  de  maltalent  tressuë, 
Par  les  tresses  la  sache  et  tire, 

Ses  cheveulx  luy  rompt  et  dessire 

Le  Jaloux ,  et  sur  luy  s'aourse 

Plus  que  ne  fait  lion  sur  l'ourse  ; 

Et  par  tout  la  maison  la  traine 

Par  grant  courroux  et  par  grant  haine, 

Et  la  ledenge  mallement; 

Ne  ne  veult-il  par  nul  serment 

Recevoir  excusation , 

Tant  est  de  malle  intention; 

Mais  fiert  et  frape  et  rouille  et  maille 

Celle  qui  brait  et  crie  et  braille, 

Et  fait  sa  voix  voler  au  vens 

Par  fenestres  et  par  auvens; 

Et  cè  qu'elle  sçet  luy  reprouche 

Si  comme  luy  vient  à  la  bouche , 

Devant  les  voysins  qui  là  viennent, 

Qui  pour  folz  eulx  deux  si  les  tiennent, 

Et  luy  la  ostent  à  grant  paine, 

Tant  qu'il  est  à  la  grosse  alaine. 

Et  quant  la  dame  sent  et  note 
Ce  torment  et  ceste  riote, 
Et  ceste  desduisante  vieille 
Dont  ce  jangleur  si  luy  vielle , 

Pensez-vous  qu'elle  l'en  aime  mieulx? 
El'  vouldroit  qu'il  fust  à  Lisieulx , 
Voire  certes  en  Romanie. 
Plus  diray,  que  je  ne  croy  mie 
Qu'elle  le  vueille  aymer  jamais  : 
Semblant  je  croy  en  fera;  mais 
S'il  pouvoit  voler  jusqu'aux  nues  ; 
Ou  si  très-hault  lever  ses  vuës , 
Qu'il  peust  d'illecques ,  sans  en  cheoir, 
Les  faitz  de  tous  les  hommes  veoir , 
Et  reposast  tout  à  loysir , 
Si  fauldroit-il  bien  à  choisir 
En  quel  grant  péril  il  est  cheuz, 
S'il  n'a  pas  tous  les  baratz  veuz , 
Pour  soy  garantir  et  senser 
Dont  femme  se  sçet  pourpenser. 
Tant  comme  est  en  sa  compaignie, 
Trop  est  en  grânt  péril  sa  vie  ; 
Voir  en  veillant  et  en  dormant, 
Si  doit- il  doubter  moult  formant, 
Qu'el  ne  face  pour  soy  vengier 
Soy  mourir  ou  vif  enragier, 
Ou  mener  vie  enlangourée , 

Par  cautelle  désespérée , 
Ou  qu'elle  ne  pense  à  s'enfuyr, 
S'el  n'en  peut  aultrement  jqyr. 
Femme  ne  craint  honneur  ne  honte  , 
Quant  riens  en  la  teste  luy  monte. 
Il  est  vérité  sans  doubtance, 
Femme  n'a  point  de  conscience 
Vers  ce  qu'el  hait  ou  ce  qu'el  ame  : 
Valerius  mesmes  la  clame 
Hardie  et  artificieuse, 
Et  à  trop  nujre  curieuse. 

Amys. 

Compaing,  ce  fol  vilain  Jaloux, 
Dont  la  chair  soit  livrée  aux  loupz , 
Qui  si  de  Jalousie  s'emple, 
Com  cy  vous  aj  mis  en  exemple, 
Et  se  fait  seigneur  de  sa  femme, 
Qui  ne  redoit  pas  estre  dame, 
Mais  sa  pareil  et  sa  compaigne, 
Comme  la  loj  les  accompaigne; 
Et  il  redoit  son  compaingz  estre, 
Sans  soj  faire  seigneur  ne  maistre* 

Quant  tel  tourment  luj  appareille, 
Et  ne  la  tient  pour  sa  pareille, 
Ains  la  fait  vivre  en  tel  mesaise , 
Cuidez-vous  qu'il  ne  luj  desplaise, 
Et  que  l'amour  entre  euk  ne  faille , 
Quoj  qu'elle  le  die?  Ouy  sans  faille. 
Jà  de  sa  femme  n'est  araez 
Qui  sire  en  veult  estre  clamez; 
Car  il  convient  amour  mourir 
Qui  ne  la  viendra  secourir. 
Amour  ne  peut  durer  ne  vivre, 
S'el  n'est  en  franc  cueur  à  délivre. 
Pour  ce  voit- on  communément 
De  tous  ceulx  qui  premièrement 
Par  amour  ay mer  s'entreseulent, 
Quant  puis  espouser  s'entreveulent, 
Envjs  peut  entre  eulx  advenir, 
Que  jàse  puisse  amour  tenir; 
Car  cil  quant  par  amour  amoit , 
Dame  et  amie  la  clamoit , 
Et  sa  maistresse  souloit  estre. 
Or  se  clame  seigneur  et  maistre 
Sur  celle  que  dame  eust  clamée  > 

Quant  par  amour  estoit  amée. 
JJ Amant. 

Aymée  î 

Amys. 
Vojre. 

JJ  Amant. 

En  quelle  manière? 
Amys. 

En  telle ,  que  se  sans  prière 
Luj  commandait,  Amj  saillez, 
Ou  ceste  chose  me  baillez, 
Tantost  luj  baillast  sans  faillir, 
Et  saillist  s'el  mandast  saillir. 
Vojre  certes,  quoiqu'elle  dist, 
Saillist-il  bien  puis  qu'il  la  vist , 
Car  mis  avoit  tout  son  désir 
De  luj  faire  tout  son  plaisir. 
Mais  ilz  se  sont  entr'espousez, 
Et  en  mariage  posez  : 
Lors  est  tournée  la  rouelle, 
Si  que  cil  soûlant  servir  celle, 
Commande  que  celle  le  serve 
Aiusi  comme  s'el  fust  sa  serve , 

Et  la  tient  court ,  et  luj  commande 
Que  de  ses  faitz  compté  luy  rende, 
Et  sa  dame  ainçois  l'appella , 
Envys  meurt  qui  apris  ne  l'a. 
Lors  se  tient  celle  à  mal  baillie. 
Quant  se  voit  ainsi  assaillie 
Du  meilleur,  du  plus  esprouvé 
Qu'elle  ait  en  ce  monde  trouvé  ; 
Qui  si  la  veult  contrarier, 
*Ne  sçait  plus  en  qui  se  fier  , 
Quant  sur  son  col  son  maistre  esgarde* 
Dont  oncquesmais  ne  se  print  garde. 
Malement  est  changié  le  vers  ; 
Lors  luj  vient  le  jeu  si  divers^ 
Si  félon  et  si  estrangé, 
Quant  cil  luy  a  le  dé  changé, 
Qu'el  ne  peut  ne  n'ose  jouer. 
Comment  s'en  peut-elle  louer  ? 
S'el  n'obéyst,  cil  se  courrouce, 
Et  la  ledenge  s'elle  grouce; 
Adonc  seront  en  jre  mjs , 
Et  tantost  par  1  jre  ennemys. 
Pour  ce,  compaing,  lès  anciens, 

Sans  servitude  et  sans  liens, 
Paisiblement  sans  vilenje  f 


S  entreportoient  sans  compaignie, 
N'ilz  ne  donnassent  point  franchise , 
Pour  l'or  d'Arabie  et  Venise  ; 
Car  qui  tout  l'or  en  pourroit  prendre , 
Ne  la  pourroit- il  pas  bien  vendre. 
N'estoit  lors  nul  pèlerinage , 
Nul  n  jssoit  hors  de  son  rivage 
Pour  cherchier  estrange  contrée , 
Ne  nul  n'avoit  la  mer  passée. 

Comment  Jason  alla  grant  erre 
Oultre  mer  la  tojson  acquerre , 
Et  fut  chose  moult  merveilleuse 
Aux  regardans,  et  moult  paourcuse. 

Jason  qui  premier  la  passa , 
Quant  les  navires  compassa 
Pour  la  tojson  d'or  aller  querre  f 
Bien  cuida  estre  prins  par  guerre% 
Neptunus  quant  le  veit  nagier , 
Triton  en  deust  bien  enragier  : 
Eolus  et  toutes  ses  filles , 

Pour  leurs  merveilleuses  semilles  , 
Cuiderent  tous  estre  trahys  ; 
Tant  furent  forment  esbahjs 
Des  nefz  qui  par  la  mer  voloient , 
Ainsi  que  mariniers  vouloient 
Mais  les  premiers  dont  je  vous  compte 
Ne  sçavoient  que  nagier  monte, 
Car  tout  trouvoient  en  leur  terre 
Ce  que  bon  leur  sembloit  acquerre. 
Riches  estoient  également , 
Et  s'entr'amoyent  loyaulment  ; 
Ainsi  paisiblement  vivoyent , 
Car  naturellement  s'amoyent 
Les  simples  gens  de  bonne  vie  : 
Lors  estoit  amours  sans  envye , 
Sans  vilenye  et  sans  clamour , 
Vivojent  en  loyale  amour; 
L'ung  ne  demandoit  riens  à  l'autre , 
Quant  barat  vint  de  part  et  d'autre , 
Et  péchiez  et  maladventure 
Qui  de  suffisance  n'ont  cure. 
(  Orgueil  qui  desdaigne  pareil  * 
Yint  avec  en  grant  appareil , 

Et  Convoitise  et  Avarice , 

Envie  et  chascun  autre  vice  : 

Si  firent  saillir  Povreté 

D'enfer ,  où  tant  avoit  esté , 

Que  nul  d'elle  riens  ne  sçavoit , 

N'oncques  en  terre  esté  n' avoit. 

Mal  fut-elle  si-tost  venuë; 

Car  trop  maie  fut  sa  vebuë. 
Povreté  qui  point  d'aise  n'a , 

Larecin  son  filz  amena  , 
Qui  s'en  va  au  gibet  et  cours 
Pour  faire  à  sa  mere  secours  ; 
Et  se  fait  aucuneffois  pendre , 
Que  sa  mere  ne  peut  deffendre. 
Non  peut  son  pere  cueur  faillj , 
Qui  de  dueil  en  est  mal  bailly , 
Non  pas  damoiselle  Taverne , 
Qui  les  larrons  guide  et  gouverne. 
C'est  des  larrecins  la  déesse , 
Qui  les  péchiez  de  nujt  espesse  , 
Et  les  barats  de  nuës  cœuvre  , 
Qu'ilz  n'apperent  dehors  par  œuvre  „ 
Jusqu'à  tant  qu'ilz  y  sont  trouvez  > 

Et  puis  en  la  fin  tous  prouvez  : 
N'a  pas  tant  de  miséricorde , 
Quant  l'en  lui  met  au  col  la  corde, 
Que  jà  ne  l'en  puist  garentir , 
Tant  s'en  saiche  bien  repentir. 
Adonc  les  douloureux  mauffez , 
De  forcenerie  eschauffez , 
De  courroux ,  de  dueil  et  d'envye , 
Quant  virent  gens  mener  tel  vie , 
Accoururent  par  toutes  terres , 
Semans  contemps ,  discors  et  guerres , 
Mesditez ,  rancunes ,  et  grans  hajnes 
Par  courroux  ,  aussi  par  ataines  ; 
Et  pour  ce  qu'ilz  eurent  or  chier , 
La  terre  firent  escorchier , 
Et  luj  tirèrent  des  entrailles 
Ses  anciennes  repostailles , 
Métaulx  et  pierres  précieuses  ; 
D'argent  devindrent  envieuses  : 
Car  Avarice  et  Convoitise 
Ont  es  cueurs  des  hommes  assise 
Les  grands  ardeurs  d'avoir  acquerre, 
L'ung  si  l'acquiert,  l'autre  l'ehserre , 

Ne  jamais  la  lasse  chétive  , 
Ne  despendra  jour  qu'el  vive  ; 
Mais  en  fera  maistres  tuteurs , 
Ses  hoirs  ou  ses  exécuteurs , 
S'il  ne  luy  meschiet  autrement  : 
Et  s'elle  en  va  à  damnement , 
Ne  cuidés  pas  que  nul  l'en  plaigne  ; 
Mais  s'elle  a  bien  fait,  si  le  preigne. 

Et  quant  par  ceste  convoitise , 
La  gent  fut  en  ce  point  mal  mise, 
La  première  vie  laissèrent , 
De  mal  faire  puis  ne  cessèrent; 
Car  faulx  et  tricheurs  ils  devindrent. 
Aux  proprietez  lors  se  tindrent , 
Et  la  terre  mesmes  partirent  ; 
Et  au  partir  bornes  y  mirent  ; 
Et  quant  les  bornes  y  mettoient , 
Mainteffois  s'entrecombatoient , 
Et  se  tolurent  ce  qu'ilz  purent. 
Les  plus  fors  les  plus  grans  parts  eurent; 
Et  quant  en  leurs  pourchas  couroient, 
Les  paresseux  qui  demouroient 
Si  entroient  en  leurs  cavernes  > 

Et  leur  embloient  leurs  espargnes. 
Lors  convint  que  l'en  ordonnast 
Aucun  qui  les  loges  gardast, 
Et  qui  les  malfaicteurs  tous  prist, 
Et  Jbon  droit  aux  plaintifz  en  fist, 
Ne  nul  ne  losast  contredire. 
Lors  s'assemblèrent  pour  Teslire. 

Cj  povez  lyre  sans  desroj , 
Comment  fut  fait  le  premier  roj, 
Et  puis  leur  jura  sans  tarder 
De  loyaulment  leurs  loix  garder. 

Ung  grant  villain  entre  eulx  esleurent, 
Le  plus  ossu  de  quans  qu'ilz  furent, 
Le  plus  corsu  et  le  greigneur , 
Et  le  firent  prince  et  seigneur. 
Cil  jura  que  droit  leur  feroit , 
Et  que  leurs  loges  deffendroit, 
Se  chascun  endroit  soj  luj  livre 
I?es  biens  dont  il  se  puisse  vivre: 
Ainsi  l'ont  entre  eulx  accordé, 
Comme  Taj  dit  et  recordé. 
,  Çil  tint  grant  pièce  cet  office  ; 

Mais  les  robeurs  plains  de  malice 
S'assemblèrent  quant  seul  le  virent, 
Et  par  mainteffois  le  bâtirent 
Quant  les  biens  venoient  embler. 
Lors  convint  le  peuple  assembler , 
Et  chascun  en  droit  soj  taillier, 
Pour  sergens  au  prince  baillier. 
Communément  lors  se  taillèrent, 
Et  treuz  et  rentes  luj  baillèrent, 
Et  donnèrent  grant  tenement. 
De  là  vint  le  commencement 
Aux  roys  et  princes  terriens , 
Selon  les  escriptz  anciens  ; 
Car  par  Tescript  que  nous  avons, 
Les  faitz  des  anciens  sçavons  ; 
Si  les  en  devons  mercier, 
Et  louer  et  regracier. 
Lors  amassèrent  les  trésors 
D'argent,  de  pierres  et  des  lors, 
D'or  et  d'argent  que  tous  requièrent, 
Firent,  bâtirent  et  forgèrent, 
Vaisselles  firent  et  monnoyes, 
Fermeaulx,  aneaulx,  nojaulx,  courojes. 

De  fer  dur  forgèrent  leurs  armes, 
Couteaulx,  espées  et  gujsarmes, 
Et  glaivçs  et  costes  ferrées, 
Pour  faire  à  leurs  voisins  meslées. 
Lors  firent  et  tours  et  tournelles 
De  quarreaulx,  moult  fortes  et  belles; 
Chasteaulx  fermèrent  et  cités, 
Et  firent  grans  palais  lités  ^ 
Ceulx  qui  les  trésors  assemblèrent  ; 
Car  trestous  de  paour  tremblèrent 
Pour  leurs  richesses  assemblées , 
Qu'elles  ne  leur  fussent  emblées , 
Ou  par  quelque  forfait  toluës. 
Bien  furent  lors  les  douleurs  creuè's; 
Aux  chétifz  de  bien  mauvais  eur 
Noncques  puis  ne  furent  asseur 
Pour  ce  qu'estoient  communs  devant. 
Comme  le  soleil  et  le  vent; 
Par  convoitise  approprièrent , 
Quant  aux  richesses  se  lièrent. 
Ores  en  a  ung  plus  que  vingt  : 
Oncques  ce  de  bon  cueur  ne  vint. 
Sans  faille  des  villains  gloutons. 

Ne  donnasse-je  deux  boutons , 
Combien  que  bon  cueur  leur  faulsist  : 
De  telz  faultes  ne  me  chausist, 
Bien  s'entreamassent  ou  haussent, 
Ou  leur  amour  s'entrevendissent. 
Mais  sans  faille  sont  grans  dommages 
Que  ces  dames  aux  clers  visages , 
Ces  jolies,  ces  renvojsiées, 
Par  qui  doivent  estre  prisiées 
Lojaulx  amours  et  deffenduës , 
Sont  à  si  grant  vilté  venuës, 
Quelles  se  vendent  maintenant, 
Se  argent  est  en  la  main  tenant. 
Trop  est  laide  chose  à  entendre, 
Que  noble  chose  se  puisse  vendre  ; 
Mais  que  comment  la  chose  preigne, 
Gard  le  valet  qu'il  ne  se  feigne 
D'ars  et  de  sciences  apprendre, 
Pour  garantir  et  pour  defFendre, 
Se  besoing  est ,  luj  et  s'anrye, 
Si  qu  elle  ne  congnoisse  mye 
Ce  peut  moult  varlet  eslever, 
Et  ne  le  peut  de  riens  grever. 

Après  luj  doit- il  souvenir 
De  ce  mien  conseil  retenir  : 
S'il  a  sa  mje  ou  jeune  ou  vieille, 
Et  sçait  ou  pense  qu'elle  vueille 
Autre  amy  querre  ou  a  acquis , 
Desacquerre  ne  desacquis 
Ne  la  doit  blasnier  ne  reprendre  , 
Mais  amyablement  aprendre 
Sans  tencer  et  sans  ledengier , 
Encor  pour  iuj  moins  estrangier. 
S'il  la  trouvoit  en  faisant  l'œuvre, 
Gard  que  son  œil  celle  part  n'œuvre  : 
Semblant  doit  faire  d'cstre  aveugle, 
Ou  plus  simple  que  n'est  ung  bugle, 
Si  qu'elle  cuide  tout  de  voir 
Qu'il  n'en  puist  riens  apparcevoir  : 
Et  se  nul  ne  luj  envoyé  lettre, 
Il  ne  se  doit  pas  entremettre 
Du  lire  ne  du  recherchier , 
Ne  de  leurs  secretz  encherchier; 
Ne  jà  n'ait  cueur  entalenté 
D'aller  contre  sa  voulenté; 
Mais  que  bien  soit- elle  venue, 

Quant  el  viendra  de  quelque  ruë, 
Et  voise  quel  part  que  voudra , 
Comme  son  vouloir  la  tiendra  ; 
Car  cure  n'a  d'estre  tenuë, 


Ce  que  cj  après  vous  vueil  dire, 
En  livre  le  devroit-on  lire  : 
Qui  de  femme  veult  avoir  grâce  , 
Mette-la  tousiours  en  espace  , 
Jamais  en  reclus  ne  la  tiengne, 
Ains  aille  à  son  vouloir  et  viengne  ; 
Car  cil  qui  la  veult  retenir 
Qu'el  ne  puisse  aller  ne  venir, 
Soit  sa  moullier  ou  soit  sa  druë, 
Tantost  en  a  l'amour  perduë  : 
Ne  jà  riens  contre  elle  ne  crqye, 
Pour  certaineté  qu'il  en  voje; 
Bien  dient  lors  à  ceulx  et  celles 
Qui  en  apporteront  nouvelles, 
Que  du  dire  folie  en  firent; 
Qu'onc  si  preude  femme  ne  virent, 
Tousiours  a  bien  fait  sans  recroire, 
Pour  ce  ne  la  doit  nul  mescroire. 


Si  vueil  que  ce  soit  chose  seuë. 

Jà  ses  vices  ne  luy  reprauche , 

Ne  ne  la  bate  ne  la  touche; 

Car  cil  qui  veult  sa  femme  batre , 

Pour  soj  mieulx  en  s'amour  embatre, 

Quant  la  veult  après  rapaisier, 

C'est  cil  qui  pour  apprivoisier 

Bat  son  chat  et  puis  le  rappelle 

Pour  le  lyer  à  sa  cordelle. 

Mais  se  le  chat  s'en  veult  saillir, 

Bien  peut -il  au  prendre  faillir; 

Mais  s'elle  le  bat  ou  ledenge , 

Garde  cil  que  son  cueur  ne  change 

Si  batre  ou  ledengier  se  voit  : 

Mesmes  se  celle  le  devoit 

Tout  vif  aux  ongles  détrenchier, 

Ne  se  doit -il  pas  revenchier, 

Mais  l'en  doit  mercier,  et  dire 

Qu'il  vouldroit  bien  à  tel  martire 

Vivre  tous  temps,  mais  que  bien  sçeust 

Que  son  bon  service  luy  pleust. 

Voyre  certes  tout  à  délivre, 

Plus  tost  mourir  que  sans  el  vivre; 

Et  s'il  advient  que  cil  la  fiere, 

Pour  ce  qu'elle  semble  trop  fiere, 
Et  qu'elle  Ta  trop  courroucé, 
Tant  a  forment  vers  luy  groucé  ; 
Ou  la  veult  ce  croy  menasser, 
Tantost  pour  sa  paix  pourchasser  : 
Gard  que  le  jeu  d'amours  luy  face, 
Ains  qu'il  se  parte  de  la  place , 
Et  mesmement  s'il  est  povre  hom; 
Car  le  povre  a  pou  d'achoison. 
Pourroit-elle  tantost  laissier 
S'el  ne  le  voit  tantost  plessier  ? 
Pour  ce  doit  aymer  sagement 
Et  doit  souffrir  moult  humblement, 
Sans  semblans  de  courroux  ne  dyre, 
Tout  ce  qu'il  luy  voit  faire  ou  dire , 
Et  mesmement  plus  que  le  riche 
Qui  ne  donroit  pas  une  miche 
En  son  orgueil  n  en  son  dangier  : 
Cil  la  pourroit  bien  ledengier  ; 
Et  s'il  est  tel  qu'il  ne  veult  mye 
Loyaulté  porter  à  sa  mye  , 
Si  ne  la  vouldroit-il  pas  perdre, 
Mais  à  autre  sé  veult  aherdre. 

S'il  veult  à  sa  mye  nouvelle 
Donner  couvrechief  ou  cottelle , 
Chappel,  annel,  fermait,  sainture, 
Ou  jouel  de  quelque  facture  , 
Gard  que  l'autre  ne  le  congnoisse; 
Trop  en  auroit  au  cueur  angoisse 
Quant  el  les  luy  verroit  porter, 
Riens  ne  la  pourroit  conforter. 
Et  gard  que  venir  ne  la  face 
En  celluy  lieu  ou  mesme  place 
Où  venoit  à  luy  la  première 
Qui  de  venir  est  coustumiere  ; 
Car  s'elle  y  vient  et  veoir  la  puisse , 
N'est  qui  riens  conseil  mettre  y  prisse; 
Car  nul  vieil  sanglier  hericié, 
Quant  des  chiens  est  bien  aticié, 
N'est  si  crueux ,  ne  lyonnesse 
Si  traistre  ne  si  felonnesse , 
Quant  le  veneur  de  fort  assault 
Luy  enforce  eij  ce  point  l'assault 
Quant  alaicte  ses  leonceaulx  , 
Ne  nul  serpent  si  desloyaulx 
Quant  oji  luy  marche  sur  la  queus 

Qui  du  marchié  pas  ne  se  jeuë, 
Comme  est  femme  quant  elle  treuve 


Preste  de  perdre  et  corps  et  ame  ; 
Et  s'el  ne  la  prinse  prouvée 
D'eulx  deux  ensemble  la  couvée, 


Comment  qu'il  voie  ou  saiche  ou  croye, 


De  luy  nier  tout  plainement 
Ce  qu'elle  sçait  certainement, 
Et  ne  soit  pas  lent  de  jurer  ; 
Tantost  luy  face-il  endurer 
En  la  place  le  jeu  d'amours  : 
Lors  est  quicte  de  ses  clamours  ; 
Et  se  tant  l'assault  et  angoisse, 
Qu'il  convient  qu'il  luy  recongnoisse 
Qu'il  ne  s'en  sçait,  ce  croy,  deffendre  ; 
Pour  ce  doit  lores,  s'il  peut  tendre 
Qu'il  luy  face  à  force  entendant 
Qu'il  le  fist  sur  soy  deffendant; 


O  son  amy  sa  mye  neufve: 
El  jette  par  tout  feu  et  flame , 


Mais  bien  enchée  en  jalousie 
Qu'elle  cuide  en  estre  acoupie, 


Garde  soy  cil  que  jà  recroye 

Car  celle  si  fort  le  tenoit , 
Et  si  malement  le  menoit, 
Qu'oncques  eschapper  ne  tiy  pot  > 
Tant  qu'ilz  eussent  fait  ce  tripot; 
N'onc  ne  luy  advint  fois  fors  ceste* 
Lors  jure  et  fiance  et  promette 
Que  jamais  ne  luy  adviendra, 
Et  lojaulpaent  se  contendra  ; 
Et  s'elle  en  oit  jamais  parole, 
Bien  veult  que  le  tue  et  affole. 
Car  mieulx  vouldroit  que  fust  noyée 
La  desloyalle  renoyée , 
Que  jamais  en  place  venist 
Ou  celle  en  tel  point  le  tenist; 
Car  s'il  advient  qu'el  le  mant  » 
N  yra  pas  à  son  mandement , 
N'il  ne  souffrira  qu'elle  vienne  * 
S'il  peut,  en  lieu  où  il  se  tienne- 
Lors  doit  celle  estroit  embrassier* 
Baisicr ,  blandir  et  soulassier, 
Et  crier  mercy  du  meffait, 
Puis  qu'il  ne  sera  jamais  fait; 
Et  est  en  bonne  repentance> 


Digitized  by 


ioo 


LE  ROMAN 


(  V.  10211  ) 


Prest  d'en  faire  la  péni tance, 
Comme  elle  enjoindre  luj  sçaura, 


Et  gard  que  d'elle  ne  te  vante, 


Si  se  sont  maintz  vantés  de  maintes, 
Par  paroles  faulses  et  faintes , 


Les  noms  à  grant  tort  diffamoient  ; 

Mais  bien  ont  ceulx  les  cueurs  faillans, 

Ne  sont  ne  courtois,  ne  vaillans. 

Vanterie  est  trop  villain  vice  2 

Qui  se  vante  il  est  fol  et  nice  ; 

Car  jaçoit  ce  que  bien  fait  l'eussent, 

Toutesvoyes  celer  le  deussent. 

Amour  veult  celer  ses  joyaulx  ; 

Ce  n'est  à  compaignons  lojaulx 

Qui  les  veulent  taire  et  celer; 

Là  les  peut  l'en  bien  révéler. 

Et  s'elle  chiet  en  maladie , 

Proit  est,  s'il  peut,  qu'il  s'estudie 


Puis  que  pardonné  luy  aura. 
Lors  face  d'amours  la  besongne, 
S'il  veult  que  celle  luj  pardonne. 


Qu'elle  en  pçurroit  estre  dolente  ; 


Dont  les  corps  avoir  ne  po voient, 

A  luj  estre  moult  serviable , 
Pour  estre  après  plus  agréable. 
Garde  bien  qu'ennuj  ne  la  tiengne. 
Ne  de  ïa.  maladie  loing  tiengne  ; 
Lez  elle  voje  deraourant, 
Et  la  doit  baisier  en  plouranl, 
Et  se  doit  vouer,  s'il  est  sages , 
En  maintz  loingtains  pèlerinages  : 
Mais  que  celle  les  veux  entende, 
Viande  pas  ne  luj  deffende  ; 
Chose  amere  ne  luj  doit  tendre, 
Ne  riens  qui  ne  soit  doulx  et  tendre* 
Si  luj  doit  feindre  nouveaulx  songes  , 
Tous  farcis  de  plaisans  mensonges  : 
Que  quant  vient  au  soir  qu'il  se  couche 
Tout  seul  en  sa  chambre  en  sa  couche , 
Àdvis  luj  est  quant  il  sommeille  * 
Car  pou  j  dort  et  moult  j  veille  » 
Qu'il  l'ait  entre  ses  bras  tenuë 
Toute  la  nujt  et  toute  nuë 
Par  soulas  et  par  gajerie, 
Toute  saine  et  toute  guérie  -, 
Jfct  par  jour  en  lieylx  délectables. 

Telz  fables  luy  compte  ou  semblables. 

Or  vous  ay  jusques-cy  chanté, 
Par  maladie  et  par  santé 
Comment  cil  doit  dames  servir 
Qui  veult  leur  grâce  desservir 
Et  leur  amour  continuer, 
Qui  de  legier  se  veult  muer  : 
Qui  ne  vouldroit  pas  grant  entente 
Faire  quanque  leur  attalente  ; 
Que  jà  femme  tant  ne  sçaura , 
Ne  jà  si  ferme  cueur  n'aura , 
Ne  si  loyal,  ne  si  bien  meur, 
Que  jà  puisse  homme  estre  bien  seur 
De  la  tenir  par  nulle  paine , 
Amplus  que  s'il  tenoit  en  seine 
Une  anguille  parmy  la  queuë, 
Qu'il  n'a  povoir  qu'elle  ne  s'esqueuë, 
Si  qu'elle  est  tantost  eschappée, 
Jà  si  fort  ne  l'auroit  happée. 
N'est  donc  bien  privée  tel  beste 
Qui  de  fouyr  est  toute  preste  ; 
Tant  est  de  diverse  muance , 
Que  nul  n'y  doit  avoir  fiance. 

Je  ne  le  dis  pas  pour  les  bonnes 
Qui  sur  vertu  fondent  leurs  bournes, 
Dont  encor  n'ay  nulles  trouvées, 
Tant  les  aje  bien  esprouvées  ; 
Ne  Salomon  n'en  peut  trouver, 
Tant  les  sçeust-il  bien  esprouver. 
Et  luy-mesmes  très -bien  afferme 
Qu'oncques  femme  ne  trouva  ferme  : 
Et  se  du  querre  vous  penez, 
Se  la  trouvez,  si  la  prenez  ; 
Si  aurez  lors  amje  eslite 
Qui  sera  vostre  toute  quicte , 
S'el  n'a  povoir  de  tant  tracer, 
Qu'el  se  puisse  ailleurs  pourchacer; 
Ou  s'el  ne  treuve  requérant, 
Tel  femme  à  chasteté  se  rent. 
Mais  encor  vueil  ung  brief  mot  dire 
Ains  que  je  laisse  la  matire. 
Briefvement  de  toutes  les  pucelles, 
Qu'elles  qu'ilz  soient,  laides  ou  belles, 
Dont  cil  veult  les  amours  garder , 
Ce  mien  eoramant  doit  cj  garder  : 
*  De  celluy  tousiours  luj  souviengne* 

Et  pour  moult  précieux  le  tiengne; 

Qu'il  donne  à  toutes  à  entendre 

Qu'il  ne  se  peut  d'elles  deffendre , 

Tant  est  esbahys  et  surpris 

De  leur  beaulté  et  de  leur  pris. 

Car  il  n'est  femme,  tant  soit  bonne, 

Vieille  ou  jeune,  mondaine  ou  nonne, 

Ne  si  religieuse  dame, 

Tant  soit  chaste  de  corps  et  d'ame, 

Se  l'en  va  sa  beaulté  louant, 

Qui  ne  se  délecte  en  l'ojant  : 

Combien  qu'el  soit  laide  clamée. 

Jure  que  plus  belle  est  que  fée  > 

Et  si  le  fasse  seurement, 

Qu'el  l'en  crojra  legierement; 

Car  chascune  cuide  de  soj 

Que  tant  ayt  beaulté,  bien  le  sçaj. 

Combien  que  soit  laide  prouvée , 

Que  bien  est  digne  d'estre  amée. 

Ainsi  à  garder  leurs  amyes, 

Sans  reprises  de  leurs  folies , 

Doivent  tous  estre  diligens 

Les  beaulx  yarletz,  les  preux,  les  gens. 

Femmes  n'ont  cure  de  chasty, 


Ains  ont  si  leur  engin  basty, 
Qu'advis  leur  est  qu'elz  n'ont  mestier 
D'estre  aprises  de  leur  mestier  ; 
Ne  nul,  s'il  ne  leur  veult  desplaire, 
Ne  desloue  riens  qu'elz  veulent  faire  ; 
Comme  le  chat  sçait  par  nature 
La  sçience  de  la  seurgeure , 
Nil  n'en  peut  estre  destourné, 
Qu'il  est  à  tel  sens  tousiours  né, 
N'oncques  n'en  fut  mis  à  l'escolê  : 
Ainsi  fait  femme ,  tant  est  foie 
Par  son  naturel  jugement, 
De  tout  ce  que  fait  outrément, 
Soit  bien,  soit  mal,  soit  tort,  soit  droit, 
Ou  de  tout  ce  que  l'en  vouldroit; 
Quel  ne  fait  chose  que  ne  doye, 
Si  hajt  quiconques  l'en  chastoje. 
N'el  ne  tient  pas  ce  sens  de  maistre , 
Ains  là  deslors  qu'el  peut  naistre  ; 
Si  n^en  peut  estre  destournée, 
Elle  est  à  tel  sens  tousiours  née; 
Et  qui  rhastier  la  voulroit, 

Jà  de  s'amour  ne  jouyroit. 

Ainsi,  Compaing,  de  vostre  Rose 
Qui  tant  est  précieuse  chose , 
Que  n'en  prendriez  nul  avoir 
Se  tousiours  la  poviés  avoir; 
Quand  vous  en  auriez  la  saisine , 
Si  comme  espérance  devine, 
Et  vostre  joye  aurez  planiere, 
Si  la  gardez  en  tel  manière 
Qu'on  doit  garder  telle  florette, 
Lors  joujrés  de  l'amourette 
A  qui  nulle  autre  n'acomper  : 
Vous  ne  trouverez  jà  son  per, 
Je  croy,  en  quatorze  cités. 

U  Amant  respond  à  Amys. 

Certes,  Compaing,  c'est  vérités, 
Non  au  monde,  de  ce  suis  seur, 
Tant  est  et  tant  fut  bon  son  eur. 
Ainsi  Amys  m'a  conforté  : 
En  son  conseil  grant  confort  aj  ; 
Et  m'est  advis,  au  moins  de  fait, 
Qu'il  sçait  plus  que  raison  ne  fait  ; 

Mais  devant  ce  qu'il  eust  finée 
Sa  raison  qui  forment  m'agrée , 
Doulx-penser,  Doulx- parler  revindrent 
Qui  près  de  moj  deslors  se  tindrent , 
N'onc  puis  gueres  ne  me  laissèrent  : 
Mais  Doulx- regard  pas  n'amenèrent; 
Ne  les  blasmaj  quant  laissé  l'eurent; 
Bien  sçay  qu'amener  ne  le  peurent. 

Comment  l'Amant ,  sans  nul  termine, 
Prent  congié  d'Amjs,  et  chemine 
A  sçavoir  s'il  pourroit  choisir 
Chemin  pour  Bel  -  Acueil  veir. 

Congié  preins  et  m'en  vois  atant, 
Ainsi  comme  seul  esbatant 
M'en  allaj  contreval  la  prée 
D'erbes  et  de  fleurs  enluminée, 
Escoutans  ces  doulx  oyseletz 
Qui  chantent  ces  sons  nouvelletz. 
Tous  les  biens  au  cueurs  me  faisoient 
Leurs  doulx  chans  qui  tant  me  plaisoient  ; 
Mais  d'une  chose  Amys  me  griefve 
Qu'il  m'a  commandé  que  j'eschiefve, 


o8  LE     ROMAN  (v.io^a.) 

Le  chastel,  la  place  et  la  tour, 

Ne  ne  voise  jouer  entour  : 

Ne  sçay  se  tenir  m'en  pourré  ; 

Car  tousiours  aller  y  vouldré. 

Lors  après  ceste  départie  > 

Eschevant  la  dextre  partie, 

Vers  la  senestre  m'achemin ,. 

Pour  querre  le  plus  brief  chemin* 

Voulentiers  ce>chemin  querroye  ; 

S'il  fust  trouvé,  je  me  essairoye 

De  plain  aller  sans  contredit, 

Se  plus  fort  ne  me  contredit, 

Pour  Bel-Acueil  de  prison  traire 

Le  franc,  le  doulx,  le  débonnaire. 

Dès  que  verraj  le  chastel 

Plus  foible  qu'ung  rosty  gastel, 

Et  les  portes  seront  ouvertes, 

Ne  nul  ne  me  deffendra  certes  ; 

J'auray  bien  l'ennemy  au  ventre , 

Se  ne  les  prens  et  se  n'y  entre  : 

Lors  sera  Bel-Acueil  délivres  ; 

Je  n'en  prendroy  cent  mille  livres  ; 

Ce  vous  puis  pour  vray  afficher, 

S'en  ce  chemin  me  puis  ficher  : 
Toutesfois  du  chastel  m'esloing, 
Mais  ce  ne  fut  pas  de  très-loing. 

Comment  l'Amant  trouva  Richesse 
Gardant  le  sentier,  et  l'adresse 
Par  lequel  prennent  le  chastel 
Amans  qui  assez  ont  chastel. 

Jouxte  une  clere  fontenelle, 
Pensant  à  la  Rose  nouvelle , 
En  ung  bel  lieu  très -délectable, 
Dame  plaisante  et  honnorable, 
Gente  de  corps,  belle  de  forme, 
Vis  umbrojer  dessoubz  ung  orme, 
Et  son  amj  de  costé  luy  : 
Ne  scaj  pas  le  nom  de  celluj; 
Mais  la  dame  avoit  nom  Richesse, 
Qui  moult  estoit  de  grant  noblesse. 
D'ung  senteret  gardoit  l'entrée, 
Mais  n'estoit  pas  dedans  entrée* 
Dès  que  les  vj,  vers  eulx  m'enclint 
Les  saluaj  le  chief  enclin  : 
Et  eulx  assez  tost  mon  salut 

2.  H 

M'ont  rendu  ;  mais  peu  me  valut  ; 

Pour  certain  l'Amant  se  clamoit 

Trop- donner  que  Richesse  amoit. 

Puis  je  demanday  toutesvoye 

A  Trop -donner  la  droicte  voye. 

Richesse  qui  parla  première , 

Me  dit  par  parole  ung  peu  fiere  : 
Richesse. 

Voycy  le  chemin;  je  le  garde. 
JJAmanL 

Ha  !  dame,  le  corps  Dieu  vous  garde  ! 
Je  vous  pry,  mais  qu'il  ne  vous  poise  f 
Que  m'ottroyez  que  par  cy  voyse 
Au  chastel  de  nouveau  fondé  % 
Que  Jalousie  a  là  fondé, 
Pour  le  franc  Bel- Acueil  hors  traire 
A  qui  Jalousie  est  contraire. 

Richesse. 
Vassal,  ce  ne  sera  pas  ores; 
De  riens  ne  vous  congnois  encores  : 

5  Vous  n'estes  pas  bien  arrivé, 
Puisque  vous  n'estes  mon  privé: 
Non  pas  ce  croy  jusqu'à  dix  an* 

Ne  serez -vous  par  moy  mis  ens; 
Nul  n'y  entre  s'il  n'est  des  miens , 
Tant  soit  de  Paris  ou  d'Amiens. 


Là  sont  servis  joyeusement 
De  soulas  et  d'esbastement, 
De  tabourins  et  de  vielles , 
Et  de  moult  de  dances  nouvelles , 
De  jeux  de  dez,  d'eschecz,  de  tables, 
Et  d'oultrageulx  metz  délectables  , 
Là  vont  damoyseaulx,  damoyselles 
Conjoinctz  par  vieilles  maquerelles* 
Cerchans  prez  et  jardins  plaisans, 
Plus  gajs  que  perdris  ne  fajsans  ; 
Puis  revont  ensemble  aux  estuves 
Eulx  baigner  et  desduire  ès  cuves 
Qu'ilz  ont  aux  chambres  toutes  prestes, 
Les  chappeletz  de  fleurs  ès  testes, 
En  l'ostel  de  Foie -Largesse 
Qui  si  les  appovroye  et  blesse , 


J^y  laisse  mes  amys  aller, 
Caroller,  dancer  et  baller  : 
Si  ont  ung  peu  de  plaisans  vie 
Dont  nul  saige  homme  n'a  envye. 

Qu'envis  peuvent  après  garir, 
Tant  leur  sçet  chier  vendre  et  merir 
Son  service  et  son  hostellage , 
Qu'elle  en  prent  si  cruel  péage  r 
Qu'il  leur  convient  leur  terre  vendre 
Ains  que  tout  le  luy  puissent  rendre. 
Je  les  y  maine  à  moult  grant  joye , 
Mais  Povreté  les  raconvoye 
Foible ,  tremblant  et  toute  nuë  : 
J'ay  l'entrée ,  et  elle  a  Tjssuë. 
Jà  plus  d'eulx  ne  m'entremectré, 
Tant  saiges  soyent  ne  lectré. 
Lors  s'en  peuvent  aller  billier  ; 
Hz  sont  à  leur  dernier  millier  : 
Je  ne  dy  pas  se  tant  faisojent, 
Que  puis  vers  moj  se  rapaisoyent  ; 
Mais  fort  à  faire  leur  seroit 
Toutes  les  foys  qu'il  leur  plairoit; 
Je  ne  seroye  jà  si  lasse, 
Qu'encor  ne  les  y  ramenasse. 
Mais  saichiez  que  plus  s'en  repentent 
En  la  fin  ceulx  qui  plus  y  hantent  : 
N'ilz  ne  m'osent  plus  veoir  de  honte, 

Par  pou  que  chascun  ne  s'effronte, 

Tant  se  courroucent  et  s'engoissent  : 

Je  les  laisse  et  ilz  ne  me  laissent. 

Si  vous  prometz  bien  sans  mentir  r 

Que  tart  venrez  au  repentir , 

Se  vous  jà  les  piedz  y  mettez  : 

Uug  ours ,  quant  il  est  bien  betez,, 

N  est  si  betif  ni  si  balez , 

Que  serez  si  vous  y  alez. 

Se  Povreté  vous  peut  baller, 

Elle  vous  fera  tant  baller 

Sur  ung  peu  de  chaulme  ou  de  fain  % 

Qu'el  vous  fera  mourir  de  fain  ; 

Car  jadis  fut  sa  chamberiere , 

Et  la  servy  en  tel  manière  , 

Que  Povreté  par  son  servise 

De  Fain  fut  ardente  et  esprise , 

Luy  enseigna  toute  malice , 

Et  la  fist  maistresse  et  nourrice* 

Larrecin  le  valeton  Tait  ; 

Ceste  Talejta  de  son  laict , 

N'eut  autre  boulje  à  soj  paistre  ; 

Et  se  sçavoir  voulez  son  estre  ^ 

Qui  n'est  ne  soupple  ne  terreux , 
Fain  demeure  en  un  champ  pierreux 
Où  ne  croist  blé ,  buisson  ne  broce  : 
Ce  champ  est  en  la  fin  d'Escoce , 
Plus  froit  que  ne  fut  oncques  marbre. 
Fain ,  qui  ne  voit  ni  blé  ni  arbre , 
Les  gerbes  en  arrache  pures 
Aux  tranchans  ongles ,  aux  dens  dures  ; 
Mais  moult  les  trouve  cleres  nées 
Pour  les  pierres  espês  semées  : 
Et  se  la  vouloje  descrivre , 
Tost  en  pourroje  estre  délivre. 
Longue  est  et  maigre  et  lasse  et  vaine  ; 
Grant  souffrete  a  de  pain  d'avaine  ; 
Les  cheveulx  a  tous  hérissez , 
Les  jeux  en  parfondeur  glacez , 
Viz  palle  et  beaulieures  seiches  ; 
Joues  rojllées ,  plaines  de  taiches  ; 
Ses  entrailles  voir  on  pourroit 
Par  sa  pel  dure  qui  vouldroit. 
Les  oz  par  les  illiers  luj  saillent 
Où  trestoutes  humeurs  deffaillent, 
Ne  n'a  ce  semble  point  de  ventre  f 

Fors  le  lieu  qui  si  parfont  entre  > 

Que  tout  le  pis  de  la  meschine 

Pend  en  la  haye  de  Feschine. 

Ses  dojs  si  acreuz  de  maigresse  , 

Des  genoulz  luy  pert  la  rondesse  ; 

Talons  a  haulx ,  agus ,  parens 

N'appert  qu'el  y  ait  de  charens  > 

Tant  la  tient  maigresse  et  compresse  ; 

Car  la  plantureuse  Déesse 

Certes  qui  fait  les  blez  venir  f 

Ne  sçet  là  le  chemin  tenir  ; 

Ne  cil  qui  ces  Dragons  envoyé , 

Triptolemus,  n'y  sçet  la  voye; 

Destinées  les  en  esloignent  > 

Qui  n'ont  cure  qu'ilz  s'entrejoignent 

La  Déesse  très -plantureuse 

Et  Fain  la  lasse  douloureuse. 

Mais  assez  tost  vous  y  menra 

Povreté  quant  el  vous  tendra , 

Se  celle  part  aller  voulés 

Pour  être  oyseux  comme  soulés  ; 

Car  à  Povreté  toutesvoye 

Tourne-l'en  bien  par  autre  voye  » 

Que  par  celle  que  je  cj  garde  : 
Car  par.  vie  oyseuse  et  fetarde 
Peut -on  à  Povreté  venir  ; 
Et  s'il  vous  plaisoit  à  tenir 
Celle  voye  que  j'aj  cj  dicte 
Vers  Povreté  lasse  et  despite 
Pour  le  fort  chastel  assaillir , 
.Bien  pourrez  au  prendre  faillir* 
Mais  de  fain  cuide  estre  certaine 
Qui  vous  est  vojsine  prochaine  ; 
Car  Povreté  sçet  le  chemin 
Mieulx  par  cueur  que  par  parchemin  : 
Si  saichiez  que  Fain  la  chétive  f 
Est  encores  si  ententive 
Envers  sa  Dame  et  si  courtoise  , 
Si  ne  l'aime  point  ne  ne  proise  9 
Si  est  par  elle  soustenuë , 
Combien  qu'elle  soit  lasse  et  nuë  , 
Qu'elle  la  vient  tousiours  or  veoir , 
Et  la  fait  avec  elle  seoir  f 
Et  luj  court  au  bec  ,  et  la  baise 
Par  desconfort  et  par  mésaise  : 
ïfyis  prend  Larrçcin  par  l'oreille  % 

Quant  le  voit  dormir  si  Fesveille , 
Et  par  Destresse  à  luj  l'encline  ; 
Si  les  conseille  et  endoctrine 
Comment  il  la  doit  procurer , 
Combien  que  ce  doje  durer. 
Et  Cueur-failly  à  luj  s'accorde  ; 
Qui  songe  à  luj  offrir  la  corde , 
Qui  luj  fait  hérisser  et  tendre 
Tout  le  poil ,  qu'el  ne  voye  pendre 
Larrecin  son  filz  le  tremblant , 
Se  l'en  le  peut  trouver  emblant, 
Qu'il  n'en  doit  jà  moins  emporter 
Sain ,  s'il  se  vouloit  déporter  : 
En  quelconques  temps  ou  saison 

«  Le  doit -on  punir  par  raison. 
Car  la  mort  est  bien  nécessaire 
A  povre  qui  veult ,  sans  rien  faire , 
Mangier  quant  bien  le  peut  gaignier  : 
Et  telz  gens  fait  bon  eslongner 
De  sqy ,  sans  en  les  riens  attraire  ; 

■  -  Et  pour  ce ,  se  me  voulez  crojre, 
Ailleurs  vostre  chemin  querrez , 
Car  par  cj  jà  n  j  entrerçz  % 

Qu'aussi -tost  aurez-vous  enclume 
Quassé  de  plain  poing  de  plume  » 
Que  je  vous  y  laissasse  raller  ; 
Si  vous  en  povez  tost  aller  9 
Car  ne  m'avez  pas  tant  servie 
Que  ni  amour  ayez  desservie. 

L'Amant  dit  à  Richesse  : 
Dame ,  je  croy  que  se  je  peusse , 
Très-voulentiers  vostre  grâce  eusse  ; 
Dès -lors  qu'en  ce  sentier  entrasse, 
Bel-Acueil  de  prison  ostasse 
Qui  au  cueur  a  deuil  et  tristour 
Emprisonné  dedans  la  tour  : 
Si  souffrez ,  Dame ,  que  je  y  voyse, 
Comme  noble ,  franche  et  courtoise; 
Et  je  mectray  pour  vous  servir 
Grande  painê  du  desservir 
Humblement  tant  que  j'auray  vie  f 
Sans  avoir  sur  vous  point  d'envye  : 
Et  tout  malgré  me  pardonnez  ; 
Ce  don ,  s'il  vous  plaist ,  me  donne*. 

Richesse. 
Bien  vous  ay ,  dist-elle ,  entendu  ; 

Si  sçay  que  n'avez  pas  vendu 

Tout  vostre  hojs  gros  et  menu  ; 

Ung  fol  en  avez  retenu , 

Et.  sans  fol  ne  peut  homme  vivre , 

Tant  comme  il  vueille  amour  ensuivre; 

Car  c'est  le  chemin  mal  tourné 

Où  tout  bon  sens  est  bestourné , 

Le  bien  en  mal ,  le  ris  en  pleur , 

Et  joje  en  tristesse  et  douleur. 

Si  cuident-ilz  estre  moult  saige 

Tant  qu'ilz  vivent  en  telle  raige , 

Qu'on  ne  doit  pas  appeller  vie 

Tel  raige  ne.deverie  ; 

Car  c'est  mort  et  aveuglement, 

Et  sans  repos  travaillement , 

Car  par  chault  on  j  sent  froideur  , 

Et  par  froit  trop  grande  chaleur  : 

Ne  pour  jver  ne  pour  esté, 

Cil  n'a  en  luy  estableté , 

Qui  veult  telle  vie  mener  ; 

Car  Povreté  fait  ad  mener 

A  ceulx  qui  l'amour  veulent  suyvre , 

Qui  ne  leur  fait,  fors  tousiours  nujre. 

Bien  le  vous  sçeut  Raison  coter , 
Mais  ne  vous  peut  desassoter. 
Saichiez  bien  quant  vous  ne  la  creutes* 
Très-villainement  vous  deceutes  ; 
Car  cil  qui  Raison  ne  veult  croire 
S'en  repent ,  c'est  chose  notoire  , 
Et  le  compère  chierement 
Ains  qu'il  voyse  à  deffinement. 
Mais  ains  que  Raison  y  venist , 
N'estoit-il  riens  qui  vous  tenist  ; 
N'en  vous  n'avoit  nulle  mesure 
De  gouvernement  doulx  ou  sure, 
Et  me  meistes  en  nonchaloir 
Par  vostre  desriglé  vouloir  : 
N'oncques  puis  riens  ne  me  prisastes 
Dès -lors  que  par  amours  ajmastes  ; 
Mais  semble  à  ung  chascun  qu'il  vole  , 
Quant  mainent  ceste  vie  foie , 
Qu'ilz  dient  ajmer  par  amours  , 
Qui  est  de  salut  le  rebours. 
Ne  Dieu  ne  moj  nul  homme  n'ame 
.Tant  comme  tel  Amant  se  clame  : 
Amans  ne  me  veulent  priser  % 

Ains  s'efforcent  d'amenuyser 

Mes  biens  quant  je  les  leur  dépars, 

Et  les  regettent  d'autres  pars. 

Où  grant  diable  pourroit-on  prendre 

Ce  qu'un  Amant  vouldroit  despendre  ? 

Fuiez  d'ici,  layssiez  me  ester. 


Ujimant. 


Je  qui  riens  n'y  peulz  conquester , 
Dolent  m'en  partis  sans  demeure  : 


La  belle  o  son  ami  demeure , 

Qui  bien  fut  vestu  et  paré  ; 

Et  je  m'en  vois  tout  esgaré 

Par  le  jardin  dilicieux 

Qui  est  tant  bel  et  précieux , 

Comme  devant  avez  ouy. 

Mais  de  moult  poy  je  m'esjouy , 

Qu'ailleurs  ay  mis  tout  mon  penser 

D'en  toutes  manières  penser 

En  quel  estât  et  en  quel  guyse 

Je  feroy  mieulx  le  servise 

D'Amours,  mon  seigneur  et  mon  maistre; 

Et  aussi  comment  pourroye  estre 

De  Richesse  amy  et  acointe , 

Qui  tant  fait  vers  moy  sa  mescointe  ; 
Car  j'ay  voulenté  et  désir 
D'acomplir  tout  leur  bon  plaisir , 
Et  moult  voulentiers  je  les  feisse , 


Car  n'en  croistroit  en  riens  mon  pris, 


Moult  se  tint  mon  cueur  >  et  veilla 
A  ce  que  Amys  me  conseilla  : 
Malle -bouche  a  dezhonnouray 
En  tous  les  lieux  où  je  trouvay. 
De  tous  mes  autres  ennemis 
Honnourer  forment  m'entremis  9 
Et  de  mon  povoir  les  servy  : 
Ne  sçay  se  leur  gré  desservi , 
Car  aucuneffois  pour  bien  faire 
On  n'a  fors  maltalant  et  haire  ; 
Mais  trop  me  tenoye  pour  pris  9 
Quant  je  n'osoye  le  pourpris 
Approuchier  comme  je  souloye  9 
Car  tousiours  aller  y  vouloye  ; 
Mais  il  m'en  faloit  retarder 
Pour  le  conseil  d'Amis  garder. 


Si  que  de  riens  je  ne  mesprisse  ; 


Se  j'avoye  envers  eulx  mespris. 

Si  fis  ainsi  ma  penitance 
Long -temps  en  telle  repentante, 
Comme  Dieu  sçet,  car  je  faisoye 
Une  chose,  et  une  autre  pensoje. 
Ainsi  ni'entention  double  aj , 

'    N'oncques  mais  nul  jour  la  doublay. 
Traïson  me  convient  trasser 
Pour  ma  besoigne  pourchasser. 
N'oncques  traistre  n'avoje  esté, 
N'encor  ne  m'en  a  nul  resté  ; 

.    Mais  la  très  grant  force  d'amour 
Me  contraignoit  que  sans  demour 
Je  misse  paine  de  cueur  fin 
A  venir  de  ma  cause  à  fin. 

Cy  dit  l'Amant  d'Amours,  comment 

Il  vint  à  luy  legierement 

Pour  luy  oster  sa  grant  douleur, 

Et  luy  pardonna  sa  foleur 

Qu'il  fist  quant  escouta  Raison , 

Dont  il  l'appela  Sans-raison. 

Quant  Amours  m'eut  bien  esprouvé , 
Et  vit  qu'il  m'eust  lojal  trouvé, 
De  tel  lojaulté  toutesvoye 

Comme  vers  luj  porter  devoye, 
Si  s'apparust,  et  sur  mon  chief , 
En  soubzriant  de  mon  meschief, 
Mist  la  main  j  et  me  demanda 
Se  j'ay  fait  ce  qu'il  commanda; 
Comment  il  m'est,  et  qu'il  me  semble 
De  la  Rose  qui  mon  cueur  emble  ; 
Et  enquist  moult  diligemment 
De  moy  tout  le  contenement. 
Si  sçavoit-il  bien  tout  mon  fait; 
Car  Dieu  sçait  bien  tout  ce  qu'on  fait. 
Amours. 

Sont  faits,  dist-il,  tous  mes  commans 
Que  je  aux  fins  amans  commans , 
Qu'ailleurs  ne  les  vueil-je  partir, 
N'ilz  ne  dojvent  jà  départir? 

I?  Amant. 
Ne  sçaj,  sire,  mais  fais  les  aj 
Au  plus  lojaulment  que  je  sçaj. 

Amours. 
Voire,  mais  tu  es  trop  muable; 
Ton  cueur  n'est  nvye  assez  estable, 
Mais  est  malement  plain  de  doubte; 

Bien  en  sçay  la  vérité  toute. 
L'autre  jour  laisser  me  vouluz; 
A  pou  que  tu  ne  me  toluz 
Mon  hommage,  et  tu  fis  d'Oiseuse 
Et  de  moy  plainte  douloureuse; 
Et  puis  disoje  d'Espérance 
Qu'elle  n'est  certaine  en  science, 
Et  aussi  pour  fol  te  tenojes 
Quant  en  mon  servise  hantoyes, 
Et  t'accordoyes  à  Raison  : 
Ce  te  vient  de  maie  achoison. 

U Amant. 

Sire,  mercy,  confez  en  suy; 

Si  sçavez  que  pas  ne  m'en  fuy, 

Et  fiz  mon  laiz ,  bien  m'en  souvient 

Si  comme  faire  le  convient 

A  ceulx  qui  sont  en  vostre  hommage 

Ne  m'en  tiens  pas  sans  faille  à  sage  9 

Mais  me  repens  moult  laidement, 

Que  j'escoute  trop  longuement 

Raison,  quant  à  moy  voult  venir  ; 

Et  me  fit  doubteux  devenir 

2.  \ 

Par  ces  merveilleuses  paroles 

Qui  estaient  et  doukxs  et  moles  ; 

Et  bien  cuida  par  son  prescher 

Vostre  servise  ën  empescher. 

Quant  Raison  fut  à  mqy  venue, 

Si  ne  l'ay-je  pas  pourtant  creuë, 

Tant  y  sçeust  mectre  son  entente; 

Mais  sans  faille,  que  je  ne  mente, 

Doubter  me  fist  plus  n'y  a  mais, 

Raison  ne  m'esmouvra  jamais 

A  chose  qui  contre  vous  aille , 

Ne  contre  autre  qui  guère  vaille, 

Se  Dieu  plaist,  quoy  qu'il  en  adviengne, 

Tant  que  mon  cueur  à  vous  se  tiengne, 

Qui  bien  s'y  tiendra  ce  sachiés, 

S'il  ne  m'est  du  corps  arrachiés 

Forment  :  certes  mal  gré  m'en  sçay 

De  ce  qu'oncques  je  m'en  pensay, 

Et  que  audience  luy  donné  ; 

Si  pry  qu'il  me  soit  pardonné, 

Car  je,  pour  ma  vie  amender, 

Comme  vous  plait  de  commander, 

Vueil,  sans  jamais  Raison  ensuyvret 

En  vostre  loy  mourir  et  vivre. 
N'est  riens  qui  de  mon  cueur  l'efface, 
Ne  jà  pour  chose  que  je  face  : 
Atropos  mourir  ne  me  daigne 
Fors  en  faisant  vostre  besoigne, 
Ainçois  me  prengne  faisant  l'œuvre 
Dont  Venus  plus  voulentiers  œuvre; 
Car  nul  n'a,  ce  n'en  doubtez  point, 
Tant  de  délit  comme  en  ce  point  ; 
Et  ceulx  qui  plourer  me  devront 
Quant  ainsi  mort  me  trouveront, 
Puissent  dire  :  Beaulx  doulx  amys, 
Tu  qui  t'es  en  ce  point  là  mjs, 
Or  est-il  vraj,  sans  point  de  fable, 
Bien  est  ceste  mort  convenable 
A  la  vie  que  tu  menojes 
Quant  l'ame  avec  le  corps  avojes. 

Le  Dieu  d "Amours. 

Par  mon  chief,  or  dis -tu  que  sage  : 
J'apparcoj  bien  que  mon  hommage 
Est  moult  bien  en  toy  employés; 
Tu  n'es  pas  des  faulx  renojés, 

Ne  des  larrons  qui  me  renojent 
Quant  ilz  ont  fait  ce  qu'ilz  queroyent  : 
Moult  est  enterin  ton  courage  : 
Ta  nef  viendra,  quant  si  bien  nage, 


Car  je  n'en  vueil  argent  ne  or  ; 
Mais  en  lieu  de  confiteor, 


Que  mes  çommandemens  recordes; 
Car  dix  en  sont  en  ce  Rommans 
Entre  deffenses  et  commans  ; 
Et  se  bien  retenus  les  as , 
Tu  n  as  pas  jetté  ambezas. 
Dy-les. 

Comment  l'Amant,  sans  plus  attendre , 
Veult  à  Amours  sa  leçon  rendre. 

11  Amant. 

Voulentiers.  Vilenje 
Doj  foujr;  et  que  ne  mesdie; 
Salus  dojs  tost  donner  et  rendre  ; 
A  dire  ordure  ne  dojs  tendre  ; 


A  bon  port,  et  si  te  pardon 
Plus  par  prière  que  par  don , 


Vueil  ains  que  tu  vers  moj  t'acordes , 

A  toutes  femmes  honnourer 
Me  fault  en  tous  temps  labourer  ; 
Orgueil  fouyr  ;  cointe  me  tiengne, 


A  larges  estre  m'abandonne  ; 

En  ung  seul  lieu  tout  mon  cueur  donne* 


Certes ,  tu  sçais  bien  ta  leçon  ; 
Je  n'en  suis  plus  en  suspeçon. 
Comment  t'est -il  ? 

JJ  Amant. 

A  douleur  vif  ^ 
Puisque  Je  n'ay  pas  le  cueur  vif. 

Amours. 
As -tu  mes  troi?  confors  2 

L'Amant. 

Nennin; 
Doulx-regard  fault,  qui  le  venin 
Me  sçeust  oster  de  ma  douleur 
Par  sa  très-doulcereuse  oleur  ; 
Tous  trois  s'enfoujrent;  mais  d'eulx 
M'en  sont  arrière  venus  deux* 


Joly  et  resjouy  deviengne  ; 


Amours. 

Amours. 
As -tu  Espérance? 

U Amant. 

Ouy,  sire; 
Celle  ne  me  laist  desconfire  ; 
Tousiours  s'est  près  de  moj  tenuë, 
Encores  point  ne  se  remuë. 

Amours. 
Bel- Acueil  qu'est- il  devenu  ? 

U  Amant. 
Il  est  en  prison  retenu 
Le  franc,  le  doulx,  que  tant  ajmqye. 

Amours. 

Or  ne  te  chault ,  point  ne  t'ennoye  ; 

Encor  l'auras-tu  par  mon  œil 

A  ton  plaisir  et  à  ton  vueil  ; 

Puis  que  tu  sers  si  lojaulment , 

Mes  gens  vueil  mander  promptement , 

Pour  le  fort  chastel  assiéger. 

Les  barons  sont  forts  et  legier  ; 

Ains  que  nous  partons  hors  du  siège  , 

Bel -Acueil  sera  hors  du  piège* 

Comment  Amours  le  bel  et  gent 
Mande  par  ses  lettres  sa  gent , 
Et  les  baille  à  ung  messagier 
Qui  les  prent  sans  faire  dangier. 

Le  Dieu  d'Amours  sans  terme  mettre 
De  lieu ,  ne  de  temps ,  ne  de  lettre , 
Toute  sa  baronnye  mande  ; 
Aux  ungs  prie,  aux  autres  commande» 
Si  que  tantost  ses  lettres  veiies , 
Et  qu'iceux  les  auront  receiis , 
Qu'ilz  viennent  à  son  parlement. 
Tous  sont  venuz  sans  tardement , 
Prestz  d'acomplir  ce  qu'il  voulra  t 
Selon  ce  que  chascun  pourra. 
Briefment  les  nommeraj  sans  ordre  > 
Pour  plustost  à  ma  ryme  mordre. 
Dame  Oyseuse  la  jardinière 
Y  vint  à  tout  sa  grant  baniere , 
Noblesse  de  cueur  et  Richesse  f 
Franchise ,  Pitié  et  Largesse , 
Hardement ,  Honneur ,  Courtoisie  r 
Delict,  Simplessse  et  compaignie* 

Seurté ,  Déduyt ,  aussi  Jeunesse , 
Joliveté ,  Bçaulté ,  Ljesse , 
Humilité  et  Paciençe , 
Bien -celer,  contrainte  Abstinence 
Qui  Faulx- semblant  avec  luy  maine; 
Sans  luj  y  venist-elle  à  paine. 
Ceulx  y  sont  avecques  leur  gent  : 
Châscun  d'eulx  a  moult  le  corps  gent, 
Ne  mais  Abstinence  contrainte, 
Et  Faulx-semblant  à  chiere  -fainte  ; 
Quelque  semblant  que  dehors  facent , 
Barat  en  leurs  pensées  brassent. 
Barat  engendra  Faulx-semblant 
Qui  va  les  cueurs  des  gens  emblant  ; 
Sa  mere  eut  nom  Ypocrisie , 
La  laronnesse ,  la  honnye  : 
Ceste  l'alaicta  et  nourrrj 
Ypocrisie  au  cueur  pourrj , 
Qui  attrait  mainte  région 
Par  habit  de  religion  ; 
Et  quant  le  dieu  d'Amours  l'eut  veu , 
Il  en  eut  tout  le  cueur  esmeu. 
Qu'est -rçe ,  dist-il  ?  ay-je  songié  ? 

Dy,  Faulx-semblant,  par  quel  congié 
Es -tu  venu  en  ma  présence  ? 
A  tant  sault  contrainte  Abstinence  ; 
Si  print  Faulx-semblant  par  la  main  : 
Sire ,  dist-elle ,  o  moj  le  main  ; 
Si  vous  prj  qu'il  ne  vous  desplaise , 
Maint  confort  m'a  fait  et  maint  aise  : 
Cil  me  soustient  et  me  conforte  ; 
S'il  ne  f ust ,  de  fain  fusse  morte  ; 
S'il  n'el  deveriez  pas  blasmer , 
Tant  ne  vueille  les  gens  amer  ; 
Si  ay  besoing  qu'il  soit  amé 
Et  saint  preud'homme  reclamé  : 
Mon  amj  est,  et  moj  s'amye; 
Avec  moj  vient  par  compaignie. 

Comment  Amours  dîst  à  son'ost 
Qu'il  veult  faire  ung  assault  tantost 
Au  cbastel ,  et  que  c'est  son  vueil 
Pour  en  mettre  hors  Bel  -  Acueil. 

Adonc  parla  à  tous  ses  gens, 
Et  leur  dist  :  Soyés  diligens 
Pour  Jalousie  desconfire 

Qui  noz  Amans  met  à  martire  : 
Pour  ce  vous  aj  fait  cj  venir, 
Car  contre  moj  quiert  à  tenir 
Ce  fort  chaste!  qu'elle  a  dressé  , 
Dont  jay  treffort  le  cueur  blessé, 
Tant  l'a  fait  de  force  habiller , 
Que  moult  j  fauldra  batailler 
Ains  que  par  nous  puisse  estre  pris. 
Si  suis  dolent  et  entrepris 
De  Bel- Acueil  qu'el y  a  mjs, 
Qui  tant  avançoit  noz  amjs. 
S'il  n'enyst,  mal  je  suis  bailly, 
Puisque  Tibulus  m'est  failly 
Qui  congnoissoit  si  bien  mes  tesches, 
Pour  qui  mort  je  brisay  mes  flesches , 
Cassay  mes  arcs,  et  mes  curées 
Détrainay  toutes  dessirées  ; 
Dont  aj  tant  d'angoisses  et  telles , 
Qu'à  son  tombel  mes  lasses  esles 
Détrainay  toutes  desrompu  es  , 
Tant  les  ay  de  dueil  debatuës  , 
Pour  qui  mort  ma  mere  pleura 
Tant,  que  presques  ne  s'acueura. 

Qui  pour  luy  plourer  nous  eust  veu  , 

N'est  pas  que  pitié  n'en  eust  eu  ; 

En  noz  pleurs  n'est  ne  frains,  ne  brides  : 

Gallus ,  Catulus  et  Ovides, 

Qui  bien  sçeurent  d'amours  traictier, 

Nous  eussent  ores  bien  mestier  ; 

Mais  chascun  d'eulx  gist  mort  pourris. 

Voyés  Guillaume  de  Lorris , 

A  qui  Jalousie  se  contraire 

Fait  tant  d'angoisse  et  de  mal  traire # 

Qu'il  est  en  péril  de  mourir. 

Se  ne  pense  le  secourir. 

Cil  me  conseillast  voulentiers  » 

Com  cil  qui  mien  est  tout  entiers , 

Et  droit  ce  fut;  car  par  luy-mesmes 

En  ceste  paine  nous  nous  meismes 

De  tous  noz  barons- assembler 

Pour  Bel- Acueii  touldre  et  embler. 

Mais  il  n'est  pas  ce  dit  si  sage; 

Si  seroit-ce  moult  grant  dommage  f 

Se  si  loyal  sergent  perdoje , 

Com  secourir  le  puisse  et  doje  , 

Qui  m'a  si  lojaulment  seny, 

Qu'il  a  bien  vers  moy  desservy , 
Que  j'assaille  et  que  je  m'atour 
A  rompre  les  murs  de  la  tour , 
Et  pour  le  fort  chastel  asseoir 
A  tout  tant  que  j'aj  de  pouvoir. 

Et  plus  encor  me  doit  servir, 
Car  pour  ma  grâce  desservir 
Doit- il  commencer  ung  Romraans 
Où  seront  mis  tous  mes  commans , 
Et  jusques-là  le  fournira, 
Que  luj  à  Bel- Acueil  dira 
Qui  languis  ores  en  prison 
Par  douleur  et  par  mesprison  : 
Moult  durement  suis  esmajez 
Que  entr'oublié  ne  m'ayez  ; 
Si  en  aj  dueil  et  desconfort  ; 
Jamais  n'est  riens  qui  me  confort 
Se  je  pers  vostrè  bien- vueillance ,  * 
Car  je  naj  plus  ailleurs  fiance; 

*  Voyez  ci- dessus  page  260,  vers  4149 ,  et  vous  trouverez 
que  Guillaume  de  Lorris  n'avança  son  roman  que  jusqu'à 
l'endroit  où  vous  lirez  ces  quatre  vers ,  sçavoir,  le  no3^  et 
les  trois  qui  suivent  :  après  quoi  Jean  de  Meung,  dit  Clo- 
pinel ,  commença  au  vers  4160  ci-dessus ,  tome  j. 

Et  si  Tay-je  perdu,  j'espoir 
A  peu  que  ne  m'en  despoir. 
Cj  se  reposera  Guillaume 
Dont  le  tombel  soit  plain  de  bausme, 
D'encens ,  de  mirre ,  d'aloez , 
ant  m'a  servy ,  tant  m'a  loez. 
Et  puis  viendra  Jehan  Clopinel 
u  cueur  gentil ,  au  cueur  ysnel, 
ui  naistra  sur  Loire  à  Meun, 
quel  et  à  saoul  et  à  jeun 
servira  toute  sa  vie , 
s  avarice  et  sans  envie, 
era  si  très-saiges  hom, 
il  n'aura  cure  de  Rajson 
mes  oignemens  hait  et  blasme, 
plus  flairent  soef  que  basme  ; 
s'il  advient,  comme  qu'il  aille, 
Qu'il  en  aulcune  chose  faille, 
Car  il  n'est  nulz  homs  qui  ne  pèche , 
Tousiours  a  chascun  quelque  taiche, 
Le  cueur  vers  moj  tant  aura  fin 
Que  tousiours  au  moins  en  la  fin, 
Quant  en  coulpe  se  sentira, 

Du  forfait  se  repentira, 
Ne  ne  vouldra  pas  lors  tricher. 
Cil  aura  le  Rominant  si  chier, 
Qu'il  le  vouldra  tout  parfournir , 
Se  temps  et  lieu  luy  peut  venir  ; 
Car  quant  Guillaume  cessera , 
Jehan  si  le  recommencera 
Après  sa  mort,  que  je  ne  mente , 
Au  trespassé  plus  de  quarante; 
Et  dira  pour  la  mescheance 
Pour  paour  de  désespérance , 
Qu'il  n'ait  de  Bel- Acueil  perduë 
La  bien-veuillance  avant  euë  : 
Et  si  l'aj- je  perduë ,  j'espoir 
A  pou  que  ne  m'en  desespoir  ; 
Et  toutes  les  autres  paroles , 
Quelz  qu'ilz  soient ,  sages  ou  foies , 
Jusqua  tant  qu'il  aura  cueillie 
Sur  la  branche  vert  et  feuillie 
La  très-belle  Rose  vermeille, 
Ains  qu'il  soit  jour  et  qu'il  s'esveille. 
Puis  vouldra  si  la  chose  espondre , 
Que  riens  ne  s'jr  pourra  respondre  ; 

Et  se  bon  conseil  mectre  y  peussent, 
Promptement  conseillié  m'en  eussent. 
Mais  par  Guillaume  ne  peut  estre , 
N'aussi  par  Jehan  qui  est  à  naistre  ; 
Car  cil  n'est  mje  cj  présent  : 
Si  est  la  chose  si  pesant , 
Que  certes  quant  il  sera  né , 
Se  je  n'j  viens  tout  empenné 
Pour  luj  lire  nostre  sentence 
Si-tost  com  il  jstra  d'enfance , 
Ce  vous  vueil  jurer  et  pleuvir 
Qu'il  n'en  pourra  jamais  chevir  : 
Et  pour  ce  que  bien  pourroit  estre 
Que  celuj  Jehan  qui  est  à  naistre  , 
Seroit ,  je  croj ,  bien  empêché , 
Dont  se  seroit  dueil  et  péchié 
Et  dommage  aux  fins  amoureux , 
Car  moult  de  bien  fera  pour  eulx , 
Pry-je  Lucyna  la  déesse 
D'enfantement,  qu'el  doint  qu'il  naisse 
Sans  mal  et  sans  encombrement , 
Si  qu'il  puist  vivre  longuement  : 
Et  quant  après  à  ce  vendra 

Que  Jupiter  vif  le  tendra  , 
Et  qu'il  devra  estre  abeuvré 
Dans  le  temps  qu'il  sera  sevré , 
Des  tonneauix  qu'il  a  ainsi  doubles , 
Dont  l'ung  est  cler  et  l'autre  troubles  % 
L'un  est  doulx,  et  l'autre  est  amer 
Plus  que  n'est  suje  ne  la  mer , 
Ou  qu'il  en  berseau  sera  mis , 
Pour  ce  qu'il  est  tant  mes  amis , 
Je  Taffubleraj  de  mes  esles , 
Et  luj  chanteray  notes  telles , 
Que  puis  qu'il  sera  hors  d'enfance 
Endoctriné  de  ma  science  ; 
Si  flageoleras  noz  paroles 
Par  quarefours  et  par  escoles  f 
Selon  le  langage  de  France , 
Par  tout  le  règne  en  audience , 
Que  jamais  ceulx  qui  les  orront 
De  doulx  maulx  d'amer  ne  mourront , 
Pour  qu'ilz  le  crojent  seurement  ; 
Car  tout  en  lira  proprement , 
Que  trestous  ceulx  qui  ont  à  vivre 
Devraient  appeller  ce  livre 

Le  miroiier  aux  amoureulx , 
Tant  y  verront  de  bien  pour  eulx  ; 
Mais  que  Rayson  n'y  soit  pas  creiie 
La  chétive ,  la  malotrue  ; 
Pour  ce  m'en  veulz  cy  conseiller, 
Chascun  m'en  doit  conseil  bailler 
D'entre  vous,  cy  je  prie  et  clame 
Que  ce  las  douloureux  Guillame 
Qui  si  bien  s'est  vers  moy  porté, 
Soit  secouru  et  conforté. 
Et  se  pour  luy  ne  vous  prioye, 
Certes  prier  vous  en  devroye, 
Au  moins  pour  Jehan  alegier, 
Qu'il  escrive  plus  de  legier  ; 
Que  cest  avantaige  lui  faictes  : 
Car  il  naistra ,  je  suis  prophètes  ; 
Et  pour  les  autres  qui  viendront, 
Qui  dévotement  entendront 
A  mes  commandemens  ensuivre , 
Qu'ilz  trouveront  escript  au  livre; 
Si  qu'ilz  puissent  de  Jalousie 
Surmonter  l'engueingne  et  l'envie 
Et  tous  les  chasteaulz  despecer 


14*  LE     ROMAN  <*iii4fc) 

Qu'elle  osera  jamais  dresser* 
Conseillez- moj  que  nous  ferons* 
Comment  nostre  ost  ordonnerons  ; 
Par  quel  part  mieulx  leur  pourrons  nuire  # 
Pour  plus-tost  leur  chastel  destruire* 

L'Acteur. 

Ainsi  Amours  à  eulx  parole, 
Qui  bien  reçeurent  sa  parole* 
Quant  il  eut  sa  rayson  finie, 
Conseilla  soj  la  baronnie  ; 
En  plusieurs  sentences  se  mirent  * 
Plusieurs  diverses  choses  dirent  : 
Après  plusieurs  discors  s'accordent , 
Au  dieu  d'Amours  l'accord  recordenté 

Les  Gens  du  dieu  d  Amours. 

Sire  très-chier,  accordez  sommes 
Par  l'adcord  de  trestous  vos  hommes, 
Fors  de  Richesse  seulement , 
Qui  a  juré  par  son  serment 
Que  jà  ce  chastel  n'assauldra* 
Ne  jà  d'un  seul  coup  n'jr  ferra 

De  dart,  de  lance,  ne  de  hache, 

Pour  homme  qui  parler  en  sache , 

Ne  de  bastori,  comme  disoit; 

Mais  vostre  entreprise  desprisoit  j 

Et  s'est  de  vostre  ost  départie , 

Àu  moins  quant  à  l'autre  partie  j 

Tant  a  ce  varie t  en  despit! 

Et  pour  ce  le  blasme  et  despit  J 

Qu'oncques,  ce  dit  cil,  ne  Teust  chierëj 

Et  pour  ce  luy  fait  laide  chiere  i 

Si  le  hajt  et  hajra  dès  or, 

Puisqu'il  ne  veult  faire  trésor  t 

Onc  ne  luy  fist  autre  meffait  ; 

C'est  tout  ce  qu'il  luy  a  forfait 

Bieil  dit  sans  faille  que  avant  hietf 

L'a  requist  d'entrer  au  sentier 

Qui  trop -donner  est  appeliez  * 

Et  la  flatoit  illec  de  lez* 

Mais  povre  fut  quant  l'en  pria* 

Pour  ce  l'entrée  luy  nya: 

Encore  n'a  pias  tant  œuvré, 

Qu'un  seul  denyer  ait  recouvré 

Qui  quitte  demouré  luy  soit, 

Comme  Richesse  nous  disoifc 
Et  quant  nous  eut  ce  recordé, 


Si  trouvons  en  nostre  acordance , 
Que  Faulx- semblant  et  Abstinence, 
Avec  tous  ceulx  de  leur  baniere, 
Assauldront  la  porte  derrière 
Que  Malle -Bouche  tient  et  garde 
Avec  ses  gens,  que  Mal -feu  Tarde  ! 
Avec  eulx  Courtojsie,  Largesse, 
Qui  demonstreront  leur  proesse 
Contre  la  vieille  qui  maistrie 
Bel-Acueil,  par  dure  maistrie. 

Après,  Délict  et  Bien-celer 
Iront  pour  Honte  esche  vêler; 
Sur  lujleur  ost  assembleront, 
Et  celle  porte  assiégeront. 
Contre  Paour  ont  aheurté 
Hardement  avec  Seureté  ; 
Là  seront  avecques  leur  suite 
Qui  ne  sçeut  oncques  riens  de  fuite. 
Franchise  et  Pitié  s'offriront 
Contre  Dangier,  et  Tassauldront, 


Sans  luj  nous  avons  accordé. 

Dont  est  Tost  ordonné  assez  : 
Par  eulx  sera  le  fort  cassez, 
Se  chascun  y  met  bien  entente. 
Mais  que  Venus  y  soit  présente 
Vostre  mere  qui  moult  est  sage, 
Et  qui  bien  sçet  de  cet  usage  : , 
Sans  elle  ,  n'est  ceci  parfait 
Ne  par  parole  ne  par  fait  : 
Si  fut  bon  que  Ton  la  mandast, 
Car  la  besoigne  en  amendast. 

Amours. 

Seigneurs,  ma  mere  la  déesse, 

Qui  est  ma  dame  et  ma  maistresse, 

N'est  pas  du  tout  à  mon  désir , 

Ne  n'en  fait  ce  que  je  désir. 

Si  sçet -elle  moult  bien  acourre, 

Quant  il  luj  plaist,  pour  me  secourre 

Et  mes  besoignes  achever  ; 

Mais  je  ne  la  vueil  pas  grever. 

Ma  mere  est;  je  la  crains  d'enfance, 

Et  luj  porte  grant  révérence. 

Enfant  qui  craint  et  pere  et  mere , 

Ne  peut  que  bien  ne  le  eompere. 


Mais  non  pourtant  bieù  la  sçaurons 
Mander  quant  besoing  en  aurons  ; 
S'elle  fust  près,  tqst y  venist, 


Ma  raere  est  de  moult  grant  prouesse; 

Elle  a  prins  mille  forteresse 

Qui  coustoit  bien  mille  besans, 

Où  je  ne  fus  jamais  presens. 

Si  le  me  mettait  on  asseure; 

Mais  je  n'y  entray  en  nulle  heure. 

Ne  ne  me  pleut  oncques  la  prinse 

De  forteresse  sans  moy  prinse  : 

Car  il  me  semble,  quoy  qu'on  die  n 

Que  ce  n'est  fors  que  marchandie. 

Qui  achapte  un  cheval  cent  livres, 

Paye -le,  si  en  sera  délivres. 

Ne  n'en  doit  plus  riens  au  marchant, 

Ne  cil  n'en  va  plus  riens  cherchant. 

Je  n'appelle  pas  vente,  don  ; 

Car  vente  ne  doit  nul  guerdon, 

N'y  affiert  grâce  ne  mérite  ; 

L'ung  de  l'autre  se  part  tout  quitte. 


Que  riens  ce  croy  ne  la  tenist. 

Si  n'est-ce  pas  vente  semblable  ; 
Car  quant  cil  a  mis  en  Testable 
Son  destrier,  il  le  peut  revendre, 
Et  prouffit  et  gaigne  reprendre  ; 
Au  moins  ne  peut- il  pas  tout  perdre, 
S'il  se  devoit  au  cuir  aherdre  ; 
Le  cuir  si  luj  en  demourroit, 
Dont  quelque  chose  avoir  pourroit  ; 
Et  s'il  a  si  le  cheval  chier, 
Qui  le  gard  pour  son  chevauchier. 
Tousiours  est -il  du  cheval ,  Sire  ; 
Mais  est  par  trop  le  marché  pire 
Dont  Venus  se  veult  entremectre: 
Car  nul  n'y  sçaura  jà  tant  mectre, 
Qu'il  n'y  perde  tout  le  chaté 
Et  tout  ce  qu'il  a  achapté, 
L'avoir,  le  pris  et  la  vendure  ; 
Si  que  tout  pert  son  achapture , 
Que  jà  tant  n'y  mettra  d'avoir 
Qu'il  en  peust  seigneurie  avoir  ; 
Ne  que  jà  il  puisse  empeschier , 
Par  son  donner  ne  pas  preschier , 
Que  malgré  soy  à  tant  n'en  ay  t 

Ung  estrange,  s'il  y  venoit, 

Pour  donner  tant,  ou  plus,  ou  mains , 

Fust  Breton,  Angloys ,  ou  Rommains. 

Voire  je  croy  tout  pour  néant, 

Tant  peut-il  aller  flaboyant, 

Sont  doncques  sages  telz  marchans  f 

Non,  mais  bien  folz,  chetifz,  meschans, 

Qui  chose  à  essient  acheptent , 

Où  tout  perdent  ce  qurilz  y  mettent , 

Et  ne  leur  peut  pas  demourer 

Jà  tant  n'y  sçauront  labourer. 

Nonobstant  je  n'y  quiers  nyer  ; 

Ma  mere  n'en  sçeut  riens  payer  ; 

N'est  pas  si  foie ,  ne  si  nicç 

Qu'elle  se  charge  de  tel  vice  ; 

Mais  bien  sachiez  que  tel  la  paye, 

Qui  puis  se  repent  de  la  praye 

Quant  Povreté  l'a  en  destresse, 

Tant  fust- il  disciple  à  Richesse , 

Qui  pour  moy  est  en  grant  esveil, 

Et  pour  moy  seuffre  grant  traveil. 

Mais,  par  saincte  Venus  ma  mere 9 
Et  par  Saturnus  son  vieil  pere 

Qui  jà  l'engendra  jeune  touse , 
Non  mje  de  sa  femme  espouse, 
Dont  trestous  les  enfans  mangea, 
Fors  Jupiter,  qui  l'estrangea 
De  son  règne,  et  tant  le  bâtit 
Que  jusqu'en  enfer  l'abatit, 
Luj  coupa  ce  que  vous  sçavez, 
Car  mainteffois  ouj  l'avez. 
Mon  bon  pere  puis  monta  seur 
Venus,  tant  fust-elle  sa  seur, 
Et  firent  leur  j  olive  té  : 
De  là  vint  ma  nativité , 
Dont  je  n'aj  honte  ny  esclandre, 
Qui  bien  sçet  mon  lignage  entendre  ; 
Car  onc  de  meilleur  ne  fut  nulz 
Par  mes  trois  oncles ,  Neptunus, 
Jupiter,  Pluto ,  par  mantin 
Juno  la  vieille ,  que  tant  ajm 
Que  je  vouldroye  qu'elle  fust  arse  ; 
Bien  l'aym  tant  que  Phebus  fist  Marse, 
Que  Midas  aux  oreilles  d'asne,  . 
Par  jugement  d'homme  prophane 
Chier  comper  à  la  foie  vervç. 

Mal  gist  la  buissine  Minerve 
Qu'el  getta  dedans  le  palu, 
De  buissiner  ne  luj  chalu , 
Pour  ce  que  les  deux  si  riojent 


Quant  il  buissinoit  à  leur  table 
Le  Psalterion  aocordable  ; 
Non  pour  ce  que  la  buissinoit  9 
Mais  contre  Phebus  buissinoit , 
Et  buissinoit  mieulx  se  disoit 
Phebus,  aussi  mieulx  se  prisoit; 
Si  firent  du  roj  Midas  juge, 
Qui  contre  Psalterion  juge, 
A  Parbre  pendu  l'escoroha 
Phebus  tout  vif  <,  tant  l'effbroha 
Par  une  seule  plaje  qu'il  eust, 
Que  par  tout  le  sang  luj  courust  ; 
Et  croit,  lasse  pourquoj  Tempris 
N'est  pas  buisine  à  si  grant  pris, 
Encor  je  vous  vueil  plus  jurer, 
Pour  vous  mieulx  la  chose  asseurer  9 
Par  la  foj  que  doit  tous  mes  frères 
Dont  nul  ne  sçet  nommer  les  pères , 


De  ses  joës  qui  luj  enflojent, 

Tant  sont  divers ,  tant  en  y  a  , 
Que  tous  ma  mère  à  soy  lya, 
Encore  vous  en  jure  et  tesmoing 
Le  palu  d'enfer  à  tesmoing, 
Que  je  ne  buveray  de  piment 
Pendant  ung  an,  se  je  ne  ment  : 
Car  des  dieux  sçavez  la  coustume  ; 
Qui  à  les  jurer  s'acoustume , 
S'il  est  ainsi  qu'il  se  parjure , 
Je  vous  dj  bien  et  plus  n'en  jure, 
N'en  boit  tant  que  l'an  soit  passez. 
Or  en  aj-je  juré  assez, 
Malement  suis  se  me  parjure  ; 
Mais  jà  ne  m'en  verrez  parjure  f 
Puis  que  Richesse,  si  me  fault, 
Chier  luj  cuid  vendre  ce  deffault  ; 
Car  le  comperra ,  s'il  ne  s'arme 
Au  moins  d'espée  ou  de  guisarme  ; 
Et  puis  qu'elle  ne  m'eust  pas  chier, 
Quant  elle  sçeut  que  tresbuchie^ 
La  forteresse  et  tour  devoye, 
Mal  tint- elle  oncques  ceste  voye, 
Se  je  puis  riche  homjne  baillier; 

yous  le  me  verrés  si  taillier , 

Qu'il  n'aura  jà  tant  marcs  ne  livres, 

Qu'il  n'en  soit  en  brief  temps  délivres  ; 

Voler  feray  tous  ses  deniers, 

S'ilz  ne  luj  sourdent  à  greniers  ; 

Si  le  plumeront  noz  pucelles, 

Qu'il  luy  fauldra  plumes  nouvelles , 

Et  le  mettront  à  terre  vendre 

S'il  ne  s'en  sçet  moult  bien  deffencjre. 

Povres  homs  font  de  moj  leur  maistre, 

Tant  ne  m'ajent-ilz  de  quoj  paistre, 

Je  ne  les  aj  pas  en  despit; 

N'est  pas  preud'homs  qui  les  despit  ; 

Moult  est  Richesse  infâme  et  gloute, 

Qui  les  villaines  chasse  et  boute 

Mieulx  avant  que  ne  font  les  riches  : 

Les  autres ,  les  terians ,  les  chiches  f 

Et  font  foj  que  doj  aux  ajaulx 

Plus  serviables  et  loyaulx  ; 

Si  me  suffist  à  grant  planté 

Leur  bon  cueur  et  leur  voulenté. 

Mis  ont  en  moy  tout  leur  penser  t 

A  forçç  me  fault  d'eulx  penser; 

Tous  les  meisse  en  grandes  hault esses, 
Se  je  fusse  dieu  des  richesses 
Ainsi  que  je  suis  dieu  d'amours  : 
Tel  pitié  me  font  leurs  clamours  ! 
Si  convient  que  cestuj  sequeure 
Qui  tant  en  moy  servir  labeure  ; 
Car  s'il  des  maulx  d'amours  mouroit, 
Ne  pert  qu'en  moj  point  d'amours  ayt. 

Les  Gens  et  Amours. 

Sire,  font-ilz,  cest  vérité 
De  tout  ce  qu'avez  recité  : 
Bien  est  le  sacrement  tenable 
Comme  très -bon  et  convenable 
Que  fait  avec  des  riches  hommes  : 
Ainsi  est-il,  certain  en  sommes  : 
Se  riches  homs  vous  font  hommage , 
Hz  ne  feront  mye  que  sage  ; 
Car  jà  ne  vous  en  parjurez, 
Jà  la  paine  n'en  endurez, 
Que  piment  en  laissés  à  bojvre^ 
Dames  leur  brasseront  tel  pojvre, 
Si  peuvent-ilz  en  leurs  lacz  cheoir, 


Digitized  by 


t£4 


LE  ROMAN 


(y.  1141*.) 


Qu'il  leur  en  devra  moult  mescheoir. 
Dames  si  courtqyses  seront, 
Que  moult  bien  vous  en  vengeront  : 
Jà  n'y  querrés  autres  victoires  ; 
Car  tant  de  blanches  et  de  noires 
Leur  diront,  ne  vous  esmayez, 
Que  vous  entendrez  a  payez. 
Jà  ne  vous  en  meslés  sur  elles; 
Tant  leur  conteront  de  nouvelles, 
Et  tant  leur  feront  de  réquestes 
Par  flateries  deshonnestes , 
Et  leur  donront  si  graris  collées 
De  baiseries  et  d'acolées, 
S'ilz  les  croyent,  certainement 
Ne  leur  demourra  tenement, 
Qui  ne  vueille  le  meuble  ensuivre 
Dont  ilz  seront  premier  délivre. 
Or  commandés  ce  que  vouldroys  ; 
Nous  le  ferons,  soit  tort  soit  droys. 
Mais  Fauk- semblant  de  ces  te  chose 
Pour  vous  entremectre  ne  s'ose  ; 
Car  il  dit  que  vous  le  hées  * 
Ne  sçet  s'aggrever  le  béesi 

Si  vous  supplions  tous,  beau  Sire, 

Que  vous  luj  pardonnés  vostre  jre  > 

Et  soit  de  vostre  baronnie 

Avec  Abstinence  s'amie  : 

C'est  nostre  accord,  c'est  nostre  ottroj, 

jlmours. 

Mes  amjs,  je  le  vous  ottrojr  ; 
Je  consens  qu'il  soit  de  ma  court, 
Car  vienne  vers  mqy  tost  et  court. 
Et  il  y  vint  et  y  acourt 

Gomment  le  dieu  d'Amours  retient 
Faulx-semblant ,  qui  ses  homs  devient  ; 
*  Dont  ses  gens  sont  joyeulx  et  baulx  f 

Quant  il  le  fait  toy  des  RibauLr. 

Faulx-semblant,  par  tel  convenant 
Seras  à  moy  tout  maintenant, 
Qui  à  noz  amys  ajderas, 
Et  que  jà  nul  n'en  grèveras; 
Ains  penseras  d'eulx  eslever  , 
Et  de  noz  ennemis  grever. 
Tien  soit  le  povoir  et  le  baulx; 

Tu  seras  le  roj  des  Ribaulx  ; 
Ainsi  le  veult  nostre  chapitre  : 
Car,  sans  faillir,  tu  es  faulx  traitre 
Et  larron  trop  desmesuré. 
Plus  de  cent  foys  t'es  parjuré  : 
Mais  touteffois  en  audience, 
Pour  oster  noz  gens  de  doubtance, 
Te  commande  que  leur  enseignes, 
Au  moins  par  généraux  enseignes , 
En  quel  lieu  ilz  te  trouveroyent , 
Se  toj  trouver  besoing  avoyent , 
Et  comment  on  te  congnoistra; 
Car  grant  sens  à  te  congnoistre  a. 
Dj  nous  en  quel  lieu  tu  converses. 

Faulx  -  semblant. 

Sire ,  j'ay  mansions  diverses 
Que  jà  ne  convient  reciter , 
S'il  vous  plaist  à  m'en  respiter  ; 
Car,  se  le  vraj  vous  en  racompte , 
J'en  puis  avoir  dommaige  et  honte  : 
Se  mes  compaignons  le  sçavqyent  f 
Certainement  ilz  me  hairoyent* 

Et  me  procureroyent  ennujr  : 

Doncques  leur  cruaulté  congnuy  ; 

Car  ilz  veulent  en  tous  lieux  taire 

Vérité  qui  leur  est  contraire  : 

Hz  ne  la  querrojent  à  ouyr» 

Trop  en  pourroyent  mal  joujr, 

Se  je  disqye  deux  parole 

Qui  ne  leur  fust  plaisante  et  mole; 

Car  la  parole  qui  les  point 

Ne  les  embellit  oncques  point, 

Se  c'estoit  le  sainct  évangile 

Qui  les  reprenist  de  leur  guilef 

Car  trop  sont  cruelz  malement. 

Si  sçay-je  bien  certainement % 

Se  je  vous  en  dy  nulle  chose, 

Jà  si  bien  n'est  vostre  court  close 

Qu'ilz  ne  le  saichent  quqy  qu'il  tarde: 

Des  preudes  hommes  n'aj- je  garde  ; 

Car  jà  riens  sur  eulx  ne  prendront 

Preud'hommes  quant  ilz  m'entendront; 

Mais  cil  qui  sur  soj  le  prendra 

Pour  soupeçonneulx  se  tiendra  > 

S'il  ne  veult  démener  la  vie 

2.  L 

De  Barat  et  d' Ypocrisie 

Qui  m'engendrèrent  et  nourrirent. 


Amours. 


Moult  bonne  engendrure  ilz  en  firent, 
Dist  Amours,  et  moult  prouffitable; 


Mais  touteffois,  comment  qu'il  aille, 
Comment  il  dit  Amours  sans  faille, 
Que  cy  tes  mansions  nous  nommes, 
Tantost  ojant  trestous  noz  hommes , 
Et  que  ta  vie  nous  descœuvre, 
Il  n'est  pas  bon  que  plus  la  cœuvre; 
Mais  il  convient  que  tu  nous  dye 
De  quoj  tu  sers  et  de  ta  vie, 
Puisque  céans  t'es  embatuz, 
Et  se  pour  vraj  dire  es  batuz  : 
Si  n'en  es-tu  pas  coustumier, 
Tu  ne  seras  pas  le  premier. 


Car  ilz  engendrèrent  le  diable  : 


Faulx  -  semblant. 


Sire,  quant  vous  vient  à  plaisir, 
Se  j'en  devoje  mort  gésir  t 

Je  feray  vostre  voulenté  ; 

Du  faire  suis  entalenté. 

Faulx -semblant  qui  plus  n'y  atent, 

Commence  son  sermon  à  tant, 

Et  dit  à  tous  en  audience  : 

Seigneurs,  entendez  ma  sentence: 

Qui  Faulx -semblant  vouldra  congnoistre , 

Si  le  quiere  au  monde  ou  en  cloistre. 

Nul  lieu,  fors  en  ces  deux,  ne  mains  ; 

Mais  en  l'ung  plus  qu'en  Fautre  mains* 

Briefment ,  je  me  vois  hosteller 

Là  où  je  me  puis  mieulx  celer  : 

C'est  la  celée  bien  plus  seure 

Que  soubz  la  plus  humble  vesture. 

Religieux  sont  moult  cou  vers; 

Séculiers  sont  plus  descouvers. 

Si  ne  vueil-je  mye  blasmer 

Religion ,  ne  diffamer 

En  quelque  lieu  que  je  la  truisse  : 

Jà  religion  que  je  puisse 

Humble  et  loyal  ne  blasmeray, 

Mais  pourtant  jà  ne  l'aymeray. 

J'entens  de  faulx  religieux , 

Des  félons  et  malicieux 

Qui  l'abit  en  veullent  vestir , 

Mais  leurs  cueurs  ne  veullent  mattir. 

Religieux  sont  moult  piteux  ; 
Jà  n'en  verres  ung  despiteux. 
Hz  n'ont  cure  d  orgueil  ensuivre  ; 
Tous  se  veullent  humblement  vivre  : 
Avec  telz  gens  jà  ne  maindray. 
Se  je  y  demeure,  me  faindray  : 
Leur  habit  pourray-je  bien  prendre; 
Mais  ainçois  me  laisseroje  pendre 
Que  jà  de  mon  propos  yssisse, 
Quelque  chiere  que  j'en  feisse. 
Je  suis  avec  les  orgueilleux, 
Les  usuriers,  les  artilleux 
Qui  les  mondains  honneurs  convoitent , 
Et  les  grans  besongnes  exploitent, 
Et  vont  querant  les  grans  pitances , 
Et  pourchassent  les  acointances 
Des  puissans  hommes ,  et  les  suyvent  ; 
Et  se  font  povres ,  et  se  vivent 
Des  bons  morceaulx  délicieux , 
Et  boivent  des  vins  précieulx  ; 

Et  la  povreté  ilz  vous  preschent , 
Et  les  grandes  richesses  peschent 
Aux  grans  sannes  et  aux  trainaulx. 
Par  mon  chief  !  ilz  enystra  maulx. 
Ne  sont  religieux,  ne  monde  ; 
Hz  font  ung  argument  au  monde 
Où  conclusion  a  honteuse  : 
Cist  à  robe  religieuse , 
Doncques  est -il  religieux. 
Cest  argument  est  vicieux; 
Il  ne  vault  une  vieille  royne  : 
La  robe  ne  fait  pas  le  moyne* 
Non  pourtant  nul  n'y  sçet  respondre , 
Tant  face  hault  sa  teste  tondre 
Ou  rere  au  rasouer  de  lanches , 
Qui  Barat  trenche  en  treze  trenches  ; 
Nul  ne  sçet  si  bien  distincter , 
Qu'il  en  ose  ung  seul  mot  tincter  : 
Mais  en  quelque  lieu  que  je  viengne, 
Ne  comment  que  je  me  contiengne, 
Nul  ne  pense  à  barat,  ny  cas, 
Ne  plus  que  dam  Thibert  le  cas 
N'entend  qu'à  souris  et  à  ratz, 

N'entens-je  riens  fors  à  baratz. 
Ne  jà  certes  pour  mon  habit 


Ne  sçaurez  en  quel  gens  je  habit  : 
Non  ferez- vous  pas  aux  paroles, 
Jà  tant  sojent  simples  ou  moles  ; 
Les  œuvres  regarder  devez, 


Se  vous  n'avez  les  yeulx  crevez  ; 
S'ilz  ne  sont  telz  que  ilz  vous  dient, 


Certainement  ilz  vous  conchient , 

Quelconques  robes  qu'ilz  en  ayent, 

Ne  de  conques  estât  qu'ilz  soyent, 

Soit  clerc,  soit  laj,  soit  homme  ou  femme, 

Soit  sergent,  soit  abbesse  qu  dame. 


Comme  ainsi  Faulx-semblant  sermonne, 
Amours  derechief  l'arraysonne, 
Et  dit,  en  rompant  la  parole, 
Comme  celle  fut  faulse  et  foie. 

Le  dieu  cT Amours. 

Qu'est-ce  diable,  es-tu  effronté? 
Quelz  gens  nous  as -tu  cy  compté  ? 

Peut -on  trouver  religion 
En  séculière  mansion  ? 

Faulx  -  semblant. 

Ouy,  Sire ,  et  il  ne  s'ensuit  mye 
Que  ceulx  mainent  maulvaise  vie , 
Ne  que  potir  ce  leurs  ames  perdent, 
Qui  aux  draps  du  siècle  s'aherdent  ; 
Car  ce  seroit  trop  grant  douleur* 
Bien  peut  en  robe  de  couleur 
Saincte  religion  flourir  : 
Plusieurs  saintz  a  l'en  vu  mourir  , 
Et  maintes  saintetés  glorieuses , 
Dévotes  et  religieuses 
Qui  draps  communs  tousiours  vestirent, 
Oncques  pour  ce  mains  ne  saintirent. 
Et  je  vous  en  nommasse  maintes  ; 
Mais  bien  presque  toutes  les  saintes 
Qui  par  églises  sont  priées 
Furent  chastes  et  mariées , 
Qui  maintz  beatilx  eiifans  enfantèrent  ; 
Les  robes  du  siècle  portèrent, 
Et  en  celles  mesmes  moururent, 

Qui  sainctes  sont,  seront  et  furent ; 

Mesmes  les  onze  mille  vierges 

Qui  devant  Dieu  tiengnent  leurs  cierges* 


Quant  ilz  receurent  les  martires  : 


Bon  cueur  fait  la  pensée  bonne  ; 
La  robe  n'y  toult  ne  ne  donne, 
Et  la  bonne  pensée  l'œuvre , 
Qui  la  religion  descœuvre  ; 
Illec  gist  la  religion 
Selon  la  droitte  intention. 

Qui  de  la  toison  du  belin, 
En  lieu  de  mantel  sebelin, 
Sire  Ysangrin  affubleroit 
Le  loup ,  qui  mouton  sembleroit, 
Puis  o  les  brebis  demourast  ; 
Cuidez  qu'il  ne  les  devourast  ? 
Jà  de  leur  sang  mains  ne  beuvroit, 
Mais  plus  tost  les  déceveroit  : 
Car,  puisqu'ilz  ne  le  congnoistroyent, 
S'il  fuyoit  elles  le  suiyroyent. 


Dont  on  fait  feste  par  églises, 
Furent  en  draps  du  siècle  prises 


N'encor  n'en  sont* elles  pas  pires. 

S'il  est  gueres  de  telz  louveaulx 
Entre  ces  apostres  nouveaulx. 
Eglise,  tu  es  mal  baillie, 
Se  ta  cité  est  assaillie 
Par  les  chevaliers  de  ta  table. 
Ta  seigneurie  est  moult  endable  , 
Se  ceulx  s'efforcent  de  la  prendre 
A  qui  la  baillas  à  deffendre. 
Qui  la  doit  vers  eulx  garentir? 
Prinse  sera  sans  coup  sentir 
De  mangonnel,  ne  de  perriere, 
Sans  desployer  au  vent  baniere  ; 
Et  se  d'eulx  ne  les  vas  rescourre , 
Ainçois  les  laisse  par  tout  courre, 
Lasses  mais  se  tu  leur  commandes, 
Dont  n y  a  plus  que  tu  te  rendes , 
Ou  leur  tributaire  deviengnes 
Par  paix  faisant,  et  d'eulx  la  tiengnes, 
Se  meschief  ne  te  vient  greigneur 
Qu'ilz  en  sojent  du  tout  seigneur. 
Bien  te  sçaivent  ores  escharvir: 
Par  jour  quierent  les  murs  gravir  ; 
Par  nujt  ne  cessent  de  miner» 

Pensans  d'ailleurs  enraciner 
Les  entes  où  tu  veulx  frujt  prendre. 
Là  ne  dois -tu  pas  attendre. 
A  tant  me  tais,  si  m'en  retour; 
Je  n'en  vueil  plus  dire  à  ce  tour, 
Se  je  m'en  puis  à  tant  passer , 
Car  trop  vous  pourroje  lasser. 

Mais  bien  vous  vueil  convenancer 
De  tous  voz  amys  avancer, 
Par  quoy  ma  compagnie  vueillent  ; 
Si  sont-ilz  mors  s'ilz  ne  m'accueillent, 
Et  m'amye  aussi  serviront, 
Ou  jà  par  dieu  n'en  cheviront  ; 
Car,  sans  faillir,  traistre  suis-jé, 
Et  pour  larron  m'a  Dieu  jugé. 
Parjure  suis,  et  si  ma  fin 
Sçait-on  envjs  devant  la  fin; 
Car  plusieurs  par  moj  mort  reçeurent. 
Qui  onc  mon  barat  n'apperçeurent  ; 
Qui  Tapparcevra ,  s'il  est  sage, 
Garde  s'en ,  ou  c'est  son  dommage. 
Mais  tant  forte  est  la  decevance, 
Que  trop  est  grief  Fapparcevance  : 

Car  Protheus ,  qui  se  souloit, 
Muer  en  tout  ce  qu'il  vouloit , 
Ne  sçeut  onc  tant  barat,  ne  guille 
Que  je  fais  ;  car  oncques  en  ville 
N'entray  où  je  fusse  congneu , 
Tant  y  fusse  n'ouj  ne  veu. 

Comment  le  traistre  Faulx-semblant 
Si  va  les  cueurs  des  gens  emblant, 
Pour  ses  vestemens  noirs  et  gris, 
Et  pour  son  viz  pasle  amaisgris. 

Trop  sçaj  bien  mes  habitz  changier, 
Prendre  Tung  et  l'autre  estrangier  : 
Or  suis  chevalier,  or  suis  moyne  ; 
Or  suis  prélat,  or  suis  chanojne  ; 
Or  suis  clerc,  et  autre  heure  prestre  ; 
Or  suis  disciple ,  et  or  suis  maistre  ; 
Or  chastellain,  or  forestiers  : 
Briéfment ,  je  suis  de  tous  mestiers, 
;  Ores  suis  prince ,  or  suis  paiges  ; 
Or  sçaj  par  cueur  triestous  langaiges; 
Autre  heure  suis  vieil  et  chenu  » 
Qr  suis- je  jeune  devenu  ; 

Or  suis  Robert,  or  suis  robin  ; 
Or  cordelier,  or  jacobin. 
Si  prens  pour  faire  ma  compaigne 
Qui  me  soulace  et  acompaigne, 
C'est  dame  Abstinence  contrainte , 
Qui  porte  desgujseure  mainte , 
Si  comme  il  luy  vient  à  plaisir 
Pour  accomplir  le  sien  désir. 
Autre  heure  vestz  robe  de  femme  ; 
Or  suis  damoiselle,  or  suis  dame  ; 
Or  suis  nonnain,  or  suis  abbesse  ; 
Or  suis  novice ,  or  suis  professe  ; 
Et  vais  par  toutes  régions 
Cherchant  toutes  religions. 
Mais  de  religion,  sans  faille, 
J'en  lais  le  grain  et  prens  la  paille  ; 
Pour  gens  embacler  en  abit , 
Je  n'en  quiers  sans  plus  que  l'abit. 
Que  vous  diroye  ?  en  telle  gujse 
Comme  il  me  plaist  je  me  desgujse; 
Moult  est  en  moj  tourné  le  vers , 
Trop  sont  les  faitz  auxditz  divers. 
Et  si  fais  cheoir  dedans  mes  pièges 

Le  monde  par  mes  privilèges  ; 
Et  puis  confesser  et  absouldre, 
Ce  ne  me  peut  nul  prélat  touldre  f 
Toutes  gens  où  que  je  les  truisse  f 
Ne  sçajr  prélat  nul  qui  ce  puisse, 
Fors  Tapostole  seulement 
Qui  fit  cest  establissement. 

Mais ,  pour  ce  que  confès  doit  estre 
Chascun  et  chascune  à  son  prestre , 
Une  fois  Tan ,  dit  l'escripture , 
Ains  qu'on  luy  face  sa  droicture  : 
Car  nous  avons  ung  privilège 
Qui  de  plusieurs  faitz  les  allège  ; 
S'il  luy  plaist,  il  pourra  lors  dire  : 
En  confession  vous  dy,  Sire, 
Que  cil  à  qui  je  fuz  confez 
M'a  allégé  de  tous  mes  faiz , 
Absolu  m'a  de  mes  pechiés 
Dont  je  me  sentoye  entachiés  ; 
Ne  je  n'ay  pas  intencion 
De  faire  autre  confession 
Que  celle  que  je  luy  ay  dicte  : 
Si  m'en  clamez  pour  celle  quicte, 

Et  vous  en  tenez  appayés, 

Quelque  gré  que  vous  en  ayés  ; 

Car  se  bien  vous  l'avez  juré  f 

Je  n'en  craings  prélat  ne  curé 

Qui  de  confesser  me  contraigne 

Autrement  que  je  ne  m'en  plaigne  ; 

Car  je  m'en  ay  bien  à  qui  plaindre  : 

Vous  ne  m'en  povez  pas  contraindre , 

Ne  faire  force ,  ne  troubler 

Pour  ma  confession  doubler  : 

Ne  si  n'ay  pas  affection 

D'avoir  double  absolucion. 

Assez  en  ay  de  la  première  ; 

Si  vous,  quicte  ceste  dernière  ; 

Deslyé  suis,  ne  puis  nyer, 

Ne  me  povez  plus  deslyer: 

Car  cil  qui  le  povoiry  a, 

De  tous  lyens  me  deslya; 

Et  se  vous  m'en  osez  contraindre , 

Si  que  de  vous  me  voise  plaindre  > 

Jà  les  juges  impériaulx, 

Roys,  prélatz,  ne  officiaulx, 

Par  moy  ne  tiendront  jugement  ; 

Je  m'en  plaindray  tant  seulement 
A  mon  bon  confesseur  nouvel , 
Qui  n'est  pas  mon  frère  Louvel: 
Car  forment  se  courrouceroit 
Qui  par  tel  nom  l'appellerait, 
Ne  jà  n'en  prendroit  patience 
Qu'il  n'en  print  cruelle  vengeance  ; 
Son  povoir  au  moins  en  feroit  : 
Jà  pour  Dieu  ne  me  laisserait  ; 
Et,  se  jurer  l'ose  et  pleuvir, 
Se  sçaura  bien  de  vous  chevir; 
Et  se  m'aist  Dieu  et  saint  Jaques  , 
Se  vous  ne  me  voulez  à  Pasques 
Donner  le  corps  nostre  Seigneur  f 
Sans  vous  faire  presse  greigneur , 
Je  vous  lairray  sans  plus  attendre, 
Et  Piray  tantost  de  luy  prendre  ; 
Car  suis  hors  de  vostre  dangier, 
Si  me  vueil  de  vous  estrangier. 
Ainsi  le  peut  cil  confesser 
Qui  veult  son  provoire  laisser  ; 
Et  se  le  prestre  me  refuse, 
Je  suis  prest  que  je  l'en  accuse, 

Et  de  luy  punir  en  tel  guyse , 
Que  luj  feraj  perdre  l'église  : 
Et  qui  de  tel  confession 
Entend  la  consécucion , 
Jamais  prestre  n'aura  puissance 
De  congnoistre  la  conscience 
De  cellujr  dont  il  n'a  cure. 
C'est  contre  la  saincte  escripture  * 
Qui  commande  au  pasteur  honneste 
Congnoistre  le  dueil  de  sa  beste  ; 
Mais  povres  femmes,  povres  hommes , 
Qui  de  deniers  n'ont  pas  grans  sommes , 
Veulx-  je  bien  aux  prélatz  laisser 
Et  aux  curés  à  confesser  ; 
Car  ceulx  riens  ne  me  donnerojent* 
Le  dieu  (T Amours. 

Pourquoj  ? 

F  aulx  -  semblant. 
Pour  ce  qu'ilz  ne  pourrojent , 
Comme  chétives  gens  et  lasses  ; 
Si  que  j'auraj  les  brebis  grasses , 
Et  les  pasteurs  auront  les  maisgres , 
Combien  que  ce  mot  leur  soit  aigres. 

Et  se  prélatz  veulent  groucer, 
Car  bien  se  devront  courroucer 
Qiiant  si  perdront  leurs  grasses  bestes  : 
Tel  coup  leur  donray  sur  les  testes, 
Que  je  leur  feray  telles  bosses 
Qu'ilz  en  perdront  mitres  et  crosses. 
Ainsi  les  ay  tous  conciliez, 
Tant  suis  fort  privilégiez* 

L'Acteur. 
Si  se  veult  taire  Faulx- semblant  ; 
Mais  Amours  ne  fait  pas  semblant 
Qu'il  soit  ennujé  de  l'ouyr  ; 
Ains  luy  dit,  pour  eulx  esjouyr  : 

Le  dieu  et  Amours. 
Dy-nous  plus  speciaulment 
Comment  tu  sers  desloyaulment  : 
Ne  n'ayes  pas  du  dire  honte; 
Car,  com  ton  habit  nous  monstre, 
Tu  semblés  estre  ung  saint  hermite. 

Faulx- semblant. 
C'est  voir,  mais  je  suis  ypocrite. 
Le  dieu  d9 Amours: 
Et  si  vas  preschant  abstinence. 

2.  M 

Faulx  -semblant. 
C'est  voir,  mais  je  remplis  ma  pense 
De  bons  morceaulx  et  de  bons  vins , 
Telz  comme  il  affiert  à  devins. 

Le  dieu  d? Amours. 

Tu  vas  preschant  la  povreté. 

Faulx  -  semblant. 

Voire,  et  si  suis  riche  à  planté  ; 
Mais,  combien  que  povre  me  faigne, 
Nul  povre  je  ne  contredaigne. 
J'aymeroye  mieulx  l'acointance 
Cent  mille  fois  du  roy  de  France 
Que  d'ung  povre ,  par  nostre  Dame! 
Posé  qu'il  eust  aussi  bonne  ame. 
Quant  je  voy  tous  nudz  ces  truans 
Trembler,  sur  ces  fumiers  puans, 
De  froit,  de  fain  crier  et  braire, 
Ne  m'entremetz  de  leur  affaire. 
S'ilz  sont  en  Tostel-Dieu  portez, 
Ne  seront  par  moy  confortez  ; 
Car  d'une  ausmone  toute  seule 
Ne  me  paistroyent-ilz  pas  la  gueule* 

Hz  n'ont  pas  vaillant  une  seiche  : 
Que  donra  qui  son  coutel  leiche  ? 
Mais  d'un  riche  usurier  malade 
La  visitance  est  bonne  et  sade  : 
Celluj  vois- je  réconforter, 
Car  j'en  croj  deniers  apporter; 
Et  se  la  maie  mort  l'enosse, 
Je  le  condujs  jusqu'en  la  fosse. 
Et  s'aucun  vient  qui  me  repreigne 
Pourquoj  du  povre  me  refraigne , 
Sçavez-vous  comment  j'en  eschappe  ? 
Je  fais  entendant  par  ma  chappe, 
Que  le  riche  est  plus  entachiés 
Que  n'est  le  povre  de  pechiés, 
Et  a  plus  besoing  de  conseil, 
Pour  ce  y  vois  luj  donner  conseil. 

Mais  quoj!  nonobstant  la  perté, 
Reçoit  l'ame  en  sa  poverté , 
Comme  elle  fait  en  grant  richesse  : 
L'une  et  l'autre  également  blesse  ; 
Car  ce  sont  deuz  extremitez 
Que  richesses  et  povretez. 
Le  moyen  a  nom  Suffisance  : 

Là  gist  de  vertu  l'abondance  ; 

Car  Salomon  tout  au  délivre 

Nous  en  escript  en  ung  sien  livre 

Qui  des  Paraboles  a  tiltre , 

Tout  droit  au  trentiesme  chapiltre  : 

Garde -moy,  Dieu,  par  ta  puissance 

De  richesse  et  de  mendiance. 

Car  riche  homme,  quant  il  s'adresse 

A  trop  penser  à  sa  richesse , 

Tant  met  son  cueur  en  la  folie  , 

Que  son  créateur  en  oublie. 

Cil  que  mendicité  guerroyé, 

De  pechié  comme  le  guerroyé , 

Env/s  advient  qu'il  ne  soit  lyerres 

Ou  parjure,  ou  Dieu  est  mentierres; 

Et  Salomon  dit  de  par  luy 

La  lettre  dont  je  vous  parle  huy  ; 

Et  puis  bien  jurer  sans  délay , 

Qu'il  n'est  escript  en  nulle  loy  , 

(Au  moins  n'est- il  pas  en  la  nostre) 

Que  Jesu- Christ  ne  si  apostre, 

Tant  comme  ilz  allèrent  par  terre, 


Fussent  oncques  veus  leur  pain  querre; 

Car  mendier  pas  ne  vouloyent , 
Et  ains  preschier  bien  souloyent. 
Jadis  par  Paris  la  cité  , 
Les  maistres  en  divinité 
Si  peussent-ilz  bien  demander 
De  plain  povoir,  sans  truander; 
Car,  de  par  Dieu,  pasteurs  estqyent, 
Et  des  ames  la  cure  avoyent  : 
Mesmes  après  la  mort  leur  maistre, 
Si  commencèrent- ilz  à  estre 
Tantost  laboureurs  de  leurs  mains; 
De  leur  labeur,  ne  plus  ne  moins , 
Reçoivoyent-ilz  leur  substance, 
Et  vivoyent-ilz  en  patience  ; 
Et  se  demourant  en  avoyent , 
Aux  autres  povres  le  donnoyent, 
N'en  fondoyent  palais  ne  sales, 
Ains  gisoyent  en  maisons  sales. 

Puissant  homs  doit,  bien  le  recors, 
Aux  propres  mains  du  propre  corps 
En  labourant  querre  son  vivre, 
S'il  n'a  dont  il  se  puisse  vivre , 
Combien  qu'il  soit  religieux , 

Et  de  servir  Dieu  curieux  : 
Et  aussi  faire  le  convient, 
Fors  ès  cas  dont  il  me  souvient, 
Que  bien  racompter  vous  sçauray  , 
Quant  temps  du  racompter  aurajr. 
Encore  devroit-il  tout  vendre, 
Et  du  labour  sa  vie  prendre , 
S'il  est  bien  parfait  en  bonté: 
Ce  m'a  l'escripture  compté. 
Car  qui  ojseus  hante  autruj  table, 
Il  est  flateur ,  ou  sert  de  fable, 
N'il  n'est  pas,  ce  sachiés  raison, 
D'excuser  soj  par  oraison  : 
Car  ii  convient  en  toute  gujse 
Entrplaisser  de  Dieu  servise 
Pour  les  autres  nécessitez, 
Mangier  convient,  c'est  veritez, 
Et  dormir,  et  faire  autre  chose  ; 
Nostre  oraison  lors  se  repose  : 
Aussi  se  convient -il  retraire 
D'oraison  pour  son  labour  faire  ; 
Car  l'escripture  s'y  accorde 
Qui  la  vérité  en  recorde. 

Et  si  deffend  Justiniens 
Qui  fist  noz  livres  anciens, 
Que  nul  homme ,  en  nulle  manière , 
Puissant  de  corps,  son  pain  ne  quiere 
Puisqu'il  le  treuve  où  en  gaigner  ; 
On  le  devroit  mieulx  enchaigner, 
Ou  en  faire  en  appert  justice, 
Que  soubstenir  en  tel  malice. 
Ne  font  pas  ce  que  faire  dojvent 
Ceulx  qui  telz  aumosnes  reçoy  vent , 
S'ilz  n'en  ont  estroit  privilège 
Qui  de  la  paine  les  allège  ; 
Mais  ne  cuide  qu'il  soit  à  euz 
Se  le  prince  n'en  est  déceuz; 
Ne  si  ne  cuident  pas  sçavoir 
Qu'ilz  le  puissent  par  droit  avoir. 
Si  ne  fais -je  pas  terminance 
Du  prince  ne  de  sa  puissance  ; 
Ne  par  mon  dit  ne  vueil  comprendre 
S'il  le  peut  en  ce  cas  entendre  ; 
De  ce  ne  me  dois  entremettre  : 
Mais  je  croy  bien  selon  la  lettre, 
Les  aumosnes  qui  sont  deuës 

Aux  lasses  gens  povres  et  nues, 
Faibles  et  vieulx  et  meshaignez, 
Par  qui  pains  ne  sont  plus  gaignez, 
Pour  ce  qu'ilz  n'en  ont  la  puissance  : 
Et  qui  les  mangue  en  leur  grevance, 
Il  les  mangue  à  son  damnement, 
Se  cil  qui  fist  Adam  ne  ment. 

Et  sachiez,  quant  que  Dieu  commande 
Que  preud'homme  tant  qu'il  a  vende 
Et  donne  aux  povres  et  le  suive, 
Pourtant  ne  veut -il  pas  qu'il  vive 
Pourluj  servir  en  mendiance: 
Ce  ne  fut  oncques  sa  sentence  ; 
Mais  entend  que  de  ses  mains  œuvre, 
Et  qu'il  le  suive  par  bonne  œuvre. 
Car  saint  Pol  commanda  trouver 
Aux  apostres  pour  recouvrer 
Leurs  nécessitez  et  leurs  vies, 
Et  leur  deffendoit  truandies , 
En  disant  :  De  voz  mains  œuvrez , 
Jà  sur  autlruy  ne  recourez. 
Ne  vouloit  que  riens  demandassent 
A  quelconques  gens  qu  ilz  preschassent, 

Ne  que  l'évangile  vendissent  : 
Ains  doubtoit  que  s'ilz  requerissent , 
Qu'ilz  ne  tollissent  au  requerre  ; 
Car  ilz  sont  maintz  hommes  en  terre 
Qui  pour  ce  donnent,  à  voir  dire , 
Qu'ilz  ont  honte  de  l'escondire, 
Ou  le  requérant  leur  ennuyé  , 
Et  donnent  pour  ce  qu'il  s'enfuye. 
Et  sçavez  que  ce  leur  prouffite  ; 
Le  don  perdent  et  le  mérite. 
Quant  les  bonnes  gens  cy  oyoyent 
Le  sermon  saint  Pol,  luy  prioyent 
Pour  Dieu  qu'il  voulsist  du  leur  prendre: 
Jà  n'y  voulut  la  main  tendre  ; 
Mais  du  labeur  des  mains  prenoit 
Ce  dont  sa  vie  soubstenoit. 

Amours. 

Dy-moy  doncques  comment  peut  vivre 
Fort  homs  de  corps  qui  Dieu  veult  suivre , 
Puisqu'il  a  tout  le  sien  vendu 
Et  aux  povres  Dieu  despendu , 
Et  veult  tant  seulement  orer 

Sans  jamais  de  mains  labourer. 
Le  peut -il  faire? 

Faulx- semblant. 
Ouy. 
Amours. 

Comment  ? 
F  aulx  -  semblant. 
S'il  entroit ,  selon  le  comment 
De  l'escripture,  en  abbaje 
Qui  fust  de  propre  bien  garnje  ; 
Comme  sont  ores  ces  blancs  moynes , 
Ces  noirs  et  ces  riglez  chanojnes , 
Ceulx  de  l'Hospital,  ceulx  du  Temple  : 
Car  j'en  puis  bien  causer  exemple  ; 
Et  il  y  print  sa  soubstenance, 
Car  là  n'a  point  de  mendiance. 
Non  pourtant  les  mqynes  labeurent, 
Et  puis  au  Dieu  service  queurent  ; 
Et  pour  ce  qu'il  fust  grant  discorde 
En  ung  temps  dont  je  me  recorde, 
Sur  Testât  de  mendicité  ; 
Brief  vous  sera  cj  recité 

Comment  peut  homs  mendiant  esfere , 
Qui  n'a  dont  il  se  puisse  paistre  : 
Les  cas  en  orrés  tire  à  tire , 
Si  qu'il  n'y  aura  que  redire , 
Malgré  les  felonnesses  jangles  ; 
Car  vérité  ne  quiert  nulz  angles  , 
Si  pourray-je  bien  comparer 
Quant  onc  osay  tel  champ  arer. 

U  Acteur. 

Faulx -semblant  dit  cy  vérité 
De  tous  cas  de  mendicité. 

Cy  sont  les  cas  especiaulx  ; 

Car  si  l'homme  est  si  bestiaulx 

Qu'il  n'ajt  de  nulle  me6tier  science , 

Ne  n'en  désire  congnoissance, 

A  mendicité  se  peut  traire 

Tant  qu'il  saiche  aucun  mestier  faire, 

Dont  il  puisse  sans  truandie 

Bien  loyaulment  gaigner  sa  vie  ; 

Ou  se  cil  labourer  ne  sçeust 

Pour  la  maladie  qu'il  eust, 

Ou  pour  vieillesse  ou  pour  enfance,, 

Trouver  se  peut  en  mendiance; 
Ou  s'il  a  trop  par  advanture 
D'accoustumée  nourriture 
Vescu  délicieusement , 


Non  pas  laisser  de  fain  mourir  : 

Ou  s'il  a  d  ouvrer  la  science  , 

Et  le  vouloir  et  la  puissance , 

Prêt  de  labourer  bonnement , 

Mais  ne  trouve  pas  prestement 

Qui  labourer  faire  le  vueille 

Pour  riens  qu'il  saiche  faire  ou  seulle , 

Bien  peut  lors  par  mendicité 

Pourchasser  sa  nécessité  : 

Ou  s'il  a  son  labeur  gaigné, 

Mais  il  ne  peut  de  son  gaigné 

Suffisamment  vivre  sur  terre , 

Bien  se  peut  lors  mettre  à  pain  querre, 

Et  d'huys  en  huys  partout  tracer 

Pour  le  remenant  pourchasser  : 


Les  bonnes  gens  piteusement 
En  doyvent  lors  prendre  pitié, 
Et  le  souffrir  par  amityé 
Mendier  et  son  pain  quérir , 

Ou  s'il  veult  pour  la  fain  deffehdre 
Quelque  chevalerie  emprendre, 
Ou  soit  d'armes ,  ou  de  lectures , 
Ou  d'autres  convenables  cures , 
Se  povreté  le  va  grevant, 
Bien  peut,  comme  j'ay  dit  devant, 
Mendier  tant  qu'il  puisse  ouvrer 
Pour  ses  nécessitez  trouver. 
Mais  qu'il  ouvre  de  mains  ytieulx, 
Non  pas  de  mains  spiritueulx , 
Mais  de  mains  du  corps  proprement, 
Sans  mettre  double  entendement 
En  tous  ces  cas  et  en  semblables, 
Se  plus  en  trouvez  raisonnables 
Sur  ceulx  que  cy  presens  vous  livre. 
Qui  de  mendicité  veult  vivre , 
Faire  ne  le  peut  autrement , 
Se  cil  de  Saint- Amour  ne  ment, 
Qui  disputer  souloit  et  lire 
Et  preschier  de  ceste  matire 
A  Paris,  avec  les  devins 
Jà  ne  mendiast  pains  ne  yins, 
S'il  n'avoit  en  sa  vérité 

L'acord  de  l'université 

Et  du  peuple  communéement  , 

Qui  oyojent  son  preschement. 

Nul  preud'homme  doit  refuser, 

Vers  Dieu  ne  se  peut  excuser. 

Qui  groucer  en  vouldra  si  grouce , 

Qui  courroucer  si  s'en  courrouce  ; 

Car  je  n'en  mentiroje  mye 

Se  j'en  devoje  perdre  la  vie, 

Ou  estre  mjs  contre  droicture 

Comme  saint  Pol  en  chartre  obscure , 

Ou  estre  banny  du  rojaulme 

A  tort,  comme  fut  maistre  Guillaume 

De  Saint-Amour,  que  jpocrisie 

Fist  exiller,  par  grant  envie. 

Ma  mere  en  exil  le  chassa, 
Le  vaillant  homme  tant  brassa 
Pour  vérité  qu'il  soubstenoit. 
Vers  ma  mere  trop  mesprenoit, 
Pour  ce  qu  il  fist  ung  nouvel  livre 
Où  sa  vie  fist  toute  escrivre  ; 
Et  vouloit  que  je  renyasse 
Mendicité  et  labourasse, 

Se  je  n'avoye  de  quoy  vivre  ; 
Bien  me  povoit  tenir  pour  yvre, 
Car  labourer  ne  me  peut  plaire , 
De  labour  nul  n'ay-je  que  faire  : 
Trop  a  grant  paine  à  labourer  ; 
Mieulx  veulz  devant  les  gens  orer > 
Et  affubler  ma  regnardie 
Du  mantel  de  papelardie. 

Le  dieu  <T  Amours. 
Qu'est-ce ,  diable  !  quel  est  ton  dit  ? 
Qu'est-ce  que  tu  as  icy  dit  ? 

Faulx- semblant. 

Quoy?  ; 

Amours. 

Grans  desloyaultez  appertes. 
Donc  ne  crains -tu  pas  Dieu  ? 

Faul- semblant. 

Non,  certes* 

Qu'envis  peut  à  grant  chose  attaindre 
En  ce  siècle  qui  Dieu  veult  craindre  ; 
Car  les  bons  qui  du  mal  eschivent , 
Et  loyaulment  du  leur  se  vivent , 

Et  qui  selon  Dieu  se  maintiengnent, 
Envys  d'ung  pain  à  autre  viengnent. 
Telz  gens  bojvent  trop  de  mal  aise  : 
N'est  vie  qui  tant  me  desplaise. 
Mais  regardez  que  de  deniers 
Ont  usuriers  en  leurs  greniers, 
Faulx  monnqyers,  attermoyeurs, 
Baillifz,  bedeaulx,  prevostz,  majeurs  > 
Et  procureurs  et  advocatz, 
Dont  les  aucuns  en  plusieurs  cas 
Vivent  de  mauvaise  rapine. 
Le  menu  peuple  les  encline  ; 
Et  ceulx  comme  loupz  les  devourent, 
Trestous  sur  les  povres  gens  courent  : 
N'est  qui  despouiller  ne  les  vueille, 
Tous  s'affublent  de  leur  despùeille , 
Et  tous  de  leurs  substances  hument  f 
Sans  eschaulder  tous  vifz  les  plument. 
Le  plus  fort  le  plus  foible  robe  ; 
Mais  je  qui  vestz  ma  simple  robe , 
Lobe  les  lobez  et  lobez  et  lobeurs , 
Robe  les  robez  et  robeurs. 
Par  ma  lobe  entasse  et  amasse 

Maint  trésor  en  tas  et  en  masse, 

Qui  ne  peut  pour  riens  affondrer  ; 

Car,  se  j'en  fais  palais  fonder , 

Et  acomplir  tous  mes  délitz 

De  compaignies  en  délitz, 

De  tables  plaines  d'entremez , 

Car  je  ne  vueil  autre  vie,  mès 

Reçoj  mon  argent  et  mon  or  ; 

Car,  ains  que  soit  vuyd  mon  trésor. 

Deniers  me  viennent  à  resours  ; 

Ne  fais -je  bien  tumber  ses  ours. 

En  acquerre  est  toute  m'atente  ; 

Mieulx  vault  mon  pourchas  que  ma  rente. 

S'on  me  devoit  tuer  ou  batre , 

Si  me  vueil -je  par  tout  embatre  > 

Et  ne  querroje-je  jà  cesser 

De  ces  empereurs  confesser, 

Ou  rojs,  ou  ducz,  barons  ou  contes  : 

Mais  de  povres  gens  sont -ce  hontes  ; 

Je  n'ayme  tel  confession . 

Et  n'est  pour  autre  occasion 

Que  n'ay  cure  de  povre  gent  ; 

Leur  estât  n'est  ne  bel  ne  gent. 

Ces  emperieres ,  ces  duchesses , 
Ces  roynes,  et  ces  baronnesses  ; 
Ces  autres  dames  palatines, 


Ces  bailli  ves,  ces  chevalières, 


Ces  nonnains  et  ces  damoiselles 
Pour  qu'ilz  soient  jeunes  et  belles, 
Soient  nuës  ou  bien  parées, 
Jà  ne  s'en  jront  esgarées  ; 
Et  pour  le  saul vement  des  ames , 
J'enquiers  des  seigneurs  et  des  dames , 
Et  de  trestoutes  leurs  mesgnies, 
Leurs  proprietez  et  leurs  vies , 
Et  leur  fais  croire  et  metz  ès  testes , 
Que  leurs  prestres  curez  sont  bestes 
Envers  moj  et  mes  compaignons  : 
Dont  moult  a  de  maulvais  guygnons 
A  qui  je  sçaj,  sans  riens  celer, 
Les  secrets  des  gens  révéler  ; 
Et  eulx  aussi  tous  me  révèlent 
Qui  riens  du  monde  ne  me  cèlent* 
Et  pour  les  félons  parcevoir 


Ces  abbesses  et  ces  beguynes , 


Ces  bourgeoises  cointes  et  fieres, 

Qui  ne  font  que  gens  décevoir, 
Parole  vous  diraj-je  cj 
Que  nous  lisons  de  saint  Macj, 
C'est  assavoir  Tevangelistre, 
Au  vingt  et  troisième  chapistre^ 
Sur  la  chaire  de  Mojsi , 
Car  la  glose  le  dit  ainsi  ; 
C'est  le  testament  ancien , 
Ce  dient  Scribe  et  Pharisien , 
Ce  sont  les  faulses  gens  mauldictes 
Que  la  lettre  appelle  jpocrites  : 
Faictes  ce  qu'ilz  sermonneront, 
Et  non  mye  ce  qu'ilz  feront. 
Du  bien  dire  ne  sont  pas  lent , 
Mais  du  faire  n'ont  nul  talent; 
Hz  ljent  aux  gens  décevables 
Griefz  faiz  qui  ne  sont  pas  portables, 
Et  sur  leurs  espaulles  leur  posent  ; 
Mais  à  leur  doj  nouer  ne  l'osent* 
jîmours* 

Pourquoj  non  ? 

Faulx- semblant. 

Pour  ce  qu  iJz  ne  veullent, 

Car  les  espaulles  souvent  seullent 
Aux  porteurs  des  faiz  douloir; 
Pour  ce  fuyent-ilz  tel  vouloir, 
S'ilz  font  oeuvres  qui  bonnes  sojent, 
C'est  affin  que  les  gens  les  vojent  ; 
Leurs  filatieres  eslargissent, 
Et  leurs  fimbries  engrandissent, 
Et  ayment  des  sièges  aux  tables 
Les  plus  haulx  et  plus  honnorables , 
Et  les  premiers  des  synagogues 
Com  sires  orgueilleux  et  rogues  » 
Et  ayment  bien  qu'on  les  salue 
Quant  ilz  trespassent  par  la  rue* 
Et  veulent  estre  appeliez  maistre, 
Ce  qu'ilz  ne  devrojent  pas  estre. 
Car  l'évangile  va  encontre 
Qui  leur  deslojaulté  démonstre. 

Une  autre  coustume  en  avons 
Sur  ceulx  qui  contre  nous  sçavons  ; 
Trop  les  voulons  forment  hajr, 
Et  tous  par  accord  envahjr. 
Ce  que  Tung  hayt,  les  autres  héent, 
Trestous  à  le  confondre  béent* 


Digitized  by 


I 


mce.)  D  E     LA     ROSE.  193 

Se  nous  voyons  qu'il  puist  conquerre 

Par  quelque  gent  honneur  en  terre > 

Prébendes  ou  pofessions , 

A  sçavoir  nous  e&tudions 

Par  quelque  eschielle  il  peut  monter; 

Et  pour  le  mieulx  prendre  et  dompter, 

Par  trayson  le  diffamons 

Vers  tous ,  puis  que  point  ne  l'aymons  : 

De  l'esohelle  les  esehellons 

Luy  coupons,  ainsi  les  pillons 

De  ses  amys,  qu'il  n'en  sçaura 

Jà  mot  quant  perdu  les  aura. 

Car  s'en  apert  nous  les  grevions , 

Pour  certain  blasmés  en  serions. 

Et  si  fauldrions  à  nostre  esme  ; 

Car  se  nostre  entention  pesme 

Sçavoit  cil,  il  se  deffendroit, 

Si  que  l'on  nous  en  reprendroit. 

Si  l'ung  de  nous  a  grant  bien  fait , 
Pour  nous  tous  le  tenons  à  fait  ; 
Vojre  par  Dieu  s'il  le  faignoit, 
Ou  sans  plus  vanter  s'en  daignoit 
D'avoir  avancés  aulcuns  hommes , 

Tous  de  ce  fait  parsonniers  sommes, 

Et  disons,  bien  sçavoir  devez, 

Que  telz  sont  par  nous  eslevez  ; 

Et  pour  avoir  des  gens  louenges , 

De  riches  hommes  par  losenges 

Impetrons  que  lettre  nous  dojgnent % 

Qui  la  bonté  de  nous  tesmojgnent  ; 

Si  que  l'en  croje  par  le  monde 

Que  vertu  tout  en  luj  habonde, 

Et  tousiours  povres  nous  faignons  ; 

Mais  comment  que  nous  nous  plaignons, 

Nous  sommes,  et  vous  fait  sçavoir , 

Ceulx  qui  tout  ont  sans  riens  avoir. 

Se  je  m'entremetz  de  courtages , 

Je  faix  paix,  je  joingtz  mariages % 

Sur  moj  prens  excusations , 

Et  vois  en  procurations  : 

Messagier  suis  et  fais  enquestes 

Qui  ne  me  sont  pas  trop  honnestes  : 

Les  autres  besoignes  traictier 

Ce  m'est  ung  très-plaisans  mestier  ; 

Et  se  vous  avez  riens  à  faire 

Vers  ceulx  entour  que  je  repaire , 

Dictes-le  moy,  c'est  chose  faicte, 
Si-tost  que  la  m'aurez  retraicte, 
Pour  ce  que  m'avez  bien  servy , 
Mon  service  avez  desservj. 
Mais  qui  chastier  me  vouldroit , 
Tantost  ma  grâce  se  touldroit  : 
Je  n'ajme  l'homme  ne  ne  pris 
Par  qui  je  suis  en  riens  repris. 
Les  autres  vueil-je  tous  reprendre, 
Mais  ne  vueil  leur  reprinse  entendre  ; 
Car  je  qui  les  autres  chasty, 
N'ay  mestier  d'estranges  chastj. 

Si  n'ay  mes  cure  d'ermitages  : 
J'ay  laissé  desers  et  bocages , 
Et  si  quitte  à  saint  Jean -Baptiste 
Du  désert  et  manoir  et  giste  ; 
Trop  par  estoye  loing  gettez. 
Es  bourgs,  ès  chasteaulx,  ès  citez 
Fais  mes  sales  et  mes  palais, 
Où  l'en  peut  courre  à  plain  alays  ; 
Et  dy  que  je  suis  hors  du  monde, 
Mais  je  m'y  plonge  et  m'y  affonde , 
Et  m'y  aise ,  et  m'y  baigne  et  noc 

Mîeulx  que  nul  poisson  de  sa  noë. 
Je  suis  des  varletz  Antéchrist, 


Qui  ont  les  habitz  de  saintise, 

Et  vivent  en  telle  faintise  ; 

Dehors  semblons  argneaulx  pitables, 


Si  environs  nous  mer  et  terre 

A  tout  le  monde  avons  prins  guerre , 

Et  voulons  du  tout  ordonner 

Quelle  vie  on  y  doit  mener  ; 

S'il  y  a  chasteaulx  ne  citez 

Où  bougres  soyent  recitez , 

Mesmes  s'ilz  estqyent  de  Millan, 

Car  aussi  les  en  blasme  Fen  : 

Ou  se  mis  l'homme  oultre  mesure 

Vendre  à  terme  on  preste  à  usure  ^ 

Tant  est  d'acquérir  envieux! 

Ou  s'il  est  trop  luxurieux, 

Ou  larron,  ou  simoniaulx, 

S%oit  prevost  ou  oflSciaulx, 

Ou  prélat  de  jolie  vie  % 

Ou  prestre  qui  tienne  s  amie, 


Des  larrons  dont  il  est  escript 


Dedans  sommes  loupz  ravissables , 

Ou  vieilles  putains  hostellieres, 
Ou  maqueraulx  ou  bordellieres, 


Dont  on  devroit  faire  justice  : 
Par  trestous  les  saintz  qui  l'en  proye  , 
S'il  ne  se  deffend  de  lemproje , 
De  luz,  de  saumon  ou  d'anguille, 
S'on  les  peut  trouver  en  la  ville, 
Ou  de  tartres  ou  de  flaons , 
Ou  de  fromages  angelons  , 
Qu'aussi  est  se  moult  bel  jouel  ; 
Ou  la  poire  de  caillouel, 
Ou  d'ojsons  gras  ou  de  chappons 
Dont  par  les  gueulles  nous  frappons  ; 
Ou  s'il  ne  fait  venir  en  haste 
Chevreaulx  lardez ,  connils  en  paste , 
Ou  de  porc  au  moins  une  longe , 
Il  aura  de  corde  une  alopge, 
A  quoj  on  le  menra  brusler, 
Si  que  l'on  l'orra  bien  hurler 
D'une  grant  lieue  tout  entour  : 
Ou  sera  prins  et  mis  eu  tour, 
Pour  estre  tousiours  eny vré , 


Ou  reprins  de  quelconque  vice 

S'il  ne  nous  a  bien  procuré  ; 
Ou  sera  pugny  du  méfiait, 
Plus  je  croj  qu'il  n'aura  méfiait 

Mais  il  se  tant  d'engin  avoit 
Qu'une  grant  tour  faire  sçavoit, 
Ne  luj  chaulsist  jà  de  pierre, 
Fust  sans  compas  et  sans  esquierre , 
Mesmes  de  motes  ou  de  fust, 
Ou  d'autre  chose  quelque  fust  ; 
Mais  que  cil  eust  dectens  assez 
De  biens  temporelz  amassez, 
Et  dressast  sur  une  pierriere, 
Qui  getast  devant  et  derrière 
Et  de  deux  costes  ensement 
Encontre  nous  espessement, 
Telz  cailloux  que  m'oyez  nommer, 
Pour  soj  faire  bien  renommer  ; 
Et  getast  à  grans  mangonneaulx 
Vins  en  bariz  et  en  tonneaulx, 
Ou  grans  sacz  de  centaine  livre  % 
Tost  en  pourroit  estre  délivre  ; 
Et  s'il  ne  trouve  telz  pitances, 
Estudie  en  équipolences, 

Et  délaisse  lieulx  et  fallaces, 

Si  bien  n'en  cuyde  avoir  noz  grâces'; 

Ou  tel  tesmoing  luj  porterons 

Que  tout  vif  ardre  le  ferons, 

Ou  luj  donrons  tel  pénitence 

Qui  vauldra  pis  que  la  pitance. 

Jà  ne  les  congnoistrez  aux  robes 
Les  faulx  traistres  tous  plains  de  lobes: 
Les  faitz  vous  convient  regarder, 
Se  d'eulx  vous  voulez  bien  garder  ; 
Et  se  ne  fust  la  bonne  garde 
De  l'université  qui  garde 
Le  chief  de  la  Crestienté , 
Tout  eut  esté  bien  tormenté, 
Quant,  par  maulvaise  intention, 
En  Tan  de  l'incarnation 
Mille  deux  cens  cinq  et  cinquante , 
(N'est  homs  vivant  qui  m'en  démente) 
Fut  baillé ,  et  c'est  chose  voire , 
Pour  prendre  commun  exemplaire 
Ung  livre  de  par  le  grant  Diable, 
Dit  l'Evangile  pardurable, 
Que  le  saint  Esperit  ministre, 


LE  ROMAN 


(T.  124*7.} 


Si  comme  il  apparut  au  tiltre, 
Ainsi  est-il  intitulé, 
Bien  est  digne  d'estre  brûlé. 
A  Paris  n'eust  homme  ne  femnle 
Au  parvis,  devant  Nostre-Dame, 
Qui  lors  bien  avoir  ne  le  peust 
A  transcrire,  se  bien  luy  pleust  : 
Là  trouva  par  grans  mesprisons 
Maintes  telles  comparaisons. 
Autant  que  par  sa  grant  valeur 
Soit  de  clarté,  soit  de  chaleur, 
Surmonte  le  soleil  la  lune 
Qui  trop  est  plus  trouble  et  plus  brune, 
Et  le  nojau  des  nojs  la  coque. 
Ne  cuydez  pas  que  je  vous  moque  ; 
Sur  m'ame ,  le  vous  dy  sans  guille  : 
Tant  surmonta  ceste  Evangille 
Ceulx  que  les  quatre  evangelistres 
Jesu- Christ  firent  à  leurs  tiltres. 
De  telz  comparaisons  grant  masse 
Y  trouvast-on ,  que  je  trespasse. 

L'université ,  qui  lors  jere 
Endormie,  leva  la  chiere* 

Du  bruit  du  livre  s'esveilla, 

Donc  puis  gueres  ne  someilla  ; 

Ains  s'arma  pour  aller  encontre, 

Quant  apparçeut  l'horrible  monstre 

Toute  preste  de  batailler, 

Et  du  livre  au  juge  bailler. 

Mais  ceulx  qui  là  le  livre  mirent , 

Saillirent  sus  et  le  reprirent, 

Et  se  hasterent  de  mussier; 

Car  ne  le  sçeurent  tant  mussier 

Par  espondre  ne  par  gloser 

A  ce  qu'il  vouloit  proposer, 

Contre  les  paroles  mauldictes 

Qui  en  ce  livre  sont  escriptes. 

Or  ne  sçay  qu'il  en  adviendra , 

Ne  quel  chief  ès  livre  tiendra, 

Mais  encor  luy  convient  attendre 

Tant  qu'ilz  le  puissent  mieulx  deffendre. 

Ainsi  Antéchrist  attendrons, 

"fous  ensemble  à  luy  nous  rendrons  : 

Ceulx  qui  ne  s'y  vouldront  aherdre , 

La  vie  leur  conviendra  perdre. 

Les  gens  encontre  eulx  esmouvrons 

Par  les  baratz  que  nous  trouvrons, 
Et  les  ferons  desglavier , 
Ou  par  autre  mort  dévier, 


Qu'il  est  ainsi  escript  au  livre, 
Qui  ce  racompte  et  signifie 


Que  ne  peut  Jehan  monstrer  sa  force* 
Or  vous  aj  dit  du  sens  Tescorce 
Qui  fait  l'intention  mucer; 
La  nouvelle  vous  vueil  noncer. 
Par  Pierre  vueil  le  pape  entendre  * 
Et  les  clercs  séculiers  Comprendre  » 
Qui  la  loy  Jesu- Christ  tendront 
Et  garderont  et  deffendront 
Contre  trestous  les  empescheurs  : 
Et  par  Jehan  entens  les  prescheurs 
Qui  diront  qu'il  n'est  loj  tenable 
Fors  l'Evangile  pardurable , 
Que  le  Saint-Esperit  envoje 
Pour  mectre  gens  à  bonne  voje  i 
Par  la  force  de  Jehan  entent 
La  grâce  dont  se  va  vantant 


Puisqu'ilz  ne  nous  vouldront  ensuivre, 


Tant  comme  Pierre  ait  seigneurie, 

Qui  veult  les  prescheurs  convertir 

Pour  eulx  faire  à  Dieu  revertir. 

Moult  j  a  d'autres  diableries 

Commandées  et  establies 

En  ce  livre  que  je  vous  nomme , 

Qui  sont  contre  la  foj  de  Romme, 

Et  se  tiennent  à  Antéchrist, 

Comme  je  treuve  au  livre  escript. 

Lors  occiront  et  feront  guerre 

A  ceulx  de  la  partie  Pierre  ; 

Mais  jà  n'aurons  povoir  d'abatre, 

Ne  pour  occire,  ne  pour  batre 

La  loj  pierre  je  vous  plevis, 

Qu'il  n'en  demeure  assez  de  vifz 

Qui  tousiours  bien  la  maintiendront, 

Tant  que  tous  en  fin  j  viendront; 

Et  sera  la  loj  confonduë 

Qui  par  Jehan  est  jà  entenduë. 

Mais  je  ne  vous  en  vueil  plus  dire, 

Car  trop  esloingne  ma  matire  : 

Mais  se  ce  livre  fust  passez 

En  greigneur  estât,  fusse  assez; 

Si  ay  jà  moult  de  grans  amjs 

Qui  erl  grant  estât  m  ont  jà  mis* 
De  tout  le  monde  emperiere 


Nostre  puissant  lignage  règne  : 
Nous  regnons  ores  en  chascun  règne  ; 
Et  bien  est  droit  que  nous  regnons, 
Car  trestout  le  monde  tenons , 
Et  sçavons  si  les  gens  déçoivre , 
Qu'on  ne  s'en  peut  apparçoivre  ; 
Ou  s'il  le  sçet  apparcevoir» 
N'en  ose-il  descouvrir  le  voir  : 
Mais  cil  en  Pyre  Dieu  se  boute 
Qui  plus  que  Dieu  mes  frères  doubte } 
N'est  pas  en  foy  bon  champion 
Qui  craint  tel  simulation , 
Ne  qui  veult  paine  refuser, 
Qui  puist  venir  d'eulx  accuser  : 
Tel  homs  ne  veult  entendre  voir  i 
Ne  Dieu  devant  ses  jeulx  avoir  ; 
Si  l'en  punira  Dieu  sans  faille. 
Mais  ne  m'en  chault  comment  il  aille, 


Barat  mon  seigneur  et  mon  pere, 
Ma  mere  en  est  empereïs. 
Malgré  qu'en  ait  le  Saint -Espris, 

Puisque  l'amour  avons  des  hommes , 
Pour  si  bonnes  gens  tenuz  sommes , 


Quelz  gens  doit-on  donc  honnofer, 
Fors  nous  qui  ne  cessons  dorer 
Devant  les  gens  apertement, 
Tant  soit- il  derrière  autrement  ? 
Est-il  plus  grant  forcenerie 
Que  d  exaucer  chevalerie , 
Et  d'ajmer  gens  nobles  et  cointes 
Qui  robes  ont  gentes  et  cointes  ? 
S'ilz  sont  telz  comme  ilz  apparent  » 
Combien  que  nectement  se  parent, 
Que  leur  dit  s'acorde  à  leur  fait, 
N'est-ce  grant  dueil  ne  grant  meffait  , 
S' ilz  ne  veulent  estre  jpocrites  ? 
Telles  gens  soient  maledictes  ; 
Jà  certes  ne  les  aymerons  , 
Mais  béguins  à  grans  chapperons , 
Aux  chieres  basses  et  alizés , 
Qui  ont  ces  larges  robes  grises 
Toutes  fretelées  de  crottes, 

2.  o 


Que  de  reprendre  avons  le  pris  , 
Sans  estre  de  nulluj  repris* 

Houseaulx  froncis  et  larges  bottes , 
Qui  ressemblent  bource  à  cailler  : 
A  ceulx  doivent  princes  bailler 
A  gouverner  eulx  et  leurs  terres , 


Qui  veult  à  grant  honneur  venir  ; 
Et  s'ilz  sont  autres  qu'ilz  ne  semblent , 
Qu'ainsi  la  grâce  du  monde  emblent, 
Là  me  vueil  embatre  et  fichier, 
Pour  décevoir  et  pour  trichier. 
Si  ne  vueil -je  pas  pour  ce  dire 
Que  l'en  doje  humble  habit  despire  f 
Mais  que  dessoubz  orgueil  n'abit  : 
Nul  ne  doit  hayr  pour  habit 
Les  povres  qui  en  sont  vestuz; 
Mais  Dieu  ne  prise  deux  festuz , 
S'il  dit  qu'il  a  laissé  le  monde 
Et  de  gloire  mondaine  habonde, 
Et  de  délices  veult  user. 
Qui  peut  tel  béguin  excuser, 
Tel  papelart  quant  il  se  rend 
Puis  va  mondains  délitz  querant  » 


Ou  soit  par  paix ,  ou  soit  par  guerres  : 
A  ceulx  se  doit  prince  tenir 

Et  dit  que  tous  les  a  laissiez , 
Et  il  en  veult  estre  engraissiez  : 
C'est  le  mâtin  qui  gloutement 
Retourne  à  son  vomissement  ; 
Car  à  vous  n'osay- je  mentir , 
Mais  se  je  pouvoye  sentir 
Que  vous  point  ne  l'apparçeussiez, 
Là  mensonge  au  poing  vous  eussiez , 
Certainement  je  vous  mocquasse , 
Jà  pour  pechié  ne  le  laissasse  ; 
Si  vous  pourrojs-je  bien  faillir, 
Se  vous  m'en  deviez  mal  baillir. 

L'Acteur. 

Le  dieu  se  rit  de  la  merveille  ; 
Chascun  d'eulx  s'en  rit  à  merveille  > 
Et  dient  :  Vecj  bons  sergens , 
Où  bien  se  doy  vent  fier  gens. 

Le  dieu  et  Amours. 

Faulx-semblant,  dist  Amours,  dis-moj, 
Puisque  de  moj  tant  taprivoj, 
Qu'en  ma  court  tant  de  povoir  as, 

Que  roy  des  ribaulx y  seras, 


Me  tiendras -tu  ta  convenance  ? 

Faulx  -  semblant. 
Ouj,  je  le  jure,  et  convenance; 
N'onc  n'eurent  sergent  plus  lojal 
Yostre  pere  ne  vostre  ayal. 

jîmours. 

Comment  !  c'est  contre  ta  nature. 

Faulx  -  semblant. 
Mettez- vous  en  à  l'advanture  ; 
Car  se  plaiges  en  requérez , 
Jà  plus  asseur  vous  n'en  serez , 
Non  pas  se  j'en  baiiloye  hostages, 
Ou  lettres,  ou  tesmoings,  ou  gages  ; 
Car,  à  tesmoings  vous  en  appel, 
On  ne  peut  oster  de  sa  pel 
Le  loup  tant  qu'il  soit  escorchiéf 
Jà  tant  n'est  batu  ne  torchié. 
Cuidez  que  ne  triche  ne  lobe , 
Pourtant  que  je  vesz  simple  robe , 
Soubz  qui  j'aj  maint  grant  mal  œuvré, 
Jà  par  Dieu  mon  cueur  n'en  mouvré  ; 


ll6a6J  DE     LA     ROSE.  20g 

Et  se  j'ay  chiere  simple  et  coje, 
Que  de  mal  faire  me  recroye , 
M'amye  contrainte  Abstinence 
A  besoing  de  ma  pourveance: 
Pieçà  fust  morte  ou  mal  baillie , 
S'elle  ne  m'eust  en  sa  baillie  ; 
Laissez-nous  luy  et  moy  chevir. 
Amours. 

Or  soit  :  je  t'en  croy  sans  pleuvin 

U  Acteur. 
Et  le  larron,  en  ceste  place, 
Qui  de  trahyson  eust  la  face, 
Blanc  dehors  et  dedans  noircy, 
S'agenouilla  et  l'en  mercy. 

lue  dieu  dï Amours. 
Donc  n'y  a  fors  de  Patourner, 
Dist  lors  Amours ,  sans  séjourner  ; 
Sus  à  l'assault  appertement. 
Lors  s'arment  tous  communément 
De  telz  armes  comme  armer  deurent. 
Armez  sont;  et  quant  armez  furent, 
Si  saillent  sur  tous  abrivez. 

Au  fort  chastel  sont  arrivez , 

Dont  jà  n'entendent  à  partir 

Tant  que  tous  y  seront  martir, 

Ou  qu'il  soit  prins  ains  qu'ilz  se  partent. 

Leur  bataille  en  quatre  parts  partent  : 

Si  s'en  vont  en  quatre  parties 

Comme  leurs  gens  eurent  parties, 

Pour  assaillir  les  quatre  portes 

Dont  les  gardes  n'estoyent  pas  mortes, 

Ne  malades  ne  paresseuses, 

Mais  treffortes  et  vigoureuses. 

Comment  Faulx- semblant  cy  sermonne 
De  ses  habitz,  et  puis  s'en  tome, 
Luj  et  Abstinence  contrainte, 
Vers  Malle  -  Bouche ,  tout  par  fainte. 

Or  vous  diray  la  contenance 

De  Faulx -semblant  et  d'Abstinence, 

Qui  contre  Malle-Bouche  vindrent; 

Encontre  eulx  ung  parlement  tindrent, 

Sçavoir  comment  se  contiendroyent, 

Ou  se  congnoistre  se  feroyent, 

Ou  s'ilzyroyent  déguysé. 


Si  ont  par  accord  advisé 
Qu'Uz  s'en  jront  en  tapinage , 
Ainsi  comme  en  pèlerinage , 
Comme  gent  très -pieuse  et  sainte. 
Tantost  Abstinence  contrainte 
Vest  une  rqbe  cameline, 
Et  s'atourne  comme  begujne , 
Et  eut  d'ung  large  couvrechief 
Et  d'ung  blanc  drap  couvert  son  chief 
Son  pseaultier  mye  n'oublia. 
Unes  patenostres y  a, 
A  ung  blanc  laqz  de  fil  pendues 
Qui  ne  luj  furent  pas  vendues  : 
Données  les  luj  eut  ung  frère 
Qu'elle  disoit  estre  son  pere, 
Et  la  yisitoit  moult  souvent 
Plus  que  les  autres  du  couvent  ; 
Et  il  souvent  la  visitoit , 
Maint  bel  sermon  luj  recitoit  : 
Jà  pour  Faulx- semblant  ne  laissast 
Que  souvent  ne  la  confessast  ; 
f  Et  par  si  grant  dévocion 
Faisojent  leur  confession  > 

Que  deux  testes  avoyent  ensemble 
En  ung  chapperon  ce  me  semble. 

De  belle  taille  est  à  devis  ; 
Mais  ung  pou  fut  pale  de  vis, 
Et  ressembloit  la  pute  lice, 
Le  cheval  de  FApocalipse, 
Qui  signifie  la  gent  maie 
D  jpocrisie  taincte  et  pale  ; 
Car  ce  cheval  sur  soj  ne  porte 
Nulle  couleur,  fors  pale  et  morte. 
De  tel  couleur  alangourée 
Fut  Abstinence  coulourée. 
De  son  estât  se  repentoit, 
Comme  son  viz  représentait. 
De  larrecin  eut  ung  bourdon 
Qu'el  reçeut  de  Barat  par  don  f 
De  triste  pensée  roussi  : 
Escharpe  eut  plaine  de  soucj; 
Et  avoit  ceinte  une  ceinture 
Tyssuë  de  Malle -Nature, 
Quant  preste  sur  elle  s'en  tourne 
Faulx- semblant,  qui  bien  se  retourne» 
Eut  ainsi  que  pour  essayer 

Vestuz  les  draps  frère  Sohyer, 

La  chiere  eut  moult  simple  et  piteuse , 

Ne  la  regardure  orgueilleuse 

N'eut -il  pas,  mais  doulce  et  paisible. 

À  son  col  portoit  une  bible  ; 

Après  s'en  va  sans  escuyer  ; 

Et  pour  les  membres  appuyer , 

Eut  ainsi  que  par  impotance 

De  trahison  une  potance; 

Et  fist  en  sa  manche  glacier 

Ung  trenchant  rasouer  d'acier, 

Qui  fut  forgé  h  une  forge 

Que  l'en  appelle  coupe -gorge, 

Et  fut  trempé  sur  un  tyson 

Que  l'en  appelle  trahyson. 

En  tel  gujse  s'appareillèrent  : 

En  allant  point  ne  sommeillèrent; 

Ains  va  chascun  tant  et  s'approuche 

Qu'ilz  sont  venuz  à  Malle -Bouche  > 

Qui  à  sa  porte  se  seoit, 

Et  tous  les  trespassans  veoit. 

Les  pèlerins  choisit  qui  viennent, 

Qui  moult  humblement  se  contiennent 

Comment  Faulx -semblant,  Abstinence, 
Four  l'Amant  s'en  vont  sans  doubtance 
Saluer  le  faulx  Malle -Bouche 
Qui  des  bons  souvent  dit  reprouche. 

Inclinés  sont  moult  humblement. 
Abstinence  premièrement 
Le  salue,  et  de  luj  va  près 
Faulx- semblant ,  le  saluë  après  , 
Et  cil  eulx  :  mais  onc  ne  se  meut , 
Il  ne  les  doubta  ne  cremeut  ; 
Car  quant  il  les  eut  veuz  au  vis , 
Bien  les  congneut  :  si  luj  fut  vis 
Que  congnoissoit  bien  Abstinence , 
Mais  ne  sçeut  pas  la  contraignance, 
Ne  larronnesse  vie  fainte; 
Ne  sçavoit  pas  que  fust  contrainte  f 
Ains  cuidoit  qu'el  venist  de  gré  ; 
Mais  descendoit  d'autre  degré , 
Et  celle  le  gré  commença , 
Faillit  le  gré  dès  lors  en  ça. 
Semblant  avoit  autreffois  veu , 
Mais  Faulx  n'avoit-il  pas  congneu: 

Faulx  estoit,  mais  de  faulseté 

Ne  l'eust-il  jamais  attesté  ; 

Car  le  semblant  si  fort  ouvroit, 

Que  sa  faulseté  luy  couvroit. 

Mais  se  devant  le  cogneussiez, 

Quant  en  ces  draps  veu  vous  l'eussiez, 

Bien  jurissiés  le  roi  celestre , 

Que  cil  qui  devant  souloit  estre 

De  la  dance  le  beau  Robin , 

Estoit  devenu  Jacobin. 

Mais  sans  faille  s'en  est  la  sommes. 

Les  Jacobins  sont  tous  preud'hommes  : 

Maulvaisement  Tordre  tendrqyent, 

Se  telz  menestrelz  en  estojent  ; 

Et  saichent  tous  les  autres  frères 

Les  celestins ,  tous  ces  beaulx  pères 

Les  cordeliers  et  les  barrés, 

Tant  soient- ilz  gros  et  quarrés  ; 

N'est  nul  que  n'apere  preud'hom 

Dont  on  peut  bien  dire  abandon , 

Que  jà  ne  verrés  d'apparence 

Conclurre  bonne  conséquence, 

En  nul  argument  que  l'en  face, 

Ce  de  fault  existence  efface  : 
Tousiours  y  trouverez  Sophime , 
Qui  la  conséquence  envenime  , 
Se  vous  avez  subtilité 
D'entendre  la  dupplicité. 


Quant  les  pèlerins  venuz  furent 
A  Malle-Bouche  où  venir  deurent, 
Tous  leurs  harnois  auprès  d'eulx  mirent, 
Delez  Malle -Bouche  s'assirent, 
Qui  leur  a  dit  :  Or  ça  venez, 
De  voz  nouvelles  m'aprenez , 
Et  me  dictes  quel  achoison 
Vous  amaine  en  ceste  maison. 
Sire ,  dist  contrainte  Abstinence  > 
Pour  faire  nostre  pénitence, 
De  fins  cueur  netz  et  enterins 
Sommes  devenus  pèlerins  : 
Presques  tousiours  de  pied  allons, 
Pouldreux  moult  avons  noz  talions  ; 
Si  sommes -nous  deux  envoyés 
Parmy  ce  monde  dévoyés, 

Donner  exemple  et  preschier 
Pour  plus  de  grans  pécheurs  peschier  ; 
Autre  peschaille  ne  voulons  ; 
Et  pour  Dieu ,  comme  nous  soûlons, 
Hostel  vous  voulons  demander , 
Et  pour  vostre  vie  amander. 
Mais ,  qu'il  ne  vous  en  deust  desplaire, 
Nous  vous  vouldrions  bien  cy  retraire 
Ung  bon  sermon  à  brief  parole, 
Adonc  Malle -Bouche  parole: 
L'hostel,  dist-il,  comme  véez, 
Prenez,  jâ  ne  vous  est  njés  ; 
Et  dictes  ce  qu'il  vous  plaira, 
•Tescouteraj  que  ce  sera. 

Abstinence  contrainte. 

Grant  mercj,  Sire,  Puis  commence 
Premièrement  dame  Abstinence. 

Comment  Abstinence  reprouche 
Les  paroles  à  Malle -Bouche. 

Sire,  la  vertu  primeraine, 

La  plus  grant,  la  plus  souveraine 

Qu'homme  mortel  si  puist  avoir 

Par  science  ne  par  avoir , 

C'est  de  sa  langue  refréner  : 

A  ce  se  doit  chascun  pener, 

Car  trop  mieulx  vault-il  qu'on  se  taise 

Que  dire  parole  maulvaise  ; 

Et  cil  qui  voulentiers  l'escoute 

N'est  pas  preud'homs,  ne  Dieu  ne  doubte. 

Sire,  sur  tous  autres  pechiés 

De  cestuy  estes  entachiés. 

Une  truffle  pieçà  vous  distes, 

Dont  trop  malement  mesprenistes 

D'ung  varlet,  qui  cy  repairoit  ; 

Car  vous  distes  qu'il  ne  queroit 

Fors  à  Bel-Acueil  décevoir; 

Vous  ne  distes  pas  de  ce  voir, 

Mais  en  mentistes  cy  devient  : 

Il  ne  va  plus  cy  ne  ne  vient, 

N'espoir  jamais  ne  l'y  verrez. 

Bel-Acueil  en  est  enserrez , 

Qui  avecques  vous  se  joiioit 

Des  plus  beaulx  jeux  que  mieulx  povoit, 

Le  plus  des  jours  de  la  sepmaine, 

Sans  nulle  pensée  villaine  : 
Or  ne  s'ose  mais  solacier; 
Le  varlet  avez  fait  chacier, 
Qui  se  venoit  icy  deduyre. 


Qui  vous  esmeut  à  luj  tant  nuyre, 
Fors  que  vostre  maie  pensée, 


Qui  mainte  mensonge  a  pensée, 
Aussi  vostre  foie  loquence 
Qui  brait  et  crie,  nojse  et  tence, 
Et  les  blasmes  aux  gens  essieve , 
Et  les  deshonnore  et  les  griefve 
Par  chose  qui  n'a  point  de  preuve , 
Fors  de  cuidance  et  de  contreuve  ? 
Dire  vous  vueil  tout  en  appert 
Qu'il  n'est  pas  voir  quant  qu'il  appert. 
Si  est  pechié  de  controuver 
Chose  qui  fait  à  réprouver; 
Et  vous-mesmes  bien  le  sçavez, 
Pourquoj  plus  grant  tort  en  avez. 
Mais  non  pourtant  il  n'en  fait  force , 
t    Ne  n'en  donroit  pas  une  escorce 
De  chesne,  comment  qu'il  en  soit: 
Sachiés  que  nul  mal  n'j  pensoit  ; 

Car  il  y  allast  et  venist, 
Nulle  essoigne  ne  le  tenist* 
Or  n'y  vient  plus,  ne  n'en  a  cure  : 
Ce  nest  par  aucune  advanture, 
En  trespassant  moins  que  les  autres. 
Et  vous  guetiés  jambes  sur  autres 
A  ceste  porte  sans  séjour, 
L'a  musé  si  musart,  toute  jour, 
La  nuyt  et  le  jour  y  veillez, 
Par  droit  néant  vous  travaillez* 
Jalousie,  qui  s'en  attent 
A  vous,  ne  vous  vauldra  jà  tant, 
Si  est  de  Bel-Acueil  dommage 
Qui  sans  riens  accroire  est  en  cage, 
Sans  forfait  en  prison  demeure  : 
*  Là  languist  le  chetif ,  et  pleure 
Nuyt  et  jour  sans  soy  retarder  ; 
C'est  grant  pitié  du  regarder. 
Se  vous  n'aviez  pas  plus  méfiait 
Au  monde  que  cestuy  forfait, 
Vous  deust-on,  et  n'en  doubtez  raye. 
Bouter  hors  de  ceste  baillie, 
Mettre  en  chartre,  ou  lyer  en  fer, 

Vous  en  yrez  au  feu  d'enfer 
Se  vous  ne  vous  en  repentez. 

Malle -Bouche. 

Certes,  ce  dit -il,  vous  mentez* 
Que  mal  soyez  ores  venuz. 
Vous  ay-  je  pour  ce  retenuz, 
Pour  moy  dire  honte  et  laidure  ? 
Par  vostre  grant  mesadventure, 
Me  tenez- vous  cy  pour  bergier  ? 
Or  allez  ailleurs  hebergier , 
Quant  vous  m'appelez  cy  menteur  t 
Vous  estes  ung  droit  enchanteur 
Que  m'estes  Cy  venu  blasmer, 
Et  pour  vrai  dire  et  entamer. 
Qu'allez-vous  Cy  en  droit  querant? 
A  tous  les  grans  diables  me  rent , 
Et  vous,  beau  Dieu,  me  confondez,  • 
S'ains  que  le  chastel  fust  fondez, 
Ne  passèrent  jour  plus  de  dix 
Qu'on  le  me  dist;  et  je  redis 
Que  celluy  la  Rose  baisa  : 
Ne  sçay  se  de  plus  s'en  aisa. 
s.  p 

La  chose ,  s'elle  ne  fut  vojre  ? 
Par  Dieu,  je  dis  et  le  diray , 


Et  croj  que  jà  n'en  mentiraj, 
Et  corneraj  à  mes  buisines , 
Et  aux  vojsins  et  aux  vojsines  , 


Comment  par  cy  vint  et  par  là. 
U  Acteur. 
Adoncques  Faulx- semblant  parla. 

Comment  Malle -Bouche  escouta 
Faulx -semblant,  qui  tost  le  mata» 

Sire,  ce  n'est  pas  évangile 
Tout  ce  qu'on  dit  parmy  la  ville  : 
Or  n'ayez  pas  oreilles  sourdes; 
Prouver  vous  vueil  que  ce  sont  bourdes. 
Vous  sçavez  bien  certainement 
Que  nul  n'ajme  entérinement  f 
Pour  tant  qu'il  le  puisse  sçavoir  % 
Tant  ajt  en  luj  peu  de  sçavoir 
Homme  qui  mesdje  de  \uy. 
Or  est  vray,  car  oncques  de  luy 


Ne  fustes  hay ,  mais  aymé  * 

Et  son  tfès-chier  amj  clamé. 

Tous  amans  Voulentiers  visitent 

Les  lieux  où  léuris  amours  habitent \ 

Cil  vous  honnore  et  tient  moult  chier, 

Et  votis  tient  à  amj  très-chier  : 

Cil  par; tout  où  il  vous  rencontre 

Belle  chiere  et  lye  vous  monstre , 

Et  de  vous  saluer  ne  cesse. 

Si  ûe  vous  fait  pas  si  grant  presse  » 

Vous  n'estes  trop  par  luj  lassez  ; 

Autres  y  viennent  plus  assez; 

Sachiez ,  se  son  cueur  bien  pensast 

A  la  Rose ,  il  s'en  appressast , 

Et  si  souvent  vous  le  veissiez, 

Que  tout  prouvé  le  prenissiez  J 

N'il  ne  s'en  sçeust  en  riens  garder, 

S'on  le  devoit  tout  vif  Tarder  : 

Il  ne  fust  pas  or  en  ce  point* 

Donc  saichiez  qu'il  n'y  pense  point  » 

Non  fait  Bel- Acueil  vrayement  , 

Tant  en  ayt-il  mal  payement. 

Par  Dieu,  ce  ilz  bien  le  voulsissent^ 

Malgré  vous  la  Rose  cueillissent. 
Quant  du  varlet  mesdit  avez 
Qui  vous  ajme,  bien  le  sçavez , 
Sachiez,  s'il  y  avoit  beance, 
Jà  n'en  soyez  en  mescreance, 
Jamais  nul  jour  ne  vous  aymast, 
Ne  son  amy  ne  vous  clamas t, 
Et  vouldroit  penser  et  veiller 
Du  chastel  prendre  et  exiller , 
S'il  fust  vraj  et  que  bien  le  sçeust 
Que  quiconques  ce  dit  luy  eust  : 
De  soj  le  peut- il  bien  sçavoir, 
Puis  qu'un  autre  n'y  peut  avoir 
Si  comme  avant  il  avoit  euf 
Tantost  l'eust-il  bien  aperçeu. 
Or  le  fait- il  tout  autrement; 
Doncques  avez  pultréément 
La  mort  d'enfer  bien  desservie, 
Quant  tel  gent  avez  asservie. 

L'Acteur. 

Faulx- semblant  ainsi  ce  luj  preuve. 
Cil  ne  sçet  respondre  à  la  preuve, 

Et  voit  bien  aucune  apparance , 
Près  qu'il  ne  chiet  en  repentance, 
Et  leur  dit  : 

Afalle  -  Bouche. 

Par  Dieu,  bien  peut  estre. 
Semblant,  je  vous  tiens  à  bon  maistre, 
Et  Abstinence  moult  à  sage  : 
Bien  semblés  estre  d'ung  courage. 
Que  m'ordonnez -vous  que  je  face  ? 

F  aulx  -  semblant. 

Confez  ferez  en  Ceste  place, 

Et  ce  pechié  sans  plus  direz  : 

De  cestuj  vous  repentirez  ; 

Car  je  suis  d'ordre,  et  si  suis  prestre 

De  confesser  le  plus  grant  maistre 

Qui  soit,  tant  que  le  monde  dure  ; 

J'aj  de  tout  le  monde  la  cure. 

Ce  n'eut  onc  prestre  ne  curé, 

Tant  fust  à  son  prélat  juré  ; 

Et  si  aj,  par  la  haulte  Dame , 

Cent  fojs  plus  pitié  de  vostre  ame 

Que  vos  prestres  paroissiaulxt 
Jà  tant  vous  soyent  especiaulx  : 
Et  si  fay  ung  grant  advantage. 
Vostre  prélat  n'est  pas  si  sage 
Ne  si  lectré  de  trop  com  je  : 
J'aj  de  divinité  congié,; 
Vqyre,  par  Dieu,  piecà  Yaj  eu 
Pour  confesser;  et  m'ont  esleu 
Le  meilleur  qu'on  puisse  sçavoir 
Par  mon  sens  et  par  mon  sçavoin 
Se  vous  voulez  cy  confesser, 
Et  ce  pechré  tantost  laisser , 
Sans  plus  en  faire  mention  ^ 
Vous  aurez  absolution* 

Comment  la  langue  fut  coupéç, 
D'ung  rasouer,  non  pas  d'une  espée, 
Par  Faulx  -semblant  à  Malle-Bouche, 
Dont  il  cbeut  mort  comiqe  une  souche. 

Malle -Bouche  tantost  s'abaisse, 
Si  s'agenouille  et  se  confesse 
Comme  contrit  et  repentant  ; 
Car  cil  par  la  gorge  le  prent 


Digitized  by 


(f..3oii>  DE     LÀ     ROSE.  227 

A  deux  poins ,  lestrainct  et  l'estrangle , 
Et  luy  a  tolluë  la  jangle  ; 
La  langue  d'ung  rasouer  luj  oste* 
Ainsi  chevirent  de  leur  hoste , 
Ne  Font  autrement  enossé, 
Puis  le  tumbent  en  ung  fossé  ; 
Sans  deffense  la  porte  cassent; 
Quassée  l'ont,  oultre  s'en  passent. 
Si  trouvèrent  leans  dormans 
Trestous  les  souldoiers  normans , 
Tant  ilz  eurent  beu  à  Gersay 
Du  vin  que  pas  je  ne  versajr  : 
Car  eulx-mesmes  l'eurent  versé, 
Tant  que  tous  furent  enversé  : 
Ivres  et  dormans  les  estranglent; 
Jamais  ne  seront  telz  qu'ilz  janglenh, 

Comment  Faqlx-semblant,  qui  conforte 
Maint  Amant,  passa  tost  la  porte 
Du  cbastel ,  avecques  Faintise, 
Avec  Largesse  et  Convoitise. 

Àdonc  Courtojsie  et  Largesse 
La  porte  passent  sans  paresse  : 
Si  sont  là  tous  quatre  assemblez , 

Et  bien  secrètement  emblez. 
La  vieille  qui  ne  s'en  gardoit, 
Qui  Bel-Acueil  leans  gardoit, 
Onc  eust  tous  quatre  ensemble  veuë* 
De  la  tour  estoit  descenduë  ; 
Si  s'esbatoit  parmj  la  boille 
D'ung  chapperon  en  lieu  de  voille, 
Sur  la  guimple  eust  couvert  sa  teste, 
Contre  elle  coururent  en  haste, 
Et  la  saluèrent  tous  quatre. 
Si  doubta  que  l'en  Talast  batre, 
Quant  les  veit  tous  quatre  assemblés. 

La  Vieille. 

Vrajment,  dit -elle,  vous  semblés 
Bonne  gent,  vaillant  et  courtojse  :  • 
Or  me  dictes,  sans  faire  noyse, 
Si  ne  me  tiens -je  pas  pour  prise» 
Que  querez  en  ceste  potirprise  ? 

Les  quatre  respondent  : 

Pour  prise,  doulce  mere  tendre  ! 
Nous  ne  venons  pas  pour  vous  prendre , 
Mais  tant  seulement  pour  vous  veoir  ; 

Et  s'il  vous  peut  tant  plaire  et  seoir, 

Nos  corps  offrons  tout  plainement 

A  vostre  doulx  commandement, 

Et  quanques  nous  avons  vaillans, 

Sans  estre  à  nul  jour  deffaillans  : 

Et  s'il  vous  plaisoit,  doulce  mere 

Qui  oncques  ne  fustes  amere , 

Nous  vous  requérons  qu'il  vous  pleust , 

Sans  ce  que  point  de  mal  y  eust , 

Que  plus  là  dedans  ne  languist 

Bel-Acueil,  ainçois  en  jssist, 

Et  vinst  avecques  vous  joiïer, 

Sans  gueres  ses  piedz  emboiier  ; 

Ou  au  moins  vueillez  qu'il  parole 

A  ce  varlet  une  parole, 

Et  que  l'ung  l'autre  reconfort: 

Ce  leur  sera  moult  grant  confort, 

Ne  gueres  ne  vous  coustera; 

Et  cil  vostre  homs-lige  sera  r 

Et  vostre  serf,  dont  vous  pourrez 

Faire  tout  ce  que  vous  vôurrez , 

Ou  pendre,  ou  vendre,  ou  engaigier^ 

£on  fait  ung  tel  amy  gaignier. 

Et  vojfcz  cj  de  ces  jouellez, 

Ces  fermeaulx  d'or,  ces  nou vêliez 

Vous  donne,  aussi  ung  garnement 

Vous  donra-il  prochainement* 

Moult  a  franc  cueur  courtojs  et  large , 

Et  si  ne  vous  fait  pas  grant  charge  : 

De  luj  estes  forment  ajmée, 

Et  si  n'en  serez  jà  blasmée , 

Car  il  est  moult  sage  et  celez. 

Si  prions  que  vous  le  celez 

Où  qu'il  aille,  sans  vilenie; 

Si  luj  aurez  rendu  la  vie. 

Et  maintenant  ce  chappelet 

De  par  luj  de  fleurs  nouvelet 

À  Bel-Acueil  le  présentez, 

Et  de  par  luj  le  confortez* 

Et  l'estrenés  d'ung  bel  salu: 

Ce  luj  aura  cent  mars  valu. 

La  Vieille  respond. 

Se  Dieu  m'aist,  se  faire  peust 

Que  Jalousie  ne  le  sçeust  > 

Et  jà  nul  blaspie  je  n'en  eusse, 

Dit  la  vieille  ,  faire  le  peusse  ; 
Mais  trop  est  malement  jangleur 
Malle- Bouche  etmaulvais  flateur; 
Jalousie  Ta  fait  sa  guette, 
C'est  celluy  qui  tous  nous  agaitte  : 
Il  brait,  il  crie  sans  deffence, 
Et  jangle  trestout  ce  qu'il  pense, 
Et  contreuve  de  mal  le  pire 
Quant  il  ne  sçet  de  quoj  mesdire. 
S'il  en  devoit  estre  pendu, 
N'en  seroit-il  pas  deffendu. 
S'il  le  disoit  à  Jalousie, 
Ce  larron  il  m'auroit  trahie. 

Les  quatre  respondenU 

De  ce,  dient,  ne  fault  doubter, 
Jamais  n'en  peut  riens  escouter* 
Ne  riens  veoir  en  nulle  manière  ; 
Mort  gist  dehors  en  lieu  de  bierç 
En  ces  fossez  à  gueulle  bée. 
Sachiez,  ce  n'est  chose  faée, 
Jamais  d'eux  deux  ne  janglera; 
,Car  pas  ne  resuscitera. 

Se  le  diable  ne  fait  miracle 
Ou  par  venins  ou  par  triacle  ; 
Jamais  ne  les  peut  accuser. 

La  vieille  respond  : 

Donc  ne  quiers-je  jà  reffuser, 
Mes  chiers  amys ,  vostre  requeste  : 
Mais  dictes-luj  que  tost  se  haste, 
Et  ne  demeure  longuement 
Puis  s'en  vienne  bien  celéément, 
Quant  je  luj  feraj  assavoir  ; 
Et  gard  son  corps  et  son  avoir 
Que  nulluj  ne  s'en  apperçoive, 
Ne  riens  ne  face  qu'il  ne  doive, 
Bien  die  sa  votdenté  toute. 

Les  quatre. 

Dame,  ainsi  fera -il,  sans  doubte* 
Font-ilz;  et  chascun  l'en  mercye. 
Ainsi  ont  ceste  œuvre  bafye. 

Tl  Acteur. 

Mais  comment  que  la  chose  soit, 
Faulx- semblant  qui  ailleurs  pensoit*, 


Digitized  by 


Google 


fr.m*.)  DE     LA  ROSE. 

Dist  à  voix  basse  à  part  luy  mesme: 

Faulx  -  semblant. 

Se  celluy  pour  qui  nous  empreisme 
Çcst  œuvre,  de  chose  ne  ereust, 
Mais  que  d'aymer  ne  se  recreust; 
Se  ne  vous  y  accordissiez, 
Jà  gueres  vous  n'y  gaignassiez 
Au  long  aller,  au  myen  essient, 
Que  cil  ny  entrast  espiant, 
S'il  en  eust  le  temps  et  le  lieu. 
On  ne  voit  pas  tousiours  le  leu, 
Ains  prent  bien  ou  toult  la  brebis , 
Tant  la  garde-on  par  les  herbis. 
Une  heure  alissiez  au  monstier, 
Vous  y  demourastes  moult  hyer, 
Jalousie  qui  si  le  guille , 
Rallast  je  croy  hors  de  la  ville  ; 
Où  que  soit  convient- il  qu'il  aille, 
Il  venist  lors  en  repostaille, 
Ou  par  nuyt  devers  les  courtilz 
Seul,  sans  chandelle  et  sans  tortilz, 
Sinon  .d'amours  qui  le  gaitast, 

Je  Croy  si  l'en  admonestast 


Par  confort  tost  le  conduisist, 


Car  la  lune  par  son  cler  luyre , 
Seult  aux  amans  mainteffois  nuyre  t 
Ou  il  entrast  par  les  fenestres , 
Car  il  sçet  de  l'hostel  les  estres  ; 
Par  une  corde  s'avalast, 
Ainsi  y  venist  et  alast. 
Bel-Acueil,  je  croy  y  descendist 
Es  jardins  où  il  entendist, 
Ou  s'enfouist  hors  du  pourpris 
Où  tenu  l'avez  maint  jour  pris, 
Et  venist  au  varlet  parler 
Se  devers  luy  povoit  aler  ; 
Ou  quant  bien  endormis  vous  sçeuSt, 
Si  le  temps  et  lieu  avoir  peust, 
Les  huy  entr  ouvers  luy  laissast* 
Ainsi  du  bouton  s'aprouchast 
Le  fin  Amant  qui  tant  y  pense  * 
Et  le  cueillist  lors  sans  deffence. 
Si  pourrait  par  autre  manire 
Les  autres  portiers  desconfire. 


Mais  que  la  lune  ne  luysist. 

Et  moj  qui  guère  loing  n'éstoje  f 

Me  pensay  qu'ainsi  le  feroje, 

Se  la  vieille  me  veult  conduyre, 

Ce  he  me  doit  grever  ne  nujre  > 

Tout  ainsi  comme  Ta  promis 

Aux  quatre  qui  sont  mes  amis  ; 

Et  se  le  veult  j'y  entreray 

Par  là  où  mieulx  mon  point  vétrâj, 

Comment  Faulx-semblant  l'eut  pensé  : 

Du  tout  me  tiens  à  son  pensé. 

La  Vieille  illec  plus  ne  séjourne , 

Tout  court  à  Bel-Acueil  s'en  tourne 

Qui  tout  oultre  son  gré  regarde 

Qui  bien  se  souffrist  de  tel  garde. 

Tant  va,  qu'elle  vint  à  l'entrée 

De  la  tour,  où  tost  est  entrée  : 

Les  degrez  monte  lyéément , 

Plus  tost  que  peut  hastivement , 

Et  luj  tremblojrent  tous  les  membres; 

Bel-acueil  quiert  parmy  les  chambres 

Qui  est  aux  creneaulx  apuyé 

De  la  prison,  tout  ennuyé  ; 

Pensif  le  treuve  et  triste  et  mourne , 

De  luy  réconforter  s'atourne. 

La  Vieille. 

Beau  filz,  dist-elle,  moult  m'esmay 
Quant  vous  treuve  en  si  grant  esmay. 
Dictes -moy  tout  vostre  penser: 
Se  de  riens  vous  puis  avancer , 
Jà  ne  m'en  verrez  ung  jour  faindre* 

L'Acteur. 

Bel-Acueil  ne  s'ose  complaindre  » 
Ne  luj  dire  quoy  ne  comment  ; 
Il  ne  sçet  s'el  dit  vray  ou  ment* 
Trestout  son  penser  luy  nya  ', 
Car  point  de  service  n'y  a* 
De  riens  en  luy  ne  se  fioit, 
Mesmes  son  cueur  s'en  deffioit 
Qu'il  avoit  paoureux  et  tremblant , 
Mais  n'en  osoit  monstrer  semblant; 
Tant  l'avoit  tousiours  déboutée 
La  pute  vieille  redoubtée. 

Garder  se  veult  de  mesprisoii , 
Car  il  a  paour  de  traïson  ; 
Ne  lui  desclot  pas  sa  raesaise  ; 
Mais  en  soj-mesmes  se  rapaise 
Par  semblant  et  lyée  chiere. 

Bel-acueiL 
Certes,  ma  doulce  dame  chiere, 
Combien  que  sus  mys  le  m  ajez , 
Je  ne  suis  de  riens  esmayez , 
Fors  sans  plus  de  vostre  demeure  ; 
Envis  sans  vous  céans  demeure , 
Car  en  vous  moult  grant  amour  aj. 
Où  avez -vous  tant  demouré  ? 

La  V^ieille. 

Et  par  mon  chief  !  tost  le  sçaurez, 
Et  du  sçavoir  grant  joje  aurez. 

Comment  la  Vieille  àBcl-acueil» 
Pour  le  consoler  en  son  dueil , 
Luj  dist  de  l'amant  tout  le  fait , 
Et  le  grant  dueil  que  pour  luj  fait. 

Se  point  estes  vaillant  ne  sage , 
Car  en  lieu  d'estrange  message  , 

Le  plus  courtoys  varlet  du  monde , 
Qui  de  toutes  grâce»  abonde , 
Plus  de  mille  foys  tous  saluë  ; 
Car  je  le  vy  en  une  ruë, 
Ainsi  qu'il  trespassoit  la  voye. 
Par  moy  ce  chappel  vous  envoyé  ; 
Voulentiers  ce  dit  vous  verroit  ; 
Jamais  plus  vivre  ne  queroit , 
N'aura  ung  seul  jour  de  santé , 
Se  n'est  pas  vostre  voulenté , 
Se  Dieu  le  gard  et  saincte  foys  ; 
Mais  qu'une  toute  seule  foys 
Parler  à  vous ,  ce  dit  -  il ,  peust 
A  loysir,  mais  que  bien  vous  pleust: 
Pour  vous  sans  plus  aymer  sa  vie , 
Tout  nudz  vouldroit  estre  à  Pavie , 
Par  tel  convenant  qu'il  sçeust  faire 
Chose  qui- très  bien  vous  peust  plaire, 
Ne  luy  chauldroit  qu'il  devenist, 
Mais  que  près  de  luy  vous  tenist. 

V  Acteur. 
Bel-acueil  enquiert  toutesvoye 
Qui  est  cil  qui  ce  luy  envoyé , 

Ains  que  reçojve  le  présent, 
Pour  ce  que  doubtable  se  sent, 
Et  qu'il  peut  de  tel  lieu  venir 
Qu'il  ne  le  vouldroit  retenir. 
Et  la  Vieille  sans  autre  compte, 
Toute  la  vérité  luy  compte. 

La  Vieille. 
C'est  le  Varlet  que  vous  sçavez , 
Dont  tant  ouj  parler  avez, 
Qui  pieçà  tant  vous  agréa , 
Que  le  blasme  vous  esleva 
Feu  Maie -bouche  de  jadis  : 
Jà  n'aille  s'ame  en  paradis  ! 
Maint  prud'homme  a  desconforté; 
Or  Fen  ont  diables  emporté  : 
Il  est  mort,  eschapez  nous  sommes  : 
Ne  prise  sa  langue  deux  pommes  ; 
A  tousjours  en  sommes  délivre  ; 
Et  s'il  povoit  encor  revivre , 
Ne  nous  pourroit-il  pas  grever, 
Tant  vous  sçeust-il  blasme  eslever; 
Car  je  sçay  plus  que  ne  fist  oncques. 
Or  me  créez,  et  prenez  doncques 

Ce  chappel,  et  si  le  portez 
De  tant  aumoins  le  confortez , 
Qu'il  vous  ayme ,  n'en  doubtez  mye , 
De  bonne  amour  sans  villenie  ; 
Et  cil  à  autre  chose  tent , 
Ne  m'en  desclot-îl  mye  tant  : 
Mais  bien  vous  y  povez  fier. 
Vous  luy  sçaurez  bien  dénier, 
S'il  requiert  chose  qu'il  ne  doyve  ; 
S'il  fait  folie,  si  la  boyve  ; 
Si  n'est  -  il  pas  fol ,  mais  est  sage , 
Que  par  luy  ne  fut  fait  oultrage , 
Dont  mieulx  le  prise  et  si  je  l'ain , 
N'il  ne  sera  jà  si  vilain 
Que  luy  de  chose  vous  requière 
Qui  à  requérir  ne  s'affiere. 
Loyal  est  sur  tous  ceulx  qui  vivent  ; 
Ceulx  qui  sa  compaignie  suyvent 
L'en  ont  tousjours  porté  tesmoing  ; 
Et  je  mesmes  vous  le  tesmoing. 
Moult  est  bien  de  meurs  ordonné  : 
Onc  ne  fut  homs  de  mere  né, 
Qui  de  luy  nul  mal  entendist, 

Fors  tant  que  Maie -bouche  en  dist. 

Si  là  ont  tout  mis  en  oubly, 

Et  je  mesmes  par  moj  l'oubly , 

Ne  me  souvient  plus  des  paroles , 

Fors  qu'ils  furent  faulses  et  foies; 

Et  le  larron  les  controuva, 

Qu'oncques  mais  jà  ne  les  prouva. 

Certes  bien  sçaj  que  mourir  l'eust 

Fait  le  Varlet,  se  riens  en  sçeust, 

Qui  est  preux  et  hardj  sans  faille  : 

En  ce  païs  n'a  qui  le  vaille  ; 

Tant  a  le  cueur  plain  de  noblesse, 

Qu'il  surmonteroit  de  largesse 

Le  roj  Artus,  voire  Alexandre , 

S'il  avoit  autant  à  despendre 

D  or  et  d'argent  comme  ceulx  eurent, 

Qu'oncques  ilz  tant  donner  ne  sçeurent, 

Que  cil  autant  plus  en  donnast  ; 

Par  dons  tout  le  monde  estonnast, 

Tant  a  bon  cueur  en  soj  planté , 

S'il  eust  de  l'avoir  a  planté, 

De  largesse  sçeust  bien  apprendre. 

Ce  ch^ppel  si  vous  prje  à  prendre, 

Dont  les  fleurs  sentent  mieulx  que  basnie. 

Bel-acueil. 
A  certes  j'en  craindrqys  le  blasme, 
Dist  Bel-acueil,  qui  tost fremist , 
Et  tremble,  et  tressault,  et  gemist, 
Rougist,  palist,  pert  contenance. 
Et  la  Vieille  en  sa  main  luy  lance  , 
Et  luy  veult  faire  à  force  prendre  : 
Car  il  n'osoit  la  main  y  tendre, 
Mais  dist  pour  soy  mieulx  excuser, 
Que  mieulx  luy  vaulsist  refuser; 
Si  le  voulsist-il  jà  tenir, 
Quoy  qu'il  luy  en  deust  advenir. 
Moult  est  bel  et  gent  ce  chappeaulx; 
Mais  mieulx  m'y  vauldroit  mes  drapeaulx 
Avoir  tout  ars  et  mis  en  cendre , 
Que  de  par  luy  l'osasse  prendre. 
Mais,  supposé  que  je  le  praingne, 
A  Jalousie  la  griffaingne 
Que  pourrions -nous  en  ores  dire  ? 
Bien  sçay  qu'elle  enragera  d'ire , 
Et  sur  mon  chief  le  dessirra 
Pièce  à  pièce,  et  puis  m'occira, 

S'el  sçet  qu'il  soit  de-là  venu; 
Lors  seray  prins,  et  pis  tenu 
Qu'oncques  en  ma  vie  ne  fuy; 
Et  se  je  luy  eschappe  et  fuy, 
Quelle  part  m'en  pourrav  fouyr? 
Tout  vif  me  verrez  enfouyr, 
Se  je  suis  prins  après  la  fuite; 
Si  croy- je  que  j'auroye  suyte  ; 
Et  se  seroys  prins  en  fuyant, 
Tout  le  monde  m'iroit  huant. 
Ne  le  prendray. 

La  Vieille. 

Si  ferez,  certes. 
Jà  n'en  aurez  blasmes  ne  pertes. 

Bel-acueil. 
Et  s'el  m'enquiert  dont  il  vint  ? 

La  Vieille. 
Responses  aurez  plus  de  vingt. 

Bel-acueil. 
Touteffojs,  s'elle  me  demande , 
Que  puis- je  dire  à  sa  demande? 
Se  j'en  suis  blasmé  ne  repris» 

Quel  part  luy  diray  où  l'ay  pris  ? 
Car  il  me  convient  luy  respondre  , 
Ou  quelconque  mensonge  escondre* 
S'elle  sçavoit ,  je  vous  pleuviz , 
Mieulx  vouldroye  estre  mort  que  viz. 

La  Vieille. 
Que  vous  direz  ?  se  n*el  sçavez, 
Se  meilleur  response  n'avez , 
Dictes  que  je  le  vous  donnay. 
Bien  sçavez  que  tel  renom  ay, 
Que  n'aurez  blasme  ne  vergogne 
De  prendre  riens  que  je  vous  donne* 

Comment,  tout  par  Penbortement 
De  la  Vieille ,  joyeusement 
Bel-acueil  reçeut  le  cbappel, 
Pour  erres  de  vendre  sa  pei. 

Bel-acueil,  sans  dire  autre  chose % 

Prend  le  chappel ,  et  si  le  pose 

Sur  ses  crins  blonds,  et  puis  s'asseure* 

Et  la  Vieille  luy  rit,  et  jure 

S'ame ,  son  corps,  ses  oz,  sa  pel, 

Qu'onc  si  bien  ne  luy  fist  chappet. 

Bel-acueil  souvent  se  remire , 
Dedans  son  mirouer  se  mire , 
Sçavoir  s'il  est  si  bien  seans. 
Quant  la  Vieille  voit  que  leans 
N'avoit  qu'eulx  deux  tant  seulement , 
Lez  luj  s'assiet  tout  bellement , 
Et  si  luj  commence  à  preschier. , 

La  J^ieille. 
Haa ,  Bel-acueil  !  tant  vous  aj  chier, 
Tant  estes  bel  et  tant  valez, 
Mon  joliz  temps  est  tout  alez , 
Et  \y  vostres  est  à  venir. 
Pou  me  pourraj  mais  soubstenir 
Fors  à  bastons  ou  à  potence  ; 
Vous  estes  encor  en  enfance , 
Si  ne  sçavez  que  vous  ferez; 
Mais  bien  sçaj  que  vous  passerez, 
Quanque  ce  soit,  ou  tost  ou  tart, 
Parmj  la  flamme  qui  tout  art, 
Et  vous  baignerez  en  Testuve 
Où  Venus  les  dames  estuve. 
Bien  sçay,  le  brandon  sentirez, 
Si  vous  djs  que  vpus  attirez» 

Ains  que  là  vous  allez  baigner, 


Comme  vous  m'orrez  enseigner; 


Jeunes  homs,  s'il  n'a  qu'il  l'enseigne  ; 
Mais  se  mon  conseil  ensuivez, 
A  bon  port  estes  arrivez. 

Saichiez,  se  je  fusse  aussi  sage 
Quant  j'estoye  de  vostre  ââge, 
Des  jeux  d'amours  que  je  sçaj  ores; 
Car  de  trop  grant  beaulté  fus  lores  ; 
Mais  or  me  fault  plaindre  et  gémir, 
Quant  mon  viz  eflfacier  remir , 
Et  voj  que  froncer  le  convient, 
Quant  de  ma  beaulté  me  souvient 
Qui  ces  Varletz  faisoje  triper, 
Tant  les  faisoje  desfriper. 
Ce  n'estoit  que  merveille,  non: 
J'estoje  lors  de  grans  renom; 
Par  tout  alloit  ma  renommée 
De  ma  grant  beaulté  renommée. 
Telle  alée  eut  en  ma  maison , 
Qu'oncques  telle  ne  vit  mès  hom  : 
Moult  fut  mon  huy*  la  nuyt  burté; 

Trop  leur  faysoye  de  durté, 
Quant  leur  failloye  de  convent; 
Et  ce  m  avenoit  bien  souvent, 
Car  j'avoye  autre  compaignie  ; 
Faicte  en  estoit  mainte  folie, 
Dont  j'avoye  courroux  assez  : 
Souvent  estqyent  mes  huys  cassez, 
Et  faictes  maintes  telz  meslées , 
Qu'ainçoys  quelz  fussent  desmeslées, 
Membres  y  perdoyent  et  vies, 
Tout  par  haynes  et  par  envyes: 
Tant  y  advenoit  de  contemps, 
Que  maistre  Argus  le  bien  contens 
Y  voulsist  bien  mettre  ses  cures, 
Et  venist  o  ses  dix  figures, 
Parquoy  tout  certifie  en  nombre , 
Si  ne  peust-il  mye  le  nombre 
Des  grans  contemps  certifier, 
Tant  sçeust-il  bien  multiplier. 
Lors  fut  mon  corps  fort  et  délivres  : 
l'eusses  ores  plus  de  mille  livres 
De  blancs  esterlins  que  je  n'ay; 
Mais  trop  nicement  me  menay. 

Belle  fuz ,  jeune ,  nice  et  foie  : 
N'onc  d'amours  ne  fuz  à  l'escole, , 
Où  on  y  Teust  de  théorique  ; 
Mais  je  sçay  tout  par  la  practique, 
Expressément  m'en  ont  fait  sage 
Que  j'ay  hanté  tout  mon  ââge  : 
Or  en  sçay  jusqu'à  la  bataille , 
Si  n'est  pas  droit  que  je  vous  faille 
Des  biens  aprendre  que  je  sçaj, 
Puis  que  tant  esprouvez  les  aj. 
Bien  fait  qui  jeunes  gens  conseille. 
Sans  faulte  ce  n'est  pas  merveille 
Si  n'en  sçavez  quartier  ne  aulne, 
Car  vous  avez  le  bec  trop  jaune  ; 
Mais  tant  y  a  que  ne  finaj, 
Que  la  science  en  la  fin  aj. 
Dont  puis -je  bien  en  chaire  lire, 
Ne  fait  à  foujr,  n'a  despire 
Tous  ceulx  qui  sont  en  grant  ââge  ; 
Là  trouve  l'en  sens  et  usage. 
Cela  feust  esprouvé  de  maint , 
Qu'au  moins  en  la  fin  leur  remaint 
Usage  et  sens  pour  le  chaté  f 

Quelque  pris  qu'ilz  l'ayent  achapté  ; 
Et  puisque  j'ay  sens  et  usage , 
Que  je  n'ay  pas  sans  grans  dommage, 
J'ay  maint  vaillant  homme  deceu , 
Quant  en  mes  latz  l'ay  trouvé  cheu  : 
Mais  avant  fuz  de  mains  deceuë , 
Que  je  ne  m'en  fusse  appercuë. 
Ce  fut  trop  tard,  lasse  dolente  ! 
J'estoys  jà  hors  de  ma  jouvente  ; 
Mon  huys  qui  si  souvent  ouvroit , 
Car  par  nuyt  et  par  jour  ouvroit, 
Se  tient  adez  près  de  l'huyssier  : 
Nul  n'y  entra,  ne  huy,  ne  hier. 
Pensay  à  moy,  lasse  chétive  ! 
En  tristeur  convient  que  je  vive  ; 
De  dueil  me  voult  le  cueur  partir. 
Si  voulu  du  païs  partir, 
Quant  veis  mon  huys  en  tel  repos, 
Et  jeus  perdu  tous  mes  suppos; 
Plus  ne  peus  la  honte  endurer, 
Comment  y  peusse  jà  durer, 
Quant  ces  jolis  Varletz  venoyent. 
Qui  jà  si  chiere  me  tenoyent, 

Qu  ilz  ne  s'en  povqyent  lasser; 
Et  je  les  veoje  trespasser , 
Qui  me  regardojent  de  costes; 
Et  jadis  furent  mes  chiers  hostes, 
Lez  mqy  s'en  allouent  saillant, 
Sans  moj  priser  un  œuf  raillant. 
Et  cilz  qui  jadis  plus  m'amoyent, 
Vieille  ridée  me  clamoyent , 
Et  pis  disoit  chascun  d'assez , 
Ains  qu'il  s'en  fust  oultre  passez. 

D'autre  part,  moû  enfant  jolis, 
Nul  s'il  n'est  très -bien  ententis 
Ou  grans  dueilz  essayés  n'auroit, 
Ne  penseroit,  ne  ne  sçauroit 
Quel  douleur  au  cueur  me  tenoit, 
Quant  en  pensant  me  souvenoit 
Des  beaulx  dons  plaisans  et  legiers, 
Des  doulx  déduitz,  des  doulx  baisiers , 
Et  des  plaintes  et  acollées 
Qui  s'en  furent  tantost  allées. 
Allées  !  voire ,  et  sans  retour, 
Mieulx  me  vaulsist  en  une  tour 
Estre  à  tous  jours  emprisonnée, 

Que  d'avoir  esté  si-tost  née. 
Dieu  !  en  quel  soucj  me  mettoyent 
Les  beaulx  dons  qui  faillis  m'estojentï 
Et  ce  que  laissé  leur  estoit , 
En  quel  torment  me  remettait! 
Lasse  !  pourquoy  si-tost  nasqui  ? 
A  qui  me  doy-je  plaindre,  à  qui , 
Fors  à  vous ,  filz  que  j'ay  tant  chier  ? 
Ne  m'en  puis  pas  bien  despeschier, 
Que  par  aprendre  ma  doctrine. 
Pour  ce ,  beau  filz ,  vous  endoctrine; 
Et  quant  endoctriné  serez, 
De  ces  ribaulx  me  vengerez  : 
Car,  se  Dieu  plaist ,  quant  là  viendra, 
De  ce  sermon  vous  souviendra  ; 
Car  sachiés  que  du  retenir, 
Si  qu'il  vous  en  puist  souvenir, 
Aurez -vous  moult  grant  advantage, 
Par  la  raison  de  vostre  ââge. 
Car  Platon  dit ,  c'est  chose  voire  , 
Que  plus  tenable  est  la  mémoire 
De  ce  qu'on  aprent  en  enfance , 
De  quiconques  soit  la  science. 

Certes,  chier  filz,  tendre  jouvente, 
Se  ma  jeunesse  fust  présente 
Si  comme  est  la  vostre  orendroit , 
Ne  pourroit  estre  escript  à  droit 
La  vengeance  que  j'en  prenisse  ; 
Car  tous  à  honte  les  tenisse, 
Et  lors  feisse  tant  de  merveilles, 
Qu'oncques  n'ouystes  les  pareilles , 
Des  ribaulx  qui  si  pou  me  prisent, 
Et  me  ledengent  et  desprisent , 
Et  si  vilment  près  moy  s'en  passent  ; 
Et  eulx  et  autres  comperassent 
Leur  grant  orgueil  et  leur  despit, 
Sans  avoir  pitié  ne  respit  : 
Car,  au  sens  que  Dieu  m'a  donné, 
Comme  je  vous  aj  sermonné, 
Sçavez-vous  en  quel  point  les  meisse? 
Tant  les  plumasse  et  tant  prenisse 
Du  leur  à  tort  et  à  travers , 
Que  devourer  les  feisse  aux  vers, 
Et  gésir  tous  nudz  en  fumiers; 
Et  mesmement  ceulx  les  premiers 
Qui  de  plus  lojal  cueur  m'ajmassent, 

Et  plus  loyaulment  se  penassent 


De  moy  servir  et  honnourer, 
Ne  le  laissasse  demourer 
Vaillant  ung  ail,  se  je  le  peusse, 
Que  tout  en  ma  bourse  je  n'eusse; 
A  grant  povreté  tous  les  meisse , 
Et  trestous  après  moy  les  feisse 
Par  vive  rage  tripeter. 
Mais  riens  n'y  vault  le  regreter  : 
Qui  est  allé,  ne  peut  venir. 
Jamais  n'en  pourray  nul  tenir; 
Car  tant  ay  ridée  la  face, 
Qu'ilz  n'ont  garde  de  ma  menace. 
Pieçà  bien  ilz  le  me  disqyent 
Les  ribaulx,  qui  me  desprisojent  ; 
Si  me  prins  à  plourer  des  ores. 
Par  Dieu  !  si  me  plaist-ii  encores: 
Quant  je  me  suis  bien  pourpensée, 
Moult  me  délicte  en  ma  pensée, 
Et  me  ribauldissent  mes  membres, 
Quant  de  mon  bon  temps  me  remembres, 
Et  de  la  joliette  vie 
Dont  mon  cueur  a  si  grant  envye 
2.  R 

Tant  me  resjouvenist  le  corps 
Quant  j'y  pense  et  je  le  recors; 
Tous  les  biens  du  monde  me  fait, 
Quant  me  souvient  de  tout  le  fait  : 
Aumoins  ay  *je  bien  ma  joye  euë  , 
Combien  qu'ilz  m'ayent  moult  déceuë. 
Jeune  dame  n'est  pas  oyseuse, 
Quant  elle  tient  vie  joyeuse  ; 
Et  mesmement  celle  qui  pense 
D'acquerre  à  faire  sa  despense. 

Lors  m'en  vins  en  ceste  contrée , 
Où  j'ay  vostre  dame  encontrée , 
Qui  cy  m'a  mise  en  son  servise , 
Pour  vous  garder  en  sa  pourprise. 
Dieu,  qui  sire  est  et  tout  ëngarde, 
Doint  que  j'en  face  bonne  garde  ! 
Si  feray-je  certainement, 
Pour  vostre  bel  contentement; 
Mais  la  garde  est  si  périlleuse, 
Pour  la  grant  beaulté  merveilleuse 
Que  nature  a  dedans  vous  mise , 
S'elle  ne  vous  eust  tant  aprise 
Prouesse ,  sens ,  valeur  et  grâce , 

Et  pource  que  temps  et  espace 

Vous  est  or  venu  si  apoint, 

Que  de  destourbier  viy  a  point, 

De  dire  ce  que  nous  voulons 

Ung  pou  mieulx  que  nous  ne  soûlons, 

Tout  voûs  doy-je  bien  conseiller. 

Ne  vous  devez  pas  merveiller, 

Se  ma  parole  ung  pou  recoup  : 

Je  vous  dy  bien  avant  le  coup, 

Ne  vous  veuil  pas  en  amour  mettre; 

Mais  se  vous  vouiez  entremettre, 

Je  vous  monstreray  voulentiers 

Et  les  chemins  et  les  sentiers 

Par  où  je  deusse  en  estre  allée, 

Ains  que  ma  beaulté  f  ust  allée. 

L'Amant. 

Lors  se  taist  la  Vieille  ,  et  souspire, 

Pour  ouyr  ce  qu'il  vouldra  dire; 

Mais  n'y  va  gueres  attendant  : 

Car,  quant  le  veit  bien  entendant ,  ' 

A  escouter  et  à  soy  taire  , 

A  son  propos  se  prend  à  traire, 

Et  se  pense  sans  contredit 
Tout  ottrqyé,  qui  mot  ne  dit* 
Quant  il  luy  plaist  à  escouter. 
Lors  a  recommencé  sa  verve  , 
Et  dist ,  corn  faulse  Vieille  et  serve , 
Qui  me  cuida  par  ses  doctrines 
Faire  leschier  miel  sur  espines, 
Quant  voult  que  fusse  amy  clamé , 
Sans  estre  par  amours  amé. 
Si  comme  cil  me  racompta , 
Qui  tout  retenu  le  compte  a  ; 
Car  s'il  fust  à  tel  qu'il  la  creust , 
Certainement  moult  trahyl'eust; 
Mais  pour  nulle  riens  qu'elle  dist , 
Tel  traïson  ne  me  meffist: 
Ce  me  fiançoit  et  juroit , 
Ne  autrement  ne  m'asseuroit. 

La  Vieille. 

Beau  très-doulx  filz,  belle  chair  tendre, 
Des  jeux  d'amours  vous  vueil  aprendre, 
Que  vous  n'j  soyés  point  deçeuz , 
Quant  vous  les  aurez  bien  receuz, 

Selon  mon  art  vous  conformez  ; 
Car  nul,  s'il  n'est  bien  informez, 
Ne  peut  passer  sans  beste  vendre. 
Or  pensez  doncques  bien  d'entendre, 
Et  de  mettre  tout  à  mémoire  ; 
Car  J'en  sçay  trestoute  l'hystoire. 

Comment  la  Vieille  sans  tencon, 
Ljt  à  Bel-acueil  sa  leçon , 
Laquelle  enseigne  bien  les  femmes 
Qui  sont  dignes  4e  tout  diffames. 

Beau  filz,  qui  veult  joujr  d'aimer 
Des  doulx  maux,  qui  tant  sont  amer, 
Les  commandemens  d'Amours  saiche^; 
Mais  gard  qu'Amours  à  soj  ne  saiche  ! 
Et  aussi  trestous  les  vous  deisse , 
Se  certainement  je  ne  veisse 
Que  vous  en  aurez  par  nature 
De  chascun  à  comble  mesure, 
Autant  que  vous  devez  avoir  ; 
Et  se  ceqlx  vous  voulez  sçavoir. 
Dix  en  y  a  qui  bien  les  nombre; 
Mais  moult  est  fol  cil  qui  s'encombre 
Des  deux  qui  sont  au  derrenier, 

Qui  ne  vallent  ung  faulx  denier. 
Bien  vous  abandonne  les  huit. 
Mais  qui  les  autres  deux  en  suit, 
11  pert  son  estude  et  s  affole  : 
On  n'en  doit  pas  lyre  en  l'escole. 
Trop  malement  les  amans  charge, 
Qui  veult  qu'amant  ait  le  cueur  large, 
Et  qu'en  ung  seul  lieu  le  doit  mettre; 
C'est  faulx  texte,  c'est  faulse  lettre  : 
Cy  ment  Amours  le  filz  Venus  ; 
De  ce  ne  le  doit  croire  nulz  : 
Qui  l'en  croit,  chier  le  comperra, 
Ainsi  comme  enfin  appairra. 

Mon  beau  filz ,  avers  ne  soyés; 
En  plusieurs  lieux  le  cueur  ayés; 
En  ung  seul  lieu  ne  le  mettez , 
Ne  le  donnez,  ne  le  prestez , 
Mais  le  vendez  bien  chierement, 
Et  tousjours  par  enchierement  ; 
Et  gardez  que  nul  qui  l'achapt , 
N'y  puisse  faire  bon  achapt. 
Pour  riens  qui  doint  jà  point  n'en  ayc  ; 
Mieulx  s'arde,  ou  se  pende,  ou  se  naye. 

Sur  toutes  riens  gardez  ces  poins  : 
A  donner  ayés  clos  les  poings , 
Et  à  prendre  les  mains  ouvertes. 
Donner  est  grant  folie  certes , 
Se  n'est  ung  pou ,  pour  gens  attrairc, 
Quand  on  en  cuide  son  preu  faire; 
Qu  pour  le  don  tel  chose  attendre 
Qu'on  ne  la  puisse  pas  moins  vendre  ; 
Tel  donner  je  vous  abandonne. 
Bon  est  donner,  où  cil  qui  donne , 
Son  don  si  multiplie  et  gaigne  , 
Qu'il  est  bien  certain  de  sa  gaigne , 
Ne  se  peut  du  don  repentir  : 
Tel  don  vueil-je  bien  consentir. 

Après  de  l'arc  et  des  cinq  flesches 
Qui  sont  tant  plains  de  bonnes  taches , 
Et  tant  frappent  subtilement, 
Traire  en  sçavez  si  sagement , 
Qu'oncques  Amours  le  bon  archier, 
Des  flesches  que  tire  l'arc  chier, 
Ne  tira  mieulx ,  beau  filz ,  que  faictes: 
Car  maintefFois  les  avez  traictes  ; 
Mais  vous  n'avez  pas  tousjours  sçeu 

Quelle  part  chascun  coup  est  cheu  ; 

Et  quant  l'en  trait  à  la  volée, 

Tel  peut  recevoir  la  colée, 

Dont  Tarchier  ne  se  donne  garde. 

Mais  qui  vostre  manière  esgarde , 

Si  bien  sçavez  et  traire  et  tendre, 

Que  riens  ne  vous  en  puis  aprendre  ? 

Tel  en  pourra  estre  navrez, 

Dont  grant  preu,  se  Dieu  plaist,  aurez. 

Si  ne  fault  jà  que  je  m'atour 

Pour  vous  en  aprendre  le  tour. 

Des  robes,  ne  des  garnemens, 

Dont  vous  ferez  vos  paremens , 

Pour  sembler  aux  gens  mieulx  valoir, 

Il  ne  vous  en  peut  jà  chaloir, 

Quant  par  cueur  la  chanson  sçavez  * 

Que  tant  ouj  chanter  avez; 

Si  comme  jouer  allion 

De  fymage  Pymalion , 

Et  prendrez  garde  à  vous  parer, 

Plus  en  sçaurez  que  beuf  darer  : 

De  vous  aprendre  ce  mestier, 

Ne  vous  est  besoing  ne  mestier. 


Digitized  by 


Google 


(f.  13759.)  DE     LA     ROSE,  261 

Et  se  ce  ne  vous  peut  souffire; 
Aucune  chose  m'orrez  dire 
Çy- après,  si  voulez  entendre, 
Ou  bien  pourrez  exemple  prendre  ; 
Mais  cecy  vous  puis- je  bien  dire  : 
Se  vous  voulez  amy  eslire, 
Bien  vueil  que  vostre  amour  soit  mise 
En  beau  Varlet ,  qui  tant  vous  prise , 
Mais  n'y  soit  pas  trop  fermement  : 
Aymez  des  autres  sagement  ; 
Et  je  vous  en  querray  assez, 
Dont  grans  biens  seront  amassez; 
Bon  acointer  fait  hommes  riches , 
S'ilz  n'ont  les  cueurs  avers  et  chiches  : 
S'il  est  qui  bien  plumer  les  saiche , 
Bel-acueil  ce  qu'il  veult  en  saiche, 
Mais  qui  donne  à  chascun  entendre, 
Qu'il  ne  vouldroit  autre  amy  prendre 
Pour  mille  marcs  de  fin  or  moulu , 
Et  jure  que  s'il  eust  voulu 
Souffrir  que  la  Rose  fust  prise 
Par  autre  qui  bien  Ta  requise, 
D'or  fust  chargié  et  de  joyaulx  ; 

Mais  tant  est  son  fin  cueur  loyaulx, 
Que  jà  nul  la  main  n'y  mettra , 
Fors  cil  seul  qui  lors  la  tiendra. 
S'ilz  sont  mil,  à  chascun  doit  dire  : 
La  Rose  avez  tout  seul,  beau  sire; 
Jamais  autre  n'y  aura  part  ; 
Faille -moy  Dieu  se  je  la  part. 
Ce  leur  jure  et  la  foy  luj  baille, 
S'el  se  parjure  ,  ne  luy  chaille; 
Car  Dieu  se  ryt  de  tel  serment, 
Et  le  pardonne  lyement, 
Jupiter  et  les  Dieux  ryoyent, 
Quant  les  Amans  se  parjuroyent  ; 
Et  maintefFois  se  parjurèrent 
Les  Dieux  qui  par  amours  ajmerent. 
Car  quant  Jupiter  asseuroit 
Juno  sa  femme  ,  et  luy  juroit 
Le  palu  d'enfer  haultement, 
Il  se  parjurait  faulsement. 
Ce  devroit-il  moult  asseurer 
Les  fins  Amans  de  parjurer 
'Saintz  et  Sainctes,  moustiers  et  temples , 
Quant  les  Dieux  leur  donnent  exemples  ; 

Mais  moult  est  fol  se  Dieu  m'a  m  an  t , 
Qui  pour  jurer  croit  nul  Amant  ; 
Car  ilz  ont  les  cueurs  trop  muables  : 
Jeunes  gens  ne  sont  pas  estables, 
Non  sont  les  vieulx  souventeffois, 
*  Ains  parjurent  serment  et  foys. 
Et  sachiés  une  chose  voire  : 
Cil  qui  le  Sire  est  de  la  foyre, 
Doit  par  tout  prendre  son  toulin; 
Et  qui  ne  peut  à  ung  moulin , 
Aille  à  l'autre  trestout  le  cours. 
Moult  a  souris  povre  recours, 
Et  met  en  grand  péril  la  druge , 
Qui  n'a  qu'ung  partuys  à  refuge. 
Tout  ainsi  est-il  de  la  femme, 
Qui  de  tous  ses  marchiés  est  dame  : 
Qui  chascun  fait  par  luy  avoir, 
Prendre  doit  partout  de  l'avoir; 
Car  moult  auroit  foie  pensée , 
Quant  bien  se  seroit  pourpensée, 
S'el  ne  vouloit  amys  fors  ung; 
Car,  par  saint  LyefFroj  de  Meun  f 
Qui  s  amour  en  ung  seul  lieu  livre , 

N'a  pas  son  cueur  franc  ne  délivre, 

Ains  Ta  malement  asservj  : 

Bien  a  tel  femme  desservy, 

Qu'elle  ait  assez  ennuj  et  paine, 

Qui  d'ung  seul  homme  aymer  s'apaine. 

S'elle ïault  à  luj  de  confort, 

El  n'a  nul  qui  la  reconfort  ; 

Et  sont  celles  qui  plus  y  fa  illent , 

Qui  leur  cueur  en  ung  seul  lieu  baillent  ; 

Toutes  enfin  trestous  les  fujent, 

Quant  las  en  sont  et  s'en  ennuyent  : 

N'en  peut  femme  à  bon  chief  venin 

Comment  la  Roy  ne  de  Cartage 
Dido ,  par  le  villain  oultrage 
Qu'Eneas  son  amj  luj  fist, 
De  son  espée  tost  s'occist; 
Et  comment  Pbilis  se  pendit, 
Pour  son  amj  qu'elle  attendit. 

Onc  ne  peut  Eneas  tenir 
Dido,  la  rojne  de  Cartage , 
Qui  tant  luy  eut  fait  d'avantage* 
En  povreté  l'avoit  receu  , 
Et  revestu,  chaussé  et  peu, 

Las  et  fuytif  du  beau  pays 
De  Troye,  dont  il  fut  nays. 
Ses  compaignons  moult  honnoroit. 
Car  en  luy  grant  amour  avoit; 
Et  fîst  ses  nefz  toutes  refaire, 
Pour  le  servir  et  pour  luy  plaire; 
Luy  donna  pour  s'amour  avoir 
Sa  cité,  son  corps,  son  avoir; 
Et  celluy  si  l'en  asseura, 
Qui  luy  promist  et  luy  jura 
Que  sien  fut  tousjours  et  sera, 
Ne  jamais  ne  la  laissera. 
Mais  celle  gueres  n'en  jouyt; 
Car  le  maulvais  si-tost  s'enfuyt, 
Et  sans  congié  par  mer  navye, 
Dont  la  belle  perdit  la  vie , 
Et  s'en  occist  ains  lendemain 
D'une  espée  à  sa  propre  main, 
Qu'elle  luy  donna  en  sa  chambre. 
Dido,  qui  son  amy  remembre, 
Et  voit  que  s'amour  est  perduë^ 
L'espée  prent ,  et  toute  nuë 
La  dresse  encontremont  la  pointe# 

Soubz  ses  deux  mamelles  la  pointe , 
Sur  l'espée  se  laissa  cheoir. 
Or  ce  fut  grant  pitié  à  veoir, 
Et  qui  tel  fait  faire  luy  veist, 
Dur  fust  qui  grant  pitié  n'en  preist. 
Quant  ainsi  fut  Dido  la  belle 
Sur  la  pointe  de  l'alumelle , 
Parmy  le  corps  se  la  ficha; 
Tel  dueil  eut ,  dont  il  la  tricha. 

Philis  aussi  tant  attendit 
Demophon,  qu'elle  se  pendit 
Pour  le  terme  qu'il  trespassa, 
Dont  serment  et  fqy  il  cassa. 

Que  fist  Pâris  de  Henoné , 
Qui  cueur  et  corps  lu/  eut  donné  ? 
Et  cil  s'amour  luy  redonna, 
Tantost  retolu  le  don  a, 
Si  l'en  eust-il  en  l'arbre  escriptes 
A  son  coutel  lettres  petites 
Dessus  la  rive ,  au  lieu  de  chartre, 
Qui  ne  valurent  une  tartre. 
Ces  lettres  en  l'escorce  estovent 
D'ung  pouplier,  et  représentaient 

Que  Xantus  s'en  retournèrent 
Si-tost  comme  il  la  laisseroit. 
Or  fut  Xantus  à  la  fontaine, 
Qui  la  laissa  puis  pour  Hélène. 

Que  refist  Jason  de  Medée , 
Qui  vilement  fut  lobée, 
Que  le  faulx  sa  foj  luy  inenty, 
Puis  qu'elle  eut  de  maulx  garantyv 
Quant  ses  thoreaulx,  qui  feu  jettojent 
Par  leur  gueulle,  et  puis  qui  venoyent 
Jason  ardoir  ou  despecier  ? 
Sans  feu  sentir  et  sans  blecier, 
Par  ses  charmes  le  délivra, 
Et  le  serpent  luj  enjvra, 
Si  qu'il  ne  se  peut  esveiller, 
Tant  le  fîst  forment  sommeiller  : 
Des  chevaliers  de  terre  nez 
Bataillereux  et  forcenez , 
Qui  Jason  voulojent  occiere, 
Quant  il  entr  eulx  jetta  la  pierre  ; 
Fis  t- elle  tant  qu'ilz  s'entreprirent, 
Et  qu'iceulx  mesmes  s'entr'occirent* 
Et  luy  fîst  avoir  la  toyson 

Par  son  art  et  par  sa  poyson* 

Puis  fist  Esoa  ressouvenir, 

Pour  mieulx  Jason  entretenir. 

Ne  riens  de  luy  plus  ne  vouloit, 

Fors  qu'il  l'amast  comme  il  souloit* 

Et  ses  mérites  regardast, 

Pource  que  mieulx  sa  foy  gardast. 

Puis  la  laissa  le  mal  tricherres, 

Le  faulx,  le  desloyal,  le  ly erres, 

Dont  ses  enfans  quant  elle  sçeut , 

Pource  que  de  Jason  les  eut, 

Estrangla  de  dueil  et  de  rage; 

Dont  elle  ne  fist  pas  que  sage , 

Quant  délaissa  pitié  de  mere , 

Et  fist  pis  que  marastre  amere. 

Mil  exemples  dire  en  sçauroye, 

Mais  trop  grant  compte  à  faire  auroje  ; 

Briefment ,  tous  les  mocquent  et  trichent, 

Tous  sont  ribaulx ,  partout  se  fichent  : 

Si  les  doit -on  aussi  tricher , 

Non  pas  son  cueur  en  ung  ficher. 

Foie  est  femme  qu'ainsi  Ta  mjs  ; 

Ains  doit  avoir  plusieurs  amys. 

Et  faire  se  peut  que  tant  plaise, 
Que  tous  les  mette  à  grant  mal -aise  ; 
Se  grâce  n'a,  si  les  acquière , 
Et  soit  tousjours  vers  eulx  plus  fiere , 
Qui  plus  pour  s'amour  desservir 
Se  peneront  de  la  servir, 
Et  de  ceulx  accueillir  s'efforce 
Qui  de  s'amour  ne  feront  force» 
Saiche  bien  des  jeux  et  chançons, 
Et  fuye  nojses  et  tençons* 
Se  belle  n'est ,  si  se  cointait; 
La  plus  laide  atours  plus  coints  ait  ; 
Et  s'elle  se  voit  trop  décheoir, 
Dont  grant  dueil  en  seroit  à  veoir 
Les  beaulx  crins  de  sa  teste  blonde  ; 
Ou  s'il  convenoit  qu'on  les  tonde 
Pour  aucune  grant  maladie , 
Dont  beaulté  est  trop  enlaydie  ; 
Ou  s'il  advient  que  par  courroux 
Les  ait  aucun  ribaulx  desroux, 
Si  que  de  ceulx  ne  puisse  ouvrer 
Pour  grosses  tresses  recouvrer, 
Face  tant  que  l'en  luj  apporte 
2.  s 

Cheveulx  de  quelque  femme  morte, 
Ou  soje  blonde  de  bourreaulx, 
Et  boute  tout  en  ses  fourreaulx; 
Sur  les  oreilles  ait  telz  cornes , 
Que  ne  cerf,  ne  beuf ,  ne  licornes , 
S'ilz  se  devqyent  effronter, 
Ne  puissent  telz  cornes  porter  ; 
Et  s'ilz  ont  mestier  d'estre  tainctes  , 
Taigne-les  en  jus  d'herbes  painCtes; 
Car  moult  ont  force  en  médecines 
Fruyt,  fust,  escorces  et  racines. 

-Et  s'elle  perdoit  sa  couleur, 
Dont  moult  auroit  au  cuëur  douleur, 
Face  qu'elle  ait  oittgtures  moistes 
En  sa  chambre  dedans  ses  boettes , 
Tousjours  pour  soj  farder  repostes  : 
Maïs  garde  que  nul  de  ses  hostes 
Ne  les  puist  ne  sentir >  ne  veoir; 
Trop  luy  en  pourroit  mal  mescheoir. 
S'elle  a  beau  col  et  gorge  blanche, 
Garde  que  cil  sa  robe  trenche , 
Si  très-bien  la  luy  escolette, 
Que  sa  chair  parait  blanche  et  nette, 

Demi  pied  derrière  et  devant  ; 

Si  en  sera  plus  décevant. 

Et  s'elle  a  trop  grosses  espaulles, 

Pour  plaire  à  dances  et  à  baulles , 

De  déljé  drap  robe  port  ; 

Si  sera  de  moins  lait  de  port. 

S'elle  n'a  mains  belles  et  nettes , 

Ou  de  cirons,  ou  de  bubettes , 

Gard  que  laisser  ne  les  y  vueille, 

Face -les  oster  à  l'esgueille, 

Ou  ses  mains  dedans  ses  gans  mette  ; 

Si  ne  perra  nulle  bubette. 

Et  s'elle  a  trop  grosses  mamelles , 

Prengne  couvrechief  ou  touailles , 

Dont  sur  le  pis  se  face  estraindre , 

Et  tout  autour  ses  cottes  ceindre , 

Puis  atachier,  couldre  et  nouer; 

Lors  se  peut  bien  aller  jouer. 

Et  comme  bonne  bachelette , 
Tienne  la  chambre  Venus  nette  ; 
S'elle  est  sage  et  bien  enseignée, 
N'y  laisse  entour  nulle  iraignée 
Qu'elle  n'arde,  arrache  ou  ne  housse, 

Si  qu'il  n'y  puisse  cueillir  mousse. 
S'elle  a  lais  piedz,  estroit  se  chausse, 
Et  grosse  jambe  a  tenuë  chausse. 
Brief ,  s'elle  sçait  sur  soy  nui  vice, 
Couvrir  le  doit  se  moult  n'est  nice. 
Et  s'elle  avoit  maulvaise  alaine, 
Ne  luy  doit  estre  grief  ne  paine 
De  soy  garder  que  point  ne  jeune, 
Ne  qu'elle  ne  parole  jeune  ; 
Et  si  garde  si  bien  sa  bouche, 
Que  près  du  nez  aux  gens  ne  touche. 
Et  s'il  luy  prent  de  ryre  envye, 
Si  bel  et  si  sagement  rye, 
Qu'elle  descouvre  deux  fossettes 
Des  deux  costés  de  ses  jouettes. 
Ne  par  ris  n'enfle  trop  ses  jouës , 
Ne  ne  restreigne  pas  ses  mouës  ; 
Jà  ses  lèvres  par  ris  ne  s'euvrent, 
Mais  repoignent  les  dens  et  cueuvrent. 
Femme  doit  rire  à  bouche  close; 
Car  ce  n'est  mye  belle  chose 
Quant  elle  ryt  bouche  estenduë, 
Car  trop  semble  large  et  fenduë  : 

S' elle  n'a  dens  bien  ordonnées, 
Mais  laides  et  sans  ordre  nées, 
Se  les  monstroit  par  sa  risée , 
Moins  en  pourroit  estre  prisée. 
Au  plourer  affiert-il  manière  : 
Mais  chascune  est  bien  coutumiere 
De  pleurer  en  quelconque  place; 
Car,  jaçoit  ce  qu'on  ne  leur  face 
Ne  grief,  ne  honte,  ne  molestes, 
Tous) ours  ont- elles  larmes  prestes  : 
Toutes  pleurent  et  pleurer  seullent 
En  telle  guyse  qu'elles  veullent; 
Mais  homme  ne  se  doit  mouvoir 
S'il  veoit  telles  larmes  plouvoir 
Aussi  espès  comme  oncques  pleut  : 
Onc  à  femme  tel  pleur  ne  pleut, 
Ne  telz  dueiulx,  ne  telz  marrimens, 
Que  ce  ne  fusse  conchimens. 
Pleur  de  femme  n'est  fors  qu'agait , 
Lors  n'est  barat  qu'elle  n'agait  ; 
Mais  gard  que  par  fait,  ne  par  œuvre 
Riens  de  son  penser  ne  descueuvre. 
Il  affiert  bien  que  soit  à  table 

De  contenance  convenable; 
Mais  ains  qu'elle  se  voise  seoir, 
Face  soj  par  tout  l'hostei  veoir, 
Et  à  chascun  entendre  donne 
Qu'elle  fait  la  besongne  bonne, 
Aille  et  vienne  avant  et  arrière , 
Et  se  siée  la  derreniere  ; 
Et  se  face  ung  petit  attendre, 
Ains  qu'elle  puisse  à  eulx  entendre. 
Et  quant  sera  à  table  assise, 
Face  s'el  peut  à  tous  servise  ; 
Devant  les  autres  doit  tailler, 
Et  du  pain  entour  soj  bailler  ; 
Et  doit  pour  grâce  desservir, 
Devant  le  compaignon  servir 
Qui  doit  mangier  en  son  escueile. 
Devant  luj  mette  cuisse ,  ou  esle, 
Ou  beuf ,  ou  porc  devant  luj  taille , 
Selon  ce  qu'ilz  auront  vitaiile , 
Soit  de  poisson ,  ou  soit  de  chars  : 
N'ait  jà  cueur  de  servir  esçhars, 
Si  n'est  que  souffrir  ne  luy  vueille; 
Et  bien  se  gard  qu'elle  ne  mpeille 

Ses  doys  au  brouet  jusqu'ès  jointes  , 
Ne  qu'elle  n'ajt  ses  lèvres  oingtes 
De  souppe ,  d'aulx ,  ne  de  chair  grasse , 
Ne  que  trop  de  morceaulx  n'entasse, 
Ne  trop  gros  ne  mette  en  sa  bouche. 
Du  bout  des  dojs  le  morcel  touche, 
Que  devra  moiller  en  la  sausse, 
Soit  verd ,  ou  cameliine ,  ou  jausse; 
Si  sagement  port  sa  bouchée, 
Que  sur  son  pied  goutte  n'en  chée 
De  souppe,  ne  de  aaulse  nqyre. 
Et  si  doit  si  sagement  bojre, 
Que  sur  soj  n'en  espande  goutte  ; 
Car  pour  trop  rude  ou  pour  trop  gloute 
La  pourrait  bien  aucun  tenir, 
Qui  celluy  verrait  advenir. 
Et  garde  que  hanap  ne  touche 
Tant  qu'elle  ait  morcel  en  sa  bouche , 
Et  doit  si  bien  sa  bouche  terdre, 
Tant  qu'el  n'y  laisse  gresse  aherdre , 
Au  moins  en  la  lèvre  desseure; 
Car  quant  gresse  en  elle  demeure, 
Ou  vin  emperent  les  maillectes, 

Oui  ne  sont  ne  belles  ne  nectes; 

Et  bojve  petit  à  petit, 

Combien  qu'elle  ait  grant  appétit  ; 


Mais  bojve  petit  et  souvent, 
Que  ne  voit  chascun  esmouvant 
A  dire  que  trop  en  engorge, 
Et  que  trop  bojt  à  gloute  gorge , 
Mais  deliéément  le  coule  : 
Le  bort  du  hanap  trop  n'engoule, 
Et  comme  font  maintes  nourrisses* 
Qui  sont  si  gloutes  et  si  nices 
Qu'ilz  versent  vin  en  gorge  creuse  % 
Tout  ainsi  comme  en  une  heuse; 
Et  tant  à  grans  gors  en  entonnent, 
Qu'ilz  se  desvojent  et  estonnent. 
Bien  se  garde  que  ne  s'enjvre, 
Car  en  femme  ne  en  homme  yvre 
Ne  peut  estre  chose  celée; 
Car,  puisque  femme  est  enyvrée, 
El  n'a  point  en  soj  de  deffence, 
Et  j angle  tout  ce  qu'elle  pense, 


Ne  bqyve  pas  à  une  alaine , 

N  a  hanap  plain  ne  coupe  plaine. 

Et  est  à  tous  abandonnée 
Quant  à  tel  meschief  est  donnée. 
Et  se  gard  de  dormir  à  table, 


Moult  de  laides  choses  adviennent 
A  ceulx  qui  tel  dormir  maintiennent. 
Il  n'est  pas  bel  de  sommeiller 
Es  lieux  establis  à  veiller  ; 
Plusieurs  en  ont  esté  deceuz, 
Et  mainteffqys  en  sont  bien  cheuz 
Devant,  ou  derrière,  ou  de  coste, 
Eulx  brisant  bras,  ou  teste,  ou  coste. 
Gard  que  tel  dormir  ne  la  tienne  : 
De  Palamirus  luy  souvienne, 
Qui  gouvernoit  la  nef  Enée  : 
Veillant  Tavoit  bien  gouvernée  ; 
Mais  quant  dormir  Feut  envaï, 
Du  gouvernail  en  mer  cheï, 
Et  des  compaignons  noja  près, 
Qui  moult  le  plourerent  après. 

Si  doit  la  dame  prendre  garde 
Que  trop  à  louer  ne  se  tarde , 
Car  elle  pourrait  tant  attendre 


Trop  en  seroit  moins  aggreable  : 

Que  nul  n'y  vouldroit  la  main  tendre  : 
Quérir  doit  d'amours  le  deduict, 
Tant  que  jeunesse  la  déduit  ; 
Car  quant  vieillesse  femme  assault, 
D'amours  pert  la  joye  et  l'assault. 
Le  fruit  d'amours,  se  femme  est  sage, 
Cueille  en  la  fleur  de  son  ââge; 
Car  tant  de  son  temps  pert  la  lasse , 
Comment  sans  qyr  d  amours  passe. 
S'elle  ne  croit  ce  mien  conseil 
Que  pour  commun  prouffit  conseil, 
Saiche  que  s'en  repentirai 
Quant  vieillesse  la  flaitrira> 
Mais  bien  sçay  qu'elles  me  croiront, 
Aumoins  çeuU  qui  sages  seront, 
Et  se  rendront  aux  rigles  nostres , 
Et  diropt  maintes  patenostres 
Pour  m'ame  quant  je  seraj  morte, 
Qui  les  enseigne  et  les  conforte  : 
Car  bien  sçaj  quç  ceste  parole 
Sera  moult  leiie  en  mainte  escole. 

Beau  très-donlx  f»lz ,  se  vous  vivez, 
Car  bieti  sçay  que  vous  escrivez 

Au  livre  du  cueur  voulentiers 
Tous  mes  commendemens  entiers; 
Puis  quant  de  moy  départirez , 
Se  Dieu  plaist,  encor  en  lirez, 
Si  en  serez  maistre,  com  jé, 
Du  livre  vous  donne  congié, 
Malgré  trestous  les  chanceliers, 
Et  par  chambres  et  par  celiers , 
En  prez ,  en  jardins ,  en  gaudines, 
Soubz  pavillons  et  soubz  courtines 
Et  d'en  former  les  escoliers 
Par  garderobes  et  soliers , 
Par  despenses  et  par  estabjes, 
Se  n'avez  lieux  plus  délectables. 

Mais  que  ceste  leçon  soit  leuë , 
Quant  vous  l'aurez  bien  retenuë, 
Gardez  que  trop  ne  soit  enclose  ; 
Car  quant  plus  à  l'ostel  repose, 
Moins  elle  est  de  toutes  gens  veuë  5 
Et  sa  beaulté  est  moins  congneuë , 
Moins  convoitée  et  moins  requise. 
Souvent  voise  à  la  mere  église , 
Et  face  visitations 

Aux  nopces,  aux  processions, 


Car  en  telz  lieux  tient  ses  escoles , 

Et  chante  à  ses  disciples  messes 

Le  dieu  d'Amours  et  les  déesses. 

Mais  bien  se  soit  airlçojs  mirée, 

Sçavoir  s'elle  s'est  bien  mirée  ; 

Et  quant  à  point  se  sentira, 

Et  par  les  ruës  s'en  yra, 

Si  se  marche  de  belle  allure, 

Non  pas  trop  molle  ne  trop  dure , 

Trop  eslevée  ne  trop  courbes  , 

Mais  biens  plaisans  en  toutes  tourbes  : 

Les  espaules,  les  costez  meuve 

Si  noblement,  que  l'en  ne  treuve 

Nulle  de  plus  bel  mouvement; 

Et  marche  joliettement 

De  ces  beaulx  soleretz  petis, 

Que  faire  aura  fait  si  fetis , 

Qui  joindront  au  pied  si  à  point 

Que  de  fronce  ny  aura  point. 

Et  de  sa  robe  longue  treine, 

Qui  près  du  pavement  s?encline> 


Aux  jeux,  aux  festes ,  aux  caroles; 

Si  la  lieuë  à  coste  ou  devant, 
Comme  pour  prendre  ung  peu  de  vent, 
Ou  pour  se  que  faire  le  sueille  ; 
Aussi  com  recoursier  se  vueille, 
Pour  avoir  le  pas  plus  délivre, 
Lors  gard  que  si  le  pas  délivre, 
Que  chascun  qui  passer  la  voye, 
La  belle  forme  du  pied  voje. 

Et  se  telle  est  que  mentel  porte , 
Si  le  doit  porter  de  tel  sorte 
Que  point  trop  la  veuë  n'encombre 
Du  gent  corps  à  qui  il  fait  ombre  ; 
Et  affin  que  le  corps  mieulx  pare, 
Et  le  tissu  dont  el  se  pare, 
Qui  n'est  ne  trop  gros  ne  trop  gresles, 
D'argent  doré  à  menuës  perles, 
Et  l'aumosniere  toutesvoje, 
Qu'il  est  bien  droit  que  l'en  la  voje; 
A  deux  mains  doit  le  mentel  prendre , 
Les  bras  eslargir  et  estendre 
Soit  par  belle  voye,  ou  par  boë  : 
Et  luy  souvienne  de  la  roë 
Que  le  paon  fait  de  sa  queue  ; 

Face  aussi  du  mentel  la  seuë , 

Si  que  la  penne  vaire  ou  grise , 

Ou  telle  qu'on  y  aura  mise , 

Tout  le  gent  corps  en  appert  monstre 

A  ceulx  qu'el  voit  muser  encontre. 

S'elle  n  est  belle  de  visaige , 
Atourner  doit  s'y  comme  saige 
Ses  belles  tresses ,  blondes  chierres , 
Et  tout  le  haterel  derrières  ; 
Car  plus  en  sera  advenante. 
C'est  une  chose  moult  plaisante, 
Que  la  beaulté  de  la  chevelure. 

Tousjours  doit  femme  mettre  cure 
Qu'el  puist  la  louve  ressembler, 
Quant  el  veult  la  brebis  embler, 
Qui  de  paour  qu'el  ne  puist  faillir, 
Pour  une  en  va  mil  assaillir; 
Et  ne  sçet  laquelle  prendra  f 
Devant  que  prinse  la  tiendra. 
Ainsi  doit  femme  par  tout  tendre 
Ses  retz  pour  tous  les  hommes  prendre  ; 
Car  pour  ce  qu'el  ne  peut  sçavoir 
Des  quelz  elle  puist  gracé  avoir, 

Aumoins  pour  ung  à  soj  cherchier, 
A  tous  doit  son  croc  atachier  : 


Que  n'en  doje  aucun  pris  tenir 
Des  folz  entre  tant  de  milliers , 
Qui  luy  frotera  les  illiers , 
Vqyre  plusieurs  par  adventure  ; 
Car  art  ayde  moult  â  nature. 

Et  s'elle  plusieurs  en  accroche 
Qui  mettre  la  vueillent  en  broche  ; 
Garde  comment  la  chose  queute , 
Qu'elle  ne  boute  à  deux  une  heure  ; 
Car  pour  deceuz  moult  se  ttetidroyent, 
Quant  plusieurs  ensemble  viendrojent; 
Si  la  pourrojent  bien  laisser: 
Cela  pourroit  moult  abaisser. 
Ou  aumoins  luy  eschapperoit 
Ce  que  chascun  emporteroit. 
Elle  ne  leur  doit  riens  laisser 
Dont  ilz  se  puissent  engreisser, 
Mais  mettre  à  si  grans  povretez 
Qu'ilz  meurent  las  et  endebtez; 
Et  elle  en  soit  riche  manans , 


Lors  ne  devra  pas  advenir 

Car  perdu  est  le  remenans. 

D'ajmer  povre  homme  ne  luj  chaille  : 

11  n'est  riens  que  povre  homme  vaille  ; 

Et,  fust-il  Ovide  ou  Hommer, 

Ne  vauldroit-il  pas  ung  gomer. 

Ne  ne  luj  chaille  d'ajmer  hoste  ; 

Car,  ainsi  comme  il  met  et  oste 

Son  corps  en  divers  hebergeages  » 

Ainsi  leur  est  le  cueur  volages. 

Hoste  ajmer  ne  luj  conseil  pas  ; 

Mais  touteffois  en  son  trespas 

Se  deniers  ou  jojaulx  luj  offre  , 

Prenne  tout  et  mette  en  son  coffre , 

Et  face  lors  cil  son  plaisir, 

Ou  tout  en  haste  ou  à  lojsir. 

Et  bien  garde  qu'elle  ne  prise 

Nul  homme  de  trop  grant  cointise , 

Ne  qui  de  sa  beaulté  se  vante; 

Car  c'est  orgueil  qui  si  le  tente* 

Si  s'est  en  Tire  Dieu  boutez 

Horas  qui  se  plaist,  jà  n'en  doubtez, 

Car  ainsi  le  dit  Ptholomée , 

Par  qui  fut  moult  science  aymée. 

Tel  n'a  povoir  de  bien  aymer, 
Tant  a  maulvais  cueur  a  amer  ; 
Et  ce  qu'il  aura  dit  à  Tune, 
Autant  dira -il  à  chascune; 
Et  plusieurs  en  yra  lober, 
Pour  les  despouiller  et  rober. 
Maintes  complaintes  j'en  ay  veuës  , 
Et  maintes  pucelles  déceuës. 

Et  s'il  vient  aucun  prometteur, 
Soit  loyal  homme  ou  hoqueleur, 
Qui  la  vueille  d'amour  prier, 
Et  par  promesse  à  soy  lier; 
Et  celle  aussi  luy  repromette, 
Mais  gard  bien  qu'elle  ne  se  mette 
Pour  nulle  riens  en  sa  manaye , 
S'el  ne  tient  ainçoys  la  monnoye. 
Et  s'il  mande  riens  par  escript, 
Gard  se  cil  faihtement  l'escript, 
Ou  s'il  a  bonne  intention 
De  fin  cueur  sans  déception  ; 
Après  luy  rescrive  en  peu  d'heure, 
Mais  ne  soit  pas  fait  sans  demeure. 
Demeure  les  Amans  atise, 

Mais  que  trop  longue  ne  soit  prise; 
Et  quant  elle  orra  la  requeste 
De  l'Amant ,  gard  que  ne  se  haste 
De  s'amour  de  tout  octroyer; 
Ne  ne  luy  doit  du  tout  nyer, 
Mais  le  doit  tenir  en  balance , 
Qu'il  aje  paour  et  espérance. 

Et  quant  cil  plus  la  requerra, 
Et  celle  moins  luy  offrera 
S'amour ,  qui  si  formant  l'enlace  ; 
Et  se  garde  bien  que  tant  face 
Par  son  engin  et  par  sa  force 
Que  l'espérance  luy  renforce  , 
Et  petit  à  petit  s'en  aille 
La  paour,  tant  qu'elle  defFaille , 
Et  qu'ilz  facent  paix  et  concorde* 
Celle  qui  puis  à  luy  s'accorde  , 
Et  qui  tant  sçet  de  guilles  fainctes, 
Doit  Dieu  jurer,  et  sainte  et  sainctes , 
Qu'oncques  ne  le  voult  octroyer 
A  nul ,  tant  la  sçeust-il  pryer  ; 
Et  dire  :  Sire,  c'est  la  somme, 
Foy  que  doy  sainct  Pierre  de  Romme , 

Par  amour  à  vous  m'abandon  ; 
Mais  ce  n'est  pas  pour  vostre  don. 
N'est  nul  homme  pour  qui  le  feisse, 
Ne  pour  nul  don ,  tant  grand  le  veisse. 
Maint  vaillant  homme  aj  refusé  ; 
Plusieurs  en  ont  à  moj  musé  : 
Si  crqy  que  m'avez  enchantée 
Par  la  leçon  qu'avez  chantée. 
Lors  le  doit  estroit  accoller, 
Et  baiser  pour  mieulx  l'affoller. 
Mais  s'el  veult  mon  conseil  avoir, 
Ne  tende  à  riens  fors  à  l'avoir. 
Foie  est  qui  son  amj  ne  plume 
Jusques  à  la  dernière  plume  ; 
Car  qui  mieulx  plumer  le  sçaura , 
C'est  celle  qui  meilleur  l'aura, 
Et  plus  chiere  sera  tenuë , 
Quant  plus  chiere  se  sera  venduë. 
Car  ce  que  l'en  a  pour  néant, 
Est- on  de  tant  plus  villenant  , 
Et  ne  le  prise -on  une  escorce  : 
Se  l'en  le  pert,  on  ri  y  fait  force, 
Aumoins  si  grant  ne  si  notée* 

Que  qui  Tauroit  chier  achaptée. 


Mais  au  plumer  raffiert  manière  : 
Son  varlet  et  sa  chamberiere , 
Aussi  sa  sœur  et  sa  nourrice , 
Et  sa  mere,  se  mouit  n'est  nice , 
Puisqu'ilz  consentent  la  besoingne, 
Facent  tous  tant  que  cil  leur  doigne 
Surcotz  ou  robe ,  ou  gans  ou  moufles  ; 
Et  si  ravissent  comme  escoufles 
Ce  qu'ilz  en  pourront  attrapper, 
Si  que  cil  ne  puist  eschapper 
De  leurs  mains  en  nulle  manière , 
Tant  qu'il  ait  faicte  sa  dernière  ; 
Comme  cil  qui  jouë  aux  nojaulx, 
Tant  leur  donne  argent  ou  jojaulx. 
Moult  est  plus-tost  proje  achevée, 
Quant  par  plusieurs  mains  est  levée. 
Autre  fojs  luy  redient  :  Sire , 
Puisque  le  vous  convient  à  dire , 
A  ma  dame  une  robe  fault  ; 
Comment  souffrez-vous  tel  deffault  ? 
S'el  voulsist  faire ,  par  saint  Gille  î 
Pour  tel  a- il  en  cette  ville ,  * 

Comme  une  royne  fust  vestuë 
De  robe  richement  tyssuë. 
Dame ,  pourquoy  tant  attendez, 
Que  vous  ne  la  luy  demandez  ? 
Trop  estes-YOUs  vers  luy  honteuse , 
Quant  si  vous  laissez  souffreteuse. 
Et  celle ,  combien  qu'ilz  luy  plaisent, 
Leur  doit  commander  qu'ilz  se  taisent; 
Que  tant  espoir  en  ont  levé , 
Que  trop  malement  Pont  grevé. 
Et  s'elle  voit  qu'il  s'apparçoyve 
Qu'il  luy  donne  plus  qu'il  ne  doyve, 
Et  que  formant  grevé  cuide  estre 
Des  grans  dons  dont  il  la  sçeut  paistre ,  . 
Et  sentira  que  de  donner 
Ne  l'ose -elle  mais  sermonner , 
Lors  luy  doit  prier  qu'il  luy  preste  ; 
Et  puis  luy  jure  qu'elle  est  preste 
De  luy  rendre  à  tel  jour  dicté , 
Tel  comme  il  luy  aura  presté  : 
Mais  bien  est  par  moy  deffendu 
Que  jamais  riens  n'en  soit  rendu. 
Et  se  son  autre  amy  revient, 

Aumoins  qui  pour  tel  bien  se  tient , 


Mais  en  nul  d'eulx  son  cueur  n'aist  mys  > 

Tant  les  clame-elle  ses  amjs; 

Si  se  complaigne  comme  sage , 

Que  sa  meilleur  robe  est  en  gage, 

Chascun  jour  courant  à  usure  ; 

Dont  elle  est  en  si  grant  arsure, 

Et  tant  est  son  cueur  à  mesaise, 

Que  riens  ne  fera  qui  luj  plaise 

S'il  ne  rachapte  tous  ses  gages  : 

Et  le  varlet ,  se  moult  n'est  sages , 

Puisque  pecune  luj  est  sourse, 

Mettra  tantost  main  à  la  bourse , 

Ou  fera  quelque  chevissance 

Dont  lj  gage  aura  délivrance, 

Qui  n'ont  de  délivrer  raison  : 

Car  je  croj  sont  en  la  maison 

Pour  le  bachelier  enserrez 

En  aucuns  coffres  bien  barrez  ; 

Et  ne  luj  chault  je  croj  s'il  cherche 

Dedans  sa  huche  ou  à  sa  perche, 

Pour  estre  de  luj  tant  mieulx  creuë, 

Tant  qu'icelle  ait  la  pecune  euë. 

Le  tiers  reserve  d'autel  lobe , 
Ou  crespine,  ou  chappel,  ou  robe, 
Ou  guimple  vueil  qu'elle  demande  ; 
Et  puis  deniers  qu'elle  despende  ; 


Et  s'il  ne  luy  a  que  porter, 

Et  jure  pour  la  conforter, 

Et  fiance  de  pied  et  main 

Qu'il  luy  apportera  demain , 

Face -luy  les  oreilles  sourdes; 

Ne  croye  riens ,  car  se  sont  bourdes  ; 

Car  ilz  sont  tous  appers  menteurs. 

Plus  m'ont  menty  ribaulx  flateurs, 

Et  faulsé  leurs  sermens  jadis , 

Qu'il  n'a  de  saintz  en  paradis. 

Aumoins  puisqu'il  n'a  que  payer, 

Face  au  vin  son  gage  envoyer 

Pour  deux  deniers,  pour  trois,  pour  quatre , 

Ou  voise  hors  ailleurs  esbattre. 

Si  doit  femme ,  s'el  n'est  musarde, 
Faire  semblant  d'estre  couarde, 
De  trembler  et  d'estre  paoureuse, 
D'estre  destrainte  et  angoisseuse , 
Quant  son  amy  veult  décevoir; 

Et  luy  fasse  entendre  de  voir, 
Qu'en  trop  grant  péril  le  reçoit , 
Quant  son  mary  pour  luy  déçoit , 
Ou  ses  gardes ,  ou  ses  parens  ; 
Et  se  la  chose  estoit  parens 
Qu'elle  veult  faire  en  ripostaille  > 
Morte  seroit  sans  nulle  faille. 
Jure  qu'el  ne  peut  demourer, 
S'on  la  devroit  vive  escueurer  : 
Puis  demeure  à  sa  voulenté , 
Quant  elle  l'aura  enchanté. 

Si  luy  doit  très -bien  souvenir, 
Quant  l'autre  amy  devra  venir, 
S'el  voit  que  nul  ne  Tapparçojve* 
Par  la  fenestre  le  recojve, 
Tant  le  puist  faire  par  la  porte  ; 
Jure  qu'elle  destruicte  ou  morte, 
Et  que  de  luy  seroit  neans , 
Se  l'en  sçavoit  qu'il  fust  leans  : 
Nel  garderoit  ames  esmoluës, 
Heaulmes ,  haulbers ,  ne  massues , 
Ne  husches,  ne  soliers,  ne  chambres  x 
Que  fendu  ne  soit  par  les  membres. 

Puis  doit  la  dame  souspirer , 
Et  par  semblant  à  soj  yrer , 
L'assaillir  et  luj  courir  seure  ; 
Et  dje  que  si  grant  demeure , 
N'a- il  pas  faicte  sans  raison , 
Et  qu'il  tenoit  en  sa  maison 
Autre  femme ,  où  se  dedujsoit , 
Dont  le  soulas  moult  luy  plaisoit; 
Et  qu'elle  est  ores  bien  trahje , 
Quant  il  l'a  pour  autre  enha^e  ; 
Et  doit  estre  lasche  clamée, 
Quant  elle  ayme  sans  estre  amée. 
Et  quant  orra  ceste  parole , 
Cil  qui  l'a  pensée  aura  foie , 
Si  cujdera  certainement 
Que  celle  Tajine  lojaulment , 
Et  que  plus  de  luj  soit  jalouse 
Qu'onc  ne  fut  de  Venus  s'espouse  > 
Vulcanus ,  quant  il  l'eut  trouvée 
Avec  Mars ,  et  prise  et  prouvée 
Es  latz  qu'il  eut  d'airain  forgiés , 
Les  tenoit  tous  deux  en  fors  gyés, 
Au  jeu  d'amours  joinctz  et  lyés , 

Tant  les  eut  le  fol  espjés. 

Comment  Vulcanus  espya 
Sa  femme ,  et  moult  fore  la  Ija 
D'ung  latz  avec  Mare,  ce  me  semble, 
Quant  coucbiés  les  trouva  ensemble. 

Si-tost  que  Vulcanus  ce  sçeust, 
Que  prins  prouvé  eulx  deux  les  eust 
Es  latz  qu'entour  le  lit  posa , 
Moult  fut  fol  quant  faire  l'osa  : 
Car  cil  a  moult  pou  de  sçavoir  f 
Qui  seul  cuide  sa  femme  avoir. 
Les  Dieux  si  fist  venir  en  haste , 
Qui  moult  rirent  et  firent  feste , 
Quant  en  tel  point  les  apparceurent  : 
De  la  beaulté  Venus  s'esmeurent 
Tous  les  plusieurs  des  dames  Dieux , 
Qui  moult  faisoit  plaintes  et  deulx, 
Comme  honteuse  et  courroucée  > 
Qu'ainsi  estoit  prise  et  lassée, 
Qu'onc  n'eust  honte  à  ceste  pareille. 
Si  n'est-ce  pas  trop  grant  merveille, 
Se  Venus  o  Mars  se  mettoit; 
Car  Vulcanus  si  lait  estoit , 

Et  si  charbonné  de  sa  forge, 

Par  mains ,  par  visage  et  par  gorge , 

Que  pour  riens  Venus  ne  Fajmast , 

Combien  que  mary  le  clamast. 

Non  pas ,  par  Dieu  !  se  ce  fust  ores 

Absalon  à  ses  tresses  sores , 

Ou  Paris  fils  au  roj  de  Troje , 

Ne  lqj  portast-elle  pas  joye  : 

Car  bien  sçavoit  la  débonnaire , 

Que  toutes  femmes  sçavent  faire. 

D'autre  part ,  ilz  sont  franches  nées  ; 

Loj  les  a  condicionnées , 

Qui  les  oste  de  leurs  franchises 

Où  nature  les  avoit  mises  : 

Car  nature  n'est  pas  si  sote 

Qu'elle  face  naistre  Marote 

Tant  seulement  pour  Robichon , 

Se  l'entendement  y  fichon , 

Ne  Robichon  pour  Mariette , 

Ne  pour  Agnès,  ne  pour  Perrette  : 

Ains  nous  a  fait,  beau  filz  n'en  doubtes, 

Toutes  pour  tous  et  tous  pour  toutes , 

Chascune  pour  chascun  commune, 

Et  chascun  commun  pour  chascune. 


Par  loj  prinses  et  mariées , 

Pour  oster  dissolucions , 

Contemps,  noises,  discensions, 

Et  pour  aider  les  nourritures 

Dont  ilz  ont  ensemble  les  cures  , 

Si  s'efforcent  en  toutes  gu y  ses 

De  retourner  à  leurs  franchises 

Les  dames  et  les  danioiselles , 

Quelz  qu'ilz  soient ,  laides  ou  belles. 

Franchise  à  leur  povoir  maintiennent, 

Dont  trop  de  maulx  viendront  et  viennent, 

Et  vindrent  à  plusieurs  jadis, 

Dont  en  nommeroye  jà  dix, 

Voire  cent  ;  mais  je  les  trespasse , 

Car  j'en  seroje  toute  lasse , 

Et  vous  d'oujr  tout  encombrez  , 

Ains  que  je  les  eusse  nombrez  : 

Car  quant  chascun  jadis  veoit 

La  femme  qui  mieulx  luj  seoit, 

Maintenant  ravyr  la  voulsist , 

Se  plus  fort  ne  la  luy  toulsist  % 


Si  que  quant  eulx  sont  affiées , 

Et  la  laissast,  se  bien  luj  pleust, 
Quant  son  vouloir  or  fait  en  eust  ; 
Si  que  jadis  s'entretuoyent, 
Et  les  nourritures  laissojent , 
Ains  que  l'en  fîst  nuls  mariages* 
Par  le  conseil  des  hommes  sages. 
Et  qui  vouldroit  Horaces  croirfc  > 
Bonne  parole  en  dit  et  voire , 
Car  moult  bien  sçeut  lire  et  ditter  : 
Si  la  vous  vueil  cj  reciter  ; 
Car  sage  femme  n'a  pas  honte , 
Quant  bonne  auctorité  racompte* 

Jadis  au  temps  Hélène  furent 
Batailles,  que  les  cons  esmeurent, 
Dont  ceulx  à  grand  douleurs  périrent , 
Qui  pour  eulx  les  batailles  firent  : 
Mais  les  morts  n'en  sont  de  riens  sçeuës , 
Quant  en  escript  n'en  sont  pas  leuës; 
Car  ce  ne  fut  pas  le  premier, 
N'onc  ne  sera-ce  le  dernier, 
Par  qui  guerres  viendront  et  viennent 
Entre  ceulx  qui  tiendront  et  tiennent 
Leurs  cueurs  mys  en  amour  de  femme, 

Dont  maint  ont  perdu  corps  et  ame , 
Et  perdront,  si  le  siècle  dure. 
Mais  prenez  bien  garde  à  nature; 
Car,  pour  plus  clairement  y  veoir 
Comme  elle  a  merveilleux  povoir, 
Maints  exemples  vous  en  puis  mettre, 
Qui  bien  font  à  veoir  en  la  lettre, 

Cy  nous  est  donné  par  droicture 
Exemple  du  pouvoir  nature. 

L'ojsel  du  joljs  vert  boscage  f 
Quant  il  est  pris  et  mis  en  cage , 
Et  nourry  ententivement 
Leans  délicieusement , 
Et  chante  tant  que  sera  vifz , 
De  cueur  gay,  ce  vous  est  advis  ; 
Si  desire-ii les  bojs  ramez, 
Qu'il  a  naturelement  amez , 
Et  vouldroit  sur  les  arbres  estre  : 
Jà  si  bien  ne  le  sçait-on  paistre , 
Tousjours  y  pense ,  et  s'estudie 
A  recouvrer  sa  franche  vie. 
Sa  viande  à  ses  piedz  démarche, 

Pour  l'ardeur  que  son  cueur  luy  fâche, 
Et  va  par  sa  cage  trassant  9 
A  grant  angoisse  pourchassant 
Comment  fenestre  ou  partuys  truisse, 
Par  où  voler  au  boys  s'en  puisse. 
Aussi  sachiez  que  toutes  femmes, 
Soyent  damoiselies  ou  dames , 
De  quelconque  condicion, 
Ont  naturelle  intencion , 
Qu'elles  chercheroyent  voulentiers 
Par  quelz  chemins,  par  quelz  sentiers 
A  franchise  venir  pourroyent  : 
Car  tousjours  avoir  la  vouldroyent* 
Aussi  vous  dy-je  que  ly  hom 
Qui  se  met  en  religion, 
Et  vient  après  qu'il  s'en  repent 
Par  pou  que  de  dueil  ne  se  pend , 
Et  se  complaint  et  se  démente, 
Si  que  tout  en  soy  se  tormente , 
Tant  luy  print  grand  désir  d'ouvrer 
Pour  sa  franchise  recouvrer , 
Et  se  repent  qu  oncques  s'y  mist. 
Là  fault  que  sa  vie  finist, 

Qu'il  ne  s'en  peult  plus  revenir, 

Pour  honte  qu'il  luy  fait  tenir, 

Et  contre  son  gré  y  demeure  : 

Là  Vit  à  grant  mesaise ,  et  pleure 

La  franchise  qu'il  a  perdue, 

Qui  net  luy  peut  estre  renduë , 

Se  n'est  que  Dieu  grâce  luy  face 

Que  sa  mesaise  luy  efface , 

Et  le  tienne  en  obédience 

Par  la  vertu  de  pacience  ; 

Car,  quant  se  met  iilec  en  muë  , 

Sa  voulenté  point  ne  se  muë 

Pour  nul  habit  qu  il  puisse  prendre , 

En  quelque  lieu  qu'il  s'aille  rendre. 

C'est  le  fol  poisson  qui  s'en  passe 

Parmj  la  gorge  de  la  nasse  ; 

Et  quant  il  s'en  veult  retourner, 

Malgré  soy  là  fault  séjourner 

A  tousjours  en  prison  leans, 

Car  du  retourner  est  neans. 

Les  autres  qui  dehors  demeurent , 

Quant  ilz  le  voyent  si  aqueurentf 

Et  cuyde  que  cil  s'esbanoye 


Digitized  by 


Google 


78#)  DE     LA     ROSE,  3oi 

A  grant  déduyt  et  à  grant  joye, 
Quant  là  le  vojent  tournoyer, 
Et  par  semblant  esbanoyei\ 
Et  pour  la  cause  mesmement 
Qu'ilz  vojent  bien  appertement 
Qu'il  y  a  leans  assez  viande 
Telle  comme  chascun  demande , 
Moult  voulentiers  y  entreroyent; 
Si  vont  entour ,  et  tant  tournoyent, 
Tant  y  heurtent,  et  tant  y  aguettent, 
Que  le  trou  trouvent  et  s'y  jettent  : 
Mais  quant  ilz  sont  dedans  venus , 
Hz  sont  tous  prins  et  retenus , 
Puis  ne  se  peuvent- ilz  tenir 
Qu'ilz  ne  s'en  vueiflent  revenir  : 
Là  les  convient  à  grant  dueil  vivre 
Tant  que  la  mort  les  en  délivre. 

Toute  telle  vie  va  querant 
Le  jeune  homme ,  quant  il  se  rend  ; 
Car  jà  si  grans  souliers  n'aura, 
Ne  jà  tant  faire  ne  sçaura 
Grant  chapperon,  ne  large  aumuce, 
Que  nature  au  cueur  ne  se  muce  ; 

2.  V 

Lors  est  cil  très- mal  accueilly, 
Quant  franc  estât  luy  est  failly, 


S'il  ne  fait  de  nécessité 
Vertu ,  par  grant  humilité. 
Mais  nature  ne  peut  mentir, 
Qui  franchise  luy  fait  sentir  : 
Car  Horaces  si  nous  racompte , 
Qui  bien  sçet  que  tel  chose  monte  , 
Qui  vouldroit  une  force  prendre 
Pour  soy  de  nature  defFendre , 
Et  la  boutteroit  hors  de  soy, 
Reviendrait -elle,  bien  le  sçay. 
Tousjours  nature  retourra  : 
Jà  pour  habit  ne  demourra, 
Que  vault,  se  toute  créature 
Veult  retourner  à  sa  hature  : 
Jà  ne  lairra  pour  violence , 
Pour  force ,  ne  pour  convenance. 
Ce  doit  moult  Venus  excuser, 
Quant  vouloit  de  franchise  user , 
Et  toutes  dames  qui  se  jouent, 
Combien  que  mariage  vouent  ; 
Car  ce  leur  fait  nature  faire , 

Qui  les  veult  à  ceste  fin  traire., 
Trop  est  forte  chose  nature, 
Car  elle  passe  nourriture. 

Qui  prendrait,  beau  filz,  ung  chaton 
Qui  oncques  rate  ne  raton 
Veu  n'aurait,  puis  fust-il  nourris 
Sans  jamais  veoir  ratz  ne  souris, 
Long- temps  par  ententive  cure 
De  délicieuse  pasture  > 
Et  après  veit  souris  venir  % 
Il  n'est  riens  qui  le  peust  tenir, 
Se  l'en  le  laissoit  eschapper, 
Qu'il  ne  Talast  tantost  happer  : 
Trestous  ses  metz  en  laisserait  ; 
Jà  si  familleux  ne  serait; 
Il  n'est  riens  qui  paix  entr'eulx  feist , 
Pour  paine  que  nulluj  y  meist. 

Qui  nourrir  ung  poulain  sçauroit 
Qui  jument  nulle  veu  n'aurait , 
Jusqu'à  tant  qu'il  fust  grant  destriers 
Pour  souffrir  selle  et  estriers , 
Et  après  veit  jumens  venir, 
Lors  vous  l'ornés  tantost  hannir  : 

Et  vouldroit  encontre  elles  courre , 

Sinon  que  l'en  luj  peut  recourre, 

Non  pas  morel  contre  morelle 

Seulement,  mais  contre  fauvelle, 

Contre  grise  ou  contre  liarde, 

Se  frain  ou  bride  ne  le  tarde  ; 

Qu'il  n'en  n'a  nulle  espiées, 

Fors  qu'il  les  treuve  desliées , 

Ou  qu'il  puisse  sur  eulx  saillir, 

Toutes  les  vouldroit  assaillir. 

Et  qui  morelle  ne  tiendroit , 

Tout  le  cours  à  morel  viendrait, 

Vojre  à  fauvel  ou  à  liart , 

Comme  sa  voulenté  luy  art. 

Le  premier  qu'elle  trouverait , 

C'est  cil  qui  son  mary  serait , 

Qu'elle  n'en  a  nul  espié , 

Mais  que  le  treuve  deslié. 

Et  ce  que  je  dj  de  morelle , 

Et  de  fauvel  et  de  fauvelle  , 

Et  de  liart  et  de  morel ,  i 

Dis- je  de  vache  et  de  torel, 

Et  de  brebis  et  de  mouton  : 

Car  de  ceulx  mye  ne  doubton , 
Qu'ilz  ne  veulent  leurs  femmes  toutes. 
Ne  jà  de  ce,  beau  filz,  n'en  doubtes, 
Que  toutes  ainsi  tous  ne  vueillent, 
Toutes  voulentiers  les  recueillent. 
Ainsi  est-il,  beau  filz,  par  m'aine  ! 
De  tout  homme  et  de  toute  femme, 
Quant  à  naturel  apetit, 
Dont  loj  les  retrait  ung  petit. 
Ung  petit  !  mais  trop  ce  me  semble  ; 
Car  quant  loj  les  a  mis  ensemble, 
Et  veult  soit  varlet  soit  pucelle , 
Que  cil  ne  puisse  avoir  que  celle, 
Au  moins  tant  qu'elle  soit  en  vie , 
Ne  celle  aultre  pour  nulle  envie  ; 
Mais  touteffojs  sont-ilz  tentez 
Du  fait  de  franche  voulentez. 
Car  bien  sçaj  que  tel  chose  monte , 
Si  s'en  gardent  aucuns  pour  honte , 
Et  les  autres  pour  paour  de  paine  : 
Mais  nature  ainsi  les  demaine 
Comme  les  bestes  que  cj  dismes  ;  % 
Et  je  le  sçaj  bien  par  moNmeismes, 

Car  je  me  suis  tousjours  penée 
D'estre  de  tous  hommes  amée  ; 
Et  se  je  ne  doubtasse  honte 
Qui  refraint  maint  cueur  et  le  dompte % 
Quant  par  ces  ruës  m'en  aloye , 
Car  tousjours  aller  j  vouloye 
D'aournemens  enveloppée 
Proprement  comme  une  poupée, 
Ces  varletz  qui  tant  me  plaisojent , 
Quant  ces  doulx  regards  me  faisojent* 
Doulx  Dieu  !  que  pitié  m'en  prenoit 
Quant  ce  regard  à  moj  venoit  ! 
Tous  ou  plusieurs  de  ceulx  receusse, 
Se  bien  leur  pleust  et  je  le  peusse, 
Tous  les  voulsisse  tire  à  tire , 
Se  bien  je  peusse  à  tous  suffire. 
Aussi  me  sembloit  que  s'ilz  peussent  > 
Très  voulentiers  tous  me  receussent  : 
Jà  n'en  metz  hors  prelatz,  ne  mojnes , 
Chevaliers,  bourgeojs,  ne  chanqynes* 
Ne  clerc,  ne  lay,  ne  Fol,  ne  sage, 
Puisque  il  fust  de  puissant  ââge  % 
Et  des  religions  saillissent  : 

S'ilz  ne  cuidassent  qu'ilz  faillissent 

Quant  requise  d  amours  si  me  eussent  : 

Mais  se  bien  noz  pensées  sçeussent , 

Et  noz  conditions  trestoutes, 

Hz  n'en  fussent  pas  en  telz  doubtes. 

Et  croy  que  se  plusieurs  osassent  , 

Leurs  mariages  en  laissassent , 

Et  de  foy  ne  leur  souvenist, 

Se  nul  à  privé  les  tenist. 

Nul  n'y  gardast  condicion , 

Foy  ne  veu  de  religion, 

Se  ne  fust  aucun  forcené 

Qui  d'amours  fust  anchifrené, 

Et  loyaulment  s'amye  amast. 

Cil  je  croy  quicte  me  clamast, 

Et  pensast  à  la  sienne  avoir, 

Dont  il  ne  prendrait  nul  avoir. 

Mais  est -il  peu  de  telz  amans. 

Se  m'aide  Dieu  et  sainct  Amans , 

Comme  je  croy  certainement, 

S'il  parlast  à  moy  longuement, 

Quoy  qu'il  en  dist ,  mensonge  ou  voir, 

Je  le  feisse  bien  esmouvoir, 

Quel  qu'il  fust,  séculier  ou  d'ordre, 
Fust  ceint  de  cuir  rouge  ou  de  corde , 
Quelque  chapperon  qu'il  portast; 
A  moj  ce  croj  se  deportast, 
S'il  cuidast  que  je  le  voulsisse , 
Ou  que  sans  plus  je  le  souffrisse* 
Ainsi  nature  nous  justise, 
Qui  noz  cueurs  à  déiict  atise  ; 
Par  quqy  Venus  de  Mars  amèr 
A  moins  desservj  à  biasmer. 

Ainsi  comme  en  tel  point  estojent 
Mars  et  Venus  qui  s'entreamojent , 
Des  Dieux  y  eut  maints  qui  voulsissent 
Que  les  autres  Dieux  se  risissent 
En  tel  point  comme  font  de  Mars; 
Mieulx  voulsist  puis  deux  mille  mars 
Avoir  perdu  dam  Vulcanus, 
Que  de  leur  œuvre  sçeust  jà  nulz  : 
Car  ces  deux  en  eurent  tel  honte, 
Que  les  Dieux  firent  d'éulx  leur  compte  , 
Et  tant  publièrent  la  fable, 
Qu'el  fut  par  tout  le  ciel  notable. 
S'en  fut  Vulcanus  plus  jré; 

Car  le  fait  fut  plus  empjré , 

N'oncques  puis  n'y  peut  conseil  mectre, 

Ainsi  que  tesmoigne  la  lectre. 

Mieulx  luy  vaulsist  avoir  souffert, 

Qu'avoir  au  lit  les  latz  offert, 

Et  que  jà  point  ne  s'en  esmeust  ; 

Mais  bien  faingnist  que  riens  n'en  sçeust, 

S'il  voulsist  avoir  belle  chiere 

De  Venus ,  que  tant  avoit  chiere. 

Icj  devroit  bien  prendre  garde 
Cil  qui  sa  femme  et  s'amye  garde , 
Et  par  son  fort  agaict  tant  œuvre , 
Que  son  forfait  si  luj  descœuvre  ; 
Car  sachiez  que  pis  en  fera, 
Quant  prinse  prouvée  sera; 
Ne  nul  qui  du  mal  félon  art, 
Que  si  la  prinse  par  son  art , 
Jamais  n  en  aura  puis  la  prinse , 
Ne  beau- semblant,  ne  bon  servise  : 
Trop  est  fort  mal  que  jalousie, 
Qui  les  amans  art  et  soucye. 
Mais  ceste  est  jalousie  fainte, 
Qui  faintement  fait  tel  complainte  , 

Et  allume  ainsi  le  musart , 
Quant  plus  l'allume  et  cil  plus  art. 

Et  cil  ne  se  daigne  escondire, 
Ains  dye  pour  luy  mectre  en  yre, 
Qu'il  a  voyrement  autre  amye , 
Gard  qu'elle  s'en  course  mye  ; 
Jà  soit  ce  que  semblant  en  face , 
Se  cil  autre  amye  pourchasse, 
Jà  ne  luy  soit  à  ung  bouton 
De  la  ribaulde  au  vil  glouton; 
Mais  face  tant  que  cil  reeroye , 
Affin  que  d'amer  ne  reeroye , 
Qu'el  vueille  autre  amy  pourchasser, 
Et  ne  fait  ce ,  fors  pour  chasser 
Celluy  dont'elle  veult  le  change  ; 
Car  c'est  droit  qu'elle  s'en  estrange , 
Et  dye  :  Trop  m'avez  meffait, 
Vengier  me  fault  de  ce  meffait  ; 
Car,  puisque  vous  m'avez  fait  coupe  % 
Je  vous  feray  de  tel  pain  soupe. 
Lors  sera  cil  en  pire  point, 
Qu'oncques  ne  fut  s'il  l'ayme  point, 
Ne  ne  s'en  sçaura  déporter  i 

Car  nul  n'a  pouvoir  de  porter 

Grant  amour  ardamment  ou  pis, 

S'il  n'a  paour  d'estre  acoupis. 

Lors  ressaille  la  chamberiere, 

Et  face  paoureuse  sa  chiere , 

Et  dje  :  Lasse  !  mortes  sommes , 

Mon  seigneur;  on  ne  sçet  quelz  hommes 

Sont  entrés  dedans  nostre  court 

Là  convient  que  la  Dame  court 

Et  délaisse  toute  besongne , 

Mais  le  Varlet  ainçqys  repongne, 

Et  court  en  estable  ou  en  huche , 

Jusques  k  tant  qu'elle  le  huche , 

Quant  sera  arrière  la  veuë  : 

Cil  qui  désire  sa  venue 

Vouldroit  lors  estre  ailleurs  espoir, 

De  paour  et  de  desespoir. 

Et  lors  se  c'est  ung  aultre  amis 
A  qui  la  Dame  aura  promis, 
Dont  elle  n'aura  esté  sage, 
Qu'elle  n'en  porte  le  musage, 
Combien  que  de  l'autre  luj  membre; 
Mener  le  doit  en  quelque  chambre , 

Et  face  lors  ce  qu'il  vourra , 
Cil  qui  demourer  n'j  pourra  , 
Dont  moult  aura  pesance  et  yre. 
Car  la  Dame  luj  pourra  dire  : 
Du  demourer  est-ce  neans , 
Puisque  mon  seigneur  est  céans , 
Et  quatre  miens  cousins  germains  : 
Ainsi  m'aist  Dieu  et  sainct  Germains  ! 
Quant  autre  foys  venir  pourrez , 
Je  feray  ce  que  vous  vourrez  ; 
Mais  souffrir  vous  convient  à  tant. 
Je  m'en  revqys,  car  on  m'attent. 
Mais  ainçojs  le  doit  hors  bouter, 
Qu'elle  ne  puisse  riens  doubter. 

Lors  doit  la  Dame  retourner, 
Qu'elle  ne  face  séjourner 
Trop  longuement  l'autre  à  mesaise, 
Pour  ce  que  trop  ne  luj  desplaise  ; 
Et  affin  qu  il  n'ayt  desconfort , 
Luj  doit  donner  nouvel  confort 
Si  convient  que  de  prison  saille , 
Et  que  couchier  avec  \uy  faille 
Entre  ses  bras  dedans  sa  couche  ; 

Mais  face  que  s'en  paour  n'y  touché  : 
Face-luy  bien  entendre  et  dye, 
Qu'elle  est  trop  foie  et  trop  hardye; 
Et  jure  par  l'ame  de  son  pere  , 
Que  l'amour  de  luy  chier  compère 
Quant  se  met  en  telle  advanture; 
Jà  soit  ce  qu'elle  soit  plus  seure, 
Que  ceulx  qui  vont  à  leur  talant 
Par  champs  et  par  vigne  balant. 
Car  délit  en  seureté  pris 
Moins  est  plaisans,  moins  est  de  pris 
Et  quant  aller  vouldront  ensemble , 
Garde  que  cil  à  luy  n'assemblé , 
Combien  qu'il  la  tienne  à  séjour  , 
Qu'elle  ne  vojre  cler  ne  jour , 
Et  qu'elle  cloe  la  fenestre , 
Et  que  bien  soit  umbrageux  l'estre. 
Que  s'elie  a  quelque  vice  ou  tache 
Sur  sa  chair,  que  cil  ne  le  sache, 
Gard  que  nulle  ordure  ny  voje; 
Car  tantost  se  mectroit  en  voye , 
Et  s'enfuiroit  couë  levée , 
Dont  seroit  honteuse  et  grevée. 


Et  quant  se  seront  mis  en  œuvre , 
Gard  que  chascun  sagement  œuvre, 
Et  si  bien  à  point ,  qu'il  convienne 
Que  le  délict  ensemble  vienne 
De  l'une  et  de  l'autre  partie, 
Ains  que  l'œuvre  soit  départie; 
Et  s'entredovvent  entr'atendre 
Pour  ensemble  leur  délict  prendre. 
L'ung  ne  doit  pas  l'autre  laisser, 
De  nager  ne  doy  vent  cesser 
Tant  qu'ilz  viennent  ensemble  au  port; 
Lors  auront  enterin  déport. 

Et  se  jeu  ne  luy  embellit, 
Faindre  doit  que  moult  s'y  délict, 
Et  faigne  et  face  tous  les  signes 
Qu'elle  sçet  estre  au  délict  dignes , 
Si  qu'il  cuide  qu'elle  en  gré  praigne 
Ce  que  ne  prise  une  châtaigne. 

Et  se ,  pour  eulx  mieulx  asseurer , 
Peut  vers  la  Dame  procurer 
Qu'elle  vienne  à  son  propre  hostel , 
Si  ayt  la  Dame  propos  tel 
Le  jour  qu'elle  y  devra  entendre , 


Digitized  by 


l5ooo.,  DE     LA     ROSE*  3l 

Que  se  face  ung  petit  atendre, 

Si  que  celluj  ayt  grant  désir 

Ains  que  la  tienne  à  son  plaisir. 

Jeu  d'amours  est,  quant  on  demeure, 

Plus  aggréable  qu'à  droite  heure  : 

Si  en  sont  mains  entalentez , 

Qui  les  ont  à  leurs  voulentez. 

Quant  elle  est  à  l'hostel  venuë , 

Où  tant  sera  chiere  tenuë , 

Lors  luj  jure  et  luj  face  entendre 

Qu'aux  jaloux  se  fait  trop  attendre , 

Qu'elle  en  fremist  et  tremble  toute , 

Et  que  trop  durement  se  doubte 

D'estre  ledengée  et  batuë 

Quant  à  l'hostel  sera  venuë. 

Mais  comment  qu'elle  se  démente , 

Combien  que  dje  voir ,  ou  mente , 

Prenne  en  paour  bien  seurement 

Seureté  paoureusement , 

Et  facent  en  leur  priveté 

Trestoute  leur  joliveté. 

Et  s'elie  n  a  loysir  d'aler 
En  son  hostel  à  luj  parler, 


LE  ROMAN 


Ne  recevoir  au  sien  ne  l'ose  , 

Tant  la  tient  jalousie  enclose  ; 

Alors  le  doit- elle  enyvrer, 

Se  mieuk  ne  n'en  sçet  délivrer. 

Et  se  de  vin  ne  peut  estrejvre, 

D'herbes  peut  avoir  une  livre , 

Ou  plus  ou  moins ,  dont  sans  dangier 

Luj  peust  faire  bqyre  ou  mangier  : 

Adonc  dormira  si  formant, 

Qu'il  luj  lairra  faire  en  dormant 

Toute  chose  qu'elle  voudra  ; 

Car  destourner  ne  l'en  pourra. 

De  sa  mesgnie  ,  s'ella-la , 

Envoje  l'ung  ça,  l'autre  là, 

Ou  par  legiers  dons  les  deçqyve, 

Et  son  amj  par  ce  reçoyve. 

On  les  peut  bien  tous  abuvrer , 

Se  du  secret  les  veult  sevrer. 

Ou  ,  s'il  luj  plaist ,  au  jaloux  die  : 

Sire ,  ne  sçaj  quel  maladie, 

Ou  goûte,  ou  fièvre,  ou  apostume, 

Tout  le  corps  m'embrase  et  alume  ; 

Si  convient  que  vojse  aux  estuves. 

Tant  ayons -nous  céans  des  Cuves , 

Riens  nfj  vauldroit  bain  sans  estuves  ; 

Pour  Ce  faut-il  que  je  m'estuves* 

Quant  le  villain  aura  songié, 

Luy  donra-il  espoir,  congié, 

Combien  que  face  laide  chiere  ; 

Mais  que  maine  sa  chamberiere  $ 

Ou  aucune  tienne  vojsine , 

Qui  sçaura  toute  sa  Convine  ; 

Et  son  amy  aussi  aura 

Sa  voysine  qui  tout  sçaura. 

Lors  s'en  ira  chez  Testuvier  i 

Mais  jà  ne  Cuve  ne  cuvier 

Par  advanture  n'^y  querrà; 

Mais  o  son  amy  se  gerra  » 

Se  n'est  pour  ce  que  bon  leur  semble 

Que  baignîer  se  veulent  ensemble  ; 

Car  il  la  peut  leans  attendre, 

S'il  sçet  que  doit  celle  part  tendre. 

Nul  ne  peut  mettre  en  femme  garde  » 
Si  elle- mes  me  ne  se  garde  : 
Et  fust  Argus  qui  la  gardas t, 
Qui  de  ses  cent  jeulx  resgardast, 

Dont  l'une  des  moitiés  veilloit 
Et  l'autre  moitié  sommeilloit, 
Quant  Jupiter  luj  fîst  trenchier 
Le  chief ,  pour  Ino  revenchier 
Qu'il  avoit  en  vache  muée, 
De  forme  humaine  desmuée  ; 
(Mefcurius  le  luj  trencha 
Quand  de  Juno  se  revencha  ) 
N  j  vauldroit  sa  garde  mesriens  : 
Fol  est  qui  garde  tel  mesriens. 

Mais  gard  qu'elle  ne  soit  si  sote , 
Pour  riens  que  clerc  ne  laj  luj  note, 
Que  jà  riens  d'enchantement  croje , 
Ne  sorcerie,  ne  charmoje , 
Ne  Balenus ,  ne  sa  science  , 
Ne  magique,  ne  nigromance , 
Que  par  ce  puist  homme  esmouvoir 
A  ce  qu'il  l'aimt  par  escouvoir, 
Ne  que  pour  luj  nulle  autre  hée  : 
Oncques  ne  peut  tenir  Medée 
Jason  par  nul  enchantement  ; 
Ne  Circé  ne  tint  ensement 
Ulixes  qu'il  ne  s'enfouist, 

Pour  ntilz  sortz  que  faire  luy  puist. 
Garde  femme  qu'à  nul  amant, 
Tant  Taille  son  amy  clamant  , 
Ne  donne  don  qui  gueres  vaille  : 
Bien  donne  couvrechief  ou  touaille , 
Ou  oreiilier,  ou  aumoniere , 
Mais  qu'elle  ne  soit  pas  trop  chiere , 
Asguileltes,  latz,  ou  ceintures, 
Dont  peu  en  vallent  les  ferrures , 
Ou  ung  beau  petit  coustelet, 
Ou  de  fil  ung  biau  linsselet , 
Comme  font  nonnains  par  coustume  : 
Mais  fol  est  qui  les  acoustume* 
Mieulx  vault  femmes  du  siècle  amer  ; 
L'en  ne  s'en  fait  pas  tant  blasmer, 
Et  vont  mieulx  à  leurs  voulentez  : 
Leurs  marjs  et  leurs  parentez 
Sçavent  bien  de  parole  paistre  ; 
Et  jà  soit  ce  que  ne  puisse  estre, 
Que  l'ung  et  l'autre  trop  ne  coust, 
Si  nonnains  de  greigneur  coust 
Mais  l'homme  qui  sage  seroit, 
Tous  dons  des  femmes  doubteroit  ; 

Car  dons  de  femmes,  à  dire  voir, 

Ne  sont  fors  latz  à  décevoir; 

Et  contre  sa  nature  peiche 

Femme  qui  de  largesse  a  taicbe. 

Laissier  devons  largesse  aux  hommes  ; 

Car  quant  nous  femmes  larges  sommes , 

Ce  sont  meschances  et  grans  vices. 

Diables  nous  font  ores  si  nices  : 

Mais  ne  m'en  chault  ;  ilz  n'en  sont  gaires 

Qui  de  don  sojent  coustumieres , 

Fors  des  dons  que  j'ajr  dit  devant» 

Mais  que  ce  soit  en  décevant , 

Beau  filz,  povez-vous  bien  user, 

Four  mieulx  les  rnusars  amuser. 

Et  gardez -bien  ce  qu'on  vous  donne; 

Et  vous  souvienne  de  la  bourae 

Où  trestoute  jeunesse  tent, 

Se  chascun  povoit  vivre  tant  : 

C'est  de  vieillesse ,  qui  ne  cesse 

Qui  chascun  jour  de  vous  s'apresse  * 

Si  que  quant  là  serez  venu 

Ne  soyez  pas  pour  fol  tenu  ; 

Mais  sojez  d'avoir  si  garnj, 

Que  point  ne  soyez  escharny  : 
Car  acquérir,  s'il  n'y  a  garde , 
Ne  vault  pas  ung  grain  de  moustarde. 
Mais  certes  ce  n'ay-je  pas  fait, 
Dont  suis  povre  par  mon  méfiait. 

Les  grans'dons  que  ceulx  me  donnojent 
Qui  tous  à  moy  s'abandonnoyent, 
Au  mieulx  aimé  abandonnoye. 
L'en  me  donnoit ,  et  je  donnoye , 
Si  que  n'en  ay  riens  retenu. 
Donner  m'a  mis  au  point  menu  : 
Ne  me  souvenoit  de  yieillesse , 
Qui  or  m'a  mis  en  tel  destresse. 
De  povreté  ne  me  tenoit  : 
Le  temps  ainsi  comme  il  venoit 
Laissoje  aller,  sans  prendre  cure 
De  despens  faire  par  mesure. 
Se  j'eusse  esté  sage ,  par  m'ame  ! 
Trop  dussé- je  estre  riche  dame  ; 
Car  de  moult  grans  gens  fus  acointe, 
Quant  j'estoye  mignote  *t  cointe , 
Et  bien  en  tenoye  aucuns  pris  ; 
Mais  quant  j'avoye  des  ungz  pris, 

Foy  que  doy  Dieu  et  saint  Tybault, 
Trestout  donnoye  à  ung  ribault 
Qui  trop  de  honte  me  faisoit , 
Mais  sur  tous  autres  me  plaisoit* 
Les  autres  doulx  amys  clamoye , 
Mais  luj  tant  seulement  amoye* 
Et  sachiez  qu'il  ne  me  prisoit 
Ung  poys,  et  bien  me  le  disoit. 
Mauivais  estoit,  onc  ne  vis  pire  ; 
Onc  ne  fina  de  me  despire  : 
Putain  commune  me  clamoit 
Le  ribault,  qui  point  ne  m'amoitv 
Femme  a  trop  povre  jugement, 
Et  je  suis  femme  droictement. 
Onc  n  ajrmay  homme  qui  m'amast  ; 
Mais  se  cil  ribault  m'entamast 
L'espaulle ,  ou  ma  teste  eut  cassié  % 
Sachiez  que  l'eusse  mercié. 
Ne  il  ne  me  sçeust  jà  tant  batre , 
Que  sur  moy  ne  le  feisse  embatre  ; 
Il  sçavoit  trop  bien  sa  paix  faire , 
Jà  tant  ne  m'eust-il  fait  contraire; 
Ne  jà  tant  ne  m'eust  mal  mçnée, 

Ne  fort  batuë,  ne  traisnée, 
Ne  mon  viz  blessé  ne  norcy, 


Qu'ainçojs  ne  me  criast  mercy, 
Que  de  la  place  jà  se  meust , 
Jà  tant  de  honte  dit  ne  m'çust, 
Que  de  paix  ne  m'amonestast, 
Et  que  lors  ne  me  rafaitast  ; 
Puis  avions  et  paix  et  concorde* 
Ainsi  m'avoit  prinse  à  sa  corde  % 
Car  trop  estait  fort  affaiteur, 
Le  faulx  traistre  larron  menteur,. 
Mais  sans  celluy  ne  peusse  vivre , 
Et  le  voulsisse  tousjours  suivre  :^ 
S'il  fouist,  bien  l'alasse  querrç 
Jusqu'à  Londres  en  Angleterre* 
Tant  me  pleut  et  tant  m'embelly, 
Qu'à  honte  me  mist,  et  je  luy; 
Çar  il  menoît  les  grans  aveaux 
Des  dons  qu'il  eut  de  moj  tant  beaux  : 
Ne  /l'en  mettoit  riens  en  espergnes  ; 
Tout  mist  au  dez  et  aux  tavernes  ; 
N oncques  n'aprint  autre  mestier, 
N'il  n  en  estoit  lors  nul  mestier, 

Assez  luy  livroye  à  despendre  ; 


Car  je  Tavoje  bien  où  prendre. 
Tout  le  monde  estoit  mes  rentiers , 
Et  il  despendait  youlentiers  ; 
Et  tout  alloit  en  ribauldie , 
En  lecherie  et  gourmandie  : 
Tant  avoit-il  la  bouche  tendre , 
Que  ne  vouloit  à  nul  bien  tendre  * 
N  onc  vivre  ne  luy  abellit , 
Fors  en  oyseuse  et  en  délit* 
Et  la  fin  me  vey  mal  bailliz* 
Quant  les  dons  nous  furent  failliz  ; 
Pour  ce  devins  à  pain  querant, 
Et  je  n'euz  vaillant  ung  harant; 
Noncques  nul  seigneur n'espousay  : 
Lors  m'avint ,  comme  dit  vous  ay, 
Par  ces  buissons  gratant  mes  temples. 

Ce  mien  estât  vous  soit  exemples  % 
Beau  doulx  filz,  et  le  retenez; 
Si  sagement  vous  démenez , 
Que  mieulx  vous  soit  de  ma  maistrie  : 
Quant  voz  rose  sera  flétrie , 
Et  les  chanes  vous  assauldront, 

Certainement  les  dons  fauldront 

L'Acteur. 
Ainsi  la  Vieille  a  sermonné 
Bel-acueil,  qui  mot  n'a  sonné  ; 
Très-voulentiers  tout  escouta. 
De  la  Vieille  moins  se  doubta 
Qu'il  n'avoit  oncques  fait  devant  : 
Et  quant  se  va  appercevant , 
Que  ce  ne  fust  pour  Jalousie 
Et  ses  portiers  où  tant  se  fie , 
Aumoins  les  trqys  qui  luj  demeurent, 
Qui  tousjours  par  le  vergier  queurent 
Tous  forcenez  pour  le  défendre , 
Legier  fust  le  chastel  à  prendre  : 
Mais  ne  peut  estre  com  cil  cuide , 
Tant  y  mettent  ceulx  grant  estuide. 
De  Malle -bouche  qui  mort  fut, 
Nul  de  ceulx  desplaisir  en  eut , 
Car  n'estoit  point  leans  amez  ; 
Tousjours  les  avoit  diffamez 
Vers  Jalousie,  et  tous  trahjs, 
Si  qu'il  estoit  si  fort  hays, 
Qu'il  ne  fust  d*ung  ail  rachapté, 

Pour  nul  qui  leans  eust  esté. 
Se  non  je  croy  de  Jalousie, 
Qui  aymoit  trop  sa  janglerie* 


Voulen  tiers  luj  prestoit  l'oreille  ; 
Si  restoit  triste  à  grant  merveille , 
Quant  le  larron  çhalemeloit, 
Qui  nulle  riens  ne  luj  celoit , 
Dont  il  luj  peust  bien  souvenir , 
Dont  mal  en  peust  bien  advenir. 
Mais  de  ce  trop  grant  tort  avoit , 
Qu'il  disoit  plus  qu'il  ne  sçavoit , 
Et  tousjours  par  ses  flateries 
Adjoustoit  aux  choses  ouyes  : 
Tousjours  accroissait  les  nouvelles, 
Tant  ne  fussent  bonnes  ne  belles  ; 
Et  les  bonnes  apetissoit , 
Ainsi  Jalousie  atissoit  > 
Comme  cil  qui  toute  sa  vie 
Usoit  en  jangle  et  en  envie. 
N'oncques  messe  chanter  n'en  firent , 
Tant  furent  liez  quant  mort  le  virent  : 
Riens  n'ont  perdu,  comme  leur  semble; 
Car,  quant  mis  se  seront  ensemble  9; 


Garder  cuide  si  la  pourprise, 
Qu'el  n'aura  garde  d'estre  prise , 
S'il  y  avoit  cinq  cens  mille  hommes. 

Les  troys  Portiers* 

Certes ,  dient ,  peu  puissans  sommes 
Se  sans  ce  larron  ne  sçavons 
Garder  tout  ce  que  nous  avons. 
Ce  faulx  traître,  ce  faulx  truant, 
Vojt  s'ame  au  feu  d'enfer  puant 
Qui  la  puist  ardoir  et  destruire  ! 
Oncques  ne  fist  que  céans  nujre, 
U  Acteur. 

Ce  vont  les  trojs  Portiers  disant  ; 
Mais  ,  quoy  qu'en  aillent  devisant, 
Hz  en  sont  fort  affqyblojé. 
Quant  la  Vieille  eut  tant  flabojé , 
Bel-acueil  reprent  la  parole , 
Qui  point  ne  fut  laide  ne  foie , 
Et  dit  com  bien  morigénés  ; 

Bel-acueil. 

Madame ,  quant  vous  m'enseignés 
Vostre  art  tant  dehonnairement  > 

Je  vous  en  mercy  humblement  ; 
Et  quant  parlé  m'avez  d'amer 
Du  douix  mal ,  où  tant  a  d'amer , 


Ne  jamais  n'en  quier  plus  sçavoir. 
Quant  vous  me  reparlez  d'avoir 


D'avoir  belle  manière  et  gente  ; 
Là  vueiN  je  bien  mettre  m'entente^ 
Or  de  magique  l'art  du  diable , 
Je  n'en  crois  riens ,  soit  voir  ou  fable  ; 
Mais  du  Varlet  que  vous  me  dictes  , 
Où  tant  a  bontez  et  mérites 
Que  toutes  grâces  y  acqueurent  ; 
S'il  a  grâces ,  si  luj  demeurent , 
Ne  vueil  tendre  que  sojent  moyes  : 
Je  le  quitte  ;  mais  toutesvojes 
Ne  le  haj  pas  certainement, 
Ne  ne  l'aime  pas  fermement. 
Tant  ay-  je  prins  cy  son  chappel  > 
Que  pour  ce  mon  amj  l'appel , 


Ce  m'est  trop  estrange  matire. 
Riens  n'en  sçaj  fors  par  ouyr  dire  , 


Qui  soit  par  moj  grant  amassez , 
Ce  que  j'aj  me  suffist  assez , 

Se  n'est  de  parole  commune , 
Comme  cliascun  dit  à  chascune  : 
Bien  puissiez-vous  venir  amy, 
Amy  de  Dieu  soyez  beny , 
Ne  que  je  l'ayme  par  amour , 
Ce  n  est  en  bien  et  en  honnour. 
Mais  puisqu'il  le  m'a  présenté , 
Et  que  receu  son  présent  ay, 
Ce  me  doit  bien  plaire  et  bien  seoir  : 
S'il  le  peut ,  qu'il  vienne  veoir. 
S'il  a  de  moy  veoir  le  talent , 
Il  ne  me  trouvera  jà  lent 
De  le  recevoir  voulentiers  ; 
Mais  que  se  soit  en  dementiers 
Que  Jalousie  est  hors  la  ville , 
Qui  forment  le  hayt  et  avilie , 
Si  doubte ,  comment  qu'il  advienne  > 
S'el  estoit  hors  qu'el  ne  revienne» 
Car  puisqu'el  a  fait  emmaller 
Tous  les  harnois  pour  hors  aller» 
Et  que  remains  par  son  congié  9 
Quant  sur  le  chemin  a  songié , 
Souvent  demy  chemin  retourne  t 

Et  tous  nous  tempeste  et  bestourne  ; 
Et  s'elle  revient  d'avanture , 
Tant  est  vers  moj  creuse  et  dure , 
S'elle  le  peut  céans  trouver, 
Tant  n'en  puist-elle  plus  prouver  f 
Se  sa  cruaulté  remembrez , 
Je  seray  tout  vif  desmembrez. 

U  Acteur. 

Et  la  Vieille  moult  luy  asseure. 

La  J^ieille. 

Sur  moj,  dist-elle ,  soit  la  cure 
De  luj  trouver  est  ce  neans  , 
Et  fust  Jalousie  céans  ; 
Car  je  sçaj  plus  de  repostaille , 
Que  plutost  en  ung  tas  de  paille , 
Ainsi  m'aist  Dieu  et  saint  Remj, 
Trouveroit-on  œuf  de  formy 
Que  celluj,  quant  mussé  Tauroje , 
Tant  bien  musser  le  je  sçauroje. 

Bel-acueil. 

Dont  vueil-je  bien,  dist-il,  qu'il  vienne; 

Mais  que  sagement  se  contienne , 
Et  qui  se  gard  de  tout  oultrage. 

La  Vieille. 

Certainement  tu  dis  que  sage , 
Comme  preux  et  bien  appensés, 
Filz,  qui  tant  vault  et  qui  tant  sçés. 

U  Acteur. 

Leurs  paroles  à  tant  faillirent , 
Et  d'illecques  se  départirent. 
Bel-acueil  en  sa  chambre  va , 
Et  la  Vieille  aussi  se  leva 
Pour  besongner  en  sa  maison. 
Quant  vint  le  lieu ,  temps  et  saison 
Que  la  Vieille  peut  seul  choisir, 
Bel-acueil  si  que  par  loysir 
Peust-on  à  luj  très-bien  parler, 
Les  degrez  prent  à  dévaler, 
Tant  que  de  la  tour  est  jssuë  : 
N'oncques  ne  cessa  puis  Tjssuë 
Jusques  vers  FAmant  de  trotter, 
Pour  la  besongne  luy  noter; 
Vers  luj  s'en  vint  lasse  et  tainans. 


Digitized  by 


33a  LE     ROMAN  (v  l537g,, 

La  Vieille. 

Viens-je,  dist-elle,  à  temps  aux  gans, 
Se  je  vous  dis  bonnes  nouvelles, 
Toutes  fresches  y  toutes  nouvelles  ? 

UjimanU 

Aux  gans  !  Dame ,  ains  vous  dj  sans  lobe  * 

Que  vous  aurez  mantel  et  robe  » 

Et  chapperon  à  panne  grise  * 

Et  argent  à  vostre  devise , 

Se  me  dictes  chose  qui  vaille. 

Lors  me  dit  la  Vieille  que  j'aille 

Seul  au  chastel,  où  l'en  m'attent  : 

Ne  s'en  voult  pas  tenir  à  tant , 

Ains  m'aprent  d'entrer  la  manière. 

Comment  la  Vieille  la  manière 
D'entrer  au  fort  par  Yhuys  derrière 
Enseigna  l'Amant  à  bas  ton , 
Par  ses  promesses  sans  nul  don  ; 
,  EtPtiKtraysitsisageiBeiit, 
Qu'il  y  eatra  secrètement. 

Vous  entrerez  par  l'huys  derrière, 
Dist-elle  ;  je  le  vois  ouvrir  , 
Pour  mieulx  la  besongne  couvrir. 

Celluj  passage  est  moult  couvert  : 
Sachiés  que  l'hujs  ne  fut  ouvert 
Plus  a  de  deux  mojs  et  demj. 

U  Amant* 
Dame ,  par  le  corps  de  saint  Rerny  ! 
Coustast  l'aulne  dix  francs  ou  vingt, 
(Car  moult  bien  d'amys  me  souvint 
Qui  me  dist  que  bien  je  promisse , 
Mesmes  de  payer  je  ne  puisse  ) 
Bon  drap  aurez  ou  pers  ou  vertf 
Si  je  puis  trouver  l'huys  ouvert. 

La  Vieille  à  tant  de  moj  se  part. 
Je  m'en  revojs  de  l'autre  part 
A  l'hujs  derrier  que  dit  m'avoit, 
Priant  Dieu  qu'à  bon  port  m'envoit. 
A  l'hujs  m'en  vins  sans  dire  mot , 
Que  la  Vieille  deffermé  m'ot , 
Et  le  tint  encor  entrecloz  : 
Quant  fuz  leans ,  si  le  recloz  ; 
Si  en  fusmes  plus  seurement , 
Et  aussi  de  mesmement 
Que  je  sçeuz  Malle-bouche  mort, 
Dont  je  n'euz  nul  dueil  ne  remort. 

2.  Y 

Illec  vey  la  porte  cassée  : 
Je  ne  Teuz  pas  plustost  passée , 
Qu'Amours  trouvay  devant  la  porte , 
Et  son  ost  qui  confort  m'aporte. 
Dieu  !  quel  advantage  me  firent 
Les  vassaulx  qui  la  desconfirent  ! 
De  Dieu  et  du  bon  saint  Benoist 
Puissent- ilz  tous  estre  benoist! 
Ce  firent  Faulx-  semblant  le  traistre , 
Filz  de  Barat  le  faulx  ministre, 
Et  dame  Ypocrisie  sa  mere , 
Qui  tant  est  aux  vertus  amere , 
Et  dame  Abstinence  contrainte , 
Qui  de  Faulx -semblant  est  enceinte, 
Preste  d'enfanter  l'Antéchrist, 
Comme  je  treuve  au  livre  escript. 
Ceulx-là  desconfirent  sans  faille; 
Si  prj  pour  eulx  vaille  que  vaille. 

Seigneur  qui  moult  traistre  veult  estre, 
Face  de  Faulx- semblant  son  maistre  ; 
Et  contrainte  Abstinence  prengne, 
Double  soit ,  et  humble  se  faigne. 

Quant  celle  porte  que  j'ay  dicte, 

Fut  ainsi  prinse  et  desconfite , 
Je  trouvay  Tost  armé  leans , 
Prest  d'assaillir.  Tout  ce  veans , 
Se  j'euz  joye,  nul  ne  demand. 
Lors  pensaj  moult  parfondement 
A  la  beaulté  que  je  veoye, 
Si  que  parler  je  ne  povqye  : 
En  tel  point  elle  m'avoit  rais , 
Que  presque  perdj  mon  advis 
De  Tost  que  vej  tant  bel  et  gent, 
Et  de  si  amoureuse  genfc 
Quant  je  les  vey  tant  mesjouy, 
Qu'à  poj  que  ne  m'esvanouy. 
Moult  fut  joyeux  de  ma  venuë 
Doulx  Regard,  quant  il  la  congneuë  , 
Tantost  à  Bel-acueil  me  monstre  , 
Qui  sault  sus  et  me  vint  encontre  , 
Comme  courtois  et  de  grans  pris, 
Car  sa  mere  Tôt  bien  apris. 

Comment  l'Amant  en  8a  cbambrctte 
De  la  tour,  qui  estoit secrette , 
Trouva  par  Semblant  Bel-acueil 
Tout  prest  d'acomplir  tout  son  Tucil. 

Je  le  saluaj  de  venuë  ; 

Et  aussi  me  ressaluë , 

Et  de  son  chappel  me  mercye. 

Sire ,  djs- je ,  ne  vous  poist  mye  , 

Ne  me  devez  pas  mercyer  ; 

Mais  je  vous  doj  regracier 

Cent  mille  fois ,  quant  vous  me  feistes 

Tant  d'honneur  que  vous  le  prenistes, 

Sçachiez ,  s'il  vous  vient  à  plaisir  , 

Du  tout  suis  à  vostre  désir 

Pour  faire  tout  vostre  vouloir,  ' 

Qui  que  s'en  deust  plaindre  et  douloir, 

Tant  me  vueil  à  vous  asservir, 

Pour  vous  honnorer  et  servir  : 

Se  me  voulez  riens  commander, 

Ou  sans  commandemens  mander, 

Ou  s'autrement  le  puis  sçavoir, 

J'y  mettray  le  corps  et  l'a  voir , 

Voire  certes  Tarne  en  balance , 

Sans  nul  remors  de  conscience  : 

Et  que  plus  certain  en  soyés , 

Je  vous  pry  que  vous  l'essayés  ; 

Et  se  j'en  fail ,  je  riaye  jqye 

De  corps ,  ne  de  chose  que  j'aye. 

Bel-acueil. 
Vostre  merçy,  dit-il,  beau  Sire: 
Je  vous  le  vueil  aussi  bien  dire  , 
S'il  a  céans  riens  qui  vous  plaise , 
Bien  vueil  que  vous  en  ajés  aise  : 
Prenez  ce  que  povefc  choisir, 
Et  en  faictes  vostre  plaisir. 

&  Amant. 
Sire,  Dieu  vous  doint  bonne  vie  ! 
Cent  mille  foys  je  vous  mercye  , 
Quant  puis  ainsi  voz  choses  prendre, 
Dont  n'y  quiers-je  jà  plus  attendre  ; 
Quant  avez  la  chose  si  preste , 
Dont  mon  cueur  fera  si  grant  feste 
Que  de  tout  l'argent  d'Alexandre. 
Lors  m'avance  pour  la  main  tendre 
A  la  chose  que  tant  désir, 
Pour  acomplir  tout  mon  désir  : 
Si  cuidaj  bien  à  noz  paroles , 
Qui  tant  estqyent  doulces  et  moles , 
Et  noz  très-plaisans  acointances, 
Plaines  de  belles  coutenances , 
Que  tout  fust  fait  appertement; 

Mais  il  m'avint  bien  autrement. 

Comment  PAmant  se  voulut  joindre 
Au  Rosier  pour  la  Rose  attaindre; 
Mais  Dangier  qui  bien  Pespia, 
Lourdement  et  hault  s'escria* 

Moult  remaint  de  ce  que  fol  pense  ; 

Trop  y  trouvay  cruel  deffense , 

Si  comme  celle  part  tendy, 

Dangier  le  pas  me  deffendy , 

Le  villain ,  que  maulx  loups  l'estranglç  S 

Si  s'estoit  mussé  en  ung  angle , 

Par  derrière  et  nous  aguettoit , 

Et  mot  à  mot  toutes  mettoit 

Noz  paroles  en  son  escript  ; 

Lors  n'attend  plus  qu'il  ne  m'esçrit  ; 

Dangier  parle  à  VAmanU 
Fuyés ,  vassal ,  f uyés ,  fu yés , 
Fuyés  d'ky  ;  trop  m'ennuyés  ; 
Diables  vous  ont  cy  amenez , 
Les  maulvais  et  les  forcenez  , 
Qui  à  ce  beau  servise  partent; 
Mais  tous  prennent  ains  qu'ils  se  partent  ; 
Jà  n'y  vienne  saincte,  ne  saint* 

Vassal ,  vassal,  point  ne  me  faint 

A  pou  que  je  ne  vous  affronte. 

Lors  sault  Paour  et  acourt  Honte  , 

Quant  ilz  ouyrent  le  paisant , 

Fuyés,  fuyés,  fuyés  disant. 

N'encor  pas  à  tant  ne  se  tèust  f 

Mais  les  diables  y  ramenteust, 

Et  saintz  et  sainctes  en  osta. 

Hé  Dieu  !  que  si  félon  oste  a , 

Si  s'en  courroucent  et  forcenent, 

Tous  trojs  par  ung  accord  me  prennent , 

Et  me  lient  derrier  mes  mains, 

Jà  n'en  aurez,  font- ilz,  més  moins, 

Mais  trop  plus  qu'ores  n'en  n'avez  : 

Malement  entendre  sçavez 

Ce  que  Bel-acueii  vous  offrit, 

Quant  parler  à  luy  vous  souffrir 

Ses  biens  vous  offrit  lyéément , 

Mais  que  ce  fust  honnestement  : 

De  l'honnesteté  cure  n'eustes , 

Mais  l'offre  simple  vous  receustes , 

Non  pas  au  sens  qu'on  la  doit  prendre  ; 

Car  sans  dire  est- il  à  entendre , 

Quant  preud'homs  offre  son  servise , 
Que  ce  n'est  fors  en  bonnes  gujse, 
Ainsi  l'entend  le  promettiere. 
Mais  or  nous  dictes ,  dam  trichierre  > 
Quant  ces  paroles  vous  ouystes, 
Pourquqy  en  droit  sens  ne  les  pristes  ? 
Les  prendre  si  villainement 
Vous  vient  de  rude  entendement  f: 
Où  vous  avez  apris  d'usage 
A  contrefaire  le  fol  sage. 
Il  ne  vous  offrit  pas  la  Rose ,. 
Car  ce  n'est  mye  honneste  chose  f. 
Ne  que  requérir  luy  deussiez , 
Quelque  trubert  que  vos  fussiez. 
Et  quant  vos  choses  luj  offristes  % 
Tel  offre,  comme  l'entendistes , 
Fut-ce  pour  le  venir  lober, 
Et  de  sa  robe  le  rober  ? 
Trop  bien  le  tuffez  et  boulez , 
Qui  ainsi  servir  le  voulez  , 
Pour  estre  privé  ennemys  : 
Jà  n'est -il  pas  en  livre  mys, 
Qui  tant  puist  nuyre,  ne  grever > 

Se  vous  deviez  de  dueil  crever. 
S'il  n'el  vous  convient  pas  cuider, 
Ce  pourpris  vous  convient  vuyder. 
MaufFez  vous  y  font  revenir  ; 
Il  vous  doit  très-bien  souvenir 
Qu'autrefFois  en  fustes  chassez  : 
Or  tost  ailleurs  vous  pourchassez. 
Certes  celle  ne  fust  pas  sage , 
Qui  quist  à  tel  musart  passage  ; 
Mais  ne  sçeut  pas  vostre  pensée  f 
Ne  la  trahjson  pourpensée  : 
Sçachiez  que  jà  quise  ne  l'eust, 
Se  vostre  desloyaulté  sçeust. 
Moult  a  esté  certes  deceu 
Bel-acueil  est  bien  desporveu , 
Quant  vous  receut  en  sa  pourprise: 
Il  vous  cuidoit  faire  servise , 
Et  vous  tendez  à  son  dommage. 
Vous  n'aurez  cy  nul  advantage  > 
Quant  tel  oultrage  vous  desvqye  ; 
Si  querez  ailleurs  vostre  vqye  » 
Et  hors  de  ce  pourpris  allez. 
Nos  degrez  tantost  dévaliez 

Debonnairement  et  de  gré , 
Ou  jà  n'y  compterez  degré  ; 
Car  tel  pourrait  icy  venir, 
S'il  vous  peut  trouver  et  tenir , 
Qui  les  vous  fera  mescompter, 
S'il  vous  y  devoit  affronter. 

Sire  fol ,  trop  oultrecuidé  , 
De  toute  loyaulté  vuidé, 
Bel-acueil  que  vous  a  forfait  ? 
Pour  quel  pechié ,  pour  quel  forfait 
L'avez  si-tost  prins  à  hayr , 
Qui  le  voulez  ainsi  trahyr  ? 
Et  maintenant  luy  offriez 
Trestous  les  biens  que  vous  avyez  I 
Est-ce  pource  qu'il  vous  receut, 
Et  luy  et  nous  pour  vous  deceut  ? 
S'il  vous  offrist  le  damoiseaulx 
Tantost  ses  chiens  et  ses  oiseaulx, 
Dont  foiement  se  démena , 
Et  de  tant  comme  fait  en  a 
Pour  ores  et  pour  autreffoys , 
Se  nous  gard  Dieu  et  saincte  Foys , 
Il  sera  pays  en  tel  prison 

Qu'eu  si  forte  n'entra  prins  hom  : 
En  telz  anneaulx  sera  rivez , 
Que  jamais  tant  comme  vivez 
Ne  le  verrez  aller  par  voje , 
Quant  ainsi  nous  trouble  et  desvoje. 
Mal  l'eussiez- vous  oncques  tant  veuz; 
Car  par  luj  sommes  tous  deceuz. 
I? Acteur. 

Lors  me  prennent  et  tant  me  bâtent , 
Que  fuyant  en  la  tour  m'embatent , 
Où  ilz  m'ont  dit  trop  de  laidures  , 
Et  soubz  trois  paires  de  serreures, 
Sans  me  mettre  en  fers  ne  en  enclos, 
En  la  tour  l'ont  tout  seul  enclos  ; 
Et  alors  plus  ne  le  grevèrent , 
Ce  fut  pource  qu'ilz  se  hasterent , 
Et  luj  promirent  de  pis  faire , 
Quant  seront  venus  au  repaire. 

Comment  Honte ,  Paour  et  Dangier 
Prindrent  l'Amant  à  ledengier, 
Et  le  battent  très -rudement, 
Cryant  mercy  très -humblement. 

Ne  se  sont  pas  à  tant  tenus  ; 


> 

Sur  moj  sont  tous  trqys  revenuz, 
Qui  dehors  estoje  demourez , 
Tristes,  dolens  et  esplourez, 
Si  me  rassaillent  et  tormentent  : 
Or  vueil  Dieu  qu'ilz  s'en  repentent  ! 
Du  grant  oultrage  qu'ilz  me  font , 
Presque  mon  cueur  de  dueil  se  fond  ; 
Car  je  me  voulsisse  bien  rendre , 
Mais  vif  ne  me  voulojent  prendre. 
D'avoir  leur  paix  moult  m'entremys  , 
Et  voulsisse  bien  estre  mys 
Avec  Bel-acueil  en  prjson. 
Dangier,  dy-je  ,  beau  gentilz  hom, 
Franc  de  cueur  et  vaillant  de  corps  , 
Piteux  plus  que  je  ne  recors, 
Et  vous ,  Honte  et  Paour  les  belles , 
Tressages,  courtoises  pucelles , 
En  faitz,  en  ditz  bien  ordonnées  f 
Et  du  lignage  raison  nées , 
Souffrez  que  vostre  serf  devienne , 
Par  convenant  que  prison  tienne 
Avec  Bel-acueil  en  la  tour, 
Sans  en  faire  jamais  retour  ; 

Et  lojaulment  vous  vueil  promettre, 
Se  m  y  voulez  en  pryson  mettre  , 
Que  je  vous  y  feray  servise 
Qui  vous  plaira  bien  à  devise. 
Certes ,  se  j'estoye  larron  f 
Ravissant  en  bojs  ou  quarron  : 
Ou  d'aucun  meurtre  achoysonné  f 
Ne  voulsisse  estre  emprisonné  : 
Parquoy  la  pryson  je  requisse  f 
Ne  cuydé  pas  que  j'y  faillisse , 
Voyre  certes  trop  sans  requerra 
Me  mettroit-on  en  quelque  serre , 
Pour  que  l'en  m  y  peust  bien  baillierf 
S'on  me  devoit  tout  dé  t  ai  Hier, 
Ne  me  laisserait  l'en  eschapper, 
Se  l'en  me  povoit  attrapper. 
La  pryson  pour  Dieu  vous  déniant 
Avec  luy  pardurablement  ; 
Et  se  tel  puis  estre  trouvé , 
Quant  je  serai  bien  esprouvé 
Que  de  bien  servir  je  défaille , 
En  aultre  pryson  tousjours  aille. 
Si  n'est -il  pas  hom  qui  ne  pèche  ; 

Tous)  ours  a  chas  eu  n  quelque  tache  ; 
Mais  se  par  moy  y  a  deffault, 
Pour  moy  punir  de  ce  deffault , 
Faictes-moy  trousser  mes  paneaulx 
Et  saillir  hors  desdits  aveaulx  ; 
Car  se  jamais  vous  faix  courroux  i 
Puny  je  soye  et  le  corps  roupx. 
Je  me  mets  à  vous  à  refuge , 
Mais  que  nul  fors  vous  ne  me  juge. 
Hault  et  bas  sur  vous  me  retrais , 
Mais  que  nous  ne  soyons  que  troys  * 
Et  soit  avec  vous  Bel-acueil  ; 
Car  celluy  pour  le  quart  j'acueil. 
Le  fait  luy  pourons  recorder; 
Et  se  ne  pouvons  accorder , 
Au  moins  souffrez  qu'il  nous  accord  , 
Et  le  croyez ,  ou  aurez  tort  ; 
Car  pour  battre ,  ne  pour  tuerf 
Ne  m'en  vouldroye  remuer. 

Dangier. 

Tantost  Dangier  se  rescria  : 
He  Dieu  i  quel  requeste  cy  a , 

De  vous  mettre  en  prjson  o  ly, 

Qui  avez  le  cueur  si  joly, 

Et  le  sien  est  tant  débonnaire  ? 

Ne  seroit  autre  chose  faire, 

Fors  que  par  amourettes  fines 

Mettre  le  coq  o  les  gelines. 

Or  tost  ailleurs  vous  pourchassez  : 

Bien  savons  que  vous  ne  trassez 

Fors  que  nous  faire  honte  et  laidure. 

N'avons  de  tel  service  cure  : 

Si  estes -vous  de  sens  vuydez , 

Quant  juge  faire  le  cujdez. 

Juge  !  par  le  doulx  roy  celestre  ! 

Comment  peut  homme  juge  estre , 

Ne  prendre  sur  soj  nulle  mise 

Personne  jà  jugée  et  prise  ? 

Bel-acueil  est  prins  et  jugiés  , 

Et  tel  dignités  luj  jugiés 

Qu'il  en  puisse  estre  arbitre  et  juge  î 

Ains  sera  venu  le  déluge , 

Qu  il ysse  plus  de  nostre  tour, 

Mais  sera  destraint  au  retour; 

Car  il  Ta  moult  bien  desservj , 

Pource  sans  plus  qu'il  s'asservy 
De  tant  qu  il  vous  offrit  ses  choses. 
Par  luj  pert-on  toutes  les  Roses  : 
Chascun  musart  les  veult  cueillir, 
Quant  il  se  voit  bel  acueillir; 
Mais  qui  bien  le  tiendroit  en  cage  > 
Nul  n*j  feroit  jamais  dommage , 
Ne  n'emporteroit  nul  vivant , 
Non  plus  qu'en  emporte  le  vent, 
S'il  n'estoit  tel  que  tant  mesprit , 
Que  vilennye  et  force  y  fist  : 
Si  pourroit-il  bien  tant  mesprendre, 
Qu'il  s'en  feroit  bannir  ou  pendre. 

L'Amant. 

Certes ,  djr-je>  moult  se  meffait 
Qui  destruyt  homme  sans  meffait, 
Et  qui  sans  raison  l'emprisonne  ; 
Et  quant  si  très -vaillant  personne 
Com  Bel-acueil  et  si  honneste , 
Qui  fait  à  tout  le  monde  feste  , 
Pource  qu'il  me  fist  belle  chiere , 
Et  qu'il  eut  m'acointance  chiere , 


Digitized  by 


5,.,  DE     LA     ROSE,  349 

Sans  autre  achoison  prins  tenez , 
Malement  vers  luj  mesprenez  ; 
Car  par  grant  raison  estre  deust 
Hors  de  la  prjson ,  s'il  vous  pleust. 
Si  vous  prye  donc  qu'il  en  jsse , 
Et  de  la  besôngne  chevisse  ; 
Trop  avez  vers  luy  jà  mespris  ; 
Gardez  qu'il  ne  soit  jamais  pris. 

Dangier,  Paour  et  Honte. 

Certes ,  font-ilz ,  ce  fol  nous  truffe , 
Bien  nous  veult  or  paistre  de  truffe , 
Quant  il  le  veult  desprisonner, 
Et  nous  bouler  par  sermonner. 
Il  requiert  ce  qui  ne  peut  estre  : 
Jamais  par  huys  ,  ne  par  fenestre , 
Ne  mettra  hors  mesmes  le  chief. 

Lî *  Amant. 

Lors  m'assaillent  tous  derechief  ; 
Chascun  à  me  hors  bouter  tend  : 
Il  ne  me  grevast  mje  tant 
Qui  me  voulsist  crucifier* 
Lors  je  commençay  à  crier 
2.  z 

Mercy,  non  pas  à  trop  grant  cry  f 
Mais  en  voix  basse ,  corn  descrj 
A  ceulx  qui  secourir  me  d eurent  , 
Tant  que  les  guettes  m'apparceurent  f 
Qui  Tost  devojent  eschauguetter , 
Quant  m'ouyrent  si  mal  traicter. 

Comment  tous  les  barons  de  Post 
Si  vindrent  secourir  tantost 
L'Amant  >  que  les  Portiers  battojent 
Si  fort,  qu'irés  ilz  l'estrangloyent. 

Or  sus ,  or  sus ,  font -ilz ,  barons  ; 
Se  tantost  armez  n'apparons 
Pour  secourir  ce  fin  Amant , 
Perdu  est  à  Dieu  le  commant; 
Les  Portiers  le  fustent  et  Ijent , 
Bâtent ,  tuent ,  ou  crucifient  ; 
Devant  eulx  brait  à  voix  série  ; 
A  si  bas  cry  mercy  leur  crje, 
Qu'envis  peut-on  ouyr  le  brait  ; 
Car  si  bassement  crje  et  brait  f 
Qu'advis  nous  est,  si  vous  louez, 
Que  de  braire  soit  enrouez  9 
Ou  que  la  gorge  luy  estraignenfc 

Si  qu'ilz  l'estranglent  ou  mehaiguent. 
Jà  si  luy  ont  la  voix  enclose , 
Que  hault  crier  ne  peut  ou  n'ose  : 
Ne  sçavons  qu'ilz  entendent  faire , 
Mais  ilz  luj  font  trop  de  contraire  : 
Mort  est  se  tantost  n'a  secours. 
Fouj  s'en  est  trestout  le  cours 
Bel-acueil,  qui  le  confortoit: 
Or  convient  qu'autre  confort  ait, 
Tant  qu'il  le  puisse  recouvrer  ; 
Dès  or  convient  d'armes  ouvrer. 

L'Amant. 

Et  eulx  sans  faille  tué  m'eussent, 
Se  ceulx  de  l'ost  venuz  n'j  fussent. 
Les  barons  aux  armes  saillirent  , 
Quant  ouyrent ,  sçeurent  et  virent 
Que  j'euz  perdu  joje  et  soulas. 
Je  qui  estoye  prins  aux  latz 
Ou  Amours  les  amans  enlasse , 
Sans  moj  remuer  de  la  place 
Regardaj  le  tournoiement 
Qui  commença  moult  asprement  : 

Car  si-tost  que  les  Portiers  sçeurent 
Que  si  très-grant  ost  contre  eulx  eurent 
Ensemble  tous  trqys  s'entrallient , 
Et  s'entre  jurent  et  affient, 
Qu'à  leur  povoir  s'entraidront  , 
Ne  jà  pour  riens  ne  se  fauldront 
Jour  du  monde  jusqu'à  la  fin. 
Et  je  qui  de  garder  ne  fin 
Leur  semblant  et  leur  contenance , 
Fus  moult  dolent  de  l'alliance. 
Et  ceulx  de  l'ost  quant  ilz  revirent 
Que  ceulx  telle  alliance  firent, 
Si  s'assemblent  et  s'entre  joignent , 
N'ont  pas  talent  qu'ilz  s'entresloygnent  ; 
Mais  jurent  que  tant  y  feront 
Que  morts  en  leur  place  gerront, 
Ou  desconfis  seront  et  pris, 
Ou  de  l'estour  auront  le  pris , 
Tant  sont  enragiez  de  combattre 
Pour  l'orgueil  des  Portiers  abatre , 
Qui  aux  amans  font  trop  mal  traire , 
Tant  leur  font  et  mal  et  contraire. 
Car  par  ces  trojs  sont  moult  souvent 

Amans  à  grant  dueil  et  forment. 
Dès  or  sçaurez  de  la  bataille 
Comment  chascun  hault  et  bas  taille. 

Comment  l'Acteur  mue  propos 
Pour  son  honneur  et  son  bon  loz, 
Garder  en  priant  qu'il  soit  quictes 
Des  paroles  qu'il  a  cj  dictes. 

Or  entendez  cy  loyal  Amant , 
Que  si  dieu  d'Amours  vous  amant 
Et  doint  de  voz  amours  jojnr , 
En  ces  boys  si  pourrez  oyr 
Les  chiens  glatir,  se  m'entendez, 
Et  le  connin  prendre  où  tendez 
Par  le  furet ,  qui  sans  faillir 
Le  doit  faire  ès  reseaulx  saillir. 
Notez  ce  que  cy  voys  disant , 
D'amours  aurez  art  suffisant  ; 
Et  se  vous  y  trouvez  riens  double, 
J'esclarciray  ce  qui  vous  trouble , 
Quant  le  songe  m'orrez*  espondre , 
Lors  sçaurez  bien  d'amours  respondre. 
S'il  est  qui  vous  vueil  opposer, 
Quant  le  texte  m'orrez  gloser , 

Et  sçaurez  lors  par  cest  escript 
Ce  que  j'auray  devant  escript , 
Et  ce  que  je  tendz  à  escrire. 
Mais  ains  que  plus  m'en  ojés  dire  r 
Ailleurs  vueil  ung  petit  entendre , 
Pour  moy  de  maie  gent  deffendre  ; 
Non  pas  pour  vous  faire  muser , 
Mais  pour  moy  ung  peu  èxcuser. 

Cy  dit  par  bonne  intention 
L'Acteur  son  cxcusacion. 

Si  vos  pry  seigneur  amoureux. 
Pour  les  jeux  d'amours  savoureux , 
Que  se  vous  y  trouvez  paroles 
Semblans  trop  bauldes  ou  trop  foies  K 
Pourquoy  saillent  les  mesdisans , 
Qui  de  moy  aillent  mal  disans  9 
Pour  les  choses  à  dire  ou  dictes , 
Que  courtoysement  les  desdictes  ; 
Et  quant  vous  les  aurez  desditz , 
Blasmez  ou  retardez  leurs  ditz , 
Se  mes  ditz  sont  de  tel  manière 
Qu'il  soit  droit  que  pardon  requière 
Vous  pry  que  le  me  pardonnez , 

Et  de  par  moy  leur  responnez 

Ce  que  requeroit  la  matire 

Qui  vers  telz  paroles  m'attire. 

Par  les  propriétés  le  sçay , 

Et  pour  ce  telz  paroles  ay  ; 

Car  chose  est  droicturiere  et  juste , 

Selon  l'auctorité  Salluste , 

Qui  nous  dit  par  sentence  voire  , 

Tout  ne  soit -il  semblable  gloire 

De  celluj  qui  la  chose  fait , 

Et  de  Tescrivain  qui  le  fait 

Veult  mettre  proprement  en  livre  f 

Pour  mieulx  la  vérité  descrivre. 

Si  n'est-ce  pas  chose  legiere  9 

Ains  est  de  moult  fort  grant  manière 

Mettre  bien  le  fait  par  escript  : 

Car  quiconques  la  chose  escript , 

Se  du  voir  ne  vous  veult  embler  , 

Le  dit  doit  le  fait  ressembler; 

Car  les  voix  aux  choses  voisines 

Dojvent  estre  à  leurs  faitz  cousines* 

Si  me  convient  ainsi  parler, 

Se  par  le  voir  m'en  vueil  aller. 

Comment  l'Acteur  moult  humblement 
S'excuse  aux  dames  du  Rommant. 


Si  vous  pry ,  toutes  vaillans  femmes  f 
Soyent  damoiselles  ou  dames , 
Amoureuses  ou  sans  amys , 
Que  se  motz  y  trouvez  jà  mjs 
Qui  semblent  mordans  ou  ehennins 
Encontre  les  meurs  femenins , 
Que  ne  m'en  vueillés  pas  blasmer* 
Ne  m'escripture  diffamer , 
Qui  tout  est  pour  enseignement. 
Onc  n'y  dy  riens  certainement, 
Ne  voulenté  n  ay  pas  de  dire  , 
Ne  par  yvresse ,  ne  par  yre  , 
Par  hayne ,  n'aussi  par  envie 
Contre  femme  qui  soit  en  vie. 
Car  nul  ne  doit  femme  despire  , 
S'il  n'a  cueur  des  maulvais  le  pire  ; 
Mais  pour  ce  en  escript  les  meismes ,  . 
Pour  que  nous  et  vous  de  nous  meismes 
Peussions  bien  congnoissance  avoir, 
Car  il  fait  bon  de  tout  sçavoir. 
D'aultre  part ,  dames  honnorables , 

S'il  vous  semble  que  je  dis  fables , 
Pour  ce  menteur  ne  me  tenés , 
Mais  aux  Acteurs  vous  en  prenés , 
Qui  en  leurs  livres  ont  escriptes 
Les  paroles  que  j'en  ay  dictes. 
Et  ceulx  avec  que  j'en  diray , 
Car  jà  de  riens  n'en  mentiray , 
Se  les  preud'hommes  ne  mentirent , 
Qui  tous  les  anciens  livres  firent, 
Et  tous  à  ma  raison  s'accordent , 
Quant  les  meurs  femenins  recordent  ; 
NMlz  ne  furent  ne  folz  ne  jvres , 
Quant  ilz  les  mirent  en  leurs  livres. 
Cilz  les  meurs  femenins  sçavoyent, 
Car  tous  esprouvés  les  avojent  > 
Et  tieulx  ès  femmes  les  trouvèrent , 
Que  par  divers  sens  esprouverent  ; 
Pourquoj  mieulx  m'en  devés  quitter: 
Je  n'y  fais  riens  fors  reciter, 
Se  par  mon  jeu  qui  peu  vous  couste 
Quelque  parole  n'y  adjouste , 
Comme  font  entre  eulx  les  poètes , 
Quant  chascun  la  matière  traie  tes, 

Dont  il  leur  plaist  s'en  entremettre. 
Car,  comme  témoigne  la  lettre , 
Profit  et  delectacion 
C'est  toute  leur  intencion. 

Et  se  gens  encontre  moy  groucent , 
Et  se  troublent  et  se  courroucent , 
Qui  sentent  que  je  les  remorde 
Par  ce  chapitre  où  je  recorde 
Les  paroles  de  Faulx- semblant , 
Et  pource  saillent  assemblant 
Que  blasmer  ou  punir  me  vueiilent , 
Pource  que  de  mon  dit  se  dueilient  ; 
Je  fais  bien  protestacion , 
Qu'oncques  ne  fut  m'entencion 
De  parler  contre  homme  vivant , 
Sainte  religion  suivant , 
Ne  qui  sa  vie  use  en  bonne  œuvre , 
De  quelque  robbe  qu'il  se  cueuvre. 

Ains  prins  mon  arc  si  Tentesoje  * 
Et  quelque  pescheur  que  je  soye , 
Si  fis  ma  sajette  voler 
Généralement  pour  affoler , 
Pour  affoler ,  mais  pour  congnoistre  % 


Digitized  by 


Google 


l5994>)  DE     LA     ROSE.  3«!>9 

Fussent  séculiers  ou  de  cloistre, 

Les  desloyaulx  gens  les  mauldites , 

Que  Jésus  appelle  ypocrites. 

Dont  maintz  pour  sembler  plus  honneste$ 

Laissent  à  mangier  chair  de  bestes , 

Tout  temps  sous  nom  de  pénitence  ; 

Et  font  ainsi  leur  abstinence , 

Si  comme  en  caresme  faisons  ; 

Mais  tous  vifz  ilz  menguent  les  homs , 

O  les  dens  de  detraction 

Par  venimeuse  intention. 

Onc  d'aultre  sang  ne  fis  bersauh , 

Là  vois  et  vueil  que  mon  fer  fault, 

Si  traict  sur  eulx  à  la  volée  ; 

Et  se ,  pour  avoir  la  colée , 

Advient  que  dessoubz  la  sajette 

Aulcun  hom  de  son  gré  se  mette 

Qui  pour  orgueil  si  se  déçoive , 

Qui  dessus  soj  le  coup  reçoive , 

Puis  se  plaint  que  je  Yay  navré  9 

Coulpe  n'en  n'ajr,  ne  jà  n'auré  ; 

Non  pas  s'il  en  devoit  périr; 

Car  je  ne  puis  nulluj  ferira 

Qui  de  coup  se  vueille  garder, 

S'il  scet  son  estât  regarder. 

Mesmes  cil  qui  navré  se  sent 

Par  le  fer  que  je  luy  présent, 

Gard  que  plus  ne  soit  jpocrite , 

Si  sera  de  la  plaje  quitte  : 

Et  non  pourtant  qui  que  s'en  plaigne , 

Combien  que  preud'homme  se  faigne  , 

Qnc  riens  n'en  djr  au  mien  essiant , 

Combien  qu'il  m'est  contrariant 

Qui  ne  soit  en  escript  trouvé , 

Et  par  experiment  prouvé , 

Ou  par  rayson  aux  moins  prouvable 

A  qui  que  soit  désagréable* 

Et  s'il  y  a  nulle  parolle 

Que  saincte  église  tienne  à  folle , 

Prest  suis  qu'à  son  vouloir  l'amende, 

Se  je  puis  suffire  à  l'amende. 

Cy  reprent  son  propos  sans  faille 
L'Acteur,  et  vient  à  la  bataille 
Oii  dame  Franchise  combat 
Contre  Dangier  qui  fort  la  bat. 

Franchise  vint  premièrement 


Digitized  by 


Google 


i3o.)  DE     LA     ROSE.  36i 

Contre  Dangier  moult  franchement  , 
Qui  trop  est  fel  et  oultrageux , 
Par  semblant  fier  et  courageux. 
En  son  poing  tient  une  massuë  » 
Fièrement  la  paumoje  et  ruë 
Entour  soj  à  coups  périlleux  , 
Qu'escu ,  s'il  n'est  trop  merveilleux, 
Ne  peult  tenir  qu'il  ne  pourfende  , 
Et  que  cil  vaincu  ne  se  rende 
Qui  contre  luj  se  met  en  place  , 
S'il  est  bien  attaint  de  sa  masse  , 
Ou  qu'il  ne  l'en  fonde  ou  escache  , 
S'il  n'est  tel  que  trop  d'armes  sache* 
Il  la  print^u  bois  de  refus, 
Le  lait  viliain >  que  je  Refus, 
Sa  targe  fut  d'escoutojer , 
Bordée  de  gens  viltoyer. 
Franchise  si  fut  bien  armée 
Moult  seroit  envis  entamée , 
Mais  qu'elle  se  sçeust  bien  couvrir 
Franchise  pour  la  porte  ouvrir. 
Contre  Dangier  avant  se  lance , 
En  sa  main  tenoit  forte  lance , 

Qu'elle  apporta  belle  et  polie 

De  la  forest  de  Thuërie  : 

Il  n'en  croist  nulle  telle  en  bière. 

Le  fer  fut  de  doulce  prière. 

Si  eust  par  grant  dévocion 

De  toute  suplicacion 

Escu ,  qu'onCques  ne  fut  de  mains  > 

Bordé  de  jointures  de  mains , 

De  promesses  et  Convenances  > 

Par  grans  sermens  et  par  fiances  * 

Coulouré  trop  mignottement. 

Vous  eussiez  dit  certainement 

Que  Largesse  le  luy  bailla , 

Et  le  paignit  et  entailla»; 

Tant  sembloit  bel  estre  son  œuvre. 

Et  Franchise  qui  bien  s'en  cueuvre , 

Brandist  la  hante  de  sa  lance, 

Et  contre  le  vilain  la  lance, 

Qui  n'avoit  pas  cueur  de  couart  ; 

Ains  sembloit  estre  renouart 

Au  tinel  qui  fut  revestu , 

Tout  fut  pourfendu  son  escu  : 

Mais  tant  est  fort  à  desmesure , 

Qu'il  ne  craignoit  aulcune  armure  t 
Si  que  du  coup  si  se  couviy, 
Qu'oncques  sa  panse  n'en  ouvrjr. 
Le  fer  de  la  lance  brisa , 
Par  quoj  le  coup  moins  en  prisa. 
Moult  fort  fut  d'armes  angoissé  » 
Le  villain  fel  et  aoursé  : 
La  lance  print ,  si  la  despiece 
O  sa  massuë  pièce  à  pièce  ; 
Puis  esma  ung  coup  grant  et  fier. 
Qui  me  tient  que  je  ne  te  fier , 
Dist-il ,  orde  garce  ribaulde  ? 
Comment  as -tu  esté  si  baulde, 
Qu'ung  prud'homme  osas  assaillir  ? 
Sur  son  escu  fiert  sans  faillir  ; 
La  preux ,  la  belle ,  la  courtojse , 
Bien  Ta  fait  saillir  une  tojse 
D'angoisse ,  à  genoulx  si  Fàbat, 
Moult  la  ledenge  f  moult  la  bat , 
Et  croj  qu'à  ce  coup  morte  en  fust, 
S'elle  eust  fait  son  escu  de  fust 
Autreffois  vous  aj-je  trop  creuë  9 
Dame  orde  garce  moult  recreuë* 

Dist-il,  n'onc  bien  ne  m'en  chëy* 
Vostre  losenge  m'a  trahy. 
Par  vous  souffris- je  le  baisier  * 
Pour  le  ribauldel  à  aisier  ; 
Bien  me  trouva  si  débonnaire  * 
Diables  le  me  firent  bien  faire  : 
Certainement  mal  y  venistes , 
Quant  nostre  chastel  assaillistes  $ 
Si  vous  convient  perdre  la  vie* 


Quant  plus  n'en  peut  mais  en  advant. 
Et  le  villain  croulle  sa  hure , 
Et  se  forcené ,  et  sur  saintz  jure 
Qu'il  l'occira  sans  nul  respik 
Moult  en  eut  Pitié  grant  despit, 
Qui  pour  sa  compaignie  secourre  , 
Au  villain  se  hastoit  de  courre. 

Pitié,  qui  à  tout  bien  s'accorde  , 
Tenoit  une  miséricorde 
En  lieu  d'espée  en  piteux  termes , 


V  Acteur. 


Et  la  belle  mercj  luy  cryé 

Pour  Dieu  que  pas  ne  la  cravant  * 

Decourant  de  pleurs  et  de  larmes. 
Ceste-cy,  se  l'Acteur  ne  ment, 
Perceroit  la  pierre  d'àyment , 
Pourtant  qu'elle  fust  d'elle  pointe  , 
Car  elle  a  moult  ague  la  pointe  ; 
Son  escu  est  d'alegement , 
Bordé  de  doulx  gémissement , 
Plain  de  souspirs  et  de  complaintes. 
Pitié ,  qui  plouroit  larmes  maintes , 
Poingt  le  villain  de  toutes  pars , 
Qui  se  deffend  comme  liepars; 
Mais' quant  elle  eut  bien  arrousé 
De  larmes  le  villain  housé , 
Si  luy  convint  amolyer  : 
Advis  luy  fut  qu'il  dust  noyer 
En  ung  fleuve  tout  estourdis. 
Oncques  mais  par  faitz  ne  par  ditz 
Ne  fut  si  lourdement  heurté  ; 
Du  tout  failloit  la  dureté , 
Foible  et  vain  il  tremble  et  chancelle. 
Fouir  s'en  veult;  Honte  l'appelle, 

Honte. 

Et  dist  :  Dangier  villain  prouvé , 

2.  Aa 


Digitized  by 


366  1e    r  OMAN  (v.  1614s 

Se  recréant  estes  trouvé 

Que  Bel-acueil  puisse  eschapper, 

Vous  nous  ferez  tous  attrapper  ; 

Car  taiitost  baillera  la  Rose 

Que  tenons  cj- dedans  enclose  : 

Et  tant  vous  dis- je  bien  sans  faille  , 

Si  aux  gloutons  la  Rose  baille , 

Sachiez  qu'elle  en  pourra  bien  estre 

Blesmye  ou  pâle ,  ou  mole  ou  flestre  ; 

Et  si  me  puis- je  bien  vanter, 

Tel  vent  pourroit  céans  venter, 

Se  l'entrée  trouvoit  ouverte , 

Dont  nous  aurions  dommaige  et  perte  ; 

Ou  que  trop  la  graine  esmouvroit , 

Ou  qu'une  autre  graine  y  plouvroit, 

Dont  la  Rose  seroit  chargée. 

Dieu  doint  que  tel  graine  n'j  chée  ! 

Trop  nous  en  pourroit- il  mescheoir  ; 

Car,  ains  que  l'en  se  peut  escheoir, 

Toute  pourroit  sans  ressortir, 

La  Rose  du  tout  amortir  ; 

Ou  se  d'amortir  eschappoit , 

Et  le  vent  tel  coup  y  frappoit 

Que  les  graines  s'entremellassent , 
Que  de  leur  faix  la  fleur  grevassent, 
Que  des  fueilles  en  son  descendre 
Fist  aucune  casser  ou  fendre  > 
Et  par  la  fente  de  la  fuéille  » 
Laquelle  chose  Dieu  ne  vueille  ! 
Parust  dessoubz  le  verd  bouton  > 
L'en  tliroit  paf  tout  que  glouton 
L'auroit  tenuë  en  sa  saysine  : 
Nous  en  aurions  tous  très-grant  hayne. 
Jalousie  qui  le  sçauroit , 
Qui  du  sçavoir  tel  dueil  auroit 
Qu'à  la  mort  en  serions  livrez , 
MaufFez  nous  auroit  enyvrez. 

U  licteur. 

Dangier  tvye  :  Secours  !  secours  ! 
Hâtivement  Honte  le  cours , 
Vint  à  Pitié ,  si  la  menasse  , 
Qui  moult  redoubte  sa  grimace. 

Honte*. 

Trop  avez,  dit- elle  i  vescu  ; 
Je  vous  froisseray  cest  escu. ; 

Vous  en  gerrez  tantost  par  terre. 
De  mal  heure  emprintes  la  guerre, 

Lï  Acteur. 
Honte,  qui  portoit  une  espée 
Bonne ,  clere  et  très -bien  trempée, 
Qu'elle  forgea  doubteusement 
De  soucy,  d'aparçojveraent , 
Fort  targe  avoit,  qui  fut  nommée 
Doubte  de  Malle -renommée. 
De  tel  fust  l' avoit- elle  faicte , 
Mainte  langue  eut  au  bord  pourtraicte. 
Pitié  fiert,  qui  trop  fort  la  ruse  : 
Lors  la  rendit  presque  confuse  ; 
Mais  adonc  est  venu  Delict, 
Beau  bachelier  sur  tous  eslit  : 
Cil  fist  à  Honte  une  envahie, 
Espée  avoit  de  plaisant  vie, 
Escu  d'aise ,  dont  point  n'avoje , 
Bordé  de  soulas  et  de  joje. 
Honte  fièrt  :  mais  elle  le  charge , 
Et  cil  se  cueuvre  de  sa  targe , 
Qu'oncques  le  coup  ne  \uy  greva  ; 
Et  Honte  requerre  la  va , 

Si  fiert  Délict  par  tel  angoisse  , 
Que  sur  le  chief  Tescu  luy  froisse , 
Et  l'abat  jus  tout  estendu  : 
Jusques  aux  dens  Teust  pourfendu , 
Quant  Dieu  admene  ung  bacheler 
Que  l'en  appelle  Bien -celer. 
Bien -celer  sut  bien  guerroyer, 
Sage ,  de  bon  advis ,  et  fier 
En  sa  main  une  coje  espée , 
Ainsi  que  de  langue  coupée. 
Si  la  brandit  sans  faire  nojse  * 
Qu'on  ne  lojoit  pas  d'une  tojse , 
Point  ne  rendit  son  bondye  ; 
Jà  si  fort  ne  sera  brandye. 
Son  escu  du  lieu  mussé  fut, 
Oncques  geline  en  tel  ne  geut  : 
Bordé  fut  de  seures  alées , 
Et  de  revenuës  celées. 
Haulse  Fespée ,  puis  fiert  Honte 
Tel  coup,  que  près  que  si  l'affronte, 
Si  que  Honte  fut  estourdie. 

Sien -celer. 
Honte ,  dit -il ,  jà  Jalousie 

La  douloureuse,  la  chetive , 
Ne  le  sçaura  tant  qu*elle  vive  ; 
Bien  je  vous  en  asseureroye, 
Et  de  ma  main  fianceroye  ; 
Si  en  feroje  cent  sermens , 
Ne  sont  si  grans  asseuremens  y 
Puisque  Malle-bouche  est  tuez* 
Prinse  estes  :  ne  vous  remuez. 

Comment  Bien -celer  si  surmonte 
En  soy  combatant  dame  Honte  : 
Et  puis  Paour  et  Hardement 
Se  combatent  moult  fièrement. 

Honte  ne  sçait  à  ce  que  dire. 
Paour  sault  route  plaine  d  jre , 
Qui  trop  souloit  être  couarde  : 
Honte  sa  cousine  regarde  ; 
Et  quant  la  veit  si  entreprise , 
Si  a  la  main  à  Tespée  mise , 
Qui  trop  est  trenchant  malement.. 
Souspeçon  d'einbouflSssement 
Eut  nom ,  car  de  ce  l'avoit  faicte* 
Quant  elle  l'eut  du  fourrel  traicte  % 
Plus  fut  clere  que  nul  beril , 

Escu  de  crainte  et  de  péril , 
Bordé  de  travail  et  de  paine  ; 
Et  Paour,  qui  forment  se  paine 
Le  Bien- celer  pour  detrenchier, 
Pour  sa  cousine  revenchier , 
Là  va  sur  son  escu  ferir 
Tel  coup,  qu'il  ne  s'en  peut  guérir, 
Et  tout  estourdj  chancela. 
Adonc  Hardement  appella  : 
Si  sault;  car  s'elle  recouvrast 
L'autre  coup,  malement  ouvrast; 
Mort  fust  Bien -celer  sans  retour, 
Se  luy  donnast  ung  autre  tour. 

Hardement  fut  preux  et  hardiz , 
En  appert  par  faitz  et  par  ditz  2 
Espée  eut  bonne  et  bien  fourbye, 
D'ung  acier  de  forsenerie  : 
Son  escu  fut  moult  renommé  ; 
Despit  de  mort  estoit  nommé, 
Bordé  fut  d'abandonnement. 
A  tous  perilz  trop  folement 
Vient  à  Paour ,  et  si  luj  esme 
Pour  la  ferir,  mais  riens  n'entesme  ; 

Le  coup  abat ,  et  lors  se  cueuvre  f 


Car  elle  sçavoit  moult  de  l'œuvre 

Qui  affiert  à  ceste  escarmye. 

Bien  se  garde,  n'en  doubtés  mye  ; 

Puis  le  fiert  ung  coup  si  pesant , 

Qu'elle  le  verse  tout  gysant; 

Son  escu  ne  le  garanty. 

Quant  Hardement  jus  se  sentj, 

Joinctes  mains  luy  requiert  et  prye 

Pour  Dieu  mercy  que  ne  l'occie  ; 

Et  Paour  dit  que  si  fera , 

Mais  Sûreté  ne  l'endura. 

Par  Dieu ,  Paour,  icy  mourrez  f 

Faictes  du  pis  que  vos  pourrez. 

Vous  soûliez  bien  avoir  les  fièvres  > 

Et  plus  estes  couart  que  lièvres  ; 

Or  estes  desaccouardie  : 

Les  diables  vous  font  si  hardye  > 

Que  vous  prenez  à  Hardement  > 

Qui  ajme  tant  tournoiement, 

Et  tant  en  sçait ,  que  s'il  luj  pleust , 

Qu'oncques  mais  homme  plus  n'en  sçeust; 

N'onc  puisque  vous  terre  marchastes, 

Fors  en  ce  cas  ne  tournoyastes. 
Vous  y  entendés  mal  les  tours  ; 
Ailleurs  en  tous  autres  estours 
Vous  fuyés,  ou  vous  vous  rendez. 
Vous  qui  icj  vous  deffendez , 
Avec  Cacus  vous  en  fouystes , 
Quant  Hercules  venir  vous  veistes 
Le  cours  à  son  col  la  raassuë; 
Vous  fustes  lors  toute  esperduë , 
Et  vous  meistes  ès  piedz  les  esles , 
Qu'oncques  homme  n'en  vist  de  telles, 
Pource  que  Cacus  eut  emblez 
Ses  beufz ,  qu'il  avoit  assemblez 
En  son  recept  qui  moult  fiit  longs , 
Par  les  queuës  à  reculions , 
Que  la  trace  ne  fust  trouvée  : 
Là  fut  vostre  force  esprouvée  ; 
Là  monstrastes-vous  bien  sans  faille, 
Que  riens  ne  valez  en  bataille  ; 
Car,  puisque  hanté  ne  l'avez, 
Petit  ou  néant  en  sçavez  ; 
Si  vous  convient  non  pas  deffendre , 
Mais  fouyr  ou  vos  armes  rendre , 

Ou  chier  vous  convient  comparoir, 

Qu'à  luy  vous  oser  comparoir. 

Seureté  eust  l'espée  dure , 

Forgée  de  trestoute  cure  ; 

Escu  de  paix ,  bon  sans  doubtance  > 

Bordé  de  toute  concordance. 

Paour  fiert  :  occire  la  cuide. 

En  soj  couvrir  met  son  estuide  ; 

Paour  l'escu  jetta  encontre  , 

Qui  sainement  le  coup  rencontre  y 

Si  ne  luy  greva  de  nojant  ; 

Le  coup  cheut-jils  en  glaçojant  : 

Et  Paour  tel  coup  si  luy  donne 

Sur  l'escu ,  que  toute  Festonne  ; 

Moult  s'en  fault  que  pou  ne  l'affole  ; 

S'espée  ou  son  escu  luy  vole 

Des  poings ,  tant  forment  Ta  heurté^ 

Comment  Paour  et  Seureté 
Ont  par  bataille  fort  beurté  j 
Et  les  autres  pareillement 
S'entrebeurtent  subtilement. 

Sçavez  que  fist  lors  Seureté , 
Pour  donner  aux  autres  exemples  ? 

Il  print  Paour  parmy  les  temples  ; 
Et  Paour  et  luj  s'entretiennent. 
Et  tous  les  autres  s'entreviennent  : 
L'ung  se  lye  à  l'autre  et  le  couple. 
Onc  en  estour  ne  vej  tel  couple , 
Si  renforça  le  chappelejs. 
Là  fut  si  fort  le  trupignejs , 
Qu'oncques  en  nul  tournoyement 
Ne  vey  de  coups  tel  payement. 
Tornent  deçà,  tornent  de  là  : 
Chascun  sa  mesgnie  appella; 
Tous  y  accourent  pesle  mesle. 
Onc  plus  espés  ne  noif  ne  gresle 
Ne  vy  voler ,  que  ces  coups  volent } 
Tous  s'entrerompent  et  affolent. 
Oncques  ne  veistes  telz  meslées 
De  tant  de  gens  ainsi  meslées. 
Mais  ne  vous  en  mentiray  jà , 
L'ost  qui  le  chastel  assiégea 
En  avoit  adoncques  du  pire. 
Le  dieu  d'Amours  de  peur  souspire 
Que  sa  gent  ne  fut  toute  occise  ; 
Sa  mere  manda  par  Franchise 

Et  par  Doulx- regard  qu'elle  vienne , 
Que  nul  essoigné  ne  la  tienne , 
Et  print  trêves  endementiers , 
Entour.  huit  jours  ,  ou  dix  entiers , 


Ne  vous  sera  certaineté. 

Voire  à  tousjours  eussent -ilz  prises  > 

S'à  tousjours  les  eussent  requises , 

Comment  qu'il  fust  d'elles  casser, 

Ne  qui  les  dussent  outrepasser- 

Mais  se  lors  son  meilleur  y  sceust , 

Jà  les  trêves  prinses  n'y  eust  ; 

Et  se  les  Portiers  ne  cuydassent 

Que  les  autres  ne  les  cassassent, 

Puis  qu'ilz  fussent  habandonnées , 

Jà  n'y  fussent  je  croy  données 

De  bon  cueur;  ains  s'en  couroussassent , 

Quelque  semblant  qu'ilz  en  montrassent* 

Ne  n'y  eust  eu  jà  trêve  prise , 

Se  Venus  s'en  fust  entremise  ; 

Mais  sans  faille  il  le  convint  faire  , 

Ung  pou  se  convint -il  retraire, 

Ou  pour  trêve  ou  pour  quelque  fuyte , 


Ou  plus  ou  moins  jà  recité , 

Trestoutes  les  fois  que  l'en  luyte 
A  tel  qu'on  ne  peut  surmonter, 
Tant  qu'on  le  puisse  mieulx  dompter. 

Comment  les  messagiere  de  l'osfc 
D'Amours,  de  cueurs  chascun  devost, 
Vindrent  à  Venus,  pour  secours 
Avoir  en  l'ost  au  dieu  d'Amours. 

De  l'ost  se  partent  les  messages , 
Qui  tant  ont  erré  comme  sages  , 
Qu'ilz  sont  à  Citeron  venus. 
Là  sont  à  grant  honneur  tenus. 
Citeron  est  une  montaigne 
Dedans  ung  boys  en  une  plaine , 
Si  haulte ,  que  nulle  arbaleste , 
Tant  soit  fort  ne  de  traire  preste , 
Ne  trairott  ne  boujon ,  ne  vire. 
Venus  qui  les  dames  espire, 
Fist  là ,  comme  pouvés  savoir, 
Principalement  son  manoir. 
Mais  se  tout  Testre  descrivoje , 
Je  croj  trop  je  vous  ennuyroje , 
Et  si  me  pourroj  e  lasser  ; 

Pour  ce  m'en  yueil  briefment  passer* 

Venus  est  au  bojs  dévalée , 

Pour  chasser  en  une  vallée  : 

Le  bel  Adonys  est  o  ly 

Son  doulx  amy  au  cueur  joly  ; 

Ung  petit  estoit  enfantis , 

Et  au  boys  chasser  ententifz* 

Enfant  fut  et  jeune  et  venant, 

Moult  fut  bel ,  doulx  et  advenant* 

Midj  fut  lors  pieçà  passé  : 

Chascun  fut  de  chasser  lassé  : 

Soubz  ung  peuplier  en  l'ombre  estojent 

Lés  ung  vivier  où  s'esbatojent. 

Leurs  chiens  qui  las  de  courre  furent , 

Taisans  au  ru  du  vivier  beurent  ; 

Leurs  dartz ,  leurs  arcz  et  leurs  curées 

Eurent  delez  eulx  apujées  : 

Jolyement  se  déduysoyent, 

Et  les  oysillons  escoutojent 

Par  les  rainseaulx  tout  environ.  ! 

Après  leurs  jeux,  en  son  gyron 

Venus  embrassié  le  tenoit , 

Et  en  baisant  luy  aprenoit 

De  chasser  ou  bojs  la  manière , 
Si  comme  elle  estoit  coustumiere* 

Comment  Venus  à  Adonys, 
Qui  estoit  sur  tous  ses  amys , 
Deiïendoit  qu'en  nulle  manière 
N'allast  cbasser  à  beste  fierc. 

Amys ,  quant  vostre  meute  est  preste , 
Et  vous  allez  querant  la  beste, 
Chassez  et  ne  bataillez  mye. 
Se  vous  trouvez  bestes  qui  fuye , 
Et  courez  après  hardiment  ; 
Mais  contre  ceulx  qui  fièrement 
Mettent  en  deffense  leur  corps , 
Ne  soit  jà  tourné  vostre  acors  : 
Couart  soyés  et  paresseux 
Contre  hardiz  ;  car  contre  ceulx 
Où  cueur  hardy  s'est  aheurté , 
Nul  hardement  na point  seurté , 
Ains  fait  périlleuse  bataille , 
Hardy  quant  à  hardy  bataille. 
Cerfz  et  biches  ,  chevreulx  et  chievres , 
Regnars  et  dains ,  connins  et  lièvres , 

Ceulx  vueil- je  bien  que  vous  chassiez , 
En  telz  chasses  vous  soûlassiez. 
Ours,  loups,  lyons,  sangliers,  deffens 

chassiez  pas ,  mon  cher  enfans  ; 
Car  telz  bestes  qui  se  deffendent , 
Les  chiens  occyent  et  pourfendent, 
Et  si  font-ilz  les  veneurs  mesmes 
Moult  souvent  faillir  à  leurs  esmes  ; 
Maint  en  ont  occis  et  navré. 
Jamais  de  vous  )oye  n'auré  ; 
Ains  m'en  pèsera  mallement, 
Se  vous  le  faictes  autrement. 

Ainsi  Venus  le  chastioit, 
En  chastiant  moult  le  prioit 
Que  du  chastoy  luj  souvenist 
En  tous  lieux  où  chasser  venist. 
Adonys ,  qui  petit  prisoit 
Ce  que  s'amye  luy  disoit , 
Fust  mensongier  ou  fust  de  voir, 
Tout  ottroja  pour  paix  avoir , 
Car  riens  ne  prisoit  le  chastj. 
Pou  vauldra  ce  qu'elle  a  bastj. 
Çhastie-le  tant  que  vourra  : 

Se  s'en  part ,  plus  ne  le  verra* 
Ne  la  creut  pas,  puis  en  mourut. 
Nonc  Venus  ne  le  secourut, 
Car  elle  n'y  estoit  présente  , 
Puis  le  ploura  moult  la  dolente. 
Car  chassa  puis  un  grant  sanglier, 
Qu'il  cuida  prendre  et  estranglier; 
Mais  ne  le  print  ne  le  trencha , 
Car  le  sanglier  se  revencha  : 
Com  fiere  et  orgueilleuse  beste 
Contre  Adonjs  escout  la  teste , 
Ses  dens  en  Tajne  luy  flaty. 
Son  groing  estort  mort  l'abaty. 
Beaulx seigneurs,  quoyque  vous  advienne, 
De  cest  exemple  vous  souvienne  : 
Vous  qui  ne  crojés  voz  amyes , 
Sachiés  que  faictes  grans  folyes  ; 
Bien  les  devez  trestoutes  croire , 
Quant  leur  dit  si  est  chose  voire. 
S'elz  jurent  toutes  sommes  vostres, 
Crojés -les  comme  patenostres  ; 
Jà  d'eulx  croire  ne  recréés , 
Se  raison  vient  point  n'en  crojés  ; 
2.  b* 

S'el  vous  aportoit  crucifix , 
Ne  la  crovés  ,  ne  que  je  fiz. 
Se  cestuy  eut  s'amje  creuë , 
Il  en  eust  moult  sa  vie  acreuë. 
L'ung  se  jouë  à  l'autre  et  déduyt 
Quant  leur  plaist;  après  leur  déduvt 
A  Citeron  sont  retournez  : 
Et  ceulx  qui  ne  sont  séjournez» 
Ainçois  que  Venus  se  despùille , 
Luv  comptent  de  fil  en  esguille 
Tout  ce  que  bien  leur  appartint. 
Certes ,  se  dit  Venus ,  mal  tint 
Jalousie  chastel  ne  case 
Contre  mon  filz  :  se  je  n'embrase 
Les  Portiers  et  tout  leur  atour  » 
Ou  les  clefz  rendront  et  la  tour» 
On  ne  doit  priser  ung  lardon 
Mov,  ne  mon  art,  ne  mon  brandon. 

Comment  huit  jeunes colombeaux 
En  ung  cbar  qui  fut  ricbe  et  beaux  , 
Mainent  Venus  en  l'ost  d'Amours, 
Pour  luj  faire  batif  secours. 

Lors  fist  la  mesgnie  appeller  ; 

Son  char  commande  â  atelier  * 
Car  ne  veult  pas  marchier  es  boës. 
Beau  fuz  le  char  à  quatre  roës , 
D'or  et  de  perles  estellez  : 
En  lieu  de  cheveaulx  atteliez  * 
Fust  au  lymon  huit  colombeaux , 
Prins  en  soû  colombier  moult  beaux. 
Toute  leur  chose  ont  aprestée  ; 
Adonc  est  en  son  char  montée 
Venus  qui  chasteté  guerroje  ; 
Nul  des  ojseaulx  ne  se  desroje , 
Bâtent  les  esles,  si  se  partent  9 
Lair  devant  eulx  rompent  et  partent, 
Viennent  en  Tost.  Venus  venuë , 
Tost  est  de  son  char  descenduë. 
Contre  luj  saillent  à  grant  feste 
Son  filz  premier,  qui  par  sa  haste 
Avoit  jà  les  trêves  cassées , 
Ainçqys  que  fussent  trespassées , 
Qu'oncques  n  j  garda  convenance 
De  serment  aussi  de  fiance. 

Cest  Passault  devant  le  cliastel , 
^     Si  grant  que  pieça  n'j  eut  tel  : 
Mais  Amours,  ne  sa  compaignie 
A  ceste  fojs  ne  Peurent  raye  ; 
Car  ceulx  de  dedans  résistance 
Luj  firent  par  leur  grant  puissance* 

Formant  à  guerroyer  entendent  : 
Ungs  assaillent,  autres  deffendent  ; 
Ceulx  dressent  au  chastel  pierrieres  : 
Grans  cailloux  de  plusieurs  manières , 
Pour  rompre  leurs  murs  les  envoient  ; 
Et  les  Portiers  les  murs  bordqyent 
De  fortes  clajes  reforsisses , 
Tissues  de  verges  plëjsses  , 
Qu'ilz  eurent  par  gran  estudies 
En  la  haje  Dangier  cueillies  ; 
Et  font  sajettes  barbelées, 
De  grans  promesses  empennées , 
Que  de  services ,  que  de  dons , 
Pour  tost  en  avoir  leurs  guerdons. 
Car  il  n  j  entra  oncques  fust , 
Qui  tous  de  promesses  ne  fust; 
De  fer  ferrées  fermement , 
Et  de  fiance  et  de  serment. 

Trajent  sur  eulx  et  moult  leur  chargent , 

Mais  bien  se  defTendent  et  targent  ; 

Car  targes  ont  fortes  et  fieres, 

Ne  trop  pesans  ne  trop  legîeres, 

De  tel  fust  comme  eurent  leurs  clajes 

Que  Dangier  cuilloit  en  ses  hayes  ; 

Si  que  traire  riens  ny  valoit, 

Car  comme  glace  se  fondoit. 

Amours  vers  sa  mere  se  trait , 
Tout  son  estât  luj  a  retrait , 
Si  luy  prye  que  le  sequeure  : 
Malle -mort ,  dit  -  elle ,  m'aqueure , 
Qui  tantost  me  puist  attourcer , 
Se  jamais  laisse  demourer 
Chasteté  en  femme  vivant  ! 
Tant  vojt  Jalousie  estrivant , 
Trop  souvent  en  grant  peine  en  sommes. 
Beau  filz,  jurez  ainsi  des  hommes  , 
Qu  ilz  fauldront  tous  par  voz  sentiers. 

Le  dieu  (P Amours. 

Certes ,  ma  dame ,  voulentiers  : 
Il  n'en  sera  nul  respité , 

Jamais  aumoins  par  vérité , 
Ne  seront  preud'homme  clamé 
S'ilz  n'ajment  ou  s'ilz  n'ont  amé. 
Grant  douleur  est  quant  telz  gens  vivent 
Qui  les  dédujtz  d'amours  n'ensuivent  , 
Pour  qu'ilz  les  puissent  maintenir; 
A  Mal-chief  puissent- ilz  venir  ! 
Tant  les  haj,  que  se  je  les  pouysse 
Confondre ,  tous  les  confondisse. 
D'eulx  me  plains  et  tous  jours  plaindray, 
Ne  de  plaindre  ne  me  faindraj; 
Com  cil  qui  nujre  leur  vourray  > 
En  tous  les  cas  que  je  pourra y, 
Tant  que  je  soje  si  vengié , 
Que  leur  orgueil  soit  estrangié, 
Ou  qu'ilz  seront  tous  condamnez. 
Mal  fussent -ilz  tous  d'Adam  nez , 
Quant  si  pensent  de  moj  grever  ! 
Au  corps  leur  puist  les  cueurs  crever, 
Quant  mes  déduytz  veullent  abatre  ! 
Certes ,  qui  me  voudroit  bien  batre , 
Ne  me  pourroit-il  faire  pis. 
Mieulx  amasse  estre  mort  que  vis  : 

Si  ne  suis- je  mye  mortel  ; 

Mais  mon  courroux  en  est  or  tel , 

Que  se  mortel  estre  je  peusse  , 

De  dueil  que  j'ay,  la  mort  receusse; 

Car  se  mon  jeu  va  defFaillant, 

J'aj  perdu  tant  que  j  aj  vaillant , 

Fors  que  mon  corps  et  mes  vestures  , 

Et  mon  cliappel ,  et  mes  armures. 

Aumoins  s'ilz  n'en  ont  la  puissance, 

En  deussent-ilz  avoir  pesance , 

Et  leurs  cueurs  en  douleur  plaissei>, 

S'il  les  leurs  convenist  laisser. 

Où  peut  l'en  querre  meilleure  vie, 

Que  d'estre  entre  les  bras  s'amye  ? 

Lors  font-iiz  en  Fost  le  serment 
Et  pour  le  tenir  fermement, 
Ont  en  lieu  de  reliques  traictes 
Leurs  cujrasses  et  leurs  sajettes , 
Leurs  dars,  leurs  arcs  et  leurs  brandons, 
Et  dyent  :  Nous  ne  demandons 
Meilleurs  reliques  à  ce  faire , 
Ne  qui  tant  nous  puissent  bien  plaire. 
Se  nous  cestes  parjurions , 

Jamais  en  riens  creuz  ne  serions  : 
Sur  autre  chose  ne  le  jurent; 
Et  les  barons  sur  ce  le  creurent 
Autant  que  sur  la  Trinité , 
Pour  ce  qu'ilz  jurent  vérité. 

Comment  Nature  la  subtille 
Forge  tousjours  ou  filz  ou  fille , 
Afiinque  l'humaine  lignye 
Par  son  deffault  ne  faille  raye. 

Et  quant  le  serment  fait  ilz  eurent  > 
Et  que  tous  entendre  le  peurent  y 
Nature  qui  pensoit  des  choses 
Qui  sont  dessoubz  le  ciel  encloses  * 
Dedans  sa  forge  entrée  estoit , 
Où  toute  s'entente  mectoit 
A  forgier  singulières  pièces 
Pour  continuer  les  espèces. 
Car  les  pièces  tant  les  font  vivre  » 
Que  Mort  ne  les  peut  aconsuivre  y 
Jà  tant  ne  sçaura  courre  après  ; 
Car  Nature  tant  luy  va  près , 
Que  quant  la  Mort  o  sa  massue  > 
Des  pièces  singulières  tuë 

Ceulx  qu'el  treuve  à  soy  redevables, 
Car  elles  sont  tous  corrumpables , 
Qui  ne  doubtent  la  Mort  néant , 
Et  touteffoys  vont  decheant 
Et  s'usent  en  temps  et  pourrissent, 
Dont  autres  choses  se  nourrissent  ; 
Quant  toutes  les  cuide  attraper , 
Ne  peut  ensemble  conciper, 
Que  quant  Tune  par-  deçà  hape , 
L  autre  par- de  là  luy  eschape. 
Car  quant  elle  tuë  le  pere , 
Demeure  fîlz ,  ou  fille ,  ou  mere , 
Qui  s'enfuyent  devant  la  Mort , 
Quant  ilz  voyent  celluy  jà  mort. 
Puis  reconvient  iceulx  mourir, 
Jà  si  bien  ne  sçauroit  courir, 
N'y  vault  médecines ,  ne  veux, 
Dont  saillent  niepces,  nepveux, 
Qui  fuyent  pour  eulx  déporter , 
Tant  que  les  piedz  les  peult  porter  ; 
Dont  l'ung  s'enfuyt,  l'autre  carole, 
L'autre  au  monstier ,  l'autre  à  l'escole  r 
Les  autres  à  leurs  marchandises , 

Les  autres  à  leurs  ars  aprises, 
Et  les  autres  à  leurs  delictz 
De  vins ,  de  viandes ,  et  de  lictz  : 
Les  autres  pour  plus  tost  fouyr , 


Que  Mort  ne  les  face  enfouyr, 
Montent  dessus  les  grans  destriers  ^ 
A  tout  leurs  dorez  estriers  : 
L'autre  met  en  ung  fust  sa  vie  f 
Et  s'enfuyt  par  mer  en  navie , 
Et  maine  au  regart  des  estoilles 
Ses  nefz ,  ses  avirons  ,  ses  voilles  : 
L'autre  qui  par  veu  s'humilie , 
Prent  ung  mentel  d'ypocrisie , 
Dont  en  fuyant  son  penser  cueuvre> 
Tant  qu'il  apert  dehors  par  œuvre. 
Ainsi  fujent  tous  ceulx  qui  vivent , 
Qui  voulentiers  la  Mort  eschivent. 
Mort  qui  de  noir  le  vis  a  taint , 
Court  après  tant  que  les  attaint , 
Si  qu'il  y  a  trop  fiere  chasse  : 
Ceulx  s'enfuyent ,  et  Mort  les  chasse 
Dix  ans ,  ou  vingt ,  trente ,  ou  quarante  * 
Cinquante ,  soixante ,  ou  septante  x 

Voire  octante ,  nonante ,  cent  : 
Lors  va  ce  que  tient  despeçant  ; 
Et  s'ilz  peuvent  oultre  passer, 
Court -elle  après  sans  soy  lasser, 
Tant  que  les  tient  en  ses  lyens , 
Maugré  tous  les  physiciens. 
Et  les  physiciens  eulx-meismes , 
Oncques  nul  eschapper  n'en  veismes , 
Pas  Hipocrat ,  ne  Galiens , 
Tant  fussent  bons  physiciens  : 
Rhasis ,  Constantin  ,  Avicenne , 
Y  ont  tous  laissé  la  couënne  : 
Ne  nul  si  ne  peult  tant  bien  courre, 
Qu'il  se  puisse  de  mort  rescourre. 
Ainsi  Mort  qui  jamais  ne  saoulle , 
Gloutement  les  pièces  engoulle  : 
Tant  les  suit  par  mer  et  par  terre , 
Qu'en  la  fin  toutes  les  enserre. 
Mais  ne  les  peut  toutes  tenir 
Ensemble ,  ni  à  chief  venir 
Des  espèces  du  tout  destruyre  , 
Tant  sçavent  bien  les  pièces  fuyre; 
Car  s'il  n'en  demouroit  fors  une , 

Si  vivroit  la  forme  commune , 
Et  par  le  Phenis  bien  le  semble , 
Qu'il  n'en  peut  estre  deux  ensemble. 

Tousjours  est- il  ung  Phenis , 
Et  vit  ainçojs  qu'il  soit  finis 
Par  cinq  cens  ans  ;  et  an  dernier 
Fait  ung  feu  très-grant  et  pienier 
D'espines ,  et  s'y  boute  et  s'art , 
Ainsi  fait  de  son  corps  hesart. 
Mais  pour  ce  que  sa  forme  garde 
De  sa  pouldre ,  combien  qu'il  tarde  > 
Ung  autre  Phenis  en  revient , 
Où  celluj-mesmes  se  devient , 
Que  Nature  ainsi  ressuscite  , 
Qui  tant  à  l'espèce  prouffite. 
Car  elle  perdroit  tout  son  estre , 
S'el  ne  faisoit  cestuj  renaistre  ; 
Si  que  se  Mort  Phenis  devourre  > 
Phenis  toutefFoys  vif  demoure. 
S'el  en  avoit  mil  devourez  , 
Si  seroit  Phenis  demourez. 
C'est  Phenis  la  commune  forme , 
Que  Nature  ès  pièces  réforme , 

Qui  du  tout  perduë  seroit, 
Qui  l'autre  vive  ne  lairroit. 
Ceste  manière  mesmes  ont 
Trestoutes  les  choses  qui  sont 
Dessoubz  le  cercle  de  la  lune , 
Que  s'il  en  peut  demourer  une , 
S  espèce  tant  en  luj  vivra , 
Que  jà  Mort  ne  la  consuivra: 
Mais  Nature  doulce  et  piteuse , 
Quant  elle  voit  que  Mort  hajneuse  * 
Entre  luj  et  corruption 
Viennent  mectre  à  destruction  f 
Tant  que  treuve  dedans  sa  forge 
Tous  jours  marteile ,  tousjours  forge , 
Tousjours  l'espèce  renouvelle 
Par  génération  nouvelle , 
Quant  autre  conseil  n'j  peut  mectre. 
Si  taille  empraintes  de  tel  lectre , 
Qu  elle  leur  donne  formes  vraies , 
En  coingz  de  diverses  monnqyes, 
Dont  Art  faisoit  ses  exemplaires  > 
Qui  ne  fait  pas  formes  si  voyres. 
Mais  par  moult  ententive  cure, 

A  genoulz  est  devant  Nature , 
Et  prje ,  et  requiert ,  et  demande 
Comme  mandiant  et  truande, 
Povre  de  science  et  de  force , 
Qui  de  l'ensuivre  moult  s'efforce, 
Que  Nature  luj  vueille  aprendre 
Comment  elle  puisse  comprendre, 
Par  son  engin  en  ses  figures , 
Proprement  toutes  créatures. 
Si  regard  comment  Nature  œuvre  * 
Mais  si  subtilement  luj  cœuvre , 
Que  la  contrefait  comme  singe  ; 
Mais  tant  est  son  sens  nud  et  linge  f 
Que  ne  peut  faire  choses  vives , 
Jà  tant  ne  sembleront  najves  : 
Car  Art ,  combien  qu'elle  se  paine 
Par  grant  estude ,  qu'elle  maine 
De  faire  choses  quelz  qu'ilz  soient , 
Quelques  figures  qu'elles  ajent , 
Paigne ,  taigne ,  forgé ,  ou  entaille 
Chevaliers  armés  en  bataille , 
Sur  beaulx  destriers  trestous  couvers 
D'armes ,  jndes ,  jaunes ,  ou  vers , 

Ou  d'autres  couleurs  piolez , 
Se  plus  piolez  les  voulez  ; 
Beaulx  ojselets  en  vers  buissons  » 
De  toutes  eauës  les  poissons , 
Et  toutes  les  bestes  saulvages , 
Qui  pasturent  par  ses  boscages  ; 
Toutes  herbes,  toutes  fleurettes, 
Que  valetons  et  pucelettes 
Vont  en  printemps  ès  bojs  cueillir 
Que  flourir  vojent  et  fueillir; 
Ojseaulx  privés ,  bestes  domesches 
Balleries ,  dances  et  tresches  ; 
De  belles  dames  bien  parées  , 
Bien  pourtraictes ,  bien  figurées  » 
Soit  en  métal ,  en  fust,  en  cire , 
Soit  en  quelconque  autre  matire  ; 
Soit  en  tables  ou  en  parojs , 
Estans  beaulx  bacheliers  et  rojs 
Bien  figurez  et  bien  pourtrajs  ; 
Jà  pour  figure  ne  pour  trajs 
Ne  les  fera  par  eulx  aler , 
Vivre,  mourir,  sentir,  parler. 
Ou  d'alquemie  tant  apraigne, 

Que  tous  metaulx  en  couleur  taigne  ; 
Quel  se  pourroit  ainçoys  tuer, 
Que  les  espèces  transmuer  : 
Se  tant  ne  fait  quel  les  ramaine 
A  leur  nature  primeraine. 
Oeuvre  tant  comme  elle  vivra , 
Jà  Nature  n'aconsuivra  : 
Et  se  tant  se  vouloit  pener 
Qu'elle  les  y  sçeust  ramener, 
Si  luy  fauldroit,  je  croy,  science 
De  venir  à  telle  attrempance , 
Quant  elle  feroit  elixir , 
Dont  la  forme  devroit  yssir , 
Qui  devise  entre  eulx  leurs  subtances 
Par  especiaulx  différences  ; 
Comme  il  apert  au  diffinir, 
Qui  bien  en  scet  à  chief  venir. 
Ne  pour  tant ,  c'est  chose  notable  ; 
Alquemie  est  art  véritable  : 
Qui  sagement  en  ouvreroit , 
Grans  merveilles  y  trouverait. 
Car  comment  qu'il  voit  des  espèces, 
Aumoins  les  singulières  pièces 

En  sensibles  œuvrages  mises , 
Sont  muables  en  tarit  de  guises , 
Qu'ilz  peuvent  leurs  complexions  f 
Par  diverses  digestions , 
Si  changier  entreulx,  que  le  changes 
Les  mect  soubz  espèces  estranges* 
Et  leur  toult  l'espèce  première. 
Ne  voit- on  comment  de  feugiere 
Verre  font  de  la  cendre  naistre 
Ceulx  qui  de  verrière  sont  maistre  > 
Par  dépuration  legiere  ? 
Si  n'est  pas  le  verre  feugiere  i 
Ne  feugiere  né  rest  pas  verre. 
Et  quant  espart  vient  en  tonnerre  -9 
Ne  peut  l'en  pas  très -souvent  veoir 
Des  vapeurs  les  pierres  cheoir, 
Qui  ne  montèrent  mye  pierres  ? 
Ce  peut  sçavoir  le  cognoissierres 
De  la  cause  >  qui  tel  martire 
A  ceste  espèce  estrange  atirei 
Si  sont  espèces  très -changées  f 
Et  les  pièces  d'etilx  estranjgéés 
En  substances  et  eu  figure  ; 
2.  c* 

Ceulx  par  Art ,  ceste  par  Nature. 

Ainsi  pourrait  des  metaulx  faire , 
Qui  bien  en  sçauroit  à  chief  traire , 
Et  tolir  aux  ors  leur  ordure , 
Et  les  mectre  en  forme  très -pure , 
Par  leurs  complexions  vqysines , 
L'une  vers  l'autre  assez  enclines. 
Car  ilz  sont  tous  d'une  matire , 
Comment  que  Nature  les  tire  ; 
Car  tous  par  diverses  manières  t 
Dedans  leurs  terrestres  minières  > 
De  soufre  et  de  vif- argent  naissent, 
Comme  les  livres  le  confessent. 
Qui  ce  sçauroit  bien  subtillier , 
Et  aux  espritè  appareillier , 
Si  que  force  d'y  entrer  eussent , 
Et  que  voler  si  ne  s'en  peussent , 
Quant  ilz  dedans  les  corps  entrassent, 
Mais  qiie  bien  purgiez  les  trouvassent, 
Et  fust  le  soufre  sans  ardure , 
Pour  blanche  ou  pour  rouge  tainture , 
Son  vouloir  des  metaulx  feroit , 
Qui  ainsi  faire  le  sçauroit. 

Car  d'argent  vif,  fin  or  font  naistre 
Ceulx  qui  d'alquemie  sont  maistre; 
Et  poids  et  couleur  luy  adjoustent 
Par  choses  qui  gaires  ne  coustent, 
Et  d'or  fin  pierres  pecieuses 
Font-ilz  cleres  et  gracieuses  ; 
Et  les  autres  metaulx  desnuent 
De  leurs  formes ,  si  qu'ilz  les  muent 
En  fin  argent ,  par  médecines 
Blanches ,  précieuses  et  fines. 
Mais  ce  ne  feront  iceulx  mye 
Qui  œuvrent  de  sophisterie  ; 
Travaillent  tant  comme  ilz  voudront, 
Jà  Nature  n'aconsuivront. 

Nature  qui  tant  est  subtive , 
Combien  qu'elle  soit  ententive 
A  ces  œuvres ,  que  tant  ajmoit , 
Lasse  et  dolente  se  clamoit , 
Et  si  parfondement  plouroit, 
Qu'il  n'est  cueur  qui  point  d'amour  ait, 
Ne  de  pitié  qui  l'esgardast, 
Qui  de  plourer  se  retardast. 
Car  tel  douleur  au  cueur  sentoit 

D'ung  fait ,  dont  moult  se  repentoit , 
Que  ses  œuvres  vouloit  laisser, 


Mais  que  tant  seulement  el  sceust, 
Que  congié  de  son  maistre  en  eust. 


Tant  luj  destrainct  le  cueur  et  serre* 

Breii  la  vous  voulsisse  descrire , 

Mais  mon  sens  ny  pourroit  suffire  ; 

Mon  sens ,  qu'ay-je  ?  dit  c'est  du  mains > 

Non  ferok  pas  nul  sens  humains , 

Ne  par  voix  vive ,  ne  par  note  ; 

Et  fus  Platon ,  ou  Aristote , 

Argus ,  Euclides ,  Ptholomée  -, 

Qui  tant  eurent  de  renommée 

D'avoir  esté  bons  escrivains. 

Leurs  engins  seroyent  bien  vains  » 

S'ilz  osojent  la  chose  emprendre , 

Qu'ilz  ne  la  pourrojent  comprendre  > 

Ne  Pygmalion  entaillier: 

En  vain  se  pourroyent  travaillier 

Parrasius,  ains  Apellés , 

Qui  fut  moult  bon  paintre  appellés  J 


Et  du  tout  son  povoir  cesser  ; 


Si  l'en  vouloit  aler  requerre  > 

Beaulté  de  luy  jamais  descrivre 
Ne  pourroit,  tant  eust-il  à  vivre  ; 
Ne  Mirro,  ne  Policletus  , 
Jamais  ne  sçauroyent  cest  uz. 

Comment  le  bon  paintre  Zeuxis 
Fut  de  contrefaire  pcnsis 
La  très  -  grant  beaulté  de  Nature , 
Et  de  la  paindre  mist  grant  cure. 

Mesmes  Zeuxis  par  son  beau  paindre 

Ne  peut  à  telle  forme  ataindre , 

Qui  pour  faire  l'jmage  au  temple , 

De  cinq  pucelles  prist  exemple , 

Les  plus  belles  que  l'en  peust  querre 

Et  trouver  en  toute  la  terre , 

Qui  devant  luj  se  sont  tenuës 

Tout  en  estant  trestoutes  nuës , 

Pour  soj  prendre  garde  à  chascune , 

S'il  trouvast  nul  deffault  en  Tune, 

Ou  fust  sur  corps ,  ou  fust  sur  membre , 

Ainsi  comme  Tulles  remembre 

Au  livre  de  sa  rétorique , 

Qui  moult  est  science  auctentiquc. 

Mais  en  ce  ne  peut  onc  riens  faire 

Zeuxis ,  tant  sçeust-il  bien  pourtraire , 
Ne  eoulourer  sa  pourtraiture , 
Tant  est  de  grant  beaulté  Nature. 
Zeuxis ,  non  pas  trestous  les  maistres , 
Que  Nature  fist  oncques  naistres; 
Car  or  soit  que  bien  entendissent 
Sa  beaulté  toute ,  et  tous  voulsissent 
A  tel  pourtraiture  muser  ; 
Ains  pourroyent  leurs  mains  user, 
Que  si  très -grant  beaulté  pourtraire, 
Nul  fors  Dieu  ne  le  pourroit  faire  : 
Et  pour  ce  que  se  je  pouysse , 
Moult  voulentiers  y  entendisse , 
Voyre  d'escrire  la  vous  eusse  , 
Se  je  poujsse ,  ou  se  je  peusse. 
Je  mesmes  y  aj-  je  bien  musé , 
Tant  que  mon  sens  y  ay  usé , 
Comme  fol  et  oultrecuidez , 
Cent  fojs  plus  que  vous  ne  cuidez. 
Car  trop  fis  grant  présumption  , 
Quant  oncques  mis  intention 
A  si  très-haulte  œuvre  achever  ; 
Avant  me  peust  le  cueur  crever, 

Tant  trouvay  noble  et  de  grant  pris 
La  grant  beaulté ,  que  je  tant  pris  , 
Que  pour  penser  je  la  compreisse 
Pour  quelque  travail  que  )'y  misse, 
Ne  que  seulement  en  osasse 
Ung  mot  tinter ,  tant  y  pensasse. 
Si  suis -je  du  penser  recreuz , 
Pour  ce  je  m'en  suis  à  tant  teuz, 
Que  quant  je  plus  y  ay  pensé , 
Tant  est  belle  que  plus  n'en  sçay. 
Car  Dieu  le  bel  oultre  mesure, 
Quant  il  beaulté  mist  en  Nature, 
Il  en  yssit  une  fontaine 
Tousjours  courant  et  tousjours  plaine , 
De  qui  toute  beaulté  desrive  ; 
Mais  nul  n'en  sçet  ne  fons  ne  rive  : 
Pour  ce  n'est  droit  que  compte  face 
Ne  de  son  corps ,  ne  de  sa  face , 
Qui  tant  est  advenant  et  belle , 
Que  fleur  de  lys,  en  may  nouvelle  , 
Rose  sur  rain ,  ne  noif  sur  branche , 
N'est  si  vermeille  ne  si  blanche. 
Le  devrois-je  bien  comparer, 

Quant  je  l'os  à  riens  comparer , 
Puisque  sa  beaulté  ne  sont  pris 
Ne  peut  estre  d'homme  compris. 

Quant  elle  ouyt  tout  ce  serment-,, 
Moult  luy  fut  grant  alegement 
Du  grant  dueil  qu'elle  demenoit. 
Car  pour  deceue  se  tenoit, 
Et  disoit  :  Lasse  !  qu'ay-je  fait  ? 
Ne  me  repenty  :  mais  de  fait 
Qui  m'advenist  deslors  ença 
Que  ce  beau  monde  commença, 
Fors  d'une  chose  seulement 
Où  fay  mespris  trop  malement , 
Dont  je  m'en  tiens  à  trop  musarde. 
Et  quant  ma  musardie  esgarde , 
Bien  est  droit  que  je  m'en  repente. 
Lasse  fol  !  lasse  dolente  ! 
Lasse  !  lasse  !;cent  mille  foys> 
Ou  sera  jamais  trouvé  fojs* 
Ay-je  bien  ma  paine  employée? 
Suis-je  bien  du  sens  desvojée  , 
Qui  tousjours  aj  cuydé  servir 
Mes  atnys  pour  gré  desservir , 

Et  qui  trestout  mon  travail  ay  mis 
En  exaulser  mes  ennemis  ? 
Ma  debonnaireté  m'affole. 
Lors  a  mis  son  prestre  à  parole  , 
Qui  celebroit  en  sa  chappelle  ; 
Mais  ee  n'est  pas  messe  nouveHe; 
Car  tousjours  eust  fait  le  servise 
Dès  qu'il  fut  prestre  de  l'église. 
Haultement,  en  lieu  d'haute  messe, 
Devant  Nature  la  déesse , 
Le  prestre  qui  bien  s'entendoit 
En  audience,  recordoit 
Les  figures  representables 
De  toutes  choses  corrompables 
Qu'ilz  ont  escriptes  en  son  livre , 
Si  com  Nature  les  luj  livre. 

Comment  Nature  la  déesse 
A  son  bon  prestre  se  confesse, 
Qui  moult  doulcement  lu  y  enhorte 
Que  déplus  plourer  se  déporte. 

Genius,  dist-elle,  beau  prestre 
Qui  des  lieux  estes  duc  et  maistre , 
Çt  selon  leurs  proprietez 

Trestous  en  œuvre  les  mectez, 
Et  bien  achevez  la  besoingne 
Si  comme  à  chascun  le  tesmoingne , 
D'une  folie  que  j'ay  faicte, 
Dont  je  ne  me  suis  pas  retraicte, 
Mais  repentance  moult  me  presse  f 
A  vous  rn  en  vueil  faire  confesse* 

Genius. 

Ma  dame ,  du  monde  la  rojne , 
Qui  toute  riens  mondain  encline  , 
S'il  est  riens  qui  vous  griefve  tant 
Que  vous  en  alez  repentant , 
Ou  qu'il  vous  plaise  à  le  médire, 
De  quelconque  soit  la  matire , 
Soit  d'es jouir  qu  de  douloir, 
Bien  m'en  povez  vostre  vouloir 
Confesser  trestout  à  lojsir  ; 
Et  je  tout  à  vostre  plaisir , 
Dit  Genius ,  mettre  y  vourraj 
Tout  le  conseil  que  je  pourray, 
Et  celeraj  bien  vostre  affaire , 
Si  c'est  chose  qui  soit  à  taire. 

Et  se  mestier  avez  d'assouldre , 
Ce  ne  vous  dqjrs-  je  mye  touldre  ; 
Mais  vueilliez  cesser  vostre  pleur. 

Nature. 

Certes,  dist-el,  se  j'ay  douleur, 
Beau  Genius,  n'est  pas  merveille. 

Genius. 

Dame ,  touteftbjs  vous  conseille 
Que  vous  vueilliez  ce  pleur  laisser, 
Se  bien  vous  voulez  confesser, 
Et  bien  entendre  à  la  matire 
Que  vous  avez  emprins  me  dire  ; 
Car  je  croj  que  grant  soit  Toultragê , 
Car  bien  sçaj  que  vostre  courage 
Ne  se  meut  pas  de  peu  de  chose  : 
Cil  est  fol  qui  troubler  vous  ose. 
Mais  sans  faillir  vraj  est  que  femme 
Legierement  d'yre  s'enflamme  : 
Virgile  mesmes  le  tesmoigne, 
Qui  moult  congneut  de  leur  besoigne , 
Que  jà  femme  n'est  tant  estable , 
Qu'el  ne  soit  diverse  et  muable; 

Et  est  trop  fort  yreusé  beste. 
Salomon  dit  qu'onc  ne  fut  teste 
Sur  beste  de  serpent  crueuse 
Pire  que  n'est  la  femme  jreuse  ; 
N'onc  riens,  ce  dit,  n'eut  tant  malice. 
Briefment ,  en  femme  a  tant  de  vice , 
Que  nul  ne  peut  ses  mœurs  pervers 
Compter  par  rime,  ne  par  vers. 
Et  se  dit  Titus -Livius , 
Qui  congneut  bien  quelz  sont  les  us 
Des  femmes ,  aussi  leurs  manières , 
Que  vers  leurs  meurs  nulles  prières 
Ne  valent  tant  comme  blandices , 
Tant  sont  decevables  et  nices , 
Et  de  flechissable  nature. 
Oultre  dit  ailleurs  Tescripture , 
Que  de  tout  le  femenin  vice , 
Le  fondement  est  avarice. 

Et  quiconque  dit  à  sa  femme 
Ses  secrets ,  il  en  fait  sa  dame. 
Nul  homs  qui  soit  de  mere  né , 
S'il  n  est  yyres  ou  forsené , 
Ne  doit  à  femme  révéler 

Nulle  riens  qui  face  à  celer, 
Se  d  'aultruy  ne  le  veult  ouvr. 
Mieulx  vauldroit  du  pays  fouyr , 
Que  dire  à  femme  chose  à  taire , 
Tant  soit  loyale  et  débonnaire  ; 
Ne  jà  nul  fait  secret  ne  face, 
S'il  voit  femme  venir  en  place  : 
Car  s'il  y  a  péril  de  corps , 
Elle  dira  bien  le  recors , 
Combien  que  longuement  attende* 
Et  se  nul  riens  ne  l'en  demande , 
Si  le  dira  -  elle  vrayment , 
Sans  estrange  admonestement: 
Pour  nulle  riens  ne  s'en  tairoitj 
A  son  advis  morte  seroit , 
S'il  ne  luy  sailloit  de  la  bouche , 
S'il  y  a  péril  ou  reprouche. 
Et  cil  qui  dit  le  luy  aura , 
S'il  est  tel  puisqu'el  le  sçaura» 
S'il  l'ose  après  ferir  ne  batre , 
Une  foys ,  non  pas  troys ,  ne  quatre , 
Jà  si-tost  ne  la  coursera , 
Que  celle  luy  reprouchera  : 

Mais  ce  sera  tout  en  appert. 
Qui  se  fie  en  femme ,  il  se  pert  ; 
Et  est  chetif  qu'en  luj  se  fie. 
Sçavez-vous  que  il  fait  ?  il  se  lie 
Les  mains  et  se  couppe  la  gueulle  ; 
Car  s'il  une  foys  toute  seule 
Ose  jamais  vers  el  groucer , 
Ne  chastojer ,  ne  courroucer , 
Il  met  en  tel  péril  sa  vie , 
S'il  a  mort  du  fait  desservye f 
Que  par  le  col  le  fera  pendre 
Si  le  juge  le  peuvent  prendre, 
Ou  meurdrir  par  amys  privez  ; 
Tant  est  à  mal  port  arrivez  ! 


FIN  DU  TOME  SECOND. 

